
„DEMASCATOA" 


Deci cum se înfățișa omenirea în dimineața aceasta? Chiar 
mai searbădă decât ieri. În toate birourile din clădirea Etchmark 
Undertower temperatura aerului se afla la un plăcut nivel de 
18°C, dar fruntea lui Matthew Flamen, cel din urmă... 
„DEMASCATOR” era acoperită de sudoare. Până-n prânz, ar fi 
trebuit mixată, procesată, înregistrată, avizată, âmbunătățită şi 
trimisă în regie o emisiune de cincisprezece minute şi încă nu 
era nimic gata care să înglobeze cele două minute şi patruzeci de 
secunde de publicitate. Unul după altul, elementele trecute pe 
listă, şi pe care urma să le „rumege” peste noapte, erau eliminate 
ca fiind inutilizabile, şi mai avea nouă luni de contract. 

Era punctul culminant al unui coşmar început cu mult timp 
în urmă. Planeta se închisese în propria-i carapace asemenea 
unei moluşte neprietenoase, iar el, un peşte flămând, nu dis- 
punea de forța necesară pentru a o deschide în forță. A deschide? 
În forță? 

Cu un efort teribil reuşi să-şi deschidă pleoapele, iar prin 
tavanul din sticlă blindată, transparentă doar dinspre anterior, a 
dormitorului său, se putea vedea cerul albastru, strălucitor. Era 
singur în cameră. Era singur în toată casa, şi era extrem de 
bucuros de acest lucru. Inima bătea să-i spargă pieptul, aseme- 
nea unui nebun care cerea să fie eliberat de la Bedlam, și gâfâia 
atât de violent încât i-ar fi fost imposibil să rostească o propo- 
ziție coerentă, nici măcar un simplu „bună dimineaţa” Deşi 
nimeni nu putea fi, în mod normal, acuzat de conținutul unui vis, 
el se simțea îngrozitor de jenat. 

Îşi adună, treptat, fragmentele dispersate ale personalităţii 
sale, până ce avu destul control asupra trupului său pentru a se 

ridica din pat. Din subconştientul său se ivi un citat al lui Xavier 
Conroy, notat în mod superficial cu mult timp în urmă, și consi- 
derat de el a fi un citat utilizabil, din cauză că avea o legătură 
directă cu munca lui: ,„ Cultura occidentală este într-un proces de 
tranziţie, de la un sentiment de vinovăție conştientă, la unul de 
ruşine, însoțit de o frică morbidă de a fi descoperit.” În ultima 
vreme, aceste cuvinte nu-i dăduseră pace, asemenea unui semn 
făcut cu fierul roşu, imposibil apoi de cauterizat şi sterilizat. 

Se uită în jur, cu o privire înceţoşată, la luxul, confortul şi 
siguranţa locuinţei lui, găsind acel loc respingător. 

Se duse, împleticindu-se, până la baie şi luă un calmant, 
care îşi făcu efectul chiar în timp ce el îşi golea vezica, iar lumea 
păru mai puțin amenințătoare. 

Reuşi să se autoliniştească, spunându-şi că deocamdată se 
ținea bine, că încă avea de lucru, şi continua să scoată la lumină 
nenumărate secrete menite a sta ascunse... 

Cu toate acestea, înainte de a se gândi să facă un duş, să 
mănânce, şi să-şi vadă de alte tabieturi ale unei existenţe civi- 
lizate, el îşi exorciză stafiile coşmarului care-l chinuise, ducân- 
du-se la sistemul de comunicaţii şi intrând pe o linie directă cu 
calculatoarele din biroul său. Privit fiind de fragmentul de 
înregistrare înfățişând-o pe Celia, care se derula necontenit în 
ungherul său special, de onoare, se aşeză dezbrăcat într-un 
fotoliu rotativ rece şi umed şi demontă, pe rând, toate motivele 
anxietăţii care-l chinuia. Era încă devreme, cel puţin în acea 
zonă, — oh, doar şapte şi zece, — dar mica şi sfrijita planetă plutea 
în acea perioadă în atemporalitate. 

Elementele pe care le „pusese la copt” în timp ce dormea 
dăduseră rezultate acceptabile. Unele erau deja potrivite pentru a 
fi folosite în acea zi, altele erau suculente, mirosind promițător. 

Treptat îşi recăpătă încrederea. Întotdeauna, un leac mai 
bun decât calmantele era reprezentat de sentimentul că privirea 
lui pătrundea nu în lumea tridimensională, ci cvadridimensio- 
nală, mai adânc decât a aproape oricui altcuiva. Făcea eforturi 


pentru a ignora demonul sarcastic al îndoielii, care îi aducea 
mereu aminte de acea observaţie a lui Conroy, şi îi accentua fap- 
tul că, dacă aceasta era adevărată, atunci, mai devreme sau mai 
târziu, întreaga lume occidentală avea să comploteze pentru a-şi 
ascunde manevrele subterane de el. Cu zece, opt, chiar cu şase 
ani în urmă toate posturile mari de ştiri avuseseră fiecare 
„demascatorii” lor. Unul câte unul, aceștia dispăruseră, unii din 
cauza unor acuzaţii nedovedite, alții pur şi simplu din cauza 
pierderii audienței, şi a incapacității lor de a mai irita, de a 
provoca, de a ţine în suspans. Oare motivul să fi fost acela că 
lumea nu mai avea deloc admiraţie faţă de un om cinstit, ci mai 
degrabă pentru cei care reușeau să scape basma curată? Şi cât de 
cinstit este un om care îşi câştigă traiul demascându-i pe cei care 
nu au reuşit să-şi acopere complet faptele necinstite? Ca şi cum 
întrebările i-ar fi fost puse de altcineva, Flamen privi stânjenit în 
jur. Dar singurul lucru pe care-l vedea mișcându-se era imaginea 
Celiei, derulându-se neîncetat. Se întoarse din nou spre ecranul 
de comunicaţii și selectă prima şi cea mai importantă dintre cele 
aproximativ douăsprezece ştiri pe care le dăduse la compilat 
peste noapte. 

Într-adevăr, Marcantonio Gottschalk fusese jignit de 
absenţa lui Vyacheslav Gottschalk şi a multor altor electori 
importanţi de la cea de-a optzecea sa aniversare. 

Aceasta nu putea fi decât cu greutate considerată o dovadă 
că în interiorul cartelului se dădea din nou o luptă pentru putere, 
dar până acum detaliile legate de împărțirea taberelor fuseseră în 
mod eficient ţinute secret. 

Oare îndrăznea să facă o presupunere legată de câte dintre 
convenţionalele scuze oficiale bazate pe boală membrii 
grupării Gottschalk erau ciudat de conservatori în foarte multe 
privinţe — erau de fapt nişte minciuni? Calculatoarele îl averti- 
zară să n-o facă. Cartelul era mult prea puternic pentru a fi atacat 
fără informaţii cu adevărat solide. Cu toate acestea, tânjea după 
un subiect important. Nu era în aşa mare măsură vorba despre 

faptul că mai avea nouă luni de contract, după cum fusese aver- 
tizat în vis, ci mai degrabă de faptul că mai avea doar nouă luni 
de contract , şi dacă nu prindea în plasă pe cineva cu adevărat 
important înainte de sezonul de vară, care avea o slabă audiență, 
avea să li se alăture lui Nineveh şi Tyre. Acordă articolului un 
coeficient mare de importanţă şi îşi instrui calculatoarele, fără a 
nutri cu adevărat vreo speranţă, să încerce din nou să cumpere o 
parolă necesără intrării în banca de date a familiei Gottschalk, de 
la Iron Mountain. 

În așteptarea evaluării, trecu la celelalte subiecte. Simpla 
idee de a ataca compania Gottschalk părea să-l fi ajutat să-și 
revină complet, şi începu să analizeze fiecare subiect de emisi- 
une cu încredere. 

Lares and Penates Inc. este, aproape sigur, ceea ce se 
zvoneşte. O fațadă de persoane cu studii superioare, pentru 
Conjuh Man, exploatând lipsa oarbă de rațiune atât cu entu- 
ziasm, cât şi cu o ignoranță completă față de aceasta. De notat 
obținerea maximului de detalii, şi de folosit când sondajul atinge 
optzeci la sută în favoarea articolului. Până acum, este numai de 
şaptezeci şi doi. Refugiații care se îndreaptă spre Kuala Lumpur 
erau, pesemne, sacrificați în mod selectiv, conform unui plan 
prestabilit de reducere a numărului lor cu cel puţin două treimi, 
şi nu cum sunau datele oficiale, adică prin împărțirea în loialişti 
Şi rebeli. Sondajul indica optzeci şi opt la sută, deci putea fi 
folosit subiectul în acea zi. Dar merita oare să rişte provocarea 
unui incident internațional? Oare cui din lumea anglofonă i-ar fi 
păsat câtuşi de puţin de soarta unor oameni, indiferent de 
numărul lor, care aveau tenul cafeniu și vorbeau o limbă străină? 

În timp ce ezita dacă să folosească articolul sau să-l țină 
pentru altă dată, fu întrerupt. Calculatoarele îi indicau o probabi- 
litate de şaizeci şi ceva la sută de a obține codul necesar intrării 
în banca de date a companiei Gottschalk de la Iron Mountain. 
Preţul estimat varia între unul şi două milioane, ceea ce îl făcea 
oricum inaccesibil lui Flamen — nu existau destui bani „gheaţă” 

în fondul informatorilor — dar imediat suspiciunile lui datorate 
deformării profesionale se întețiră. Până atunci, ori de câte ori 
ceruse o parolă, calculatoarele afişau imediat „NU ESTE DE 
VÂNZARE” Instinctul îi indică întrebarea ce trebuia pusă în 
continuare: oare membrii familiei Gottschalk aveau de gând să 
continue fără acea bază de date? 

În acelaşi timp, continuă să analizeze articolele: în rândurile 
grupării „X-Patriots” l se punea la cale ceva important. Lectura 
de rutină îl duse direct înapoi la familia Gottschalk şi la verdic- 
tul superficial conform căruia ei provocau din nou disensiuni în 
rândul extremiştilor pentru a ajunge la vânzări ridicate a ulti- 
mului lor produs în rândurile grupurilor înspăimântate de albi. 

Exista însă, la o distanță de numai cinci puncte mai jos pe 
scara probabilistică, o variantă care îl făcu să-şi pipăie, încrun- 
tat, barba cafenie, îngrijită. 

Oare apăruse un element nou în cazul lui Morton Lenigo? 
Logica îi spunea că era absurd. Nici un calculator al serviciului 
de imigrări nu i-ar fi acordat lui Lenigo o viză după câte făcuse 
acesta în oraşe britanice precum Manchester, Birmingham și 
Cardiff. Nu era mai puţin adevărat că faptul că un subiect care 
lâncezise pe la cota 40 timp de trei ani sare brusc la 60, 
reprezenta în mod cert un semnal de alarmă. Și avea să devină un 
reportaj pe cinste, dacă avea să devină reportaj! Îşi notă să îl eva- 
lueze cu multă atenţie şi se întoarse la cazul familiei Gottschalk. 

Da, spuseră calculatoarele lui, era foarte posibil ca familia 
Gottschalk să plănuiască să se lipsească de Iron Mountain. 
Cumpăraseră echipament de procesare a datelor în cantități prea 
mari pentru a putea fi explicate ca fiind nişte sisteme de 
detectare. 

Concluzie logică: dacă aveau de gând să renunţe la Iron 
Mountain, atunci vânzarea unuia din codurile lor de acces 
reprezenta de fapt o manevră a lor auxiliară de rotunjire a veni- 


! X-Patriots = joc de cuvinte cu referire la termenul de „expatriaţi” (n. tr.) 


turilor, iar ei aveau să râdă cu gura până la urechi, când naivul 
cumpărător avea să afle cum fusese înşelat. 

Uneori urăsc concernul Gottschalk, îşi spuse Flemen, nu 
atât pentru ceea ce reprezintă ei, cât pentru cum îi văd ei pe alți 
oameni. Nimănui nu-i place să fie considerat un idiot miop. 

După câteva clipe de gândire, le ordonă computerelor sale 
să caute trei lucruri: locul unde urma să fie adus tot acel echipa- 
ment pentru compania Gottschalk, ceea ce avea să spună multe. 
Vreo informaţie privitoare la vreo descoperire tehnică recentă 
care putea duce la scoaterea pe piață a unui nou produs. Şi, în 
sfârşit, orice indice, oricât de nesemnificativ în aparenţă, referi- 
tor la noul conflict din cadrul cartelului. Cum nu era nici o spe- 
ranță ca ceva să iasă la lumină şi să poată fi folodit astăzi, îşi 
notă să păstreze subiectul peste noapte şi se întoarse la materi- 
alul exploatabil. 

Captarea zvonurilor, ca pe nişte fluturi vânaţi cu plasa, era 
una din principalele lui talente profesionale, şi acest fapt era 
dovedit de supraviețuirea emisiunii sale — e adevărat, mutilată, 
dar pierderea unui picior e preferabilă morţii. Totuşi acest ade- 
văr evident nu avea darul să-l liniştească, în timp ce examina 
selecția finală a celor şapte subiecte, trei din ele fiind păstrate în 
rezervă, din cauza riscului de a fi excluse de pe listă de condu- 
cerea postului. Contractul îl obliga ca, înainte de a face vreo 
acuzaţie împotriva cuiva, să permită propriilor computere ale 
companiei Holocosmic să reanalizeze datele fundamentale, iar 
acestea coborau uneori cota sub limita fixată de firma care îi 
asigura împotriva unor procese pierdute. În ultima vreme fusese 
respins aproximativ un subiect pe săptămână, mult prea multe, 
în opinia lui Flamen. Cu toate acestea, avea destule motive pen- 
tru a-şi înfrâna pornirea de a se plânge de acest lucru. 

Recolta fusese firavă în acea zi. Totuşi, cel puţin ştia acum 
că îşi va realiza showul. Era mai bine să ia micul dejun. Însă 
mâncarea, pe care se forţa s-o înghită, avea gust de cenușă. 


ÎNTREBARE: CINE ERA SARPELE ACELA 
CU CARE TE-AM VĂZUT SEARA TRECUTĂ? 
RĂSPUNS: NU ERA UN SARPE, 

CI ERA AMANTA MEA DE ACUM, 

CARE DIN ÎNTÂMPLARE 

ESTE O PITONEASĂ 


Mecanismul patului gonflabil începea să dea semne de 
oboseală. Fusese cumpărat la mâna a doua, şi în orice caz, deşi 
era lat de un metru şi treizeci de centimetri, nu fusese proiectat 
pentru două persoane. Astfel, primul lucru pe care-l realiză Lyla 
Clay când se trezi, fu acela că, la fel ca de obicei, rămăsese rigidă 
în somn, pentru a se feri de colțul din stânga sus, unde patul era 
mai slab susținut, şi dormind pe brațul drept, îşi întrerupsese cir- 
culaţia. Simţea nişte furnicături puternice de la cot până în vârful 
degetelor, provocate de reluarea circulaţiei sângelui. 

Iritată, deschise ochii şi zări un bărbat necunoscut care-i 
zâmbea. Avea întipărit pe chip un rânjet tăcut, dar ea nu realiză 
de la început implicaţiile acelui gest. 

Era complet goală. Nu avea, totuşi, motive să-i fie ruşine de 
corpul ei, care era suplu, tânăr şi egal bronzat iar reflexul rămas 
din oarecum demodata ei copilărie, reflex care o îndemnă să 
tragă pe ea o pătură inexistentă — măcar sistemul de încălzire al 
patului funcționa corespunzător — fu blocat de amorțeala mem- 
brelor ei. Oricum, nu era prima oară în cei douăzeci de ani ai ei 
când, trezindu-se, realiza că era admirată de un bărbat al cărui 
nume sau trăsături îi erau complet necunoscute. 

Apoi străinul se dezintegră într-un şuvoi de fulgi de zăpadă 
roz sau purpurii, iar ea îşi aduse aminte de dispozitivul hologra- 
fic pe care Dan şi prietenul său Berry îl căraseră pe coridor de la 

lift, cu o zi înainte, asudând de efort şi înjurând. Nu avuseseră 
până atunci un aparat holografic în apartament — ci doar un tele- 
vizor străvechi non-holografic care nu le oferea nimic interesant, 
ci doar cele trei transmisiuni bidimensionale prin satelit, care mai 
rămăseseră şi pe care punea atât de mult accentul PCC-ul. Cum 
acestea erau direcționate mai ales spre India, Africa şi America 
Latină, şi cum nici ea nici Dan nu vorbeau hindusa, dialectul 
swahili, ci doar câteva vorbe în spaniolă, foarte rar se oboseau să 
pună în funcţiune televizorul, şi numai dacă treceau în revistă 
toate sferele de interes. Atunci nu mai conta că emisiunile se refe- 
reau în principal la săparea latrinelor, la capcanele pentru peşte şi 
la identificarea simptomelor bolilor contagioase — de fapt, aşa 
cum observase odată Dan, dacă ar fi avut o porțiune mare de 
pământ în care să sape latrine, atunci informaţiile acelea ar fi putut 
fi de folos cu următoarea ocazie când toaletele se înfundau. 

Ea îl căută în jur cu privirea pe Dan şi îl găsi pe cealaltă 
parte a patului. Cu rozarul în mână, bâjbâia după un loc în perete 
unde ventuza magnetizată de la capătul cablului flexibil să se 
poată alimenta, în mare măsură asemenea unui avion care caută 
cu disperare o bucată de pământ pe care să aterizeze. 

Găsi o porţiune unde firul de inducţie era încă intact, 
rozarul prinse viață cu un zbârnâit, iar el se apucă să repare 
defectele bărbii sale. Avea ghinionul de a avea mari zone spâne, 
circulare, pe ambii obraji. 

Cu câteva clipe mai târziu, aparatul holografic reveni în 
mod miraculos la o sincronizare bună. Zâmbind şi gesticulând, 
bărbatul din ecran îşi reluă discursul tăcut. Lyla se ridică în 
capul oaselor şi îşi acoperi sânii cu brațul cuprins de furnicături, 
masându-şi-l cu vârfurile degetelor de la cealaltă mână. 

— De ce nu faci un semn pe perete, ca data viitoare să nu 
mai fie nevoie să bâjbâi? spuse ea, fără a se uita la Dan, dar 
rotindu-și distrată privirea prin cameră. 

Pe tava Benares din alamă, aflată în fața altarului lui Lar, 
se găsea o grămadă fleșcăită de alimente pseudo-organice. Era 

limpede că cineva îşi adusese la țanc aminte să arunce acolo şi 
cărţile care se apropiau de data expirării, şi cum ea nu își 
aducea aminte să fi făcut acest lucru, pesemne că Dan o făcuse. 
De pe colțul mesei, care fusese închisă, fără a fi ştearsă, se 
scurgea pe perete o dâră de vin roşu. Raftul pe care se găsea 
sfeşnicul lor autentic, din secolul douăzeci, cu şapte suporturi, 
era plin de cenușă, pentru că ea ţinuse să ardă în el şapte feluri 
diferite de agarbati deodată — strâmbă din nas, aducându-și 
aminte de acest lucru. 

Pe scurt încăperea arăta groaznic. 

Dan făcu o pauză cu aplicarea, fir cu fir, a părului artificial 
pe substanța adezivă, întinsă pe obrajii săi. 

— În sfârşit, te-ai trezit, hm? Eram pe cale să te zgâlțâi. Nu 
ştii cât e ceasul? 

Gesticulă spre noua lui achiziţie, sistemul holografic, ca şi 
cum acesta ar fi fost un ceas. 

Lyla îl privi absentă. 

— Nu-l recunoști pe Matthew Flamen? Ce naiba, câți 
demascatori au mai rămas? Ăsta e showul lui de prânz şi e exce- 
lent! Ia ascultă! 

Ridică un picior dezgolit şi îl împinse spre butonul de sonor 
de pe carcasa joasă din care se înălța ca un catarg ecranul holo- 
grafic gros de câțiva centimetri. Evaluând greşit distanţa, se 
aşeză greoi pe colțul patului. Şocul brusc fu prea mult -pentru 
uzatul pat gonflabil, şi Lyla se trezi aruncată pe podea, zgomot 
însoţit de șuieratul gazului exhalat de pat. 

Se auzea glasul mieros al lui Flamen: 

— În această lume, adesea înspăimântătoare, nu sunteţi 
invidioşi cât de apărați se simt oamenii care îşi instalează capcane 
marca Guardian la uşi şi ferestre? Nu găsiți pe piață un produs mai 
bun, şi ați fi nişte fraieri să cumpăraţi ceva mai puțin bun. 

Dispăru. Un negru înalt, încruntat, îi luă locul, şi înainte ca 
Lyla să aibă timp să reacționeze — încă nu se dezmeticise îndea- 
juns pentru a se convinge că imaginea color, tri-dimensională, 

nu avea să iasă din ecran — nişte benzi metalice, cu ţepi, i se 
încleştaseră acestuia pe gât, pe mijloc şi la nivelul genunchilor. 
Din locurile în care pătrunseseră țepii nemiloşi din metal începu 
să curgă sânge. El păru o clipă şocat, apoi se prăbuşi inconştient. 

— Guardian! recită o voce gâtuită, misterioasă. Guar-dii-ann! 

— Cred că n-ar strica să ne luăm şi noi aşa ceva! spuse Dan. 

— Crezi că o să ne mai rămână ceva ce merită furat, dacă 
continuăm astfel? întrebă Lyla iritată. Îţi dai seama că tocmai ai 
rupt patul? 

Ridicându-se sprintenă, apăsă pe butonul de închidere al 
ecranului holografic. Nu se întâmplă nimic. 

— Am uitat să-ți spun, murmură Dan. Comutatorul nu 
funcţionează. De aceea ni l-a dat Berry. 

— Of, fir-ar...! Lyla căută din priviri cablul de alimentare şi 
după ce îl găsi, îl smulse din perete, iar imaginea lui Matthew 
Flamen care reapăruse între timp se dezintegră într-un amestec 
de impulsuri albastre-verzui. Vrei să dormi pe podea la noapte? 
Pentru că eu nu vreau! 

— O să chem pe cineva să-l repare! oftă Dan. Dar acum 
ai treabă, nu? Ai uitat că suntem programaţi la Ginsberg în 
după-amiaza aceasta? 

Fără tragere de inimă, Lyla îşi culese hainele de care se lepă- 
dase seara trecută. Nişte pantaloni cenuşiu-măslinii şi o pereche 
de încălțări. 

— Avem vreun apel telefonic, sau vreo scrisoare? întrebă 
ea, începând să se îmbrace. 

— Du-te să verifici, dacă te interesează atât de tare. 

Dan atinse cu delicateţe barba. Satisfăcut de faptul că era 
prezentabil, desprinse rozarul din perete şi îl puse la loc în 
cutia lui. 

— Dar mai întâi trebuie să-ți îndeplineşti datoria față de 
Lar, nu? 

— L-am luat pe o perioadă de probă de şapte zile, spuse 
Lyla indiferentă, potrivindu-şi pantalonii pe coapse. Dacă e atât 


— Té — 


de bine să stai într-o văgăună ca asta, lasă să facă el treaba! În 
plus, ce dracu’ ai avut de ai îngrămădit atâtea cărți expirate pe 
tava aia? Te aştepţi să-i placă să fie tratat ca o ladă de gunoi? 

— A fost o urgență, murmură Dan. lar s-au înfundat ţevile 
de scurgere. 

— O, nu! 

Ținându-se în echilibru pe un picior pentru a şi-l introduce 
pe celălalt în primul pantof, Lyla se holbă la el îngrozită. 

— Stai liniştită, toaletele funcționează încă. Dar nu era să 
risc să le înfund şi pe acestea, aruncând în ele o grămadă de 
cărți, nu-i aşa? 

— Asta apropo de rigidizarea arterelor, oftă Lyla, amintindu-și 
de o metaforă preferată de-a ei, din cartea lui Xavier Conroy 
„Oraşul senil” Când nu e cazul cu canalele de scurgere, e vorba 
de străzi, şi când nu e vorba nici de ele, e vorba de rețeaua de 
comunicaţii... O să mă duc, oricum, să verific dacă avem vreun 
mesaj. Nu se ştie niciodată. Ar putea fi ceva interesant. 

Se îndreptă spre uşă şi începu să facă eforturi pentru a 
răsuci mânerul vinciului, ridicând astfel zăvorul greu de o sută 
de kilograme care bloca intrarea oricărui intrus peste noapte. 

— Pune-ţi iaşmacul !, spuse Dan, trăgând pe el o pereche de 
pantaloni verzi şi închizându-şi strâns cureaua în jurul mijlocului. 

— Ce dracu”, mă duc doar până la rețeaua de comunicații! 

— Pune-l, am spus. Eşti asigurată pentru un sfert de milion, 
iar în contract scrie că aşa trebuie! 

— Ție ţi-e uşor să vorbeşti, se revoltă Lyla. Tu nu eşti obli- 
gat să porți chestia aia îngrozitoare. 

Se întinse, însă, supusă, după iaşmacul care atârna pe 
cârligul de la uşă. 

În timp ce și-l punea pe cap, întrebă: 

— la zi... doar n-o să fiu nevoită să-l port şi la spital, nu-i 
așa? M-ar stânjeni cumplit în timp ce mă zbat ca o apucată. 


1 
laşmac = basma purtată peste gură în special de femeile musulmane 


SEAE | N 


— Nu, când ești la lucru, nu e nevoie. la gândeșşte-te, totuşi... 

Dan îşi muşcă buzele, privind-o cu îndoială: 

— Pacienţii de la Ginsberg sunt ţinuţi la izolare, şi n-ar fi 
bine să te vadă aşa. Nu ai ceva mai puţin decoltat? 

— Nu cred. Toate hainele mele pe februarie au expirat deja, 
iar cele pe martie au început să se ponosească. Şi desigur că în 
aprilie am trecut la cele transparente. 

— Atunci, lasă, ridică Dan din umeri. Dacă insistă, poţi să 
le ceri să-ţi cumpere firma ceva, nu? Cum ar fi o rochie, de 
exemplu. De când n-ai mai avut o rochie, din noiembrie, parcă? 

— Da, cea pe care am cumpărat-o să mă duc acasă, la 
părinţi, de Ziua Recunoștinței. Dar era frig, iar acum este extrem 
de cald... Oh, cred că aş putea să fac un efort, pentru un scop 
bun. Cu condiţia să mi-o plătească ei; rochiile sunt extrem de 
scumpe în sezonul acesta. 

Îşi ascunse chipul în iaşmac şi deschise uşa. După ce se 
asigură, cu o privire prevăzătoare în fiecare direcţie, că nu era 
nimeni pe coridor, adăugă: 

— N-o închid, vin imediat. 


CARE FACE DIN CITITOR! BĂRBAT j 
ADEVĂRAT, NU DOAR UN MUNTE DE ŞUNCĂ 


— Îl cheamă Harry Madison, nu Mad? Harrison! 

— Poftim? spuse computerul asistent, cu inflexiunea 
interogativă perfectă. 

Era unul din modelele ultramoderne ale IBM, cu comunicare 
vocală complet personalizată, şi era legat printr-un regulament, 
pe timpul vieţii sale mecanice. Un punct al acelui regulament 
stipula că, atunci când un angajat al spitalului, aflat singur în 
cameră, rostea nişte cuvinte audibile, trebuia să i se răspundă. Nu 
era valabil şi pentru pacienți. Pentru ca asistenții computerizați şi 
alte aparate să facă distincţia între cele două categorii, cei din 
urmă erau obligaţi să poarte nişte salopete cu un fir metalic țesut 
în zig-zag, pe spate şi pe piept. 

— Nu contează, spuse plictisit doctorul James Reedeth, şi 
îşi încleştă fălcile extrem de strâns. Apoi îşi spuse în sinea lui, 
fără a-şi mai da glas gândurilor, cu nesăbuinţă, ca înainte: a fost 
internat cu un motiv, fir-ar să fie, de către experţi ale căror 
raționamente sunt cel puţin tot atât de logice ca şi ale mele! Nici 
măcar nu e un pacient de-al meu. Aşa că ce mă face oare pe 
mine să fiu atât de interesat de cazul lui — să fie iritarea 
subconştientă față de prezenţa unui extremist negru într-un spi- 
tal altminteri ocupat de albi? Nu cred. Dar nu are absolut nici un 
rost să încerc să găsesc răspunsul raţional. 

Pentru a nu ştiu câta oară, începu să se întrebe ce îl împin- 
sese în acel labirint monstruos? Oare dorința de a deveni doctor, 
cu care oamenii să se poată consulta referitor la moarte? ? 


' Aluzie și la personajul acestui capitol (Readeth-reader) 
2 Mad = dement (n. tr.) 
? De asemenea joc de cuvinte cu numele personajului (re death — Reedth) 

— Ariadna! Ariadna! Unde eşti acum, când am nevoie de 
firul tău călăuzitor? 

Cedă impulsului de a rosti aceste cuvinte cu voce tare, şi o 
clipă mai târziu nu era sigur dacă nu fusese eronat voluntaria 
decizia, autoiluzionându-se. Computerul începu să scoată sunete 
specifice, în timp ce analiza asemănările parţiale, şi în cele din 
urmă ajunse la răspunsul pe care-l aşteptase el. 

— Presupunând că referirea la Ariadna conţine o întrebare 
legată de doamna Spoelstra, ea se află în acest moment la etajul 
al nouălea, din aripa numărul patru, şi nu trebuie deranjată, 
printr-o interdicţie de gradul doi. Vă rog să explicaţi natura 
urgentă a cererilor dumneavoastră. 

Reedeth râse forțat. Când, o jumătate de minut mai târziu, 
computerul-asistent nu mai auzi nici o altă replică, adăugă cu o 
nuanță de îndoială artificială: 

— Nu poate fi găsită nici o referire la vreun călăuzitor aflat 
în posesia ei, nici sub formă de fir, nici de altă natură. Am per- 
misiunea de a adăuga acest lucru la banca de date referitoare la 
persoana ei? 

— Absolut, îl asigură Reedeth cordial. Poţi de asemenea să 
notezi că numai ea cunoaşte ieşirea din labirint. Mai mult, poţi 
înregistra şi faptul că pielea ei este mai fină decât mătasea sin- 
tetică, că are sâni superbi, cea mai senzuală gură cu care divini- 
tatea a înzestrat vreodată o femeie, nişte coapse care probabil 
corespund unei ecuaţii ce ți-ar da peste cap toate circuitele, şi... 

Voia să adauge că avea o inimă de gheaţă, dar în acel 
moment un uruit neplăcut se auzi dinspre măruntaiele com- 
puterului-recepţioner şi o lumină roşie, intermitentă, se puse în 
funcțiune, indicând faptul că era temporar defect. Furios, 
Reedeth se ridică, cu un salt, în picioare. Pentru Dumnezeu, ce 
rost avea ca sistemul computerizat al spitatulului Ginsberg să fie 
dat prin contract în grija unei firme care în acea perioadă angaja 
tot atâția neo-puritani ca şi IBM? Când cel puţin optzeci la sută 
dintre pacienţii pe care încerca să-i trateze sufereau de probleme 


pe fond sexual, era foarte enervant ca aceste sisteme de cenzură 
să-şi pună mereu în aplicare reflexele mecanice grundiste. 

Cu toate acestea se simţea într-un fel uşurat să scape de 
compania computerului. Încercarea de a îmbina rețeaua de 
canale informaţionale de care era înțesat mediul său de lucru cu 
principiile pe care le afişa formal era un paradox pe care nu îl 
rezolvase cu adevărat niciodată. 

Se îndreptă spre peretele-oglindă al biroului şi privi afară la 
uriaşul „Spitalul de Stat Ginsberg pentru Persoanele cu 
Probleme Psihice” Asemănător unei fortărețe, cu nişte turnuri 
înalte de maximă securitate, distribuite de jur împrejur, şi legate 
între ele de ziduri înalte, ca şi cum o imagine a unui castel de 
basm dintr-o carte pentru copii fusese transpusă, cu răceală, în 
arhitectura de beton a epocii, reprezenta o corespondenţă struc- 
turală a acelei ocazii de „a te retrage şi a te reface”, pe care o 
susținea Mogshack, ca pe un antidot perfect pentru orice pro- 
blemă de neadaptare personală. Nu existau ferestre decât pe 
aripile joase, unde se aflau birourile administrative. Turnurile 
erau lipsite de orice elemente deosebite. Vederea lor — aşa se 
pretindea oferea pacienţilor înspăimântați, recent internați, 
promisiunea unei imunităţi deosebite față de provocările intole- 
rabile ale lumii exterioare. 

Însă aşa cum se prezenta priveliştea de aici, pe Reedeth îl 
ducea cu gândul la castelele medievale care au devenit inutile, 
după descoperirea prafului de puşcă. Iar într-o eră a armelor de 
buzunar...? 

Oftă, aducându-şi aminte de întrebarea formulată de Xavier 
Conroy, al cărui subaltern fusese în perioada elaborării tezei de 
doctorat. Proiectul de construire a spitalului Ginsberg de abia 
fusese publicat, împreună cu o convingătoare sinteză a princi- 
piilor sale fundamentale, concepută de Mogshack: „Ce măsuri a 
prevăzut doctorul Mogshack pentru pacienții a căror refacere 
este probabil a se produce cu întârziere, din cauza incapacității 
lor de a găsi o cale de a ieşi din nou în lume?”. 


Avusese nevoie de doi ani de muncă acolo pentru a aprecia 
cum se cuvine sensul acelei critici, şi tot atât de adevărat era că 
numai conştientizarea stării jalnice a lui Harry Madison îl aju- 
tase să înțeleagă acest lucru. În acea vreme, gustase alături de 
toți ceilalţi răspunsul înțepător al lui Mogshack. 

— Îi sunt recunoscător doctorului Conroy pentru abilitatea 
de a spune „hop” înainte de a sări. Poate ar dori să ne încânte cu 
prezența dumnealui la spitalul Ginsberg, pentru a i se oferi o 
ocazie generoasă de a găsi soluţia la problema pe care o are, şi 
care, din întâmplare, cred că nu e singura. 

Reedeth clătină din cap. 

— Retragere şi refacere, cită el cu voce tare, bucuros că 
avea ocazia de a vorbi fără ca o maşinărie să tragă cu urechea. 
Dacă aş fi ştiut până unde poate fi împins acest concept, jur că 
m-aş fi dus să lucrez oriunde în altă parte, numai aici nu, unde 
acea femeie abominabilă mă poate juca cum vrea ea, pentru că 
dragostea este ca un drog.Și cum poate un psihiatru dominat de 
propriile emoții să-şi ajute pacienţii să-şi recâştige detaşarea 
rațională? 

Se încruntă în direcția computerului-asistent, simbol al 
ideilor impersonale ale lui Mogshack şi observă brusc că, deşi 
lumina roşie nu se stinsese, ea nu mai pâlpâia intermitent, ci 
strălucea constant. 

Înjurând pe înfundate, îşi dădea seama că aceasta însemna 
că era pe cale de a se afla față în față chiar cu persoana de a cărei 
stare problematică era mai preocupat chiar decât de a sa proprie. 


7 RIDICE SE RR e E a N E 


LOCUL ÎN CARE SE AFLĂ 
ȘI DE CE TREBUIE SĂ FIE ACOLO 


„Nu se poate spune cu tărie că natura problemelor psihice 
s-a schimbat, după cum ar putea deduce un profan, pe baza 
faptului, uşor de observat, că în zilele noastre un procent mai 
ridicat al populaţiei este predispus a fi internat temporar într-un 
spital de boli nervoase decât — să zicem - ar fi fost predispus 
vreodată a fi internat într-un spital de tuberculoşi sau într-unul 
pentru afecţiuni febrile, în perioada în care bolile organice 
reprezentau motivul principal de îngrijorare al autorităţilor 
sanitare publice. 

Nu, mai degrabă este vorba de faptul că normalitatea în 
zilele noastre nu este aceea cu care se obişnuiseră strămoşii 
noştri. Constituie aceasta o surpriză? De bună seamă că nu ne 
putem aştepta ca problemele sociale să rămână aceleaşi de la o 
generaţie la alta! Unele sunt rezolvate. Multe dintre ele — majori- 
tatea, de fapt — se dezvoltă ca parte a societăţii. Nu prea am de 
ce să citez exemple aici, căci multe asemenea exemple pot fi 
găsite în ştirile de fiecare zi. 

Un lucru adesea neglijat, totuşi, este aspectul pozitiv al 
acestui fenomen. Din nou, pentru a nu ştiu câta oară, omenirea 
ca specie a adus în fața membrilor ei o provocare care — 
asemenea unei limite matematice — nu poate niciodată fi com- 
plet rezolvată, ci poate fi oricând abordată cu mai multă 
atenție. În erele trecute, provocările erau de natură filosofică 
sau religioasă: renunțarea la dorință; sfidarea lumii; trupul şi 
diavolul: fii perfect, asemenea Tatălui tău din ceruri, și așa 
mai departe. De data aceasta, însă, cuvântul de ordine este de 
domeniul psihologiei: fii un individ!” 


Elias Mogshack, passim ! 


„Ceea ce vor oamenii în primul rând este ca o autoritate 
credibilă să le spună că ceea ce fac este bine. Nu ştiu dacă există 
vreo cale mai rapidă de a deveni nepopular decât aceea de a-i 
dezaproba pe oameni” 

Xavier Conroy 


'Sau cum ar spune unii, ad nauseam 


T reacer 


ÎNAINTAEA CĂRUIA AR TREBUI SĂ INTRE 
PUBLICITATE 


Închizând uşa cu călcâiul, azvârlindu-şi iaşmacul, Lyla se 
strâmbă la vederea mulțimii de plicuri pe care le adunase. 

— Efectiv numai scrisori publicitare, aceleaşi dintotdeauna. 
Urăsc corespondenţa asta în exces! Blochează rețeaua de comu- 
nicaţii tot la fel cum gunoiul înfundă ţevile de scurgere, şi jur că 
nouăzeci la sută din ea se duce direct pe ţevi în jos, fără a fi 
citită... A, uite, asta e diferită! E de la Lairs and Pen-eights Inc. 
Pesemne că e notificarea referitoare la datorii mai vechi! 

Înclină capul spre impasibilul Lar. 

— Laireez şi Penaiteez, o corectă Dan. Trebuie să pronunți 
corect chestii de-astea. 

Ezită. 

— E în franceză, cred, concluzionă el, nesigur, întinzând 
mâna după scrisoare. 

Răsfoindu-le pe celelalte, Lyla murmură: 

— Aceleaşi nume de fiecare dată, oare ăştia nu înţeleg 
deloc o aluzie? 

Încercă să le rupă pe din două, dar erau prevăzute cu măsuri 
de siguranță pentru această eventualitate. Nu puteau fi rupte 
decât de-a lungul liniei care avea să declanşeze chimicalele şi 
implicit, boxele încorporate. Campaniile publicitare prin poştă 
erau prea scumpe pentru a nu se adresa şi analfabeţilor. 

— Bagă-le în teancul de cărți folosite, îi sugeră Dan. Uneori 
reactivii durează destul de mult pentru a ataca şi hârtia în plus. 

— Bună idee, se conformă Lyla, îngrămădind plicurile 
nedesfăcute în materia lipicioasă de pe tava de alamă, asemenea 
unor felii de pâine prăjită aşezate pe suportul special destinat. 


Două sau trei dintre ele nu se lăsară aşteptate şi începură să se 
descompună pe loc. 

În timpul acesta, Dan rupsese plicul de la Lares & Penates 
Inc. de-a lungul firului de sigiliu, şi instantaneu încăperea răsună 
de o voce ascuţită, familiară. 

— Nu vă puteţi permite să nu aveţi un obiect de cult adap- 
tat nevoilor dumneavoastră, în această eră a individului. 
Consultaţi firma Lares & Penates Inc. pentru cel mai bune şi 
personalizate... 

Numai atât îi fu necesar pentru a găsi capsula de alimentare 
care pusese în funcţiune boxa şi a o zdrobi între degetul mare și 
arătător. O aruncă imediat, tresărind şi scuturând din mână. 

— M-a ars! Asta e una nou apărută! Pesemne că s-au prins 
că oamenii sparg capsulele. 

— E ceva grav? Ţi-a lăsat semn? întrebă imediat Lyla, 
îngrijorată. 

Dan îşi examină degetul arătător, şi-l linse, şi în cele din 
urmă ridică din umeri: 

— Nu e cine ştie ce. Au fost doar câţiva volţi care m-au 
„înţepat” prin hârtie, așa cred. Dar de acum încolo o să le 
deschid plicurile încălţat, ca să le pot zdrobi sub călcâi! 

Examină scrisoarea scoasă din plic. 

— Și nu e decât ceea ce ai bănuit şi tu, adică o notificare să 
plătim sau să trimitem înapoi Lar-ul. 

— Şi ce facem? 

— Cred că mai bine luăm o decizie mai târziu, nu? La urma 
urmelor, cu ajutorul său am obținut această programare la 
Ginsberg, iar asta e un început, să ştii. M-am interesat, şi se pare 
că aceasta este prima oară când angajează o pitoneasă. Ar putea 
avea mare însemnătate. De fapt, eu... 

Se auzi un ciocănit puternic la ușă. Lyla se întoarse. Dându-și 
seama că uitase să pună din nou în funcțiune zăvorul de o sută 
de kilograme, se repezi să-şi pună iașmacul. Era bun. Fusese 
extrem de scump, dar, aşa cum spusese Dan pe bună dreptate, 

cei care o asiguraseră insistau să-l poarte. Deşi era greu şi îi 
stânjenea mişcările, era garantat împotriva loviturilor de maxi- 
mum 120 de grame, a razelor laser de maximum 250 de W şi în 
mod teoretic, cel puţin, împotriva oricărui tip de acid. 

— Cine dracu? o fi? murmură Dan, şi se duse să fixeze dis- 
pozitivul autodeclanșator pe bariera care bloca uşa. După ce 
făcu acest lucru, strigă: 

— Da, cine este? 

— ?Neaţa! răspunse vizitatorul nevăzut. Sau, mai degrabă, 
bună ziua! Mă numesc Bill şi sunt noul vostru vecin din aparta- 
mentul 10 W. Mă scuzaţi de deranj, dar am înţeles că nu aveţi un 
comitet cetățenesc de apărare, în această clădire! ei bine, desigur 
că în zilele acestea — aici vocea cobori, solemn, cu o jumătate de 
octavă — într-un asemenea cartier nu se ştie niciodată când poți 
fi atacat de un extremist „knee” Așa că m-am gândit să dau eu 
dovadă de spirit civic şi aşa mai departe şi să încerc să vă trezesc 
interesul în organizarea unui grup de apărare. 

— Încă unul din grupul Gottshalk? îi şopti Lyla lui Dan, 
care confirmă, înclinând capul. 

— Pariu pe cincizeci. Şi chiar unul destul de stângaci. Aş 
pune chiar pariu pe ce va spune în continuare. 

Vocea de afară continuă: 

— Vedeţi voi, din întâmplare eu am nişte legături prin care 
pot face rost de tot ce ne trebuie, la prețuri foarte convenabile, 
ca de exemplu arme de foc pentru doar şaizeci şi trei de marafeţi 
cu garanţia fabricantului, gaz de diferite tipuri, la prețuri de 
numai trei virgulă cincizeci litrul... 

— Oh, pentru numele lui Dumnezeu... spuse Lyla plictisită, 
lăsând să-i cadă iaşmacul. 

— Vrei să te invit înăuntru? strigă Dan, făcându-i Lylei 
cu ochiul. 

— Păi, bineînţeles, dacă aţi vrea să discutăm despre ce v-am 
Propus...! 

Vocea căpătă brusc o nuanţă optimistă. 

— Sigur! Intră, ce mai aştepţi? Nu ai decât un dispozitiv 
capcană de o sută de kile în calea ta! 

Se aştemu o perioadă de tăcere. Cu o voioşie evident 
forțată, Gottschalk-ul spuse: 

— Ăăă... Cred că, dacă sunteţi ocupați acum, ar fi mai bine 
să plec şi să vă las nişte pliante în rețeaua de comunicaţii. Pe 
curând, prieteni. 

— Spune-i că nişte extremiști „knee” au preluat controlul 
asupra palierului, îi superă Lyla încet. 

Dan clătină din cap. 

— Nu are rost. O fi părând acesta idiot, dar cei din 
Gottschalk sunt mult prea inteligenţi pentru a trimite un nou 
recrut fără a verifica mai întâi terenul. 

Aruncând o privire spre ceas, adăugă: 

— Ar trebui să-i dăm bătaie! Nu-mi amintesc ca tu să fi 
mâncat ceva aseară, aşa că o să trebuiască să bag în tine un 
mic-dejun, în drum spre Spitalul Ginsberg. Ultimul lucru pe 
care mi-l doresc este să leşini când nu trebuie. 

CE SE MAI ÎNTÂMPLĂ ÎN LUME? 


Indicele de umiditate din New York a stabilit un nou record, 
fapt atribuit de către oficialități celor cinci milioane şi jumătate 
de sisteme de aer condiționat din oraş. 

Indicele de probabilitate al unei rebeliuni se transformă 
treptat și înainte de termen în ceea ce este supranumită 
„reducerea activităţii datorate sezonului înăbuşitor” (pentru 
care merită mulţumiri călduroase cei care începuseră să se 
teamă că nu vor avea parte de unul anul acesta). În cea mai 
mare parte a țărmului estic al Americii de Nord este o zi caldă 
de vară cu precipitații uşoare în zonele continentale, mai 
depărtate de ocean. Pe înălțimile din South Island, Noua 
Zeelandă a nins. Datorită unei informaţii transmise de com- 
puterele Biroului de Stat pentru relaţii Federale de la 
Departamentul de Imigrări, în dimineața aceasta ar fi trebuit 
ca voturile asupra proiectului Morton Lenigo să scadă sub 
cincizeci la sută, dar în acelaşi timp, şi din acelaşi motiv com- 
puterele de la ISM şi-au anulat compensaţiile salariale din 
perioada de descreştere economică a sezonului cald. Noul 
guvern din Trinidad Tobago a rupt relaţiile diplomatice cu: (în 
ordinea importanței) Africa de Sud, Australia, Noua 
Zeelandă, Rusia şi SUA. Consiliul municipal din Washington 
DC, format din activişti „knee” şi „blank”, nu a luat în seamă 
cea de-a treizeci şi treia cerere din partea DAR, ca vopseaua de 
pe fațada Casei Negre să fie înlăturată. 

Una peste alta, o zi destul de normală. 

UN PACIENT CARE 
SE ADAPTEAZĂ CU MULT SUCCES 


La uşa biroului lui Reedeth se auzi soneria iar el spuse 
uşii să se deschidă. Într-adevăr, era Harry Madison în salopeta 
lui verde deschis, de pacient, care semnifica un nivel minim 
al problemelor psihice şi, în general, o externare iminentă. 
Faptul că îl vedea prin spital la atât de mult timp după ce „tre- 
cuse la verde”, cum se spunea, nu fu primul lucru care-i atră- 
sese lui Reedeth atenţia asupra lui, ci factorul care ducea la 
îngrijorătoarea descoperire că era captiv acolo, într-un hățiş 
birocratic. 

Fusese internat acolo de către Armată, în urma efectuării 
serviciului militar într-un război minuscul din Noua Guinee, 
într-un moment în care subiectul recruților „kneeblank” era unul 
destul de sensibil și, din punct de vedere politic, era mai potrivit 
să-l trimită la un spital civil în loc de unul militar. Desigur că în 
felul acesta el devenise responsabilitatea armatei, căci se părea 
că nu are nici o rudă în viaţă. Cu toate acestea, în momentul în 
care i se înmânase noul costum verde, Armata nu mai voia să 
ştie nimic de el. Renunţaseră a mai accepta în rândurile lor 
membri „knee”, chiar şi ca voluntari, şi în mod sigur nu ar fi fost 
dispuşi să-şi asume răspunderea pentru un fost recrut, care deve- 
nea din nou activ datorită externării. 

Aceasta însemna că el trecea automat sub tutela statului 
New York, şi cum profilul personalităţii lui se potrivea exact cu 
cel ideal, pentru el, aşa cum fusese conceput de calculator, el ar 
fi trebuit externat şi lăsat să-şi ducă liber existența, supus doar 
unor restricții referitoare la rating-ul solvabilităţii, căsătorie şi 
libertatea de a se muta în alt stat. 


Cu toate acestea, profilurile sale psihologice, deşi stabile, 
continuaseră să devieze de la nivelul optim predeterminat pentru 
un bărbat de rădăcinile, rasa şi aptitudinile lui, şi mai mult decât 
atât, o circulară foarte serioasă din partea Biroului de Stat pentru 
Relaţii Federale decreta că nici un pacient „negru” nu trebuie 
extemat dacă asupra stării sale pluteşte cea mai mică urmă de 
îndoială. Vestea unui asemenea caz de externare, răspândită de 
vreun propagandist viclean cum ar fi Pedro Diablo, ar fi putut fi 
extrem de uşor transformată într-un legitim casus insurrectionis 
şi ar fi adus asupra lor valuri de mânie. 

Şi totuşi, lui Reedeth i se părea groaznic de nedrept ca 
Madison să fie ţinut acolo pe termen nedeterminat pentru ceea 
ce era doar o simplă dovadă de excentricitate. 

Realiză că Madison făcuse o referire formală la faptul că 
computerul-asistent avea un blocaj mecanic şi că ceruse permi- 
siunea de a-l repara. Înclină într-un târziu afirmativ din cap, iar 
Madison împinse obezul reparobot pe cele opt roți moi ale sale, 
şi îi conectă îndemânatec terminalele la aparatura defectă. 

Urmărindu-l cu privirea, Reedeth se întreba ce ar fi spus 
conducerea IBM dacă ar fi ştiut că aparatura complexă, 
costisitoare, din spitalul Ginsberg era reparată de unul din 
pacienţi. 

Lăsă să se scurgă o perioadă de tăcere, neavând chef de 
conversații formale, însă în cele din urmă făcu un efort să vor- 
bească, indiferent ce. Desigur că pentru Madison nu era foarte 
plăcut să fie singurul negru în întregul spital. Merita să i se vor- 
bească, atunci când apărea ocazia. 

— Ăăăm... Harry! 

Reedeth abordă singurul subiect care îi venea în minte. 

— Maşinăria aceea blestemată, pe care o repari: ştii cumva 
de ce m-a lăsat în pană? 

— Păi, aţi pus-o în faţa a ceva ce a dat-o gata, aşa cred. 

Madison rămase cu ochii aţintiţi la ceea ce făcea. 

Reedeth pufni ironic: 


— 31 — 


— l-o descriam pe doctorița Spoelstra şi pesemne că vreun 
blestemat de circuit a intervenit. E ridicol! 

Îşi dădea seama de iritarea crescândă din glasul lui şi nu 
şi-o putea reține. 

— Cine ar trebui să fie şeful aici, eu sau un computer aro- 
gant, în ale cărui funcţii se regăsesc multe din prejudecățile celui 
care l-a proiectat? Adică vreau să spun că nu spusesem despre 
doctoriţa Spoelstra altceva mai... detaliat decât ceea ce se vede 
când o priveşti! 

Se stăpâni, zâmbi jenat, şi se întoarse spre fereastră. Oare 
Madison vorbea vreodată despre medicii lui cu ceilalți pacienţi? 
Era puţin probabil, având în vedere în diviziunea rigidă asupra 
căreia insista Mogshack: nu numai delimitări rasiale, religioase, 
sexuale și celelalte, obişnuite într-o societate, ci şi categorii ale 
problemelor psihice care reprezentau linii de demarcație în 
cadrul spitalului. 

Şi chiar dacă vorbea despre medicii lui? Care era problema? 
N-ar fi făcut altceva decât să discute niște experienţe comune ale 
pacienţilor. Chiar dacă reprezenta o încălcare a intimităţii — 
angajaţii spitalului reprezentau pentru pacienţi o parte a mediu- 
lui înconjurător, asemenea mobilei sau felinarelor. 

Mai trecuseră un minut sau două, timp în care el privi 
mohorât pe fereastră iar Madison se ocupă cu supervizarea 
reparobotului. În cele din urmă se auzi o tuse discretă, iar 
Reedeth se întoarse, pentru a-l vedea pe „kneeblank” stând 
lângă uşă, aşteptând să i se permită intrarea în coridorul de din- 
colo de aceasta. Sistemul automatizat permitea unui angajat al 
spitalului să părăsească un birou fără a aştepta acceptul celui 
care îl ocupa de drept — fapt pe care Reedeth îl considera adesea 
un motiv de iritare, când Ariadne Spoelstra decidea să întrerupă 
una din mult prea desele lor certuri — dar un pacient trebuia să 
primească permisiunea de a ieşi, pentru a-l împiedica să se sus- 
tragă şedinţelor de terapie. 


— 32 — 


Oftând, Reedeth dădu ordinul necesar. Ușa glisă în lateral, 
iar bărbatul ieşi din încăpere, însoțit de maşinărie. 

Cedând brusc unui impuls care era foarte probabil să 
provoace O ceartă nu numai cu Ariadne, ci chiar cu Mogshack 
însuşi, îi spuse asistentului său computerizat, care acum 
funcţiona normal: 

— Fir-ar să fie, nu am terminat de vorbit despre doctorița 
Spoelstra când te-ai defectat! Acum stai acolo şi ascultă, pricepi? 

Fără a-i lăsa timp să răspundă, descrise celelalte atribute 
anatomice ale colegei sale la care tânjea cu atâta disperare şi de 
care se bucura atât de rar în modul pe care şi l-ar fi dorit, până 
când, într-un târziu, i se tăie respiraţia, încheind cu un şuvoi de 
termeni anglo-saxoni cât se poate de grosolani. 

În subconştient i se conturase ideca că putea pune din nou 
în funcţiune lumina roşie intermitentă, şi că, înarmat cu această 
dovadă indubitabilă, va putea transmite lui Mogshack o plân- 
gere oficială în legătură cu incapacitatea aparatelor de a face față 
limbajului obişnuit al unei şedinţe de terapie... 

Însă lampa nu se aprinse. computerul se mulțumi să spună, 
pe un ton obişnuit: 

— Bun, domnule doctor. Am reținut toate aceste date. Sunt 
elemente a fi puse la dispoziţia întregului personal sau numai 
dumneavoastră? 

— Numai mie! 

Doamne, dacă lui Mogshack îi dădea prin cap să revadă 
fişierul Ariadnei şi găsea acolo acea ieșire necontrolată, semnată 
de doctorul Reedeth...! 

Dar oare cum de aparatul acceptase acum spusele lui de o 
obscenitate clară, pe când mai înainte se defectase din cauza 
unor biete complimente? Îşi simţi fruntea, ceafa și palmele 
acoperite de broboane de sudoare. Reparobotul nu ar fi putut 
interveni. E] era programat strict numai pentru a repune 
aparatele în starea lor standard de funcţionare. Deci nu ar fi 
Putut fi decât... 


PERII «A 


Fu cuprins de emoție. Se aşeză grăbit în spatele aparatului 
Şi începu să verifice dacă aceea era singura îmbunătățire efectu- 
ată de Madison. 

Nu era. 

Douăzeci de minute mai târziu, trăgându-se de barbă, cu un 
gest repetat, de furie neputincioasă, accepta, în sfârşit, din plin, 
confirmarea suspiciunii care nu-i dădea pace de luni de zile. 

„Este o nedreptate groaznică faptul că Harry Madison este 
ținut aici. Nu e nebun. Poate că nu a fost niciodată nebun. Noi, 
pur şi simplu, nu înțelegem felul lui propriu de a fi normal.” 

CU CÂT € MAI NEGRU! PĂMÂNTUL, 
CU ATÂT MAI ACOPERITĂ MÂASĂVIA 


În aşteptarea permisiunii de a trece frontiera, Fredrick 
Campbell își ținea servieta — simbol al unui statut oficial — în 
faţa lui, ca pe un ridicol scut improvizat. Mâinile îi erau 
alunecoase de transpiraţie. Zborurile de survolare nu făceau 
parte aici din obligaţiile municipalităţii. Fusese nevoit să ate- 
rizeze cu hidroavionul, la o sută de metri în urmă, pe pista 
străveche, cu betonul ei deteriorat, şi să se ducă pe jos în locul 
în care se afla acum, înconjurat de o puzderie de cabine 
acoperite din beton. Dinspre orificiile care se găseau pe margi- 
nile lor, de jur împrejur, se simţea fixat de priviri întunecate, 
bănuitoare, şi ştia că nişte mâini nevăzute erau gata în orice clipă 
să abată un atac distrugător asupra lui dacă făcea vreo mişcare 
necugetată. 

Uitându-se drept înainte, reuşi să arunce o privire atât cât 
să-şi dea seama că unul din membrii Gottschalk se afla acolo 
încă din momentul vizitei sale anterioare, şi încă un reprezentant 
cu vechi state, poate chiar unul de frunte, ca Bapuji sau chiar 
Olayinka. Un altul mai neînsemnat nu ar fi putut avea parte de 
echipamentul pe care el îl examina cu ochiul său antrenat. Dar 
analiza armamentului nu făcea parte din raportul său oficial. 
Bustafedrel avea grijă să păstreze convingerea tradițională că 
armamentul era irelevant pentru negocierile cu contractorii 
municipali. Nu încăpea nici % îndoială, desigur, că în decursul 
următoarelor zile cineva de la ISM avea să treacă pe la el, aşa, 
<a din întâmplare, şi să aducă subiectul în discuţie, ca parte a 


' Black = Negru (nota trad.) 


unei conversații banale, dar în sarcinile lui nu intra şi oferirea 
unor informaţii detaliate. 

Era profund recunoscător. Se simți groaznic de despuiat 
acolo. Într-un cuvânt, se simţea persecutat. lar acesta era pesemne 
chiar efectul pe care primarul Black ! îl dorise. Această întreagă 
tranzacţie ar fi putut fi mult mai uşor şi rapid efectuată prin 
reţeaua de comunicaţii, dar altfel el n-ar mai fi avut ocazia să-și 
frece palmele satisfăcut. 

Cuprins de însingurare, transpirând în lumina crudă a soarelui 
de vară, privirea oprindu-i-se din nou asupra indicatoarelor fixate 
pe postul de pază principal. Pe acestea scria: BLACKBURY, fost 
BROWNBURY. 

Pe unul din ele mai scria (însă aceasta nu făcea parte din 
inscripția originală, ci era doar o scrijelitură făcută în vopseaua 
strălucitoare): Albule, nu lăsa soarele să-ți lumineze capul, 
devii o ţintă uşoară. 


IPs a E NINE E SI a 


CUM NU AJUNGI UNDEVA 
CÂND TE GRÂBESTI 


— Vorbeam despre cursa închinată Reginei Roşii, spuse 
Matthew Flamen morocănos, dând pe gât un pahar de pe raftul 
cu băuturi din biroul său bine aprovizionat ca întotdeauna, aflat 
undeva adânc în clădirea Etchmark Undertower. 

— Ce? 

Chipul rotund al lui Lionel Prior, care îşi făcuse apariţia cu 
o clipă mai devreme pe ecranul de mărime naturală, îl privea 
absent. Prior era managerul, impresarul, confidentul principal şi 
omul bun la toate al lui Flamen. Îi era de asemenea și cumnat, dar 
aceasta era cel mai puţin important aspect al relației dintre ei. 

— Lewis Caroll, spuse Flamen. Ca atunci când alergi cât te 
țin picioarele dar nu faci decât să stai pe loc. 

— Vrei să spui că e dintr-o carte? 

— Sigur că e dintr-o carte. Gata, ştiu, ştiu! 

Flamen ridică, plictisit, mâna. Dându-şi seama că luase şi 
paharul de pe tavă, sorbi din el. 

— Nu citeşti cărți pentru că ele îți contaminează puritatea. 
modului tău de abordare a situațiilor. Într-o bună zi o să înţelegi 
că acest lucru te face, de asemenea, ignorant şi incult. Ce 
dracu:...? 

În mijlocul ultimelor cuvinte, Prior se făcu nevăzut, iar 
ecranul era acum invadat de un vârtej multicolor, însoțit de un 
urlet foarte slab, dar deranjant, ca al unui câine turbat pierdut 
undeva departe, în zona unei mlaștini bântuite, învăluite în 
ceaţă. 

ÎN ACEST TIMP, 
ÎNAPOI LA DEZMĂȚ 


Pe peretele luxoasei locuinţe formate din două apartamente, 
a Michaelei Baxendale, o voluptoasă fată de nouăsprezece ani — 
încă; încă, dar nu pentru multă vreme, căci trecuse multă vreme 
de când avusese cincisprezece — se putea vedea un aparat mare, 
automat, cu un ac care pendula şi care dimineaţa aceasta 
pătrunsese în zona roşie a discului. Era timpul pentru încă 
puţină muncă. 

Înjurând, merse dezbrăcată prin toate cele unsprezece 
camere în care se întinsese petrecerea, trezind, cu lovituri de 
picior, cât mai multe trupuri posibile, poruncindu-le să le tragă 
afară pe cele complet inerte. După ce le-a ordonat roboților să 
scoată mobila ruptă de acolo, ca şi covoarele murdare, pe care 
să le înlocuiască cu altele noi, începu să adune materialele 
care-i picau în mână. În nişa reţelei de comunicaţii se afla un 
filtru care direcționa pliantele publicitare direct spre canale, 
dar unul din acestea scăpase: încă o scrisoare-tip de la 
autoritățile sanitare ale oraşului, în care acestea se plângeau de 
lipsa toaletelor din apartament. Ea ordonase ca toaletele să fie 
scoase de acolo şi îi făcuse plăcere să le vadă prăbuşindu-se de 
la etajul patruzeci şi cinci până jos. 

Îşi repetă răspunsul-standard: 

— Doar am fost adunată de pe stradă, din şanţ, nu-i aşa? 
Doar n-o să-mi lepăd năravurile din acea vreme peste noapte. 

Un argument decisiv în acest sens fusese, cu patruzeci de 
ani în urmă, când Dan Kazer o propulsase spre nivelul acelui 
apartament luxos. Se produsese o harababură în toată regula, cu 
toate acele lucruri, dar şi ce dacă? Se găseau mereu alte lucruri. 


În plus, un oarecare individ, cu mari frământări psihice, din 
Omaha, scria O teză referitoare la semnificaţia canalelor de 
drenaj ale corpului în lucrările mai recente ale Michaelei 
Baxendale. Nu era corect să-i submineze acestuia munca. 

Scrisoarea era însoțită de: o carte de telefon din 
Johannesburg, datând din 1979, o ediţie din „Golden Bough” 
dinaintea apariţiei copiilor pseudo-organice, o lucrare de 
Krfft-Ebing, care păstra încă pasajele originale în latină. 

Lipi între ele câteva bucăţi din acestea şi la căderea nopții, 
aparatul de pe perete revenise, firesc, la zona verde. 

ESTE PUȚIN PROBABILĂ REVENIREA 
LA FUNCTIONARE NORMALA 


Imaginea lui Prior reveni, înfăţişându-l pe acesta încruntat. 

— Gata, până aici! se răsti el. Nu avem şi aşa destule 
belele? Asta ne mai lipsea, propriul nostru sistem de comunicații 
de aici, de la Etchmark, să o ia razna. 

— Dragul meu, dacă vrei să nu fii întrerupt când vorbeşti, — 
spuse Flamen plictisit — e de ajuns să-ți mişti fundul până aici. 
Ce dracu”, eşti doar de partea cealaltă a acestui perete! 

Nu că acea invitaţie avea să fie primită prea bine, îşi spuse 
el. Prior avea o fire cu totul diferită față de a lui, cu o puternică 
educație neo-puritană, iar loialitatea lui faţă de principiul de a 
menţine un show al unui „DEMASCATOR” în program părea 
a porni nu atât dintr-o antipatie abstractă față de ipocrizie — ceea 
ce lui Flamen îi plăcea să considere că reprezenta propriul său 
motiv — cât din dorința de a îmbunătăţi masca comportamentu- 
lui onest, un coşciug care ascundea de fapt corupţia. Din acest 
motiv el se ținea departe, discuta cu oamenii prin intermediul 
unui ecran, având senzaţia că un contact direct cu o persoană îl 
făcea să irosească avantajele pe care i le adusese succesul 
financiar. Îl transforma într-un tampon perfect în negocierile 
dintre Matthew Flamen Inc. şi conducerea firmei Holocosmic, 
dar uneori acest lucru devenea ridicol. 

Ca şi acum, de exemplu. 

Exact cum se aşteptase, Prior spuse plin de țâfnă: 

— Matthew, nimeni nu are de unde să ştie că va trebui să... 

Brusc, Flamen îşi pierdu răbdarea. 

— Din contră, trebuie să te aştepţi că va trebui să! În afară de 
cazul în care faci ceva pentru a rezolva problema! Câte întreruperi 
am avut în timpul emisiunii de astăzi — vreo patru, cinci, nu? 


— 40 — 


— Păi..., înghiţi Prior în sec. Da, mă tem că da. lar cea mai 
lungă a ținut aproape cinci zeci de secunde. 

— Şi, cunoscând toate acestea, ți se pare surprinzător faptul 
că reţeaua noastră nu funcţionează cum trebuie? Haide, Lionel, 
las-o încolo, nu eşti chiar atât de naiv! Sau, mă rog, poate că ești, 
dacă ne gândim la felul în care te înjoseşti, ploconindu-te în fața 
acelei bucăţi de plastic pe care o numeşti Lar! 

— Matthew, alegerea religiei de către o persoană este... 

— Când te-ai deranjat ultima oară să verifici propriile noas- 
tre computere? Avem o cotă de probabilitate de 70% în favoarea 
ipotezei că L&P este doar o faţadă cu pretenții intelectuale pen- 
tru aceeaşi firmă care-i deserveşte pe negri, Conjuh Man Inc. 
Ceea ce au adunat din enclavele negre se pare că nu le ajunge 
aşa că s-au decis să se extindă şi să stoarcă ceva şi de la nişte 
„albi” naivi. Eu cred că va avea un succes imens, la fel ca şi 
subiectul legat de Gottschalk! 

Prior făcu ochii mari. Fără scrupule, Flamen se folosi de 
obișnuita lui rezervă de a-şi exprima emoțiile în public, chiar şi 
în prezența cuiva cu care lucrase ani de zile. Lăsă să se aştearnă 
o lungă perioadă de tăcere, după care, într-un târziu, aduse din 
nou vorba de subiectul cu adevărat important. 

— De fapt, de ce m-ai sunat? Ai vreo idee genială pentru 
emisiunea de mâine, care să ridice audiența cu milioane de 
spectatori? 

Făcând eforturi pentru a-şi reveni din şocul provocat de 
Flamen, Prior bolborosi: 

— Păi, audiența e destul de bună, încă. lar asta e tot ce con- 
tează, nu? 

— Păi, dacă e bună, de ce te înfurie atât de tare întreruperile? 
Dragule, ştii la fel de bine ca mine că, dacă cineva ar face un 
control efectiv asupra televizoarelor despre care se spune că sunt 
reglate pe emisiunea mea, ar descoperi că jumătate dintre ele 
sunt lăsate în modul „căutare”, şi a postului şi a culorii. Cine se 
mai uită azi la televiziunea tridimensională, în afară de cazul în 


PI | a 


care trec de la un program la altul? Ce dracu”, s-ar putea chiar 
ca telespectatorilor să le placă interferenţele! 

Părând cuprins de emoţii, Prior dădu un răspuns mecanic: 

— Matthew, eşti prea modest. Eşti unul din puţinii oameni 
care încă pot menţine o audiență ridicată pentru un talk-show. 
Nu trebuie să-ţi subestimezi talentul. 

— Nu e nevoie să fac eu acest lucru. Se întâmplă oricum. 

Flamen dădu pe gât restul băuturii, înghițind îndelung. 
Când aceasta îi ajunse în stomac, se simţi puţin mai bine. 

— Fă-mi o favoare, dragule, gândeşte şi tu puţin. Această 
interferență ciudată apare vreodată în timpul unui clip publici- 
tar? Nu apare. Apare vreodată în momentul în care avem un 
reportaj exploziv de la scena vreunui scandal teribil? Nu. Ea 
apare atunci când sunt eu pe ecran, doar atunci. Adevărat, nu? 

Lui Prior i-ar fi plăcut să contrazică acea afirmaţie, după 
expresia feţei lui, dar faptele vorbeau de la sine. Clătină cu tris- 
tețe, afirmativ, din cap. 

Flamen îşi pregăti paharul pentru a fi reumplut şi apăsă pe 
butonul de pe tastatură. 

— Deci ce ai vrea să fac? spuse el. Să încerc să rezolv 
situația? Dragă, de ce m-aş obosi? Adu-ţi aminte de ce s-a 
întâmplat până acum: ne-au scos din spațiul de maximă audi- 
ență, mituindu-ne cu acele cincisprezece minute pe zi, în loc de 
zece, nu-i aşa? Apoi au redus acest bonus, introducând mai 
multă publicitate. Bun, ei au un argument convingător — şi 
anume că în această perioadă audiența este maximă, iar tot mai 
mulți sponsori vor să i se adreseze prin reclame — dar realitatea 
este că emisiunea noastră de cincisprezece minute s-a redus la 
douăsprezece şi jumătate şi s-ar putea să se reducă şi mai mult. 
În acest timp, numărul subiectelor pe care le-am adunat de la 
bursa zvonurilor de pe rețea creşte constant. Nu crezi că sunt 
puţin prea sensibili, pentru nişte oameni care vor să-şi menţină 
o audiență ridicată? 

Făcu o pauză, dar Prior nu spuse nimic. 

__ Eu deduc următorul lucru, începu ei ideea. Nu-și permit 
să-mi arate pur şi simplu uşa — m-aş alege cu un motiv de a-i da 
în judecată pentru încălcarea contractului. Aşa că ei speră pur şi 
simplu ca eu să mă înfurii îndeajuns încât să fac scandal, iar ei 
să mă poată ataca pentru pretexte cum ar fi jignirea Directorului 
de program, iar PCC-ul nu le-ar putea face nimic. Aşa că eu îţi 
sugerez să urmezi exemplul meu şi să rezişti cât de mult poți. O 
sută de mii pe lună nu sunt de colo. 

De la jumătatea ultimei propoziţii, Prior se opri, ascultând 
atent. Flamen deduse, după expresia lui, că ecranul său fie era 
acum ocupat de altă imagine, fie că se dereglase din nou com- 
plet. Fu tentat să întrerupă circuitul, dar se răzgândi. Era 
amuzant să-l privească pe altminteri imperturbabilul Prior 
înjurând, dar neputând fi auzit, căci în acelaşi timp, în care ima- 
ginea „căzuse” în exterior, se defectase și sunetul în „interior” 

Însă distracţia lui nu dură mult. Zâmbetul îi pieri, iar el se 
concentră din nou asupra adevărului pe care Prior îl evita cu 
încăpățânare, dintr-un motiv oarecum superficial, ca de exemplu 
ideea că directorii reţelei Holocosmic erau — ca şi Brutus — 
„oameni onorabili” 

— Un om poate fi un ticălos, oricât de mult ar zâmbi, mur- 
mură el, satisfăcut pentru scurtă vreme de remarca lui atât de 
potrivită, dar aproape pe loc îngrozit de imaginea celui eare 
Zâmbeşte, dar este înarmat cu un cuţit. Ce altă explicaţie putea 
exista pentru interferența care apărea zilnic doar în timpul emi- 
siunii sale, transmise din studiourile Holocosmic? Pur şi simplu, 
nu putea fi decât sabotaj. 

Mai rău, pesemne că era pus la cale de conducerea lor. Dacă 
s-ar fi datorat unor agenți externi, Holocosmic nu s-ar fi dat 
înapoi de la nimic pentru a-i elimina. Ca orice altă companie din 
lume, erau preocupaţi să menţină securitatea internă. În schimb, 
in nenumărate rânduri, inginerii îl duseseră cu vorba, spunându-i 
că nu reușeau să dea de urma problemei. 


— 33 — 

UN OBIECT FOLOSITOA 
UNUI FORATE IMPORTANT SUBIECT 


Eugene Voigt nu merse atât de departe încât să închidă şi 
monitorul, dar deconectă căştile după numai un minut de critică 
a „castorului furios” Avea un sistem excelent conceput, de 
departe cel mai bun şi îi plăcea în special comutatorul de sunet, 
şi locul în care era plasat; ascuns la marginea mustăţii; putea fi 
acţionat cu o simplă atingere a limbii. În plus, aceasta era 
dotarea standard a aparatului. Merita să păstreze acest model, 
cel puţin până avea să fie depăşit de concurență. Şi era greu de 
apreciat ce alte îmbunătățiri mai erau posibile, în afară de 
implantarea direct sub piele. 

;„Castorul furios” (numele era nerelevant, dar a avut răsunet 
în eșaloanele inferioare ale PCC), vorbea de un sfert de oră, dar 
Voigt îşi dădu seama ce avea să spună în primele câteva secunde 
și nimic din ce înţlelesese citindu-i pe buze nu contrazise pre- 
supunerea lui. Când tirada se termină, răspunse: 

— Renunţă, nu va avea efect. 

— Dar Holocosmic intenţionează să... 

— Nu vei reuși să o susţii, îi spuse Voigt ferm. Nu vei reuşi să 
susții nimic. Subiectul „comunicaţii”, pe planeta noastră, e mort. 

ESTE O PLATITUDINE 

SĂ SPUNEM CĂ STIINTA ESTE NEUTRĂ, 
DAR DIN CÂND ÎN CÂND N-AR FI RĂU 
DACĂ AA MAI FI ȘI DE PARTEA NOASTRĂ, 
ȘI NU NUMAI A LOA. 


Era foarte cald afară. Înăuntru era mult mai cald din cauză 
că sistemul de iluminat era demodat şi în acelaşi timp era nevoie 
de el, în foarte mare măsură. Pielea neagră a lui Pedro Diablo 
lucea de transpiraţie. Se simţea excelent. 

— Încă o dată şi gata! insistă el. Jur că se vor da în vânt 
după asta la Conakry şi Lumumbaville! 

Actriţa care interpreta rolul Regelui Leopold al Belgiei oftă 
şi îşi puse la loc masca ei lividă, efeminată, lipsită de barbă, ce 
îi acoperea întreg capul, apoi traversă supusă podeaua stu- 
dioului, reluându-și locul în scenă, unduindu-şi fundul. 

Până la brâu purta o uniformă militară, cu pieptul strălucind 
de ordine şi decoraţii, dar fesele ei nu erau ascunse decât de un 
fel de pampon scurt, din iarbă. Era o imagine superbă, mai ales 
în zonele cu puternice influențe musulmane, în care părerea ge- 
nerală era aceea că femeile nu au suflet. 

— Ai pregătit legăturile acelea? îi strigă Diablo respon- 
sabilului cu recuzita. Ţine minte că de data asta vreau să apară 
mai repede decât data trecută! Dacă durează mai mult de cinci 
secunde, se produc asociaţii neplăcute, se ajunge la desincro- 
nizări cu restul spectacolului! Ce dracu’? 

Încremeni chiar unde se afla, la jumătatea drumului spre 
punctul de comandă și îşi dădu seama că în faţa lui se aflau doi 
gealați înarmaţi. 

— Primarul vrea să vă vadă, spuse cel din dreapta. 

Masca lui înaltă, din plastic, cu fond negru şi cu dungi roşii, 
galbene şi maronii pe obraji, îi făcea vocea să sune straniu. 

— Spune-i să aştepte! se răsti Diablo. 

Foarte puţini oameni din Blackburry puteau spune aşa ceva 
unui soldat, dar el făcea acest lucru de ani de zile. 

— Sunt în toiul unui spectacol, nu vezi? 

Cel de-al doilea soldat trase, calm, o dungă fumegândă pe 
podea, cu o rază de mică putere din arma lui laser. 

— A spus acum, măi gunoi alb! Vii de bună voie, sau sub 
formă de came tocată? 

— Cum mi-ai spus? 

Furios, Diablo făcu o jumătate de pas în faţă, apoi îşi între- 
rupse mişcarea, în momentul în care țeava armei se înălță sem- 
nificativ. Aceste arme erau rezultatul ultimei vizite a lui 
Anthony Gattschalk. Făcuse de curând un show despre ele — în 
cadrul căruia, din motive de propagandă evidente, se spunea că 
ele.fuseseră prelucrate chiar.acolo în oraş — și nu îşi făcea nici o 
iluzie despre efectul concentrării a două sute cincizeci de wați 
într-un spațiu la fel de mic ca vârful unui ac de cusut. 

Se aşternu o tăcere nesfârşită. În cele din urmă spuse: 

— Bine, bine. Dar sper să nu mă ţină prea mult. 

Apoi adăugă, în direcția actorilor şi tehnicienilor săi, în 
timp ce se ducea spre uşă: 

— Ne vedem cu toţii aici după prânz! 


La intrarea în studio îl aștepta un Voortrekker decapotabil 
negru, oficial, automobilul suspendat construit în Capetown care 
era cel mai scump mijloc de transport privat. Primarul Black 
deţinea şase astfel de maşini, o chestiune în legătură cu care Diablo 
nu fusese niciodată prea încântat, în ciuda argumentului că, la o 
analiză finală, negrii sud africani şi cei americani erau de aceeaşi 
parte a baricadei, cel puţin teoretic — un argument care aducea mult 
prea mult cu altul similar care justificase acceptarea negrilor 
musulmani la întâlnirile Ku Klux Klan-ului, în secolul trecut. 

Mânia lui crescu în timp ce era băgat cu forța pe scaunul din 
spate al Voortrekker-ului, de către gealaţi, care i se alăturaseră, 
fiecare de câte o parte. 

Vehiculul se îndreptă zbâmâind spre palatul Primarului, 
drumul din faţa lor fiind eliberat printr-o simplă atingere a 
butonului de la bord, care bloca semafoarele pe culoarea roşie la 
toate intersecțiile. 

În ciuda tuturor acestor lucruri, Diablo nu scotea nici un 
cuvânt. Nu avea idee ce cauzase acest lucru, dar avea impresia 
că Primarul Black se trezise cu fața la cearşaf în dimineaţa 
aceea. Când era într-o asemenea stare de spirit, îi plăcea să-şi 
reafirme cu multă satisfacţie autoritatea asupra oricui con- 
tribuia la economia oraşului Blackbury, iar Diablo intra cu cer- 
titudine în acea categorie. Spectacolele sale tradiționale se 
numărau printre sursele majore de schimburi cu străinii ale 
oraşului, în afară de valoarea lor propagandistică şi revo- 
luționaseră relaţiile cu autoritățile federale americane când 
începuseră să-şi poată plăti cheltuielile de energie şi apă în 
monedă forte precum cedi şi riyals. 

Îşi notă în minte să-l reţină pe soldatul care îl insulatse în 
public şi să aibă grijă ca viitorul acestuia să fie mai negru decât 
ceafa lui. Avea să fie dificil, din cauza măștii sale, dar într-o 
comunitate mică precum aceea, nu era imposibil. 

În afară de asta, îşi tot spunea el, un om cu statutul lui Pedro 
Diablo nu avea de ce să se teamă de o dispoziţie mai proastă a 
primarului. 

Continuă să se îmbărbăteze astfel până ce fu condus la 
primar — dacă a fi înghiontit într-o cameră, sub amenințarea unei 
arme se poate numi „a fi condus” 

Primarul Black nu era singur. Lângă biroul său enorm era 
aşezat un alb. Un bărbat slab, cu ceva ce aducea foarte puţin a 
barbă, cu părul blond deschis, pieptănai cu grijă peste craniul 
chel şi roz, cu genunchii strânşi cu multă afectare, şi cu mâinile 
încrucişate în poală. 

Apoi Diablo îşi simţi inima cufundându-se într-un hău nes- 
fârşit. Cunoștea chipul acela ascuţit, cu buze subțiri. Trăsăturile 
lui Herman Uys, expertul de primă mărime din Africa de Sud, 
pe probleme rasiale, erau probabil extrem de bine cunoscute în 
lumea modernă. 

Făcea încă eforturi să înțeleagă de ce prezenţa lui Uys în 
Blackbury îi fusese ascunsă lui, lui Pedro Diablo, când primarul 
rosti singura propoziţie a discuţiei. 

— Afară din oraş cu tine, corcitură. Ai trei ore. 

MOMENTUL ÎN CARE CHELTUIELILE i 
CAUZATE DE REPARAȚII ÎNCEP SĂ DEPĂŞEASCĂ 
COSTURILE UNEI ÎNLOCUIAI 


Fără nici un avertisment, circuitul sistemului de comuni- 
caţii al lui Flamen reveni la normal şi se trezi din nou pus în con- 
tact cu Prior. În clipa în care își dădu seama de acest lucru, pe 
chipul celui din urmă se aşternu o expresie şmecherească, pe 
care Flamen o recunoscu imediat, urmare a atâtor ani de colabo- 
rare între ei. Era expresia care indica faptul că era pe cale de a 
face o şmecherie teribilă, pe baza presupunerii — aproape întot- 
deauna justificată — că persoana cu care avea de-a face scăpase 
de o capcană foarte subtilă. Poate că era naiv în unele privinţe, 
ca de exemplu tendinţa de a accepta Lar-ul, ca fiind exact ceea 
ce se pretindea în reclame, dar când era vorba să încheie un târg 
favorabil lui, era extrem de viclean. Acesta era motivul princi- 
pal pentru care Flamen îl suporta. Nu îndrăznise niciodată să-şi 
păteze imaginea pe care o avea despre el însuși, învățând 
dedesubturile murdare necesare pentru a te ţine pe linia de plu- 
tire în acea junglă a afacerilor moderne, dar în acelaşi timp nici 
nu îndrăznea să le ignore complet. 

Prior era un compromis perfect, quintesența onoarei 
amăgite, care îi putea elibera conștiința de cele mai evidente 
înşelătorii, pe baza faptului că e/ se gândise la ele şi el nu putea 
fi un om necinstit. 

Flamen deveni încordat. Dacă era chiar el pe cale să devină 
ținta talentului lui Prior... 

— Matthew, din ce îmi dau eu seama, începu Prior, tocmai 
ai lansat o acuzaţie foarte gravă împotriva conducerii postului 
Holocosmic. 

— Nu-mi aduc aminte să fi făcut vreo acuzaţie împotriva 
cuiva, spuse Flamen grăbit. Dar dacă ai să-mi spui ceva urgent 
şi important, de ce nu...? 

Căută febril în minte o cale de a vorbi între patru ochi. Tot 
ce se spunea pe canalele de comunicaţii, în acele birouri, ca şi în 
birourile oricărei firme ce avea contact cu Holocosmic, era 
monitorizat, analizat şi, dacă era necesar, era transmis condu- 
cerii companiei. A, da! 

— Ce-ar fi să mergem la Ginsberg şi să-i facem o vizită Celiei? 

— Nu în după-amiaza aceasta! spuse Prior. 

— Ei, haide! E sora ta în aceeaşi măsură în care e şi soția 
mea, ai uitat? 

O încercare stângace de a adăuga ceva compromiţător dis- 
cuţiei înregistrate. Eşuă. 

— Am programate nişte exerciţii cu grupul meu cetăţenesc, 
spuse Prior, acelaşi membru responsabil, demn de încredere, al 
societăţii. În plus, ştii că doctorul Mogshack nu e de acord cu 
interferenţe ale fostului mediu al pacienţilor asupra acestora din 
urmă, şi nu vreau să-i încalc deciziile. 

— Eu consider contactul dintre soț şi soţie ceva foarte 
pozitiv pentru starea pacientului, chiar dacă el nu e de aceeaşi 
părere. 

„Impotentul ăla bătrân”, adăugă Flamen în gând. Nu era 
bine să rostească acest comentariu cu voce tare, nu în împreju- 
rarea aceea, când era vorba de un subiect atât de sensibil pentru 
Holocosmic, precum reputaţia lui Mogshack. 

— Poate că aşa e, ridică Prior din umeri. Cu toate acestea, 
ideea la care vreau să ajung eu e următoarea. 

Ezită, dând impresia că vrea să-şi cântărească spusele. 

— Matthew, ca să mă exprim fără ocolişuri, cred că devii 
puţin cam paranoic în legătură cu problemele pe care le avem cu 
emisiunea. Eu admit — îşi luă un ton calm, de om dispus la con- 
cesii — că e discutabil dacă se poate spune că Holocosmic ne-a 
oferit cooperarea lor maximă în încercările noastre de a elimina 


interferenţele care ne deranjează emisiunile, dar e o exagerare să 
asociem acest lucru cu problemele produse de rețeaua noastră 
internă de aici, de la Etchmark. 

O manieră părintească de a vorbi, deşi nu era decât cu trei 
ani mai mare decât Flamen. Rolul obişnuit al managerului 
experimentat care îşi protejează vedeta realizatoare de emisiuni, 
atât de admirabil de naivă, de lipsa propriului cinism. 

— Aşa că eu zic — încheie el — să mă autorizezi să chem aici 
un expert care să-ți verifice bănuielile. Sunt mult prea grave 
pentru a fi ignorate. 

Flamen îl privi stupefiat. Un expert din afară? Oare Prior îşi 
pierduse mințile? Ce „expert din afară” putea fi mai subtil decât 
computerele companiei Holocosmic, ce tribunal putea fi convins 
să creadă că un post de mare importanţă îşi sabotează propriile 
transmisiuni? Nu găsi decât o singură explicaţie pentru compor- 
tamentul ciudat al lui Prior, şi înainte de a avea timp să se gân- 
dească mai bine, furia îl făcu să izbucnească: 

— Ce te-a apucat de ai trecut brusc de partea celor de la 
Holocosmic? Te-a luat unul din şefii cei mari deoparte, scoţân- 
du-te din raza de acţiune a microfoanelor, şi ţi-a făcut o propu- 
nere? Indiferent în ce câmp minat ajung să fiu împins, nu pot face 
ce vreau! Există echipamente care supraveghează echipamentele 
care mă supraveghează pe mine! 

Îşi dădu vag seama că expresia de pe chipul lui Prior se, 
schimbase din aroganță în groază pură, dar nu se opri: 

— Şi dacă mi-aş permite echipamente de supraveghere 
de un asemenea nivel, tu eşti primul asupra căruia le-aș 
asmuţi! Auzi, să nu vrei să te duci să-ţi vezi sora când e inter- 
nată în spital! 

Întrerupse legătura cu o mână tremurândă, înainte de a mai 
spune altceva dăunător lui însuşi. Dacă dialogul acesta ajungea 
vreodată într-un tribunal, reflectă cu amărăciune, era recoman- 
dabil să spună cu tărie că grija lui pentru Celia l-a făcut să-şi 
piardă temporar controlul. 


Pn i 


Sugestia de a o vizita în după-amiaza aceea nu fusese decât 
o improvizație de moment pentru a putea discuta cu Prior la adă- 
post de urechi curioase. 

Dar acum trebuia să se ducă, desigur. Încruntat, se îndreptă 
spre uşă. 

Aproape imediat, spre propria-i spaimă, realiză cât de 
necontrolată fusese reacția lui față de Prior, dar amână cât mai 
mult suportarea consecinţelor. 

DACĂ „MEDIA” 1 ESTE PLURALUL 
DE LA „MEDIUM" 2, SE NASTE ÎNTREBAREA: 
CÂTE DIN ELE SUNT BAZATE PE NECINSTE? 


— Dacă am văzut vreodată un spectacol dat de o 
„pitoneasă”? repetă Xavier Conroy, îndreptându-se spre granița 
cu Canada. 

Era un colegiu din acela afectat de sărăcie, dar de unde ple- 
case de atât de mult timp, încât să nu le pese că acesta era un fel 
de dric pentru cariera lui. 

— Nu, nu am văzut. Dar este un fenomen interesant şi care 
merită discutat. Ce părere ai despre acest lucru? 

Băiatul care pusese întrebarea începu să se bâlbâie: 

— Eu... eu... nu prea ştiu. 

— Ar fi trebuit totuşi să-ţi formezi măcar o părere aproxi- 
mativă. Este un subiect cu ramificații stimulante şi provoca- 
toare. la gândeşte-te, la un moment dat, se leagă direct de ceea 
ce spuneam eu în ultimul timp, despre rezerva crescândă a 
oamenilor de a se angaja la un lucru fără un contract extrem de 
solid, preferabil computerizat. Deci n-ar fi o idee rea ca aceasta 
să devină tema de curs a săptămânii. O să-ţi dau mai întâi nişte 
idei de pornire. 

Conroy îşi trecu degetele prin barba lui încărunțită şi se 
încruntă puternic. 

— S-ar putea începe foarte bine de la cultul pentru spiri- 
tualitate în secolul nouăsprezece, de la bătăile în masă şi răsu- 
cirea meselor în timpul şedinţelor de spiritism, tentativele de a 
comunica cu morții precum și de la disponibilitatea oamenilor 


1.2 Aici cu sens de mijloace de comunicare 


de a continua să creadă în tot felul de mediumuri evident şarla- 
tane. Acest lucru era de fapt determinat de caracteristicile rigidei 
societăţi victoriene. Ceea ce la început a fost o cercetare ştiinţi- 
fică foarte potrivită a unor fenomene foarte improbabile, s-a 
transformat într-o epocă a corsetelor strâmte şi a unei etichete 
sociale stricte într-o nevoie imperativă pentru contactul direct 
dintre indivizi. Da? 

O fată din primul rând, pe care ştia că o cheamă Alice 
Clover, pentru că numele ei era scris pe tabelul iluminat din faţa 
lui, dar al cărui chip îi era complet necunoscut deoarece la 
fiecare curs, de la începutul anului, îşi ţinuse iaşmacul pe față, 
ridicase mâna. 

— Vreţi să spuneţi că e lipsit de logică să dăm vreo atenţie 
pitoneselor? 

Conroy ezită, rotindu-și privirea peste grupul de studenți şi 
observându-le cu mare atenţie pe fete. Aproximativ un sfert din 
ele purtau iaşmacuri, precum Alice, care tocmai i se adresase. 
Celelalte purtau o imensă varietate de costume, de la combine- 
zoane cu pieptul şi fesele bombate până la peruci portocalii 
lungi până la brâu şi o pereche de nădragi ponosiți. 

— Cine sunt eu ca să decid ce e logic? spuse el pe un ton 
blazat. Nu vreau să spun decât ceea ce auziți. Voi înțelegeţi 
ce vreți. 


18 


NEAJUNSURILE UNEI INVENȚII DESTINATE 
UNEI SPECII RAȚIONALE 


Văzându-l pe Reedeth că o aştepta la capătul coridorului, 
Ariadnei Spoelstra i-ar fi plăcut să facă cale întoarsă. În acel 
moment, programul planificat de ea pentru relaţia lor se afla în 
punctul în care contactul fizic nu era încurajat — şi acesta era, 
desigur, motivul pentru care el găsise de cuviinţă să o pân- 
dească. „Ambuscadă” era termenul care îi veni ei cel mai iute în 
minte: bastioanele spitalului Ginsberg te duceau cu gândul la 
imagini de capcane, curse, şi aşa mai departe. 

Însă ea folosea un „flux de decizie” și — asemenea atâtor 
invenţii ale secolului douăzeci şi unu — acesta părea a fi fost des- 
tinat unei specii mult mai raționale decât cea căreia îi aparținea 
ea. Nu permitea cuiva să se răzgândească. Odată adaptat de 
cineva, era obligat să-l urmeze până când atingea zona de repaus 
de la o intersecţie şi nivelul fluxului monomolecular de la 
extrema superioară ajungea, echivalent cu repaosul. Nu exista 
cale de întoarcere, ci doar alegerea unei rute diferite. 

De-a lungul celor zece ani de când erau folosite, câte situ- 
aţii fuseseră determinate de direcția pe care „fluxul de decizie” 
se întâmpla să o aleagă, după ce se ieşea din biroul sau aparta- 
mentul cuiva? Câte persoane se cunoscuseră astfel, câte căsă- 
torii realizate...? Oare câți parteneri perfecţi pentru o căsnicie 
definitivă fuseseră direcționaţi de „flux” în alte puncte? 

Făcând un efort aproape fizic, pentru a-şi stăpâni acel şuvoi 
de gânduri, ea își pregăti atentă salutul scurt din cap şi incon- 
fundabilul zâmbet oficial care erau potrivite pentru acea 
perioadă mai puţin bună a relaţiei intime dintre ei. Cu toate aces- 
tea, Reedeth nu avea chef, în mod evident, să respecte regulile 
altora. Trebui să-i suporte sărutul, deşi reuşi să-şi ferească gura. 

— În sfârşit! exclamă el. De când vreau să discut cu tine și... 

— Am fost ocupată toată dimineața, răspunse ea cu răceală. 

— Îmi pare rău, dar nu e adevărat. Ai instituit o interdicţie 
de gradul doi la ora zece şi zece, după cum spune „asistentul” 
meu, şi nu a fost ridicată decât acum câteva minute. Ce zici? 

Ridică o sprânceană şi o privi plin de reproş părintesc. 

Ticălosul! Dar încercarea ei dăduse greş. Ea sperase ca dia- 
logul să continue cu replica: 

— Da, dar am vrut să spun asta personal! 

În acest caz, ea ar fi replicat: 

— Ce rost are să ai un sistem de comunicaţii dacă nu-l 
foloseşti? 

Şi s-ar fi dus mai departe, după ce ar fi câştigat acel punct 
important. 

În schimb, fusese prinsă cu o minciună sfruntată. Căuta cea 
mai sigură cale de scăpare, asemenea unui şahist care încearcă 
să pună la punct un atac pentru a-i oferi regelui o protecţie 
urgentă. 

— Păi, dacă era chiar aşa important trebuia să treci peste 
interdicţie, iar dacă nu era, de ce vii să mă deranjezi acum? 

— Tocmai asta e, ridică din umeri Reedeth. Nu știu dacă e 
sau nu important, asta voiam să te întreb. Pitoneasa aceea pe 
care ai angajat-o pentru după-amiaza aceasta: cine e, la urma 
urmei, şi ce ţi-a venit? 

Era o bună ocazie de contraatac: 

— Ar fi trebuit să-ți întrebi „asistentul” Informaţiile au fost 
trimise tuturor angajaților cu trei zile în urmă. 

— Ca un „fait accompli” La fel de secretos ca de obicei, 
Mogshack nu a pus la dispoziția noastră, a angajaților, discuția 
purtată cu tine. 

— Probabil că nu a considerat că era necesar. De fapt ce ai 
vrea să ți se spună. Ce este o pitoneasă, cu ce se ocupă, cum face 
ceea ce face? 

— Of, pentru numele lui Dumnezeu, Ariadne! 


Amabilitatea lui Reedeth se topi instantaneu. 

— Nu ai altceva mai bun de făcut în viață decât să te joci cu 
bărbaţii ca şi cu nişte jucării? Dacă eşti chiar atât de obsedată de 
propria-ţi dependenţă emoţională, ar fi mai bine să-ţi iei un con- 
cediu şi să îți depăşeşti problemele, înainte de a le destăinui 
pacienților! 

Ea îl privea absentă, nevenindu-i să creadă că acele cuvinte 
fuseseră rostite de Jim Reedeth. Ele i s-ar fi potrivit mai bine lui 
Mogshack, a cărui loialitate față de propriile principii era uneori 
înspăimântătoare, deşi în timpul discuţiilor în contradictoriu, ea 
o comparase adesea cu atitudinea unui Buddha care renunţă de 
bună voie la fericirea dată de nirvana, pentru a-şi putea împărtăşi 
iluminarea cu ființe mai puţin norocoase. 

Nu era nevoie de ochiul format al unui psiholog pentru a 
deduce că ceva se petrecuse, ceva care îl schimbase mult pe 
Reedeth. 

Răspunzând, fără tragere de inimă, la întrebarea lui 
dinainte, înainte ca el să aibă ocazia de a mai spune ceva la fel 
de crud ca şi ultima frază, ea spuse: 

UN GÂND CARE I-A TRECUT DE MAI MULTE ORI 
PRIN MINTE LUI MORTON LENIGO, 

UN REPREZENTANT AL UNEI FAMILII EXPATRIATE 
DE INDIENI DIN VEST, 

DIN URMĂ CU CINCI GENERAȚII, SUPUS AL 
REGINEI ANGLIEI DE PATRU GENERAȚII, 
MULATAU DE 3 GENERAȚII, 

ÎN TIMP CE TRAVERSA ATLANTICUL DUPĂ CE 

ÎŞI LUASE VIZA PENTRU STATELE UNITE, 
„TRĂGÂND SFORILE CARE AU FĂCUT 

CA GUVERNUL ORASULUI MIXT (ALBI SI NEGRI) 
DETROIT SĂ AMENINTE CU RETRAGEREA 
TAXELOR PE APĂ SI CU INSTALAREA UNEI UZINE 
DE CONDENSARE ATMOSFERICĂ: 


— Festung Amerika, monstruos buncăr arian ce ești! A 
sosit vremea apusului băştinașilor! 

CE SPUNEAI? 


— Bine, atunci. Părerea generală este că indiferent ce fac de 
fapt aceste pitonese, se pare că ele obțin anumite rezultate. 
Dovezile sunt copleşitoare. Şi se presupune că singura explicaţie 
pentru succesul pe care se pare că-l au este aceea că sunt dăruite 
cu o empatie excepţională cu oameni străini lor. Vreau să aflu 
dacă ele pot lucra şi cu oameni „mai străini” decât ceilalți, adică 
cei cu probleme psihice. Şi cum am primit asigurări că fata 
aceasta, Lyla Clay este una dintre cele mai talentate dintre ele, e 
logic că a fost aleasă pentru experiment. 

Reedeth îşi răsuci un fir din barbă între degete. 

— Aparent, este o idee excelentă. Ar putea duce la o 
tehnică de diagnosticare complet nouă, dacă merită. Dar trei zile 
nu înseamnă cam puţin pentru a pune la punct o operaţiune, teo- 
retic cel puţin, importantă? 

— L-am contactat pe impresarul ei şi aceasta a fost singura 
dată pe care mi-a putut-o oferi în următoarele şapte săptămâni. 
Se pare că are foarte multe cereri. 

Adăugă, ironică: 

— Sunt flatată că eşti de acord cu această idee, trebuie să 
recunosc! 

— Hai, mai termină! se răsti Reedeth. Poate că tu ai 
renunțat să mai încerci să-ți separi problemele emoționale de 
munca ta, dar eu măcar fac încă acest efort. 

Continuă, fără a-i da timp să contraatace: 

— Mogshack ce părere are? E evident că și-a dat acordul, 
altfel nu ai fi putut pune totul la punct, dar sunt surprins că nu a 
avut nimic de obiectat la ideea de a înghesui un număr de 
pacienți la un loc în condiţii... cum le-ar fi numit el? A, da! În 

condiţii care nu sunt doar neigienice din punct de vedere me- 
dical dar şi foarte periculoase din punct de vedere psihologic, 
încât le pot prejudicia multora dintre ei şansele de vindecare! 

— Ticălosule! Ai verificat discuţia aceea pe care am 
avut-o cu el! 

— Nu, ţi-am spus, nu apare pe calculatoare. Doar că... mă 
rog, am încercat să aleg acele cuvinte pe care ar fi fost cel mai 
probabil ca el să le folosească. 

Se priviră reciproc, un răstimp îndelungat, stând faţă în faţă, 
la mai puţin de o lungime de braț distanță. Brusc, împotriva 
voinţei ei, Ariadne îşi simţi colțurile gurii ridicându-se. Se 
împotrivi o clipă, apoi cedă. „Il faut reculer pour mieux sante”, 
îşi spuse ea, citând una din aforismele preferate ale lui 
Mogshack. Pentru a face un salt mai lung, trebuie să faci câţiva 
paşi înapoi. lar data viitoare când avea să sară, se angajă ea, avea 
s-o facă departe de Reedeth. 

— Eu tot cred că eşti un ticălos, Jim. Dar nu încape nici o 
îndoială că ești un ticălos inteligent. „Periculos din punct de 
vedere psihologic” au fost exact cuvintele lui... Mogshack poate 
fi destul de previzibil uneori, nu-i aşa? Deşi presupun că oricine 
urmărește un țel atât de hotărât, poate fi acuzat de aşa ceva. 

Dezminţindu-i încă o dată aşteptările, în loc de a răspunde 
zâmbetului ei tot cu un zâmbet, Reedeth se încruntă. 

— Da, dar uneori chiar mă întreb care este punctul în care 
hotărârea alunecă în fanatism... Nu contează, oricum. Cel puţin 
a dovedit flexibilitate în această problemă. Cum am spus, cred 
că e o idee foarte promițătoare. Orice poate reface punţile rupte 
dintre o personalitate şi alta se bucură de sprijinul meu. 

lritată de faptul că el nu receptase gestul ei de capitulare, ea 
spuse tăios: 

— Aceasta este o remarcă foarte asemănătoare cu ale lui 
Conroy, Jim. Şi oricum, nu acesta este scopul proiectului. 

— Încep tot mai mult să cred că singura cale prin care nişte 
oameni pot fi făcuţi să înţeleagă... 

Însă fraza care începuse în trombă, se stinse. 

Reedeth zâmbi. 

— Ei, ce dracu’! Prefer să îţi fac un compliment pentru o 
idee strălucită decât să mă cert cu tine. Poate continuăm conver- 
sația noastră deseară, ce zici? Cred că ar fi timpul ca „răceala” 
ta să ia sfârşit. 

— Păi... 

— Bun, aşa rămâne atunci. Şi te deranjează dacă vin şi eu 
să văd demonstraţia de după-amiază? Presupun că Mogshack va 
fi prezent. 

— Nu, nu va fi. O va urmări şi el, desigur, dar din biroul 
său. Şi cred că ar fi mai bine să faci şi tu la fel. 

— Dar vreau să-i pun personal o întrebare pitonesei, din 
moment ce mi-o recomanzi cu atâta căldură. Şi am înțeles că 
pitonesele nu pot intra în empatie cu cineva decât dacă e în 
aceeaşi cameră. 

— O întrebare? Despre ce? 

Iar privirea ei exprima mai clar decât orice cuvinte: „Nu, nu 
despre noi — să nu îndrăzneşti!” 

— Vai, Ariadne! spuse Reedeth pe un ton ironic. Ai roșit. 
Nu te-am mai văzut niciodată roşind! Şi îţi stă extrem de bine! 

În timp ce ea încerca încă să-i dea o replică, dinspre interfonul 
prins cu o curea de mâna ei stângă se auzi un țârâit ascuțit. Ea îl 
ridică cu un gest reflex, aruncând priviri ucigătoare şi murmură: 

— Da? 

— A sosit un vizitator pentru un pacient aflat în grija dum- 
neavoastră, doamnă doctor Spoelstra. Tocmai a aterizat pe 
acoperiş, cu un aeromobil particular. Nu e deloc cooperant. Cere 
o schimbare de clasa A a programului stabilit. 

— La dracu’! Exact asta îmi trebuia acum! 

Reedeth lăsă să se audă un chicotit, nu tocmai lipsit de răutate. 

— Oh...! Bine, vin să văd ce se întâmplă, într-o clipă! 

Închise microfonul şi îi aruncă o privire incendiară lui 
Reedeth. 

— Nu, nu voi fi de acord să participi la întâlnirea de 
după-amiază! Dacă vrei să consulţi o pitoneasă, să te duci să-ți 
angajezi personal una. Şi ar fi bine să găseşti una foarte capabilă. 
Empatia este irosită dacă nu funcţionează în ambele direcţii şi nu 
ştiu pe nimeni care ar putea să pătrundă platoşa aceasta a ta. 

— Încearcă, spuse Reedeth domol. Doar asta îţi cer, să ştii. 
Dacă ti-e frică să păşeşti pe o ușă larg deschisă fiindcă te temi 
că îți va cădea ceva în cap imediat ce treci pragul, atunci 
înseamnă că ai probleme, dragă! 

Făcu stânga împrejur, păşind astfel peste limita răscrucii în 
care se afla. Într-o clipă, „fluxul de decizie” îl îndepărtase din 
raza auditivă. 

Nu că ar fi avut cea mai vagă intenţie de a-l striga — îşi jură 
Ariadne, ferindu-se să nu se împiedice. Nu, de fapt, nici nu avea 
de gând să mai vorbească vreodată cu el. 

CHIAR DACĂ ÎNCHIDEȚI UȘILE, 
EI INTRĂ PE FEREASTRĂ! 


Paranoia veselă a cântecului datând din secolul trecut îi 
păruse întâi normală Celiei Prior Flamen, după ce fusese inter- 
nată. Poate că încă era. Dar în ultimul timp ea fredona această 
melodie ca pentru ea însăşi. Nu avea rost s-o cânte cu voce tare. 
Indiferent cât şi-ar fi ridicat vocea ei înaltă, limpede, sunetul era 
absorbit de numeroasele straturi izolatoare fonic de pe zidurile 
luxosului ei salon. 

Aşa erau numite celulele, la spitalul Ginsberg: saloane. 

Avea treizeci şi cinci de ani, cu un an mai puțin decât soțul ei 
şi cu patru ani mai puţin decât fratele ei, deşi Lionel arăta, se purta 
şi, aparent, se şi simţea cu cel puţin zece ani mai în vârstă decât 
ea. Ea era frumoasă, cu un păr lins, castaniu, pe care nu şi-l vop- 
sise sau coafase niciodată, în ciuda regulilor modei, care încadra 
un chip oval, cu o gură cam prea mare, dar încântător de mobilă, 
şi un trup suplu, ferm, care într-un moment putea sugera o lan- 
goare senzuală, iar în clipa următoare — tensiune nervoasă cu 
greu ţinută în frâu, cu un efort de voință. 

Însă mintea ei, asemenea unui bisturiu menit a vindeca și 
folosit pentru a ucide, se afundase mult prea adânc într-un loc 
unde nu fusese menită să ajungă. 


Privind-o gânditor prin camera de luat vederi, conectată la 
rețeaua de comunicaţii, şi ascunsă în spatele oglinzii de pe 
măsuţa de toaletă la care ea îşi petrecea mare parte din timp în 
această perioadă, schimbându-şi mereu machiajul, Elias 
Mogshack îşi pipăia barba. Era într-o dilemă. Nu era prima de 
acest gen, şi în mod sigur nu avea să fie nici ultima. Dar ca să se 

depărteze chiar şi pentru o clipă de la siguranța pe care opinia 
publică o lega de numele lui reprezenta un afront la adresa 
acelei aure de autoritate care îi asigurase influenţa de care se 
bucura în prezent. 

Paradox: pe de o parte, ordinul mai important decât orice 
altceva, de a fi un individ, pe care el, personal, îl introdusese în 
vorbirea curentă ca pe o zicală bine înrădăcinată, cu efectul 
secundar că un schizofrenic, de exemplu, urma să respecte acel 
îndemn cu sfinţenie, pe de cealaltă parte, adevărul mult prea evi- 
dent că cineva care era atât de individualizat era a) non-viabil, 
pentru că putea uita să mănânce, sau să se apuce de droguri, sau 
să facă unul din numeroasele alte lucruri cu rezultate fatale în 
cele din urmă, sau b) era excesiv de pretențios cu alţi indivizi, 
insistând de exemplu ca ei să asculte ore şi zile întregi intros- 
pecţii universale care, reduse la esenţă, reprezenta ceva ce 
majoritatea adulților rezolvaseră deja singuri în anii adolescenţei. 

Avea chiar acum de-a face cu o astfel de situație. Erau o 
duzină de alți pacienţi pe care îi considera mult mai demni de 
atenţie, dacă nu ar fi fost pus în încurcătură de cazul Celiei Prior 
Flamen. 

În principiu, metodele care atrăseseră atât de putemic 
atenţia și imaginaţia publicului, încât fusese propulsat spre 
funcția de director al spitalului Ginsberg, cu voia lui, în mare 
măsură, desigur, deoarece voia să vadă cât mai mulți alții, mai 
puţin norocoşi, beneficiind de pe urma învățăturilor lui, erau 
foarte simple. În fiecare salon se găseau dispozitive ce adunau 
date, monitorizau canalizarea, suprafața patului şi a scaunelor, 
chiar şi aerul pe care-l expira pacientul — parametrii pentru 
realizarea unui grafic computerizat, mulat pe exemplele-stan- 
dard ale tuturor problemelor mentale cunoscute. Anxietate fără 
motiv, stres autointrodus, orice tip posibil de deviaţie de la nor- 
mal era măsurată şi proiectată în viitor şi interpretată în funcţie 
de terapia necesară: droguri, hipnoză, psihanaliză, orice se putea 
face. Scopul era şi el la fel de simplu. Putea fi definit drept 


modelarea unei personalități capabile de a funcţiona viabil în 
ciuda presiunii din partea celorlalți membri ai speciei. Pentru 
fiecare pacient era realizat un profil de personalitate ideală, un 
grafic perfect, iar când profilul respectiv se potrivea cu compor- 
tamentul pacientului, acesta era eliberat. Foarte simplu. 

Doar că în practică nu era deloc atât de simplu. 

Să luăm acest caz, de exemplu. Teoretic ar fi trebuit să fie 
absolut facil. Celia Prior Flamen asemenea majorității 
pacienţilor de aici şi din toate celelalte spitale de boli mintale 
din occident începuse să apeleze la droguri ca o cale de 
evadare din realitatea intolerantă, începând cu cele relativ 
uşoare, precum peiotă naturală şi mescal şi continuând gradat 
până la cea mai tare substanţă sintetică — Ladromid. Zdrobită 
efectiv, făcând pe ea ca un copil, din pura plăcere pe care i-o 
dădea senzaţia de umezeală caldă între picioare, fusese adusă 
aici într-o stare de ruptură totală față de realitate. 

Şi răspundea bine la tratament. 


Mogshack se încruntă. Se uită din nou la graficele efectuate 
de calculator: cel verde, ideal, și cel roșu, care reprezenta compor- 
tamentul observat. La cel din urmă se putea vedea o porţiune mai 
zimţată, şi nu se cunoştea nici o metodă terapeutică care să poată 
anula acel punct. Circulau însă zvonuri conform cărora era posi- 
bil ca soțul ei să nu mai poată să-şi plătească facturile lunare prea 
mult timp, şi era neplăcut pentru imaginea lor ca un pacient să fie 
externat din motive financiare iar apoi să fie re-internat pe cheltu- 
iala statului, din cauză că boala lui nu fusese vindecată complet. 

Acel punct zimţat îi aduse aminte de o altă problemă simi- 
lavă — cea a lui Madison — dar preferă să nu se gândească la acel 
lucru. Ridicând din umeri, se văzu nevoit să cedeze și să dea 
ordin ca Celia să primească o salopetă verde în loc de cea 
dinainte, albastru-deschis, şi îşi dădu seama că avea să se 
potrivească mai bine cu părul ei castaniu închis. 

POVESTEA LUI MORTON LENIGO. 
PARTEA A ZECEA (CU APROXIMAȚIE) 


Cruiser-ul Boering care coordona în dimineața aceasta 
zborul PAN AM 1201 Londra — New York, după ce traversase 
oceanul, rămase suspendat şi începu să coboare pe jeturile de 
aer, la sol. Şase sute două din cele şapte sute cinci locuri erau 
ocupate de data aceasta, iar unul dintre pasageri găsise că sem- 
nul vopsit deasupra uşii de la intrare — Prieteni ai companiei 
Soniceipper — era extrem de amuzant. 

Era ocupat cu desfacerea cusăturilor de-a lungul mânerului 
genţii sale de voiaj. Avea să-i scutească de efort pe vameşii 
americani. 

TREI CATEGORII DE OAMENI 


Ridicându-şi privirea spre înaltele turnuri de maximă secu- 
ritate, Matthew Flamen se gândea că a ateriza în spaţiul de la 
Ginsberg special destinat aeromobilelor era asemănător cu a 
ateriza cu paraşuta printre stâlpii unui gard uriaş. Ca să-ți imagi- 
nezi că în spatele acelor gigantice coloane albe trăiau ființe 
umane, însemna a le reduce pe acestea la stadiul de nematode 
care se adăpostesc sub copaci, într-o ignoranță totală față de 
lumea mai mare din exterior. 

Fu surprins de violenţa repulsiei pe care i-o provocaseră. La 
vizitele lui anterioare — deşi foarte puţine, iar ultima datând cu 
mai multe luni în urmă — fusese tentat să-l viziteze pe doctorul 
Mogshack, întrebându-se cum te simţi atunci când concepi un 
principiu abstract şi îl vezi transformat într-un mod atât de 
splendid într-o clădire. 

Întinzând mâna prin geamul lateral al aeromobilului său, 
atinse uşor butonul de medicamente situat pe partea de dedesubt 
a panoului de comandă. O pastilă mică, albă, cu efect calmant, îi 
căzu în palma întinsă, iar el o înghiți. În timpul zborului spre spi- 
tal, în mintea lui se dezvoltase un sentiment neplăcut, alunecos, 
de suspiciune. ÎI atacase dur pe Prior, acuzându-l de trădare — ca 
de exemplu în clipa în care afirmase că unul dintre directori îl 
scosese pe acesta din raza de acțiune a sistemelor de ascultare şi 
îi făcuse o propunere — iar ideea pur şi simplu nu stătea în 
picioare. Prior avea cel puţin tot atâta de pierdut prin anularea 
emisiunii lor, ca şi el. Într-un fel, poate că avea mai mult de pier- 
dut chiar, căci el avea copii, spre deosebire de Flamen. 

Aşa că ideea de a chema un expert-parte care să analizeze 
Problemele pe care le aveau cu rețeaua lor de comunicaţii 

intemă, de la ETCHMARK TOWER, era de fapt una a dracului 
de bună. Poate că investigația putea fi direcționată spre sistemul 
de computere de la Holocosmic. Oricât de puţin conta, sprijinul 
Comisiei Comunicaţiilor putea fi obținut, şi... 

Era însă o speranţă deşartă, își spuse Flamen. Presupunând 
că se putea realiza acest lucru — ceea ce era discutabil, căci ce 
„expert-parte putea fi găsit” care să facă faţă computerelor de la 
Holocosmic? — presupunând că îşi putea dovedi teoria, că i se 
plăteau daune, că rezista ultimelor nouă luni de contract... şi ce 
dacă? Unde se putea duce un „demascator”? Aparţinea unei 
specii muribunde. Oamenii erau prea ocupați cu propriile lor tre- 
buri pentru a le mai păsa de ale altora. Se orientau spre ei înşişi, 
spre cea mai modemă formă de distracţie privată, cea a expe- 
rienţei halucinatorii. Fiecare își construia un tum de maximă 
securitate, fără geamuri, fără căi de acces. 

Poate că Prior nu greşise chiar atât de grav apelând la 
LARES & PENATES INC. Pus în fața acelei lumi, incredibilă în 
complexitatea ei modernă, unde forțele economiei şi macropla- 
nificării conduceau totul, de o manieră absolut impersoaniă, 
poate că era mult mai bine pentru un individ să se autoiluzioneze 
că putea rezista. A te preface încrezător în tine era de preferat 
decât să te resemnezi pur şi simplu cu propria-ți inadaptabilitate. 

Oare ce fel de cult or fi pregătit LARES & PENATES INC. 
pentru el? Unul ca al lui Prior, care implica un ceremonial elabo- 
rat? Flamen scutură din cap. Indiferent dacă L & P era, într-ade- 
văr, o filială orientată spre albi, a CONJUH MAN, nu încăpea 
nici o îndoială că erau nişte psihologi excelenți, pragmatici. De 
aceea era mai probabil ca pentru el să sugereze ceva complet 
opus: ceva mai degrabă neplăcut, cerându-i-se să taie capul vre- 
unei găini şi să se ungă pe față cu sângele acesteia. Acela care 
se închina unui Lar trebuia să exteriorizeze trăsăturile interioare, 
iar pentru cineva care îşi făcuse la început un nume în carieră 
prin distrugerea sistematică a reputației altor oameni, trebuia să 
existe un element de sacrificiu. 


Calmantul începu să-şi facă efectul. Starea psihică i se mai 
amelioră, dar iritarea nu îi dispăru complet. Cât timp mai avea 
să fie ţinut acolo afară, în căldura umedă a miezului verii? Nu 
încăpea nici o îndoială că înăuntru era destul de răcoare, dar 
acolo suferea urmările sistemului de aer condiționat de sub par- 
carea pentru aeromobile, şi aerul putea fi aproape luat în mâini 
şi stors ca o cârpă de spălat. 

A intra la Ginsberg era, aparent, la fel de greu cu a ieşi de 
acolo. Nu exista decât o cale de acces spre interior din acea par- 
care, iar aceasta era păzită de nişte dezgustătoare aparate dotate 
cu logică. Scurtul şi enervantul dialog pe care îl purtă cu ele îl 
convinsese că aceste calculatoare împărțeau, pesemne, rasa 
umană în trei categorii: personal medical, pacienți şi potenţiali 
pacienți. 

Aflat pe punctul de a ceda nervos, nu văzu altă alternativă 
decât aceea de a avea răbdare până ce acel doctor terapeut — cum 
o chema? A. da, doctorița Spoelstra — sosea la rețeaua de comu- 
nicaţii şi i se adresa. Morocănos, îşi continuă aşteptarea. 

ÎNAINTAREA UNEI FETE - 
PRIN RETEAUA SUBTERANA DE TRANSPORT 


Sosirea la terminalul Ginsberg al trenului de mare viteză se 
asemăna cu a fi o doză de droguri administrată pe cale bucală, 
sub formă de pastilă. Trenurile de mare viteză erau segmentate, 
în formă de vierme de tenie, în compartimente pentru o singură 
persoană. Puteau fi separate, combinate, conectate şi deconec- 
tate pentru a urma — conform reclamei conducerii lor — aproape 
zece mii de trasee diferite, dictate de tichetele activate electro- 
nic, pe care călătorii trebuiau să le introducă într-o nişă din 
braţul fiecărui scaun. Odată lansate în tunele, erau propulsate de 
forţe la fel de certe ca şi gravitația. 

Nu existau ferestre prin care să vezi dacă în față sau în spate 
mai exista vreun compartiment, căci la vitezele cu care se 
deplasau aceste maşinării, unii oameni sufereau de orizontigo — 
acelaşi lucru ca şi vertigo, dar la unghiuri drepte — iar greaţa 
instantanee murdărea cumplit scaunele. 

Tichetele pentru trenul rapid făceau parte din avansul pen- 
tru contractul pe care Dan îl semnase cu conducerea spitalului 
Ginsberg. Fără îndoială că voiau să se asigure că prețul închiri- 
erii aeromobilului — care era foarte ridicat în perioada aceea — nu 
era adăugat pe nota de plată pentru cheltuieli incidentale. Însă 
după penultima staţie, călătoria Lylei păru să nu se mai 
sfârşească. 

Alinându-şi plictiseala cu ajutorul aparatului de înregistrat 
pe care îl foloseau pentru a păstra previziunile criptice pe care le 
rostea în transă, se întrebă dacă se afunda, într-adevăr, singură, 
în „nicăieri”. 

UN CETĂȚEAN-MODEL 
ȘI UN CLIENT FOARTE PACŢUIT DE CĂTRE 
AGENTUL GOTTSCHALK DIN ZONA SA 


Cantitate l Salopetă tip XIX, izolată, cu cizme 
şi mănuși incluse. 

Cantitate l Mască-caschetă cu sistem inclus 
pentru respirație şi aerisire. 

Cantitate 1 Armă laser de 350 de wați cu un 


acumulator de 50 de încărcături, 
reîncărcabil de la orice sursă de 
curent din casă. 


Cantitate ] Armă tip. baionetă cu proiectile, 
calibrul 9 mm, automată. 

Cantitate 3 Seturi de cartuşe pentru articolul 
de mai sus. 

Cantitate 6 Grenade cu gaz ermetice, din sticlă, 
cu auto-fragmentare, neamorsate. 

Cantitate | Bandulieră pentru grenade, 


cu buzunare auxiliare 

pentru încărcătoare etc. 
Cantitate l Cuţit cu teacă, cu o lamă de 18 cm. 
Cantitate l Trusă de prim-ajutor. 


Copiii erau plecați la cămin, iar Nora era în vizită la un 
vecin, aşa că Lionel Prior își adună echipamentul şi se duse să 
se alăture grupului cetăţenesc de apărare, pentru antrenamentul 
de după-amiază. 

ASASINAREA LUI MARAT / DE SADE 
DE CĂTRE PACIENȚII AZILULUI LA 2014 


Într-un târziu, dinspre boxa alăturată ieşirii din parcarea 
pentru aeromobile se auzi o voce umană. 

Compatibilitatea vocilor automate era cea mai bună din câte 
auzise Flamen, dar sensibilitatea lui nervoasă la subitilităţi de 
acest gen era unul din talentele care îl ţinuseră pe linia de plu- 
tire, chiar dacă cu greutate, în lumea transmisiunilor holografice 
mult timp după ce rivalii lui clacaseră. De fapt, dăduse cândva 
la iveală un imens scandal de mită, după ce îşi dăduse seama că 
un aparat personalizat răspundea la telefon, în locul unui om 
care, în mod normal, nu şi-ar fi pennis un asemenea echipament. 

— Aici doctorița Spoelstra, domnule Flamen. Cu ce vă 
pot ajuta? 

— M-aţi putea lăsa să-mi văd soţia, se răsti Flamen. 

Oarecum surprins, realiză, rostind acele cuvinte, că dorea 
într-adevăr s-o vadă pe Celia, chiar foarte tare. Căsătoria lor se 
destrămase cu mult înainte de această cădere psihică a ei, dar 
deşi nu o mai iubea, continuase să o placă, ca persoană. Ea nu ar 
fi putut, de exemplu, să devină niciodată plicticoasă, deşi spre 
sfârşit ea nu îl mai stimula decât într-un singur mod: avea un dar 
de a-l enerva. 

Era mai bine aşa, îşi spuse el, față de acel gen de fațadă de 
respectabilitate pe care o mențineau Lionel Prior şi soția lui. Şi 
— mai cinic decât atât — dacă reieşea că îl jignise, într-adevăr, de 
moarte, pe Prior în dimineaţa aceea, nu voia să rămână fără nici 
un aliat şi confident. 

— Ar fi trebuit să ne anunţaţi că sosiți astăzi, răspunse la fel 
de tăios doctoriţa Spoelstra. Vi s-a trimis acasă un mesaj prin 

rețea, în care erați informat că soția dumneavoastră a trecut la 
uniforma verde — fapt pozitiv sau, cum spunem noi, a fost pro- 
movată la acel statut care o apropie de momentul externării tem- 
porare — şi în consecință a fost invitată să participe ca spectator 
la şedinţa din după-amiaza aceasta cu binecunoscuta pitoneasă 
Lyla Clay. Îmi... 

— Şi asta e mai important decât să-şi vadă soţul? 

I se răspunse pe un ton înțepat: 

— Nu e absolut obligatoriu, domnule Flamen! Voiam doar 
să spun că ar fi, desigur, dezamăgită dacă ar rata o asemenea 
ocazie unică. Totuşi, dacă insistaţi... 

— Nu, sigur că nu insist, se grăbi Flamen s-o asigure. 

Pe lângă alte raţiuni, nici nu-şi permitea să insiste; Celia se 
afla la Ginsberg în baza unui contract lunar, prin care dreptul lui 
legal de tutelă era cedat doctorului Mogshack, iar clauza de 
penalitate pentru o externare prematură era echivalentă cu o 
clauză de penalitate pentru o reclamare prematură a dreptului de 
tutelă asupra ei. 

Ceva însă se declanșase în subconştientul său, la auzul acelor 
veşti, şi în secundele următoare avu o idee care îl făcu să tremure 
de entuziasm. O pitoneasă care îşi făcea numărul într-un spital? 
Existase acel film clasic, al secolului trecut, despre asasinarea 
Marchizului de Sade ca fiind făcută de... Nu, nu se putea! Dar, 
oricum, „de către pacienţii spitalului din Charentown” 

Hmm...! 

Îi fu de ajuns o fracțiune de secundă pentru a cântări posi- 
bilitatea de a trimite nişte camere de luat vederi în plus. 
Materialul pe care îl putea aduna cu ajutorul aparaturii pe care o 
ținea întotdeauna în aeromobil putea fi de ajuns. 

Începu din nou să vorbească, repede şi convingător, punând 
un enorm accent pe gradul de intuiţie inspirată care stătea 
pesemne la baza realizării unui asemenea proiect important. 

GÂND CARE I-A TRECUT ÎN MOD REPETAT 
PRIN MINTE LUI ARTHUR |. HODDINOTT, 
OFITER AL SERVICIULUI DE IMIGRĂRI 

AL STATELOA UNITE, 

AFLAT DE SERVICIU 

LA AEROPORTUL INTERNATIONAL KENNEDY, 
LA SOSIREA LUI MORTON LENIGO 


„Bine, i spus că e în regulă, dar oare com- 
Bine, computerele or fi spus că e lă, dar oare 
puterele nu o pot lua şi ele razna, uneori?” 

O DOVADĂ ÎN FAVOAREA AFIAMAȚIEI 
CĂ NU € IMPOSIBIL CA UN ȘANȚ SĂ SE RIDICE 
LA NIVELUL UNUI APARTAMENT LUXOS 


Lyla Clay ieşi pe peron, tremurând. Tunelurile erau ele însele 
sub presiune scăzută — trebuiau să fie, altminteri acele viteze cu 
care se deplasau trenurile prin ele ar fi fost imposibile, din cauza 
rezistenţei aerului. Nu exista deci, decât acea uşă de acces, iar 
spaţiul de dincolo de ea era contractat, dându-i impresia că 
acoperişul o presa pe cap. Văzuse poze cu spitalul Ginsberg, şi 
ştia că între ea şi cerul liber se puteau afla nu mai puţin de două 
sute de metri de beton şi oţel. Îşi muşcă buzele. Talentul care o 
transformase într-o .pitoneasă cu o faimă crescândă avea şi unele 
inconveniente, iar o imaginație exagerată era unul dintre acestea. 
Pentru o clipă ce păru nesfârşită, se şi închipui prinsă acolo. Nu 
putea intra la loc în compartiment şi lăsa în urmă acel loc, iar 
tichetele pentru drumul de întoarcere se aflau în buzunarul lui 
Dan. Tot acolo se afla şi autorizaţia care le permitea să treacă de 
bariera care bloca accesul spre liftul ce urca la etajele superioare. 

Dacă compartimentul lui fusese direcționat din greşeală pe 
altă rută? Acest lucru chiar se întâmpla, o dată la un milion, în 
ciuda asigurărilor primite de la autorități. Ar fi putut fi trimis la 
Far Rockaway sau altundeva, iar ea ar trebui în acest caz să stea 
acolo ore întregi şi... 

Dar uşa se deschise cu un șuierat şi iată-l şi pe el, la doar 
câteva secunde în urma ei. Se îndreptă extrem de hotărât spre 
ascensor. Bucuroasă că iaşmacul îi ascundea expresia de uşurare, 
Lyla îl urmă, întrebându-se cum ar fi fost să aibă treizeci de ani 
în loc de douăzeci. Oare ar fi căpătat şi ea acel plus de încredere 
în sine, după cincizeci la sută mai multă existenţă conştientă? 

Aşteptând ca scannerele să le analizeze permisul de trecere, 
ea simțea o nevoie disperată de a vorbi, şi profită de primele 
cuvinte care îi veniră în minte. 

— Nu-mi place atmosfera de aici, spuse ea. 

Dan îi aruncă o privire. 

— Nu mă surprinde. Probabil că aerul e inhibat de secrețiile 
subcutanate ale schizofrenicilor. Urăsc duhoarea spitalelor de 
boli psihice, şi nu sunt ceea ce s-ar numi un tip sensibil. Încearcă, 
totuşi, să suporţi o vreme, dragă. Din chestia asta pot ieşi tot felul 
de lucruri. Conform spuselor doctoriţei Spoelstra, noi instăurăm 
în după-amiaza aceasta un foarte important precedent. 

Chicoti. 

— N-am mai văzut pe cineva aşa de insistent. Mai avea puţin 
Şi venea prin reţeaua de comunicații ca să fie sigură că vii azi aici. 
Nici nu vreau să mă gândesc la toate celelalte solicitări pe care vei 
fi nevoită să le amâni, pentru a face față comenzilor ei repetate! 

Alte solicitări? Ce alte...? Oh, desigur. O şarlatanie tipică 
pentru Dan Kazer, care implica fără îndoială, falsificarea unor 
contracte care conțineau clauze de penalitate şi oferirea de mită 
unor cunoştinţe cooperante pe care le convinsese să inventeze 
solicitări pentru ea doar pentru a le anula apoi. Se puteau adăuga 
cu uşurinţă cincizeci la sută la o tranzacţie, de la un contract, 
dacă era încheiată în acel fel. 

Ridică din umeri. Treaba funcţiona, şi nu era mai necinstită 
decât jumătate din afacerile „respectabile” efectuate în cursul 
unei perioade medii de un an. Să nu uităm ce mult o ajutase pe 
Mikki Baxendale, de exemplu, cu patru ani în urmă, când Dan 
se ocupa încă de poeţi boschetari în loc de pitonese. 

Spuse, cedând impulsului: 

— Dan, nu mi-ai povestit niciodată ce te-a făcut să te 
desparți de Michaela? 

Şi, recunoscând expresia care i se întipărea pe chip, una de 
mânie rece ca gheaţa, adăugă în grabă: 

— Asta a fost bafta mea, desigur, dar... ei bine, aş vrea să 
ştiu cum de m-am ales cu această baftă. 

Urmă o pauză, în timpul căreia aparatele confirmară auten- 
ticitatea semnăturii doctoriţei Spoelstra de pe permisele lor, iar 
bariera din faţa ascensorului glisă în lateral. 

Fără a se îndrepta spre lift, Dan rămase pe gânduri câteva 
clipe, apoi, în cele din urmă, întinse mâinile larg. 

— Bine, îţi spun. A fost o şmecherie, pe care n-o s-o mai 
încerce nimeni cu mine. Se mai afla un „mackero” pe urmele ei, 
un „jepcar” A cumpărat câteva microfoane, le-a plantat, a cules 
dovezile, a venit într-o bună zi şi mi-a spus că dacă nu anulez 
contractul cu Mikki mă bagă la răcoare pe motiv că ea avea doar 
cincisprezece ani. 

Barba lui întunecată fu străbătută de riduri, datorate încordării 
mânioase a fălcilor, în momentul amarelor aduceri aminte. Firele 
artificiale imitau foarte bine mişcarea părului natural. 

— Pe el nu-l interesa să se culce cu ea. Nu îi plăceau fetele. 

— Şi..., înghiți Lyla în sec, ar fi putut să-şi pună în practică 
amenințarea? 

— Sigur că da. Dar eu nu mă scuz. La cincisprezece ani ai 
ei, Mikki ştia mai multe despre acel aspect al vieţii decât majori- 
tatea oamenilor la cincizeci de ani! Ticălosul se foloseşte încă de 
o parte din reclamele concepute de mine pentru ea. Pesemne că 
le-ai văzut — fratele ei la nouă ani, unchiul ei la doisprezece ani? 
Totul e adevărat. 

— lar asta era în regulă, nu? Dar tu, la cincisprezece ani... 
nu era în regulă? 

Dan trase adânc aer în piept, pe chip întipărindu-i-se o 
expresie ironică, la fel de limpede ca şi urmele lăsate de un 
camion greu pe un teren moale. 

— Draga mea, dacă nu poţi da un răspuns la această între- 
bare, nu vei percepe niciodată pe deplin realitatea de pe această 
planetă a noastră. Haide, suntem aşteptaţi la etaj. 

— Bănuiesc că am dat dovadă de naivitate, recunoscu ea 
sfioasă, şi se conformă îndemnului lui. 

UNA € SĂ VORBESTI CU MULTĂ SIGURANŢĂ 
DESPRE DETERMINISMUL ISTORIEI 

ȘI ALTCEVA ESTE Să TE TREZESTI PRIZONIER 
AL UNOR FORȚE ISTORICE, ASEMENEA 

UNEI FRUNZE USCATE ÎN VOIA VÂNTULUI 


La fel ca şi soarele care se îndepărta de zenit, tot astfel 
mânia constantă îl părăsea pe Pedro Diablo, şi fu brusc pus faţă 
în faţă cu un adevăr șocant. 

„Nu e ură, e teroare.” 

Îşi privi mâna neagră şi o văzu tremurând, parcă nefiind a 
lui, căci nu putea să admită cu adevărat că un tremurat datorat 
spaimei îşi putea avea ovriginile în mintea lui. El producea 
spaimă, nu era o victimă a acesteia. 

„lată-mă. Cum aşa? De ce?” 

Motivele erau dispuse pe atâtea straturi, asemenea unei 
construcţii din plastic industrial, asemănătoare unui sandviş. În 
mod superficial, s-ar putea spune că — dar ce rost aveau conside- 
rentele superficiale — reputaţia lui Diablo era bazată pe abilitatea 
de a pătrunde cu privirea mai adânc în orice situație decât ar fi 
fost în stare majoritatea oamenilor, în lipsa unui computer pe 
care să-l consulte. Un talent înnăscut, echivalent cu acela de a 
înmulți în gând numere cu şase cifre, din cauză că era prea mare 
efortul de a merge şi de a căuta tabelele, dar într-un context pre- 
cum cel din Blackbury — un lucru extrem de util. 

Acolo, afară...? 

Scutură din cap. Nu avea nici un rost să încerce să-ţi intu- 
iască viitorul personal. Putea efectua unele analogii cu oameni 
aflați în încurcături similare în trecut — mai cu seamă în trecutul 
îndepărtat — dar nimic mai mult. Se putea compara, de exemplu, 


cu un fizician evreu dat afară din Germania nazistă, sau cu unul 
dintre intelectualii sud-africani deportaţi în timpul unor crize 
mai recente de către AFRIKANI, dar nu-l ajuta cu nimic. 

Până în dimineaţa aceea fusese un reprezentant loial, coope- 
rant şi chiar admirat şi respectat, al idealurilor promovate de 
Blackbury. Faptul că era azvârlit afară pe baza spuselor nu ale 
vreunui rezident genetician negru, ci pe ale unui „decolorat” 
împuţit venit din altă parte, era prea mult pentru înțelegerea lui. 

Îşi încleșta pumnii atât de brusc, încât se auzi un plescăit 
slab. Preţ de o clipă, mintea lui fusese dominată de setea de 
răzbunare. Era un maestru în propagandă. Munca depusă de el 
la nesemnificativul post de emisiuni din Blackbury avusese 
repercusiuni mult în afara razei de acțiune a acestuia, fiind 
retransmisă de zece relee satelit deţinute şi finanțate de negri. Cu 
ajutorul îndelungatelor şi intimelor sale informaţii legate de 
viaţa primarului Black şi altor oficiali din alte părţi, putea trans- 
forma întreagă acea noţiune a enclavelor de negri într-o glumă 
proastă. O săptămână i-ar fi fost de ajuns. 

Dar acea dorinţă se stingea, la fel de repede cum apăruse. A 
trece în tabăra cealaltă îi depăşea capacitatea de adaptare. În 
clipa aceea aproape că îi părea rău că se arătase atât de rigid față 
de reprezentantul Federaţiei, care fusese nevoit să-l scoată în 
afara zonei negrilor. Era, de bună seamă, mai bine să cugete o 
vreme asupra situației, poate chiar să-şi caute de lucru în afara 
Americii de Nord... 

Totuşi, iată în ce situaţie era! Insistase ca respectarea con- 
tractului dintre Washington şi Blackbury să fie înregistrată ofi- 
cial, deşi chiar termenul în sine arăta clar faptul că, pesemne, 
contractul era un anacronism. Aceasta era încă o ţară a albilor, a 
„decoloraţilor”, dar Washington-ul era un oraş cu o populaţie 
majoritar neagră de câteva decenii, iar identificarea lui, acum, 
cu guvernul federal, era doar ceva simbolic — adevăratele jilțuri 
ale puterii puteau fi găsite în centrele dispersate, anglasate în 
timpul anilor ‘90, dominați de spaima unui război, mai ales în 


— 81 — 


Sudul Extrem, unde se putea avea încredere că armata avea să 
vină în fugă cu armele în mâini, la cel mai mic semn al vreunei 
revolte a negrilor. Cine putea şti acest lucru mai bine decât un 
om care îi exploatase de atâtea ori în programele lui? 

Mintea lui vuia de atâtea noi posibilităţi. Nu avea să se 
oprească această revărsare de idei, şi cum să se oprească, de alt- 
fel? Timp de ani de zile el îşi exploatase talentul. Acesta nu 
putea fi scos din funcţiune, asemenea unui vuset. Poate că cel 
mai crud lucru pe care i-l făcuse primarul Black, pe lângă că se 
bazase pe spusele unui „decolorat” pentru a-l deporta, era acela 
că îl lipsise de un mijloc de a-şi exprima ideile. Ca şi cum era un 
călător în timp, care irosise ani de zile pentru a-şi perfecționa 
latina, doar pentru a descoperi că locul de destinație fusese 
cucerit de goți săptămâna trecută... 

Pe de cealaltă parte — şi realizarea acestui fapt îl făcu să se 
lumineze puţin -- fusese scutit de ceea ce s-ar fi întâmplat în situ- 
ația inversă. Presupunând că vreun neadaptat cu pielea neagră ar 
fi fost expulzat din Blackbury, imediat s-ar fi primit directive, 
ordonându-se postului local să-l filmeze imediat, să-l convingă 
să-şi denunțe cu virulență foştii camarazi, înainte ca furia lui să 
se stingă. Se temuse de acest risc, ca şi de modul în care putea 
fi tratat, şi de aceea insistase asupra respectării depline a con- 
tractului Blackbury — Washington. 

Dar fusese cruțat de avalanşa de camere, de microfoane, de 
reporteri şi agenţi politici la care se aşteptase. În prima lui izbuc- 
nire de furie, ar fi putut spune lucruri cu care nu s-ar fi împăcat 
apoi niciodată. Și la urma urmelor, Uys, africanul alb, se aflase 
la originea întregii tărăşenii. Uşor de înțeles, datorită setei lui de 
putere, a obsesiilor sale sexuale şi a altor defecte pe care proba- 
bil că le avea, de bună seamă că primarul Black era prea 
inteligent pentru a continua să-și submineze poziţia! Mai 
devreme sau mai târziu, avea în mod sigur să realizeze că, 
descotorosindu-se de faimosul său realizator de programe, cele- 
bru pe plan intermaţional, Pedro Diablo, irosea de fapt una din 


cele mai preţioase arme ale sale, şi pesemne că Uys exact acest 
lucru îl urmărise! 

Se auzi un zumzet ascuţit. Tresări, apoi făcu corecția 
automată în minte. Era sunetul făcut de un releu al rețelei de 
comunicaţii când se conecta cineva. În Blackbury semnalul de 
apel era o bătaie de tobă în surdină, ceea ce în signalectica 
Yoruba ar fi însemnat „luați aminte” Avea să fie nevoit să se 
lepede de o mulțime de reflexe bine înrădăcinate, asemenea unui 
dactilograf care începea să lucreze la o maşină nouă de scris, cu 
tastatura dispusă diferit. Trebuia însă să accepte situaţia. 

Oftând, confirmă primirea apelului. 

AM DEVENIT ASEMENEA LUI DUMNEZEU. 
PRIVESC TOTUL CU OCHII UNUI VULTURA 


Era aproape surprinzător faptul că în designul spitalului fusese 
inclusă o cameră destul de mare pentru a adăposti 40 de spectatori 
care să poată vedea o pitoneasă. Mogshack punea un accent atât de 
mare pe intimitatea absolută, încât nu existau săli de şedinţă, 
saloane comune sau măcar o sală de gimnastică. Mogshack însuşi 
prefera să nu vorbească cu subordonații săi față în faţă. 

Se „retrăgea şi se refăcea” atât de des încât puteau trece săp- 
tămâni întregi fără ca măcar adjuncţii săi principali să-l vadă în 
carne ŞI oase. 

Cu toate acestea, îngrijorat ca planurile lui să nu trebuiască 
mai târziu modificate, conform experienței pe care o avea, arhi- 
tectul insistase ca unele zone ale spitalului să fie prevăzute cu 
pereți demontabili, şi după ce şase astfel de pereţi fuseseră daţi 
la o parte, într-un sector temporar neocupat de pacienţi, fusese 
creat un spațiu potrivit pentru reprezentație. 

Publicul începuse deja să se adune când Reedeth îşi puse în 
funcţiune monitorul de la reţea pentru a urmări toată procedura. Nu 
avusese niciodată nici cea mai vagă intenţie de a insista să fie 
prezent acolo şi fizic, dar nu putuse rezista ocaziei de a o face pe 
Ariadne să roşească. Chicoti scrutând cu privirea pacienții în 
salopete verzi, care intrau în cameră, dar amuzamentul îi dispăru în 
clipa în care realiză că printre primii intrați era şi Harry Madison. 

Trebuie să existe o cale de a-l scoate de acolo pe acel om! 
Mogshack ar fi trebuit s-o facă cu luni de zile în urmă. De ce 
n-o făcuse era greu de înţeles... doar dacă nu cumva (şi ideea îi 
era indusă de un demon binecunoscut) îşi păstra pacienţii 
asemenea unui avar care îşi economiseşte gologanii. Poate că 

cineva putea vorbi deschis cu el, explicându-i că a avea internat 
un negru solitar, reprezenta o potenţială sursă de tulburări pen- 
tru ceilalți pacienți. 

Reedeth oftă. Dacă s-ar fi urmărit implicaţiile cazului 
Madison până la concluzia finală, s-ar fi putut decide cu multă 
uşurinţă că cineva care este atât de imprevizibil, trebuie să fie, 
prin definiţie, neadaptat societății obişnuite. 

De exemplu, modificările făcute calculatorului personal al 
lui Reedeth. Le-ar fi putut face atât de lejer şi rapid o persoană 
normală? Fără a fi un expert, Reedeth se pricepea mai bine la 
cibernetică decât un profan oarecare şi era obligat să se 
priceapă, din moment ce o parte atât de însemnată a psihote- 
rapiei moderne se baza pe analizele computerelor — și putea jura 
că cel ce proiectase calculatorul-asistent nu prevăzuse posibili- 
tatea acelor schimbări. 

În plus, dacă l-ar fi întrebat cineva dacă Madison ar fi 
interesat să vadă o pitoneasă „la lucru”, ar fi răspuns fără ezitare 
că nu. Toate profilurile psihologice efectuate pentru Madison 
indicaseră o opoziţie puternică față de orice avea vreo nuanţă de 
paranormal. Cu toate acestea, iată-l sosind acolo chiar înainte de 
începerea spectacolului, fiind parcă nerăbdător. 

Deci ce îl făcuse să accepte invitaţia, pura plictiseală? 
Foarte probabil. Atitudinea impasibilă a lui Madison — observă 
Reedeth — se afla într-un contrast total cu cea a celorlalţi pacienţi 
îmbrăcaţi în verde. Aceştia, fără excepţie, erau vizibil nervoşi. 
Era limpede că erau mulțumiți de această excepție de la starea 
lor de izolare obişnuită, dar în acelaşi timp erau emoţionaţi din 
cauză că se aflau în compania atâtor oameni, după săptămâni, 
luni şi în unele cazuri chiar ani în care unica formă de contact 
era aceea a monitoarelor de la rețeaua de comunicații. 

Dacă se gândea mai bine — şi Reedeth îşi plesni fruntea, 
când realiză acest lucru — aceasta însemna că era martor la un 
eveniment fără precedent de la ridicarea spitalului Ginsberg. Şi 
dintre toţi cei de acolo, Ariadne fusese cea care-l cauzase. 

— Fata asta pesemne că este o adeptă a lui Conroy, în 
adâncul sufletului, spuse el, vorbind de unul singur, ţinând 
minte să adauge o remarcă intercalată şi să îşi instruiască calcu- 
latorul-asistent să nu păstreze în memorie observaţia lui. 

Deci cine era fata aceasta, Lyla Clay, de a cărei reputaţie se 
folosise Ariadne în timpul unei discuţii în contradictoriu, 
pesemne lungă şi dificilă, pe care o purtase ea cu Mogshack? 
Avea o idee foarte vagă despre ce făceau, pare-se, aceste 
pitonese şi de ce le plăcea oamenilor să le privească făcând acest 
lucru. Dacă trăiai în America secolului douăzeci şi unu, era 
imposibil să nu ai printre cunoştinţe şi câţiva fani ai pitoneselor, 
ca să nu mai vorbim de fani hi-psi. Închinători la LAR şi chiar 
oameni şi mai depărtaţi de orbita occidentală tradiţională. Însă el 
nu văzuse niciodată o pitoneasă la lucru, iar numele acestei fete 
îi era complet străin, deşi Ariadne îl asigurase că era printre cele 
mai talentate dintre ele. 

Abandonând încăperea care era pregătită să-şi facă 
numărul, comută de la una la cealaltă, cele peste trei mii de 
camere de luat vederi pe care şi le putea conecta la monitor, 
întrebându-se dacă o putea zări în timp ce urca. 

Zări în scurt timp imaginea unui bărbat brunet care era 
îndreptat de către un „flux de decizie” în direcţia potrivită, 
însoţit de o fată ce purta un iaşmac anti-glonţ. Probabil, 
pitoneasa şi „,mackero-ul” ei, căci Ariadne însăşi le ieși în 
întâmpinare la următoarea „răscruce”, în conformitate cu codul 
bunelor maniere stabilit de Mogshack. Acesta prevedea o atitu- 
dine politicoasă din partea celor destul de bogaţi pentru a-şi per- 
mite intimitatea față de cei care nu erau atât de bogaţi, politeţe 
reflectată şi în întâmpinarea personală a vizitatorilor care trăiau 
sub limita de sărăcie. 

În ciuda iaşmacului care o acoperea, îţi puteai da seama că 
pitoneasa era tânără, cu nişte mişcări grațioase. Reedeth spera să 
nu fie obligată să-și țină iaşmacul pc chip şi în faţa pacienţilor. 


31 


EXTRAS DINTR-UN DICTIONAR 
DEMN DE ÎNCREDERE 
FOLOSIT ÎN SECOLUL 21 


MACKERO (mak-uh-roh) (fr. maquereau, macrou, 
colocvial „peşte”; abr. „mack”) = impresar pentru tinere fete 
liber-profesioniste (fotomodele, cântărețe liber-profesioniste, 
pitonese, de exemplu); specific masculin; fără derivați, doar 
abreviere; 

FLUIERĂTURI 
€l, ȘI MAI CUI? 


— Sunteţi mulțumit de toate detaliile, domnule Kazer? 
spuse Ariadne, neputându-se abţine să arunce din când în când 
priviri nervoase spre omniprezentele camere de luat vederi. La 
fel ca şi Reedeth şi Mogshack, ea bănuia că era foarte probabil 
ca toți angajaţii să urmărească spectacolul. Trebuia deci 
neapărat să iasă bine. 

Dan se aplecă şi pipăi salteaua lată, groasă, care fusese 
amplasată acolo, pentru ca Lyla să nu se rănească în timpul agi- 
tației ei convulsive. 

— Pare în regulă, spuse el. Unde îmi pot conecta aparatul 
de înregistrat? 

— Vom face şi noi o înregistrare, vă dați seama, spuse 
Ariadne. Şi avem aparatură de primă clasă. 

Dan îi aruncă un zâmbet profesional. 

— Sunt sigur de asta. Totuşi, vreau să înregistrez şi eu o 
casetă proprie. Ştiţi, drepturile de autor... 

— A, da, da... desigur. Bine, păi atunci, în orice loc de pe 
perete. 

Privirea Ariadnei scrută din nou încăperea, de jur împrejur. 
Reedeth, care urmărea scena, avea impresia certă că trăgea de 
timp, încercând să întârzie începerea procedurilor. Oare ezita? 

Brusc se relaxă, iar el, nedumerit, schimbă pe o cameră care 
îi oferea un plan mai amplu. Chiar în uşă, care tocmai se 
închidea, glisând la loc, stătea un nou-venit care părea să aibă 
trei capete. Pe umeri purta o pereche de camere de luat vederi, 
ghidabile de privirea umană, în sistem „stereovision”, asemenea 
unor cranii dintr-un metal lustruit. Iar chipul dintre ele, pe jumă- 


tate ascuns, traversat de un comutator acţionabil cu vârful lim- 
bii, îi aparţinea lui... Matthew Flamen! Reedeth tresări cu putere 
în scaunul său. Deşi foarte rar reușea să urmărească emisiunea 
lui Flamen, dat fiind că lucra în toate cele cinci zile când aceasta 
era transmisă la prânz, îl întâlnise personal pe cunoscutul rea- 
lizator, de două ori, după ce soţia acestuia fusese internată. 

Era ea aici? Reedeth scrută publicul şi zări imediat cascada 
ei de păr castaniu închis, departe în spate, pe unul din ultimele 
scaune. Văzu cum Flamen îi făcu cu mâna, dar ea îl privi inex- 
presiv, şi după o clipă de ezitare combinată cu uluială, acesta se 
îndreptă spre partea din faţă a încăperii. Acolo, Ariadne îl 
prezentă pitonesei şi mackero-ului acesteia şi fură rostite nişte 
cuvinte, pe care aparatele nu le putură capta, fapt iritant. 

Îndepărtându-se de cei doi, Flamen începu să scoată la iveală 
nişte microfoane autopurtante, ca pe nişte baloane pentru copii, 
reglându-l pe fiecare după indexul de plutire din aer, astfel încât 
să se menţină la o înălţime constantă sub tavan. Oare sosirea lui 
fusese întâmplătoare sau era premeditată? Şi oare ce părere avea 
Mogshack de faptul că un „demascator” apăruse acolo complet 
pregătit cu toată aparatura pentru o transmisiune în exterior? 

Reedeth fu cuprins brusc de un chicotit cinic şi puse ambele 
întrebări calculatorului său. Răspunsurile — mai ales acela refe- 
ritor la motivele care îl făcuseră pe Mogshack să caute acea 
formă de publicitate dovedea dincolo de orice urmă de 
îndoială că Madison eliminase toate circuitele de cenzură, în 
timp ce îl reparase. 

Continua să râdă pe înfundate, când prin minte îi trecu 
înspăimântătorul gând că poate nu era singura persoană dintre 
angajaţi al cărei calculator-asistent fusese, în mod neaşteptat, 
modificat de Madison. Puse şi această întrebare şi i se răspunse 
că, până în acel moment, acela era un caz izolat. 

Extrem de uşurat, îşi îndreptă din nou atenția asupra Ariadnei. 

— Cred că nici nu mai e nevoie să vă fac cunoştinţă cu 
domnul Matthew Flamen, spunea ea cu voce tare. 

Pesemne că iarăşi comutase microfoanele la maximum. 

— Vă sunt cunoscute probabil chipul şi vocea dumnealui 
din emisiunea lui provocatoare, difuzată de cinci ori pe săp- 
tămână de postul Holocosmic. A cerut permisiunea de a înregis- 
tra spectacolul Lylei Clay din după-amiaza aceasta, pentru o 
eventuală transmisiune în cadrul emisiunii dumnealui, dar 
bineînţeles că eu trebuie să întreb dacă se opune cineva de aici... 

Sunetul se întrerupse brusc şi calculatorul-asistent spuse: 

— Domnul doctor Mogshack vrea și dânsul să ştie dacă 
vreun angajat al spitalului are vreo obiecţie? Dumneavoastră 
aveţi vreuna, domnule doctor Reedeth? 

Reedeth ezită: 

— Nici o obiecţie, spuse el, în cele din urmă. 

Era mai înțelept aşa. Dacă Mogshack consimţise deja, nu 
avea nici un rost să stârnească o ceartă. 

Desigur că nimeni altcineva nu avu de obiectat, căci în clipa 
următoare Lyla Clay îi şopti ceva Ariadnei, pipăindu-și iaşmacul, 
iar Ariadne aruncă o privire spre doi-trei dintre pacienţi, păru 
puțin nehotărâtă, și în cele din urmă ridică din umeri. 

Lyla îşi aruncă iaşmacul la o parte, cu o mișcare care lui 
Reedeth i se păru a exprima dezgustul, și rămase fără nimic pe 
ea, în afară de o pereche de pantaloni scurți. 

— Hmmm...! murmură Reedeth. Mackero-ul ăsta al ei e un 
tip tare norocos! 

O bună parte dintre pacienţii bărbaţi, ca şi cele două lesbi- 
ene, se agitară în scaunele lor într-un mod care sugera faptul că 
erau cu toții impresionați. 

Totuşi, în continuare, Lyla nu făcu decât să înceapă să se 
plimbe prin încăpere într-o linişte totală, studiindu-i sumar pe 
fiecare dintre cei prezenți, inclusiv, spre vădita iritare a acestuia, 
pe Flamen. Părea nervoasă, se gândi Reedeth, şi făcea totul 
foarte pe îndelete. 

Gândurile începuseră să îi fugă în altă parte, în momentul în 
care ea ajunse la Madison. Poate că soluția era să se ducă să ia 

legătura cu cineva din conducerea IBM şi să le spună că era 
cineva la Ginsberg cu un talent incredibil pentru repararea cir- 
cuitelor computerizate complexe? 

Nu, nici aşa nu rezolva nimic. Pe lângă faptul că angajaseră 
mult prea mulţi neo-puritani, cei de la Inorganic Brain 
Manufacturers Inc. erau notorii pentru faptul că se descotoro- 
siseră de toţi angajaţii lor negri, până la ultimii agenți de 
vânzări. 

Oare putea să fie angajat de Gottschalk? Comercianţii de 
armament se numărau printre cei mai importanţi consumatori de 
aparatură de înalt nivel din țară, şi nu încăpea nici o îndoială că 
ei ar fi considerat nişte reparatori negri foarte utili, în relaţiile lor 
de afaceri cu enclavele negre. 

Gândindu-se, totuşi, mai bine, Reedeth se îndoia de faptul 
că aceasta era cea mai potrivită muncă pentru Madison. 

Experiențele trăite de acesta, și care îl chinuiseră, fuseseră 
cu succes aduse sub control, dar era bine cunoscut faptul că acea 
perioadă de război îl făcuse să-şi piardă minţile, şi cine putea fi 
sigur că expunerea lui la un contact apropiat cu armamentul 
modern nu avea să-i declanşeze din nou problemele psihice? 

Ce convenabil ar fi fost, se gândi el, ca Flamen să se ocupe 
în emisiunea lui de cazul Madison, făcând un mare scandal pe 
faptul că un negru era ţinut într-un spital la mult timp după ce 
îndeplinise condiţiile pentru externare. Dacă se gândea mai bine, 
poate că era chiar posibil să „strecoare” povestea unuia din 
omologii negri ai lui Flamen, care se bucurau de o audiență mult 
mai mare şi mai ales, funcționau în străinătate. 

Reedeth se mai lumină şi îşi notă să încerce să găsească un 
indiciu care să-l ducă la, de exemplu, Pedro Diablo. Trebuia 
făcut în mod discret, dar dacă se proceda cum trebuia, se putea 
ajunge ca cineva să se ofere voluntar să-l ia sub tutelă, sub formă 
legală, şi să-l ajute astfel să fie în cele din urmă externat. 

Însă deocamdată nu avea timp să pună acele idei în practică. 
Lyla îşi încheiase trecerea în revistă a publicului şi se întorsese 

la marginea saltelei pe care o întinseseră pentru ea. Îi făcu un 
semn cu capul lui Dan, care stătea pregătit cu aparatul gata de 
înregistrare, şi duse mâna la buzunarul de la şortul ei. Scoţând 
de acolo un recipient plat, pe care Reedeth nu îl zări decât foarte 
sumar, extrase din el o mică pastilă roşie. 

Flamen dădu o comandă camerelor sale de luat vederi, 
apăsând cu vârful limbii pe tija de control, de a trece la un cadru 
mărit şi de a „prinde” momentul în care ea înghiţea pastila. 
Indiferent ce era aceasta. 

Reedeth nu îşi dăduse până atunci seama că pitonesele 
înghit ceva care să le ajute să intre în transă. Era oare un produs 
comercial, sau era o misterioasă reţetă de casă? Îşi consultă din 
nou computerul-asistent, și de data aceasta, ceea ce află îl făcu 
să se uite, parcă nevenindu-i să creadă, la trupul suplu al Lylei. 

Pentru câteva clipe ea rămase în picioare, rigidă, cu ochii 
închişi. O fracțiune de secundă se prăbuşi pe saltea, contor- 
sionându-se. Spatele i se arcui, ca în momentul orgasmului. De 
la colțurile gurii începu să i se scurgă salivă, iar ea începu să 
icnească şi să gâfâie. Mâinile i se convulsionau ca nişte gheare 
Şi se zbătea, încercând parcă să se lupte cu un atacator invizibil. 

Spectatorii, inclusiv Reedeth, care fusese pregătit pentru aşa 
ceva, căci computerul îi spusese despre pastilele profetice, se 
încordară, alarmați. Muşchii fetei, care se contractau mai violent 
decât cei ai unui epileptic, păreau gata să îi sfâşie încheieturile. 
Sânii i se zbăteau pe tors ca niște geamanduri pe o mare agitată. 
Flamen continua să înregistreze, dar după expresia lui era clar că 
nu se aştepta să-şi poată transmite reportajul. Dacă ar fi încercat, 
aproape sigur s-ar fi lovit de protestele neo-puritanilor. 

Numai Dan Kazer rămase calm, în aşteptare, aruncând la 
fiecare câteva secunde câte o privire la ceasul său de la mâna 
stângă, cu cealaltă mână ținând apăsat pe comanda de „pauză” a 
aparatului său video. 

Flamen îndreptă camerele de luat vederi spre el, la timp 
pentru a-i vedea expresia de nerăbdare, în timp ce luă degetul de 

pe butonul de pauză, şi aproape instantaneu, ochii Lylei se 
deschiseră larg, asemenea a două fântâni adânci săpate în 
colţurile cele mai îndepărtate ale subconştientului ei. Din gâtul ei 
izbucni o voce putemică, înspăimântătoare; gravă şi masculină: 

— Ghnothe Safton! tună ea. 

— Asta nu e în engleză! se răsti Reedeth la computerul său. 
Ce e — ebraică? 

— Greacă veche cu un accent popular, spuse calculatorul pe 
un ton puțin superior. 

Adesea Reedeth îşi dorise să pună mâna pe arogantul neno- 
rocit care programase secțiunea lingvistică a băncilor de date. 

— Este motto-ul de pe frontispiciul Oracolului din Delphi 
şi înseamnă „cunoaşte-te pe tine însuți” 

În acest timp, după ce acele mişcări frenetice luaseră sfârșit, 
Lyla se aşezase, fără a-şi folosi mâinile, cu ochii încă larg 
deschişi şi privirea fixă, absentă. Își încrucişă picioarele şi se 
răsuci, treptat, fără a se ridica, cu fața la public. Își aşeză palmele 
împreună în faţa ochilor, ca în atitudinea indiană namasthi. 

Urmă o pauză. În cele din urmă Ariadne, vorbindu-i în 
şoaptă lui Dan, dar stând îndeajuns de aproape de un microfon 
din perete pentru ca Reedeth să audă, spuse: 

— Acum trebuie să punem întrebări? 

— Unora dintre pitonese, da! răspunse Dan încet. Dar nu și 
Lylei. V-am spus când aţi angajat-o, fata e a dracului de pricepută. 

Indiferent ce putea ea spune acum, Reedeth era sigur de un 
lucru: Lyla Clay era, pesemne, unul din cei mai uluitori oameni 
din lume, capabilă de a face ceva la care el nici nu visase. Dacă 
se adeverea ceea ce spusese computerul său despre pilulele pro- 
fetice, atunci ea ar fi trebuit acum să poată chiar sta drept, în 
capul oaselor. Trebuia să se afle într-un delir halucinatoriu. 

Tensiunea creştea. Înainte de a deveni de nesuportat, Lyla 
spuse, cu o voce subțire, limpede, ca a unui copil: 

— Maica Superioară e extrem de tristă! Viaţa este tristă, 
singuratică şi supusă! Micuța domnişoară Celia o invidiază pe 

Ofelia — Hamlet a ignorat-o şi apoi un, doi, trei, stai la o parte — 
Viaţa nu e cum scrie în carte! Poate vă credeţi înţelepţi, dar nu 
sunteţi nici pe departe atât de deştepţi! Nu puteţi scoate pe 
„come !” din „cometă” În timp ce mă afundam prin canale, am 
întâlnit un om cu şapte creiere! Fiecare creier avea şapte vieți, 
fiecare viață avea şapte neveste, fiecare nevastă spunea şapte 
minciuni, cine va lua premiul pentru minciuni? 

Ezită. Profitând de ocazia de a se uita la public, Reedeth 
observă că în afară de Dan, care părea destul de mulţumit, toți 
ceilalți aveau o expresie încruntată, nedumerită. 

— În vreme ce... continuă Lyla, şi se corectă. Nu. Înapoi 
la... Nu. În vreme ce mă rostogoleam odată cu sfera am dat peste 
un om care nu era aici. În vreme ce coboram scările am întâlnit 
un om care e pretutindeni. Hrrr-hum... Înapoi la... 

Din nou se întrerupse, şi chipul lui Dan fu străbătut de o 
umbră de îndoială. Vocea ei deveni mai puternică, înfricoşătoare. 

— Stând pe podea, am întâlnit un om care mult mai mult 
însemna! Pe când eram întinsă pe pat, am sărutat un oim care era 
viu şi nevătămat! În timp ce strigam în gura mare am cunoscut 
un om care voie nu are! În timp ce... în timp ce... 

Gura i se convulsionă, mâinile i se îndoiră, cuprinsă parcă 
de o teroare cumplită, iar ea încercă să sară pe saltea ca o 
broască, rotindu-şi disperată ochii, în căutarea unei căi de scă- 
pare din faţa unui pericol inimaginabil. Reedeth se ridicase pe 
jumătate de pe scaun. Trebuia făcut ceva, imaginea tinerei fete 
cuprinse de panică era insuportabilă! 

Însă înainte de a putea face ceva, Dan îşi scoase din funcţi- 
une camera de luat vederi cu un gest furios, se apropie cu un pas 
mare de Lyla şi o pălmui pe ambii obraji. Întoarsă parcă în mod 
miraculos, de la milioane de kilometri depărtare, ea îşi reveni şi 
ridică spre el o privire docilă. 

— A mers bine? spuse ea cu vocea ei obişnuită. Ce am spus? 


! Aici cu sensul „a se apropia”, inexorabil 

A SE NOTA PENTRU VIITOR 


La ora treisprezece şi șaptesprezece minute, computerul pe 
care se baza serviciul lui Flamen de monitorizare non-stop a ști- 
rilor mereu atent la orice indicii de cazuri de corupție, proastă 
administrare, cedare la şantaj sau alte scandaluri picante, afişă 
un anunț conform căruia un mare grup de „ex-patrioţi”! mani- 
festa la Aeroportul Kennedy împotriva întârzierii de 95 de 
minute suferite de Morton Lenigo în trecerea sa pe la controlul 
vamal şi cel de imigrare. Poliţia se află în stare de alertă, înar- 
mată cu arme speciale pentru asemenea ocazii, cu gaze lacrimo- 
gene şi aruncătoare de flăcări, iar zborurile 1205, 1219 şi 1300 
se încearcă să fie deviate peste granița canadiană. 

La ora paisprezece şi jumătate se înregistră un mesaj 
generalizat de la Broederbond-ul Sud-African, care recomanda 
ca Lenigo să fie împuşcat imediat iar oraşul Detroit — distrus cu 
o bombă de mărime adecvată, ca preliminarii necesare la 
punerea sub acuzare a preşedintelui Gaylord. 


' Ex-patrioţi (A-Patriots” în original) joc de cuvinte prin aluzia la 
„expatriaţi” (n. tr.) 

NU € NIMIC RĂU ÎN A FI UN MEMBRU 
RESPONSABIL AL SOCIETĂŢII; CU CONDIȚIA 
SĂ ŞTII PENTRU CE VA TREBUI Să ÎȚI ASUMI 
RESPONSABILITATEA 


Clocotind de furie, Lionel Prior trecu de elaboratele sisteme 
care păzeau intrarea locuinţei sale. Ar fi fost mult mai bine dacă 
s-ar fi conformat sugestiei lui Flamen de a se duce la Ginsberg 
în această după-amiază, îşi spuse el, indiferent cât de mult îl 
necăjise acea nedreaptă şi amară supoziţie că el ar fi trecut de 
partea conducerii Holocosmic. Ar fi fost scutit în felul acesta de 
unul din cele mai penibile episoade ale vieţii sale. 

Atrasă fund de zgomotul pe care îl făcea el, punându-și 
echipamentul de luptă la loc, soţia sa Nera îşi făcu apariția pe 
monitorul rețelei interne, aflat pe hol. 

Se părea că stătea la soare, în spatele casei, dar după o 
privire scurtă, el se întoarse cu spatele la camera de luat vederi. 

— Ai avut parte de un antrenament bun, dragă? întrebă ea 
pe tonul acela plin de o politeţe formală, cu care se obişnuise în 
ultimii ani. 

— Un antrenament bun? repetă Prior pe un ton ascuţit. Nu, 
a fost un antrenament de tot rahatul! 

Schimbându-şi imediat atitudinea, Nora spuse: 

— Bine, bine, dar nu trebuie să-ţi verşi nervii pe mine! 

— M-am gândit că nu strică să-ţi dau un indiciu despre ce 
o să urmeze, îi răspunse Prior la fel de răstit. O să fim trataţi ca 
nişte paria în următoarele săptămâni, să fii sigură de asta. 
Vecinii ăştia „drăguţi” ai noştri! 

— Ce tot spui? 

— Stai să-mi iau ceva de băut. 

Atîma şi ultima piesă a echipamentului în cuier şi se îndreptă 
spre salon. Ea comută pe altă cameră de luat vederi, pentru a-l 
urmări cu privirea, părând alarmată. 

— Uite ce s-a întâmplat, începu el, după ce luă o primă 
înghiţitură lacomă dintr-un cocktail tare cu vodcă. Şi toate din 
cauză că eu îmi iau în serios responsabilităţile legate de comite- 
tul cetăţenesc de apărare, în comparaţie cu anumite persoane! 
Astăzi preiei tu rolul de negru — îmi spune Phil Gasby când apar 
— eşti bun, spune el, ne vei pune puţin la încercare istețimea. Eu 
am fost de acord. Dacă m-a luat aşa, cum puteam să-l refuz, 
când toţi se uitau la mine? Şi apoi mi-a făcut bucata! E un tip de 
la SMSI, te aşteaptă la intersecţia dintre străzile Green şi 
Willow, spuse el. Căpitanul Lorimer îl cheamă. El o să-ți dea 
planurile de atac. 

Dădu furios pe gât restul de băutură. 

— Nu înţeleg, spuse Nora după o scurtă pauză. 

— Nu înţelegi? Ştii unde te afli acum pe monitorul de 
simulare? Eşti îngropată sub o grămadă de pietriș fumegând! 
Planul de apărare cu care Phil s-a tot lăudat s-a spart ca un 
balon! Am fost nevoit să-l elimin la trei minute după începere. 
Exact cum îţi spun, a trebuit! Am tras de timp cât mai mult 
posibil, dar idiotul era acolo, în văzul tuturor, și orice „deco- 
lorat” sau negru își dădea seama că el e conducătorul, după 
felul în care urla şi gesticula. Aşa că după aceea Tom Mesner a 
preluat comanda şi a stabilit o linie de rezistență de-a lungul 
străzii Willow, iar Lorimer mi-a spus să ne strecurăm prin strada 
Orange, şi asta a fost! Şaizeci şi opt la sută pierderi umane în 
mai puţin de o oră, şi douăzeci și două de case incendiate, 
inclusiv a noastră. Aşa că a anulat antrenamentul şi ne-a adunat 
pe toți şi ne-a mustrat, ca pe nişte copii neascultători! Tom şi 
Phil au primit ce-au meritat, desigur, deoarece într-o asemenea 
Situație sunt vieţi în joc şi nu exista scuză pentru neglijență. Dar 
Ştii cine va fi învinuit pentru faptul că au fost făcuţi cu ou şi cu 
oțet în public? Eu! 


— Dar eu am crezut că avem o cotă SMSI bună aici! spuse 
Nora. Acesta a fost unul din motivele pentru care ne-am hotărât 
să ne mutăm în cartierul acesta! 

— Nu ştiu dacă au avut o cotă bună înainte ca ticălosul ăsta 
de Phil Gasby să preia comanda! mârâi Prior. Dar în mod cert 
acum nu avem o cotă bună. Ascultă aici! 

Scoase din buzunar o hârtie împăturită şi o desfăcu. 

— Serviciul de Menţinere a Securităţii Interne, raport de 
antrenament numărul cutare, comitetul cetățenesc de apărare 
districtuală numărul cutare... A, uite aici! Cota pentru Lionel 
Prior — Clasa 4, cota pentru întregul grup — Clasa 6, nu sunt con- 
sideraţi competenţi pentru a menţine ordinea în zona respectivă 
în cazul unei tulburări de tip civil. Observaţii: grupul — nu, nu o 
să citesc asta cu voce tare! E ceva de-a dreptul defăimător! 

— Măcar cota ta e mai bună decât media grupului, încercă 
Nora să-l consoleze. 

— Clasa 4!? E ridicol! Dacă nu aş fi încercat să-i fac lui Phil 
o favoare, aș fi primit cel puţin Clasa 2, dar Lorimer m-a certat și 
pe mine că nu l-am împuşcat pe Phil la prima ocazie. Crezi totuși 
că îmi va fi recunoscut acest merit? Nici într-un milion de ani! 

Se prăbuși pe un fotoliu gonflabil şi se uită furios la marea 
fereastră-tablou. Era reglată pe imaginea unei întinderi aride de 
stepă, cu o turmă de antilope păscând în depărtare. 

— Oare Phil are ferestre-tablou? conluzionă furios. Are pe 
dracu”! Bieţii lui copii ar putea fi făcuți carne tocată de către 
cioburile de sticlă care zboară de colo-colo! 

Urmă o clipă de tăcere. Apoi Nora spuse pe tonul sigur al 
cuiva care a ieşit învingător dintr-o ceartă, prin neglijenţa inter- 
locutorului, care, fără să vrea, şi-a recunoscut o greşeală: 

— Şi tu ai dat o sută cincizeci de mii pe Lar-ul acela al tău? 

O clipă, Prior fu cât pe ce să izbucnească. Nu făcu, însă, 
decât să suspine: 

— Bun, am fost escrocat. Astăzi, tot ce ar fi putut merge rău, 
a mers rău. Dacă te-ai uitat cumva la emisiunea lui Matthew... 

— Am avut de gând, dar s-a dereglat imaginea şi a trebuit 
să dau pe alt program, spuse Nora. 

— Tocmai asta e! Am încercat să-l fac să aibă o reacţie în 
privința asta! Dar se pare că nu-i mai pasă! Ştii ce a făcut idio- 
tul? A venit cu acuzaţia că Holocosmic încearcă să scape de el, 
iar cînd am încercat să calmez lucrurile, sugerându-i să chemăm 
un expert-parte pentru a examina problema, şi-a ieşit de tot din 
pepeni şi mi-a spus că l-am trădat! La dracu”, sigur că suntem 
sabotaţi, dar aşa ceva nu se spune în raza de acţiune a unui 
microfon, fără a avea nişte dovezi solide pregătite! Dacă astea 
sunt efectele deţinerii unui LAR, o să le spun chiar acum ce 
părere am despre serviciile lor! 

Îşi goli paharul şi se duse la rețea. Imaginea Norei dispăru de 
pe ecran, ea nedorind, în mod limpede, să continue conversaţia, 
după ce îşi demonstrase punctul de vedere. Prior se uită încrun- 
tat la ecranul gol, pe care se aflase cu o clipă în unmă chipul ei. 

Ce bine ar fi fost dacă ar fi putut-o duce la un azil! sau în 
altă parte, unde să n-audă! 

Întinzând mâna pentru a forma pe taste codul lui Lares & 
Penates Inc., verifică şi văzu că deasupra locului pentru mesaje 
apăruse un steguleţ. Vâri mâna înăuntru, pentru a scoate hârtia 
cu faxul și se îngrozi! 

Eugene Voigt de la Comisia Planetară a Comunicaţiilor 
voia să ia legătura cu el cât mai repede posibil! Tâmpitul ăla 
bătrân! Deocamdată, însă, în situaţia lui, atât de delicată, nu 
putea risca să jignească pe cineva care mai târziu îi putea fi util. 
Oftând, făcu legătura. 

Aşteptând să i se răspundă, îşi roti privirea de jur împrejurul 
acelei locuinţe frumoase, costisitoare, pentru care muncise ani de 
zile: splendid mobilată, cu picturi reale pe pereți, cu covoare 
tesute manual pe podea, protejate de un strat invizibil de plastic 
Impotriva copiilor care îşi târşâiau picioarele, ornamente de anti- 
cariat, vechi de treizeci-patruzeci, poate chiar cincizeci de ani... 
____ — Oare Matthew nu îşi dă seama ce risc eu să pierd dacă el 
ŞI reziliază contractul? spuse el, vorbind de unul singur. 

UN FIASCO ESTE O STICLĂ ÎN CARE 
ESTE VÎNDUT VINUL ITALIAN 


— Ei bine, a fost un fiasco, şi nu există scuze! îi şopti Dan 
Lylei, imediat ce avu ocazia de a-şi abandona bunele lui maniere 
de profesionist şi de a-i vorbi fără să fie auzit de altcineva. 

Ea îl privi şocată. Pacienţii erau conduși afară din cameră 
sub supravegherea Ariadnei. Matthew Flamen, după ce filmase 
mai mulți dintre ei de aproape, de lângă uşă, pentru a-şi folosi 
întreaga bandă, îşi scosese echipamentul de filmare şi discuta 
acum cu unul dintre ultimii pacienți rămaşi, o fată extrem de 
frumoasă, cu buzele strânse într-o expresie de îmbufnare. 
Conversaţia părea a fi de fapt un monolog. 

— Dar... dar... de ce? şopti Lyla. 

— Cea mai mare şansă pe care o s-o ai probabil în viaţă. 
Flamen vine să facă un reportaj cu tine şi cât durează spectacolul 
tău? Unsprezece minute, atâta durează! Crezi că vor fi mulțumiți 
cu un spectacol atât de scurt? M-ai dezamăgit, draga mea, şi cu 
asta basta! 

Ea continuă să-l privească nedumerită, preț de câteva clipe. 
Brusc, ca şi cum impulsurile nervoase tocmai îi ajunseseră la 
creier, îşi atinse obrajii. 

— Dan, m-ai pălmuit cumva ca să mă trezesc? 

— A trebuit! 

— Dar ştii cât de periculos e acest lucru! Ai fi putut să... 

— Dar n-am făcut-o! 

— Ai... 

Lyla înghiți în sec, cu putere, şi clătină din cap. 

— Ai dreptate. Mă simt ca întotdeauna după o şedinţă. 
Dar de ce? 


— Vei afla când vei asculta caseta. 

Făcu un semn cu ochiul, undeva în spatele ei. 

— Taci şi arată-te mulțumită — vine Flamen. 

Fata cu care vorbise acesta pleca acum cu restul pacienţilor, 
asemenea uneia dintre celelalte numeroase oi cu două picioare şi 
Flamen în persoană se apropia de ei, cu chipul încruntat. 

— Domnule Flamen! exclamă Dan. Sper din tot sufletul că 
nu sunteţi dezamăgit! Vă asigur, este prima oară când a trebuit 
s-o întrerup pe Lyla în faţa publicului! 

— A trebuit? izbucni Lyla. Nu „a trebuit” să faci nimic! Nu 
mai vorbi de parcă ar fi vina mea, căci vei rămâne cu o pitoneasă 
mai puţin! Nu glumesc! 

— Ştiam ce fac, murmură Dan. Nu eşti prima pitoneasă de 
care mă ocup. 

— Nu, sunt doar prima care nu a fost nevoită să-şi rotun- 
jească veniturile, culcându-se cu străini! îi răspunse Lyla. 

— Domnule Flamen, Lyla este puțin surescitată, mă tem, se 
scuză Dan. Poate am putea să... 

— Şi nu e normal să fiu surescitată? Aş fi putut să-mi pierd 
minţile în momentul trezirii, nu îţi dai seama de acest lucru? 

— A, domnişoara Clay, domnul Kazer! îi întrerupse vocea 
Ariadnei care se apropia de ei. A fost foarte interesant! Sunt 
de-a dreptul impresionată! Oare aveţi ceva timp să discutaţi-pe 
marginea oracolelor rostite şi să vedeţi dacă le puteţi repartiza 
vreunuia din... 

Cuvintele i se stinseră. Uitându-se nesigură de la unul la 
celălalt, întrebă: 

— S-a întâmplat ceva? 

— Eu nu-mi comentez niciodată oracolele, spuse Lyla pe 
un ton ferm. Depinde de dumneavoastră să le acceptaţi sau 
nu. Vreau să mă duc acasă. Nu-mi place locul acesta şi nu 


suport efectul pe care îl are asupra oamenilor. Dă-mi biletele 
de tren, Dan! 

Întinse mâna, dar el nu dădu nici un semn că s-ar conforma 
cererii ei. 

— Foarte interesant, murmură Flamen. Nici mie nu-mi 
place efectul pe care acest loc îl are asupra oamenilor. 

Se întoarse spre Ariadne: 

— Mi-aţi spus că la această „şedinţă” au fost invitaţi doar 
pacienţii a căror recuperare merge bine. Dar adineauri, când am 
vrut să vorbesc cu Celia, nici măcar nu m-a salutat. Aceasta este 
vindecarea de care tot vorbeşte faimosul dumitale şef? 

— Noi încercăm doar să-i ajutăm pe pacienţii noştri să-şi 
refacă personalitatea, nimic mai mult, spuse Ariadne cu răceală. 
Dacă reiese că o parte din relaţiile lor sentimentale anterioare 
erau manifestări ale unei lipse de maturitate subconştientă, sau 
ale altor disfuncționalităţi, acest lucru nu poate fi remediat. 

Flamen se albi la față şi toţi muşchii i se încordară aseme- 
nea arcului unui ceas, care fusese forțat. Ariadne făcu un mic 
pas înapoi, împinsă parcă de vehemența extremă a privirii sale. 

— Am spus că nu-mi place ce i-aţi făcut Celiei, doamnă 
doctor! Din câte văd eu, dacă mai rămâne mult aici, nici nu va 
mai avea o minte care să poată fi însănătoșită — e pur şi simplu 
secătuită de toate resursele! 

— Dacă nu aprobaţi metodele doctorului Mogshack, puteţi 
oricând să o transferați în grija altcuiva, se răsti Ariadne, părând 
să nu-și dea seama cu cine vorbea. 

La fiecare câteva secunde, arunca câte o privire spre Lyla, 
dar şi-o muta imediat, temându-se parcă să nu i se reproşeze 
impolitețea de a o privi prea insistent. 

— O voi lua ca pe o invitaţie! spuse Flamen cu răceală. 
Bună ziua! Apropo, domnişoară Clay, eu mă întorc înapoi în 
oraş cu aeromobilul, poate vă pot lăsa undeva? 

— Cu cât plec de aici mai repede, cu atât mai bine, spuse 
Lyla. Da, vă rog. 

— Dar, Lyla.... 

Dan întinse mâna pentru a o prinde de braţ. În acelaşi 
moment, Ariadne spuse îngrijorată: 
— Domnişoară Clay, oare e înţelept să... 
— Nici un „dar”! îi întrerupse Lyla. Mi-ai reproșat că 
şedinţa mea a fost prea scurtă, apoi ai recunoscut că m-ai trezit, 
ălmuindu-mă prematur. Dacă mai vii acasă, să vii în genunchi! 


Ai înțeles? 

EN SE N a N N RR 
O OBLIGAȚIE ESTE ASEMENEA UNUI MUSCHI: 
CÂND ESTE CONTRACTATĂ, 

SE MĂREŞTE ȘI SE ÎNTĂRESTE 


Pe ecranul de rețea al lui Prior, divizat în trei secțiuni, una 
mai mare, două mai mici, apărură nu un chip, ci trei. Voigt 
ocupa, desigur, porțiunea mai mare. Prior observase că își 
cumpărase nişte căști noi. El şi cu „decoloratul” care ocupa 
porţiunea mică de pe partea cealaltă îşi puseseră în funcţiune 
semnalul audio-video, dar cel de-al treilea apelant, un negru 
încruntat, nu părea să fi fost încă introdus în circuit. 

— Domnule Prior! spuse Voigt pe un ton plin de cordiali- 
tate profesională. N-am mai vorbit de foarte mult timp. Cu toate 
acestea, trebuie să-mi cer scuze că v-am deranjat acasă. 

Prior dădu o replică convenţională. 

— Să vă fac cunoştinţă cu domnul Frederick Campbell, de 
la Biroul de Stat pentru Relaţii Federale, continuă Voigt. Mi-a 
cerut ajutorul şi cred că cel mai bun lucru pe care îl pot face este 
să îi fac legătura cu dumneata. Domnule Campbell, presupun că 
îl veţi informa personal pe domnul Prior despre ce este vorba. 

— Cu mare plăcere, spuse Campbell, pe un ton care exprima 
tocmai contrariul. Păi, cred că ar trebui să încep prin a vă explica 
că în sarcinile mele cade negocierea contractelor pentru taxele 
orăşeneşti, şi în dimineaţa aceasta a trebuit să mă duc până în 
Blackbury ca să discut despre cantitățile de apă şi energie 
cumpărate de ei pentru anul viitor. Şi tocmai când plecam... ăăă... 
ei, bine, mi s-a pus în braţe o problemă destul de delicată. 

— M-am prins, spuse Prior acru. E vorba de „căzătura” 
aceea de acolo. 

Arătă cu degetul spre colţul ecranului. 

— Ei, bine, deocamdată am şi eu problemele mele, şi ulti- 
mul lucru... 

— Știu că aveţi, domnule Prior, îl întrerupse Voigt. Trebuie 
să vă reamintesc că Comisia monitorizează toate transmisiunile 
posturilor deţinătoare de licenţă? Am reținut faptul că frecvenţa 
defecţiunilor care afectează emisiunea lui Matthew Flamen a 
atins un grad suspect de ridicat. Tocmai de aceea ne-am gândit 
să supunem atenţiei dumneavoastră pe... ăăă... vizitatorul nostru 
inopinant. Numele acestei „căzături”, după cum l-aţi numit, este, 
din întâmplare, Pedro Diablo. 

— Ce?! tresări Prior, ca un pește în cârlig. Şi-au pierdut 
minţile, de s-au descotorosit de un asemenea om? Păi, numai el 
singur valorează cât două corpuri de armată! 

— Da, din câte am înțeles, asta e şi părerea lui, murmură 
Campbell. Mi s-a prezentat toată povestea în detaliu, după ce în 
dimineaţa aceasta fusese urcat, sub amenințarea armei, în aero- 
mobilul meu. 

— Dar ce i-a apucat? 

— E vorba de o vizită a lui Herman Uys, spuse Campbell. 

— Uys? În Blackbury? N-aş fi crezut că va mai fi văzut 
vreodată... 

Vocea lui Prior se stinse, cuprinsă de uluială. După o pauză, 
adăugă, nesigur: i 

— Oricum, nu ştiam că e în ţară. 

— Nici Diablo nu ştia, spuse Campbell mohorât. Şi nici — 
ceea ce este şi mai grav — Serviciul Imigrări. 

Se şterse pe față cu o batistă mare, galbenă. 

— Pesemne că Afrikanii au pus la punct o tehnică complet 
nouă pentru a ne păcăli computerele. Însă acest lucru este nere- 
levant. Data viitoare vom fi la post, pentru că s-au trădat. Să 
rămânem la subiectul discuţiei. 


İşi puse la loc batista şi se aplecă mai aproape de camera de 
luat vederi. 


— Se pare că Uys a efectuat verificări din punct de vedere 
genealogic asupra tuturor angajaţilor municipali. Primarul 
Black a făcut promisiunea fermă să reducă originea non- 
melanistă a populației orașului la douăzeci și cinci la sută la 
generația următoare, şi cred că nu mai e nevoie să vă spun 
rigiditatea atitudinii sale a început să dea destule rateuri, spre 
satisfacția noastră. Am trimis deja agenți sub acoperire pentru 
a cerceta escortele care se plănuieşte a fi alocate grupurilor de 
populaţie în exces, mai ales tineri necăsătoriți, în drumul aces- 
tora spre alte oraşe, pentru a mări aria genetică, dar pot spune, 
cu multă satisfacție, că vom putea interzice tentativa, conform 
Legii Mann! Cu toate acestea... 

Ezită. Brusc, imaginea lui de oficialitate urbană alunecă, 
asemenea unei măşti de carnaval: 

— Să vă spun sincer, domnule Prior, suntem angajați în atât 
de multe manevre delicate în acest moment, cu niște estimări 
computerizate atât de mici în favoarea noastră, încât expulzarea 
lui Pedro Diablo nu este nici pe departe atât de binevenită pen- 
tru noi pe cât s-ar părea. Nu ştiu dacă sunteţi la curent cu con- 
tractul dintre guvernul federal şi consiliul municipal din 
Blackbury însă nu ştiu cum se face că este unul din cele mai 
proaste contracte posibile. Este unul dintre cele mai vechi, şi nu 
permite generaţiei de computere pe care le folosim astăzi să 
scape de „portițele” periculoase. Un tâmpit a crezut că îi putem 
mitui pe negri să părăsească enclavele, cu mult timp în urmă, şi 
încă există în contract o clauză care ne obligă să le garantăm un 
loc de muncă, un salariu şi un nivel de trai echivalente sau chiar 
mai bune, celor care pleacă din oraş, de bună voie sau deportaţi. 
lar Diablo cunoaşte toate astea. Mi-a citat clauza, paragraful şi 
alineatul exact, pe când îl duceam afară din oraş în dimineaţa 
aceasta. Şi fierbe de nervi. 


! Din nou joc de cuvinte: MANN se pronunță la fel ca şi MAN = OM (n. i.) 

— Aşa că m-am gândit — interveni Voigt — că nu ar fi deloc 
rău dacă serviciile unuia din cele mai mari talente din lumea pre- 
şei vizuale ar fi folosite de cel mai apropiat omolog al său în 
viață, de pe canalele conduse de populaţia albă ale programelor 
pe care a fost obişnuit să le realizeze în fostul său... ăăă... mediu. 
Mai ales că analizele noastre computerizate, domnule Prior, ne 
indică faptul că nu peste foarte mult timp s-ar putea ca tempera- 
mentul realizatorului dumneavoastră să-l vâre în necazuri 
serioase cu conducerea Holocosmic. 

Vulpoi bătrân! Prior clătină din cap cu admiraţie reținută. 
Comisia Planetară poate că era doar de domeniul istoriei, dar în 
mod sigur nu şi Eugene Voigt. Propunerea care tocmai i se 


făcuse conținea atâtea posibilităţi inerente încât îi vâjâia capul. 
Dacă lucrurile se agravau şi Flamen intra, prosteşte, într-un con- 
flict cu Holocosmic, o asociere cu Diablo ar fi reprezentat o 
miraculoasă şansă de salvare. Un talent ca al lui ar avea un succes 
permanent. Practic, însă, era puțin probabil ca lucrurile să se 
desfăşoare în acel mod. Presupunând că Diablo era într-adevăr 
atât de furios pe fostul lui şef pe cât credea Campbell, oare n-ar 
fi putut o emisiune comună Flamen — Diablo să devină singura 
care să se poată ocupa atât de scandalurile albilor cât şi de cele 
ale negrilor? Acest lucru avea să le readucă înapoi zeci de mili- 
oane de spectatori — oameni ca Nora, de exemplu, şi vecinii lui, 
pe jumătate uluiţi, pe jumătate dezgustaţi de străinii împotriva 
distrugerilor cărora trebuiau să se păzească zi şi noapte... 

Şi cu un asemenea proiect în faţă, conducerea Holocosmic 
s-ar răzgândi imediat şi ar renunța la a-l mai forța pe Flamen să 
tragă obloanele. 

Însă Prior nu îşi pierdu atitudinea profesionistă. Spuse: 

— Ei bine, desigur, domnule Voigt, că este oricând un privi- 
legiu pentru mine să satisfac o cerere venită chiar din partea unei 
agenții guvernamentale. Cu toate acestea, sper să înțelegeți că 
nu mă pot angaja la nimic fără a mă consulta cu colaboratorul 

meu, și voi avea, de bună seamă, nevoie de o analiză a situaţiei 
legale înainte de a... 

— Dacă aveţi nevoie să ne folosiți computerele, e de ajuns 
să spuneţi, îl întrerupse Campbell. Sincer vorbind, domnule 
Prior, noi vrem să scăpăm cît mai repede de Diablo, adică vreau 
să spun că vrem să-l vedem plasat într-un loc în care nici un tri- 
bunal din lume n-ar putea nega faptul că i s-a oferit şansa să-și 
urmeze profesia la care era îndrituit să spere, prin contractul cu 
Blackbury. Salariul nu este o problemă. Dacă am fi nevoiţi, am 
putea pensiona fără probleme întreaga populaţie a enclavelor la 
nivelul de venit pe care îl pot obţine în prezent. Dar cum v-am 
mai spus, nu este doar problema salariului în discuţie. 

Prior înghiţi greu. Era cuprins de o vagă senzaţie de visare, 
ca şi cum inspirase, din greşeală, o foarte mică doză de substanţe 
halucinogene. 

Lăsă la o parte orice prudenţă şi scoase pe tapet miezul 
problemei care îl frământa. 

— Domnule Voigt, Matthew crede că Holocosmic... se află la 
originea acestor interferenţe din emisiunea noastră, din cauză că 
ei ar dori să o înlocuiască cu un calup publicitar, şi s-ar bucura să 
găsească o ocazie de a rezilia contractul pe care îl au cu noi. 
Oare această ofertă a dumneavoastră, de a ne pune la dispoziție 
computerele federale, ar putea fi însoțită şi de un ajutor din 
partea dumneavoastră în încercarea noastră de a evalua situația 
noastră reală? 

— Păi, bineînţeles, domnule Prior, spuse Voigt cu amabili- 
tate. Dacă îşi depăşesc programul de publicitate pe care îl au fixat 
în acest moment, ar însemna să încalce prevederile Comisiei 
Planetare a comunicaţiilor, şi noi nu putem permite aşa ceva. 

Entuziasmat, Prior îşi spuse că îi va cumpăra lui Voigt 
următoarea pereche de căşti. 

— S-a făcut, spuse el cu voce tare. Da, domnule, s-a făcut, 
ce să mai! 

TEXT STILIZAT, GĂSIT PE O STICLĂ 


Ingredient activ: 

R 250 mg, pe capsulă, un complex de di-psiho-coca — 
3,2 parabufotenină tratată, cu hexitul, într-un mediu anhidric, cu 
efect de soluție-tampon şi în carcase neutre din gelatină 

DACĂ V-AȚI ALES CU UN FIASCO, 
N-AR FI RĂU SĂ VĂ FACEŢI SI DE RÂS, 
CA SĂ BETI MĂCAR CU POFTĂ CONȚINUTUL 


După ce Lyla şi Flamen plecară, se aşternu o liniște apăsă- 
toare. Într-un târziu, Dan, cu aerul disperat al cuiva care încearcă 
să salveze ce se mai poate, spuse: 

— Ei bine, doamnă doctor Spoelstra, cred că atitudinea 
neobişnuită a Lylei se datorează situaţiei speciale, aceea de a 
lucra într-un spital de boli nervoase. Sper că nu vă veţi... 

— Hei, ce este cu fețele acestea supărate? Eu zic că show-ul 
a fost un succes imens! 

Se întoarseră cu toții să vadă cine rostise aceste cuvinte. 
Reedeth îşi făcuse apariţia în cadrul uşii şi înainta, aruncîndu-i 
din mers un sărut Ariadnei, cu vârful degetelor. 

— Ce îi puteţi cere unei pitonese mai mult decât nişte ora- 
cole atât de clare încât nu trebuie să vă stoarceţi creierii pentru 
a le înțelege? Dumneata trebuie să fii Dan Kazer, probabil 
mackero-ul? Încântat de cunoştinţă. Mă numesc James Reedeth 
Şi lucrez aici. Se pare că tânăra dumitale prietenă a avut un succes 
enorm în fața lui Matthew Flamen, nu? Văzându-i că pleacă 
împreună, prevăd deja că va fi prezentă într-o emisiune în 
rețeaua holografică, la scară internațională, şi drept urmare... 

— Jim, eşti nebun! exclamă Ariadne. Ce dracu” te-a apu- 
cat? Încetează! N-am chef de aşa ceva! 

— Greşit. Tu crezi că nu ai chef, dar de fapt ai. Ar fi trebuit 
să-mi dau seama singur, dar a fost nevoie de o pitoneasă care 
să-mi deschidă ochii. Nu ştiu dacă Ariadne va mai lua legătura 
cu dumneata, domnule Kazer, dar eu în mod sigur o voi face. 

— Jim, taci! strigă Ariadne. 

— Nu tac. E vina ta. Mi-ai interzis să particip la şedinţă, 
nu? Dacă mi-ai fi dat voie să vin şi eu, poate că ai fi aflat despre 
mine ceva la fel de revelator ca şi ceea ce am aflat eu despre 
tine. Spune-mi, totuşi, domnule Kazer, de ce ați pălmuit-o, 
trezind-o astfel din transa în care se afla? 

Extrem de stânjenit, căci pe chipul Ariadnei se citea 
limpede supărarea acesteia cauzată de comportamentul lui 
Reedeth, Dan spuse, pe un ton ezitant: 

— Păi, ăăăh... păi, ați observat că după primele două ora- 
cole, a căzut într-un cerc vicios. Repeta mereu: „în timp ce 
făceam cutare lucru, am întâlnit un om care a făcut cutare lucru, 
etc.” Chestia asta se numeşte „capcana ecoului” Nu trebuie 
lăsată să continue. Am auzit cazuri de pitonese care au rămas 
prinse în această fază şi nu şi-au mai revenit niciodată. 

— Înţeleg, îl aprobă Reedeth. Ce ciudat, până acum nu m-am 
gândit niciodată că pitonesele pot fi supuse unor riscuri ale 
meseriei. Dar se pare că nu prea le-am luat în serios. Totuşi, de 
azi înainte, vă asigur că nu le voi mai subestima. 

Dan zâmbi şters, apreciativ. Urmă o perioadă de tăcere. 
Când era limpede că nu se va mai spune nimic, își strînse 
aparatura de înregistrare şi i se adresă Ariadnei. 

— Înţeleg că onorariul pentru... 

— Vă va fi achitat după cum ne-am înțeles, îl întrerupse 
tăios Ariadne. 

— Ei bine... păi, atunci, asta e tot, bănuiesc. Bună ziua. 

Imediat ce se făcu nevăzut, Ariadne se întoarse cu fața la 
Reedeth. 

— Ce te-a apucat? izbucni ea. Crezi că nu am şi aşa destule 
probleme fără să faci tu pe nebunul? Flamen tocmai a ameninţat 
că îşi extemează soția! 

— Şi de ce te frământă treaba asta? Ea se află aici în baza 
unui contract privat, nu? Aşa că noi ne-am alege cu un progit 
gras din chestia asta. În plus, orice bărbat care şi-a iubit cu 

adevărat soţia ar avea aceeaşi părere, după ce ea ar sta câteva 
luni internată aici. 

— Jim! Îngrozită, se albi complet la faţă. Doctorul 
Mogshack s-ar putea să ne asculte discuţia! 

— Nu, nu ne aude. L-am pus pe Harry Madison să-mi 
repare computerul-asistent azi dimineaţă, şi el a adăugat nişte 
„şmecherii” noi, tare interesante. Haide, spune tot ce ai pe suflet, 
fără nici o grijă. Numai eu te pot auzi. 

Ea se holbă la el vreme îndelungată, cu gura întredeschisă. 
Când el vru să o ia de mână şi să o ducă de acolo, ea îl urmă, ca 
un copil ascultător. 

UN GÂND CARE NU-I DĂDEA PACE 
CĂPITANULUI GORDON K. LORIMER, 
AFLAT ÎN DRUM SPRE CASĂ, 

DUPĂ CE SUPERVIZASE 
ANTRENAMENTUL DE DUPĂ-AMIAZĂ 

AL GRUPULUI CETĂȚENESC DE APĂRARE 
DE CARE APARTINE LIONEL PRIOR 


— Ce dracu” rost are să încerci să menții securitatea internă 
dacă cei de la Imigrări fac o prostie ca aceea de a-l lăsa pe 
Morton Lenigo să intre în ţară? Şi când mai dai şi peste o gaşcă 
de incompetenţi, cum am păţit eu în după-amiaza aceasta... 

ZBURÂND ALĂTURI DE UN „DEMASCATOA” 


Eu sunt cel care şi-a ieşit din minţi, se gândi Flamen, conec- 
tându-şi aeromobilul la computerele de trafic public şi aşteptând 
ca acestea să-i găsească şi lui un loc. Care era penalizarea pen- 
tru încălcarea unui contract lunar pentru spitalizarea Celiei — 
parcă un sfert de milion? 

— De parcă nu aveam şi aşa destule belele, murmură el. Lângă 
el, prăbuşită în colțul scaunului, ca o pasăre speriată, Lyla se juca cu 
tivul iaşmacului ei şi fie nu-l auzi, fie nu îl băgă în seamă. 

Când aeromobilul ieși dintre tumurile care îl înconjurau, 
oftă totuși, relaxată, fără reţinere. Flamen îi aruncă o privire. 

— Ce te-a făcut să aminteşti despre soția mea? a întrebat el. 

— Când? Adică, atunci când rosteam profeţiile, nu? Aşa 
am făcut? 

Flamen oftă. 

— AŞ vrea să ştiu ce să înţeleg din toate astea! Eşti doar o 
actriţă pricepută? E totul doar o escrocherie de primă mână? 
Ştiam că auzisem undeva numele de Dan Kazer, şi mi-am 
amintit în timp ce plecam. El a fost şi impresarul Michaelei 
Baxendale, nu? 

— Da. 

— El a ajutat-o să câştige o avere, dar ea a rămas tot o 
ipocrită. Şi aşa va fi mereu. Se pare că nici măcar nu a avut 
bunul simţ să împartă o mică parte din profiturile ei cu tipul care 
a lansat-o. Ai întâlnit-o vreodată? 

— Nu. Lui Dan nici nu prea îi place să vorbească despre ea. 

— Nici nu mă miră. Pe mine mă dezgustă, pur şi simplu. 

Pentru a nu ştiu câta oară, luă în calcul şi apoi renunţă la 
ideea de a include un reportaj despre ea în emisiunea lui. 

Publicul avea deja o impresie atât de proastă despre ea, încât el 
nici nu mai avea ce să dezvăluie, oricât de dezgustător. 

Oricum, dacă lucrurile continuau în acelaşi mod, nici nu 
mai avea să existe prea mult timp o emisiune a lui Matthew 
Flamen. Mai trebuia să se descurce cu Prior în dimineaţa 
următoare, când, după cearta din acea zi, acesta avea să 
descopere că exista material programat asupra căruia el nu 
fusese consultat, şi care nu fusese nici măcar evaluat, pentru a 
se vedea dacă putea fi dat pe post. Nici nu mai voia să se gân- 
dească la toate acestea. 

Însă era hotărât să folosească totuşi reportajul. Avea mate- 
rial excelent şi merita să umple cu el patru minute. 

În plus, poate că reuşea să folosească acest tip de publicitate 
pentru a-i mai îmbuna pe Mogshack şi pe colegii acestuia, dacă 
fuseseră jigniți de ieşirea lui legată de Celia. Și totuși, Celia... 
Clătină din cap. Nu avea nici un rost să încerce să se prefacă distrus 
de despărțirea lor, şi nici să pretindă că fusese surprins în momen- 
tul în care se dovedise necesar să o intemeze. Luni de zile, păruse 
să nu se trezească la viață decât atunci când izbucnea o ceartă între 
ei, iar acest lucru nu era considerat normal de nimeni, indiferent de 
scara de valori folosită. În plus, descoperirea faptului că era la fel de 
rece faţă de el, care îi era încă soţ, ca și față de un străin oarecare 
care ar fi încercat s-o agaţe, reprezentase un şoc teribil. 

Lângă el, Lyla îşi făcea de lucru cu ceva. Cu coada ochiului, 
o văzu scoțând din buzunarul şortului micuțul recipient plat pe 
care îl zărise mai devreme, şi vârându-l în buzunarul iaşmacului. 

— Ce e în chestiile alea? întrebă el. 

— Adică în sibile? 

— Sibile? 

— Prescurtare de la pilule sibilinice! Poftim, uită-te! 

Îi dădu sticluța. Avea o etichetă galbenă, ordinară, pe care 
era tipărit numele unei celebre companii farmaceutice. 


l Sibilinic = profetic (n. tr.) 

Flamen citi încet ce stătea scris acolo. 

— Doamne! Dacă e ceea ce cred eu...! Adică vrei să spui 
că ai luat două sute cincizeci de miligrame din chestia asta, cu 
mai puțin de o oră în urmă, şi ai plecat totuşi de acolo pe pro- 
priile-ţi picioare? 

— Se pare că este arsă în timpul transei, sau cam aşa ceva. 
Dar e destul de tare pentru cineva care nu e obişnuit. Dan a luat 
una odată şi a intrat într-un asemenea delir încât n-am crezut 
că-şi mai revine vreodată. Poate că nici nu şi-a revenit. Auzi, să 
mă trezească din transă, tâmpitul! 

— Şi chestia asta se poate cumpăra de la farmacie? 

— Păi, nici nu aş vrea să prepar asta pe soba din bucătărie! 
spuse Lyla în zeflemea. Se spune că se bazează pe formula 
Dianei Spitz, prima dintre marile pitonese, demult, înainte de 
începutul acestui secol, aşa mi-a spus cineva. 

Sincer uluit, Flamen îi dădu sticluţa înapoi. 

— Bine, te cred. Nu ştii ce spui când eşti în transă, aşa e. 
Nimeni nu ar putea rămâne conştient după o asemenea doză. 

— la spuneţi-mi, ce credeți că am spus despre soția dum- 
neavoastră. Şi, de fapt, de ce-aş fi amintit de ea? 

— Era şi ea în public. 

— Adică doctoriţa care...? O, nu! 

Lyla făcu ochii mari de tot. 

— O, doamne! Îmi pare rău, să ştiţi! Domnule Flamen, am 
fost cu gândul în altă parte, nu mi-am dat seama, pur şi simplu. 
E ceva grav? 

— Când am internat-o, m-au asigurat că nu e grav. Dar... 
dar, la dracu”! Îmi cunosc soţia mai bine decât orice doctor, şi 
chiar dacă nu sunt un expert, ca ei, eu spun că nu e mai bine de 
când s-a internat la Ginsberg, ci din contră, starea ei s-a agravat. 
Păi, ia gândeşte-te... 

Ce se întâmpla dacă se dovedea că starea unuia din pacienţii 
lui Mogshack se agravase, ca urmare a tratamentului aplicat de 
acesta? Flamen fu cuprins de entuziasm. Nu abordase un subiect 

tabu de asemenea mărime de când... ei bine, probabil de la ultima 
„afacere”, care îl propulsase de la un post local la o mare rețea, 
cu cinci ani în urmă. 

— Da, spuse el cu voce tare. Da, aşa voi face! E timpul ca 
cineva să-l tragă zdravăn de barbă pe doctorul Mogshack! 

— Atunci puteți începe prin a le spune oamenilor că la 
Ginsberg există un om mai rațional decât directorul. 

— Ce? Cine? 

Flamen întoarse brusc capul. 

Lyla îşi dusese mâinile la tâmple şi se legăna amețţitor. 

— Nu... nu ştiu. Cred că de data aceasta pastila nu a fost 
„arsă” complet, ştiţi, din cauză că Dan m-a pălmuit, trezindu-mă. 
M-am auzit şi eu spunând ce am spus adineauri, dar nu ştiu de 
ce am spus-o şi la cine m-am referit. 

— Unul dintre pacienţi? 

— Nu... Ba da. 

Lyla încerca să-şi maseze fruntea, prin obstacolul reprezen- 
tat de iaşmac, îşi dădu seama că nu poate şi într-o izbucnire de 
furie îşi smulse veșmântul greoi. 

— Of, la dracu” cu chestia asta! Dan spune că trebuie să-l port 
tot timpul, căci altminteri asigurarea pe care mi-am făcut-o nu mai 
e valabilă, dar el nu e nevoit să umble mereu pe jumătate sufocat. 
lisuse, sunt atât de speriată, deodată! N-am avut așa o stare de 
mahmureală după o transă, până acum. Aveţi aici un calmant? 

— Sigur. 

Flamen apăsă pe butonul farmaceutic. Ea luă pastila şi o 
înghiți. 

— Gata, spuse ea în cele din urmă. Mă scuzaţi, mi-ar fi plă- 
cut să vă spun mai multe, dar nu am putut suporta presiunea. 

Flamen ezită: 

— Nu ţi-a plăcut la Ginsberg, e evident, spuse el în cele 
din urmă. 

— Îmi întoarce stomacul pe dos. 

— De ce? 

— Nu ştiu. 

Vocea Lylei era din nou calmă, iar ea analiză întrebarea la 
fel de calm. 

— Nu mi-a plăcut atmosfera, când am ajuns acolo, Dan 
spunea că e ceva legat de secrețiile pielii pacienţilor, dar nu prea 
era vorba de un miros, ci mai mult de... Nu ştiu, nu-l pot defini. 

Pitonesele sunt sensibile la unele lucruri pe care nu le 
observă alte persoane, chiar dacă nu sunt în transă? 

Se aşternu tăcerea. În acest răstimp, Flamen se gândea la 
diferite căi de a-l „scutura” puţin pe Mosshack, și ajunse la 
deprimanta concluzie că, dacă dorea într-adevăr să dovedească 
că tratamentul care îi era administrat Celiei îi înrăutăţise starea 
acesteia, trebuia, probabil, să îi evalueze starea psihică. lar ana- 
lizele computerizate de personalitate erau îngrozitor de scumpe, 
de obicei fiind rezervate unor persoane precum oficialități 
guvernamentale sau directori ale marilor corporaţii, de a căror 
minte limpede depindea soarta a milioane de oameni. 

Poate că totuşi propriile lui computere puteau reprezenta o 
alternativă. Nu erau ele cele mai bune din lume, dar în mod cert 
aveau nişte baze de date extrem de bine puse la punct. Şi mai era 
şi acea aluzie, interesantă, care-i scăpase Lylei, cum că la spi- 
talul Ginsberg se afla un om mai normal decât directorul aces- 
tuia. De aici se putea pleca. 

— Îţi poţi da vreodată seama la ce se referă profeţiile tale? 
o întrebă el. 

— Păi, uneori cunosc destul de bine codul pe care îl 
foloseşte subconştientul meu. 

— Crezi că ai putea să identifici persoana de care ai amintit 
adineauri, omul care are o minte mai limpede ca a lui Mogshack? 

Lyla cântări întrebarea cu o expresie nesigură întipărită 
pe chip. 

— N-am mai întâlnit niciodată pe vreunul dintre spectatorii 
de astăzi, spuse ea într-un târziu. Dar cred că s-ar putea totuşi să 
dibuiesc un indiciu util. Sigur, trebuie să ascult şi eu caseta... 

Chiar aşa, oare n-aş putea-o asculta chiar pe a dumneavoastră? 
Numai Dumnezeu ştie când ajunge acasă Dan cu înregistrarea 
făcută de el. 

— Sigur că da. Şi acum, dacă vrei. Cred că e cât se poate de 
corect să te las să o asculţi, înainte de a o da pe post, în caz că 
sunt unele porţi pe care ai vrea să le evit. Bine, asta doar dacă nu 
te deranjează să vii la mine neînsoţită...? 

— Credeţi că sunt o neo-puritană? E un lux pe care nu mi-l 
pot permite. 

— Da, asta cam aşa e, o aprobă Flamen. Nu e vorba de ati- 
tudine, ci de costurile unei asemenea atitudini. Hm! Până acum 
nu privisem lucrurile din acest unghi, dar e evident: cheltui pe 
mai multe haine, care conţin mai mult material, nefiind atât de 
transparente, mai multe monitoare de rețea de comunicaţii, ast- 
fel încât să nu trebuiască niciodată să fii cu cineva singură în 
cameră, ci să discuţi cu oricine de la distanță... 

— Eu nu m-am referit la acest lucru, îl întrerupse Lyla. Am 
vrut doar să spun că nu găsești nici o pitoneasă puritană. 
Subconştientul este complet imoral, nu-i așa? El exprimă ade- 
vărul şi... ei bine, ştiţi cum se spune, „adevărul este ca o femeie 
goală” Dacă aş avea voie, aș interpreta-o literal şi nu aş mai 
purta altceva decât bijuterii, nici măcar şorturi, ca acesta. E 
uimitor ce mult te ajută... Vă voi spune ceva foarte ciudat, în 
sprijinul afirmației mele. Am fost dată la o şcoală foarte strictă, 
cu uniforme şi tot tacâmul — într-un incredibil stil victorian — şi 
nu am avut nici cea mai mică bănuială că aş fi o pitoneasă, până 
ce n-am fugit de acolo. Am venit la New York. Nu aveam nici 
un sfanț, dormeam pe podea, pe unde apucam, purtam practic 
nişte zdrenţe, din cauză că hainele se uzaseră, şi dintr-odată, pe 
când aveam pe mine mai mult noroi decât haine, pac! Mi-am 
descoperit talentul. La început m-am speriat, dar m-am obişnuit. 
Și la un moment dat. după ce l-am cunoscut pe Dan. am început 
Să-mi dau seama cum îmi puteam dezvolta talentul. 

-— Ca de exemplu? 

Chipul ei drăguţ se strâmbă, căpătând o expresie acră. 

— Nu sunteţi un copil, domnule Flamen. Cum naiba credeți 
că învaţă cineva să se identifice cu un număr maxim de oameni 
străini? Făcând ceea ce fac şi ei! Flămânzind împreună cu ei, 
mâncând şi bând cu ei, culcându-te cu ei, lăsându-i să-ți facă ce 
vor, fără să-i judeci în vreun fel. Dar presupun că nu apreciaţi un 
asemenea punct de vedere. 

— De ce nu? 

— Îmi cer scuze. N-am vrut să vă jignesc. Dar am înţeles 
că... La dracu’! Recunosc, eu nu vă urmăresc niciodată emisi- 
unea. Până ieri nici nu aveam un holo-set în apartament, însă un 
prieten de-ai lui Dan ne-a dat unul de-al său, mai vechi. Însă 
dumneavoastră sunteți un „demascator”, şi, din câte știu, 
„demascatorii” îşi câştigă traiul arătând, şocaţi, cu degetul spre 
alţii, astfel încât publicul îngust la minte, puritan şi ipocrit, să se 
prefacă îngrozit. 

— Da, este adevărat, eu îi judec pe alţii, spuse Flamen după 
o pauză. Dar cel puţin îmi place să cred că victimele mele 
primesc ceea ce merită. Mincinoșşi, escroci, corupți, rechini 
setoşi de putere... Urăsc ipocriţii. Și cred că şi dumneata. 

— Sper că e adevărat, spuse ea. Aş vrea să-mi puteți fi sim- 
patic. Întotdeauna vreau să-i pot place pe oameni. 

— Şi mie îmi place să fiu simpatic altora. Problema e că în 
meseria mea, oricât de atent sunt când îmi aleg ţintele, cei aflați 
pe margine sunt totdeauna pasibili de a fi loviți de schije, ceea 
ce îi face pe toţi cam... rezervaţi... 

Flamen se aplecă în față şi privi la casele modeme, bine 
proporționate, care se derulau sub ei. 

— Aproape am ajuns. Mai avem un minut şi aterizăm. 

EU VORBESC PE LIMBA OAMENILOR 
SI A ÎNGERILOR 
SI NU CUNOSC MILA 


Predicatorul radio ' tună din toate puterile pe postul britanic 
„pirat”, în 1966: 

— Vă cunoaşteţi străzile din cartier, acelea pe care nu 
îndrăzniţi să mergeţi singuri după lăsarea serii! Cunoaşteţi acele 
străzi pe care nu aţi dori ca şi copiii voştri să meargă, atunci 
când vin de la şcoală! 

— Despre ce o fi tot vorbind? spuse cel care îl asculta, şi 
închise radioul. 


cee 


l b = 
Era american (nota autorului) 

PERIHELION 


— Imi placi mult mai mult atunci când laşi deoparte 
răceala, spuse Reedeth, mângâindu-i părul Ariadnei. 

În replică, ea îşi înfipse dinții în partea superioară a braţu- 
lui său, iar el îşi retrase mâna, țipând. 

— Întotdeauna când te eliberezi de tensiune pe socoteala 
mea, eşti aşa de arogant! se răsti ea. Nu mai avea impresia că sunt 
chiar atât de lipsită de apărare, chiar şi în această împrejurare! 

Reedeth oftă, masându-şi urmele lăsate de mușcătura ei. Ea 
se ridică în capul oaselor şi îşi trecu picioarele peste marginea 
canapalei pentru consultarea pacienţilor. Nu era la fel de con- 
fortabilă ca un pat, dar le fusese destul de folositoare. 

— Eşti absolut sigur că nu e în funcţiune chestia aia? întrebă 
ea pentru a cincea sau a şasea oară, făcând un semn în direcția 
computerului-asistent. 

— Da, da, a mia oară da, murmură Reedeth. Ți-am spus: 
când l-a reparat Harry, l-a reglat altfel decât în mod standard. 
Trebuie să-l scoatem pe omul acela din acest mediu sufocant! E 
înzestrat cu un talent care... Ei, dar nu contează asta acum. De 
fapt voiam să mai vorbim despre tine. Nu te poţi gândi la altceva 
în afară de a te apăra? 

— E normal să nu-mi placă să fiu vulnerabilă! 

— Dar nu e normal să te bazezi pe supoziţia paranoică, con- 
form căreia toată lumea urmăreşte să-ți facă rău. Şi atunci când 
pătrunzi până în traumele ascunse ale unui pacient, nu se 
cheamă tot că profiti de vulnerabilitatea lui? 

— Spui absurdităţi, răspunse Ariadne morocănoasă. Înainte 
de a opera o hernie, sau un ulcer, trebuie să faci o incizie, nu? 
Dar asta nu înseamnă să te plimbi, cu trupul plin de răni 

deschise, în baza supoziţiei că poate cineva va fi nevoit să 
ajungă la organele tale interne. 

— Dar nici nu e normal să porţi mereu o armură protec- 
toare. Deși te asigur că unii îşi văd propriile haine ca pe nişte 
armuri şi îţi dau impresia că se păzesc tot timpul să nu fie loviți 
de o săgeată. Dar care este arhetipul acestui individ perfect pro- 
tejat? Este tipul catatonic. 

— Asta seamănă cu unul din argumentele lui Conroy. 

— Bravo! spuse Reedeth batjocoritor. Chiar şi este. Întot- 
deauna am fost de părere că este o teorie pertinentă. Şi nu mi-am 
schimbat deloc părerea. Dar ia spune-mi... nu, stai puţin. 

Ridică mâna pentru a bloca întreruperea din partea ei. 

— Serios, Ariadne, ce te-a făcut să te închizi, aşa, brusc? Tu 
vorbeşti mereu de detaşarea individului faţă de propriile emoții, 
iar eu sunt de acord că nu e bine să te laşi pradă acestora. Ţi-ai 
deschis carapacea, şi a fost minunat, şi aş vrea să-ţi pot spune cât 
de bine a fost... dar, ia spune-mi, ce crezi că a cauzat acest lucru? 
Eu joc cinstit. Cred că ştiu cum a reușit acest lucru, și îți dau şi 
ție ocazia de a înțelege, astfel încât, dacă vrei, să te poți apăra 
data viitoare. 

Ea îşi pipăi gânditoare buza inferioară. Dându-şi seama de 
acest lucru, îşi retrase mâna, iritată. 

— Păi... cred că a fost vorba de siguranţa ta. Eu eram destul 
de tulburată şi, pusă fiind în faţa acestei sigurante a ta, ideea de 
a mă certa cu tine, după câte alte probleme aveam, mi s-a părut 
prea mult. 

— Da, la aceeași concluzie am ajuns şi eu. Dar mai vreau 
să ştiu ceva. 

Reedeth se ridică în capul oaselor, cu braţele în jurul 
genunchilor. 

— Ce te-a făcut să bănuiești că şedinţa cu pitoneasa nu a 
mers bine? Eu unul, am fost de părere că a fost un succes remar- 
cabil, pentru o probă iniţială, şi că ar trebui reluată cât mai 
repede cu putinţă. 

— Nu ar fi trebuit să se încheie în acest fel, cu mackero-ul 
ei pălmuind-o. Trebuia să ţină o jumătate de oră. lar pentru o 
clipă am fost înspăimîntată. Ştii ce pastile folosesc fetele acestea 
pentru a intra în transă? 

— Da, „pastilele profetice” Mi-am întrebat computerul. 
Fata aceea trebuie să aibă un metabolism fantastic, ca să-şi 
revină aproape perfect după aceea. Dar se pare că este un 
fenomen tratat pe larg, în multe cărți. Tu nu ai studiat subiectul? 

— Ba da, sigur! Dar... 

Ariadne îşi muşcă buza. 

— Una e să ţi se povestească, alta e să vezi cu ochii tăi. 
Cred că treaba asta m-a şocat foarte tare, iar atunci când Flamen 
s-a plâns de starea soţiei sale, nu i-am răspuns tocmai civilizat, 
după care el a ameninţat că o va lua de aici. Parcă mi-l şi ima- 
ginez pe Mogshack cum mă face cu ou şi cu oțet şi pentru asta. 
Şi tu m-ai prins chiar în acel moment, când eram complet 
descoperită. Aşa cum ştii de altfel, nu? 

— Da. Dar nu am de gând să-mi cer scuze. 

— Nici nu mă aşteptam. 

Ridicându-se de pe canapea, cu o clătinare a capului, se 
întinse după hainele ei şi începu să se îmbrace. 

UN REMARCABIL EXEMPLU AL IMPACTULUI 
LA SCARĂ PUBLICĂ AVUT DE PUNEREA 

ÎN PRACTICĂ A TEORIEI LUI XAVIER CONROY 
DESPRE INDIVIDUL PERFECT PROTEJAT 


În urma declaraţiei de independenţă a Paraguayului față de 
Spania, doctorul Francia, dictatorul supranumit „El Supremo”, a 
adoptat o politică externă cât se poate de simplă: nimeni nu avea 
voie să intre sau să iasă din (ară, iar comerțul era absolut 
interzis. 

O DECIZIE FERMĂ DE A INTRA ÎN FOAȚĂ 
ÎN DOMENIUL (P)REPARAȚIILOA DE TOT FELUL 


— A, deci ea este soţia dumitale! exclamă Lyla, lăsându-și 
iaşmacul să măture podeaua în urma ci, în timp ce traversa 
salonul lui Flamen, îndreptându-se spre colțul de onoare, în 
care se derula încontinuu o porțiune de bandă pe care era înre- 
gistrată imaginea Celiei. Acum o recunosc. Ce păcat... este 
adorabilă! 

— Mulţumesc, murmură Flamen. Mă tem, totuși, că nu e 
chiar atât de adorabilă şi la fire, pe cât pare... dar desigur că mare 
parte din vină pesemne că a avut-o şi boala ei. În fine, nu mai 
contează. la loc! Comandă-ţi o băutură, orice vrei. 

Îşi adusese rolele de bandă din camerele de luat vederi pe 
care le ținea în aeromobil. Le introduse în aparatul de redare, 
aşteptă bâzâitul slab care anunţa faptul că erau sincronizate. 

— Materialul este în ordine cronologică, desigur, o avertiză 
el. Voi sări peste partea de început şi voi derula până la momen- 
tul în care tu începi să faci profeţiile. Voi... 

Reţeaua scoase un zbârnâit. 

— La dracu”! Nu sunt aici! se răsti el la sistemul automat de 
conectare. 

— Parola Baker ignoră comanda, îl contră vocea lui Prior, 
iar pe ecranul acum luminat apăru chipul acestuia. 

Era cât pe ce să adauge ceva, când, văzând că Flamen nu era 
singur, îi pieri cheful imediat. 

— Matthew, te-ai ţăcănit de tot astăzi? Putea să te sune cine- 
va de la conducerea Holocosmic sau altcineva care deţine paro- 
la Baker, pentru telefonul tău. Şi eşti căsătorit, fir-ar să fie... cu 
sora mea! 

— Ca şi toţi neo-puritanii, ai o minte ca o gură de canal, 
spuse Flamen plictisit. Dar dacă tot te-ai conectat, poţi să rămâi 
şi tu pe rețea. Aceasta este Lyla Clay, pitoneasa. A susținut o 
reprezentaţie la Ginsberg, iar eu am înregistrat-o pe bandă. 
Voiam doar să vedem caseta ca să mă lămuresc dacă pot folosi 
ceva pentru emisiunea de mâine. 

Prior păru brusc alarmat. 

— Dar etica medicală? 

— Eşti cuimva o practicantă autorizată de medicină? o întrebă 
Flamen pe Lyla, care scutură indiferentă din cap. Bun atunci, nu 
vom avea probleme. Şi am permisiunea înregistrată a tuturor 
pacienţilor şi autorizaţie din partea personalului medical. Nu-ţi 
mai face griji. Dar dacă tot eşti aici, aş vrea să discut câte ceva cu 
tine. În primul rând îţi datorez nişte scuze pentru azi-dimineaţă. 
Nu m-am prins la ce te refereai. N-ar fi trebuit să izbucnesc așa... 

În loc de a părea mulţumit de scuze, Prior dădea impresia că 
e şi mai tulburat. 

— Păi... crezi că e bine să discutăm probleme particulare 
de faţă cu... 

— De faţă cu un străin? Lionel, am urmărit-o pe domnişoara 
Clay la lucru în după-amiaza aceasta. Îți spun sincer, când e ea în 
preajmă, nu mai există secrete. Şi oricum, nu-mi pasă. De ani de 
zile îmi câștig existența scoțând rufele murdare ale altora în pu- 
blic, şi ar fi o ipocrizie din partea mea să încerc să pretind că nu 
am şi eu rufele mele murdare. În regulă? 

— Tocmai de aceea te-am sunat. Și-am rezolvat problema. 

Chipul lui Prior fu străbătut de o nuanță de aroganță. 

— Dar nu voi vorbi despre acest lucru în public, dacă nu 
te superi. 

— Uitaţi, dacă vă stânjenesc... spuse Lyla, ridicându-se 
repede în picioare. 

- - Stai acolo, te rog, spuse Flamen. Vreau să vorbesc ceva 
despre Ginsberg. Lionel. ştii ceva despre metodele lui Mogshack 


sau te-ai încrezut mereu pe deplin în reputaţia lui, ca în acel 
LAR al tău? 

Prior se făcu roşu ca sfecla. 

— Matthew, dacă ai de gând să te cobori la glume din astea 
ieftine...! 

— Lionel, vreau să ştiu. Am văzut-o pe Celia în după-amiaza 
aceasta şi este transformată treptat într-o legumă. Ai vreo idee ce 
le fac oamenilor acolo? 

— Sigur că ştiu. Am făcut verificări amănunțite, şi se pare 
că ar fi trebuit să faci şi tu. Mogshack îşi tratează pacienţii în 
conformitate cu cele mai avansate tehnici terapeutice. Pentru 
fiecare pacient, el concepe un profil psihologic computerizat, 
după care computerele stabilesc un grafic de normalitate înspre 
care comportamentul deviat este direcționat cu blândeţe prin 
variate metode precum... ei, bine, eu sunt profan în materie, 
desigur, dar cred că se folosesc droguri şi... 

Făcu un gest cuprinzător. 

— Oricum, încearcă să-i facă din nou pe pacienți să se 
bazeze pe ei înşişi. 

— Mai degrabă sună ca şi cum ar face un tipar de cămaşă 
de forţă şi i-ar ajusta pe bieţii nenorociți cu foarfeca, pentru ale 
veni bine cămașa, spuse Lyla, şi îşi duse mâna la gură. Oh! 
Scuzaţi-mă, nu am vrut să mă bag în vorbă. 

Flamen o privi gânditor. 

— Da, cu cât mă gândesc mai mult la asta, cu atât mai mult 
cred că ai dreptate. Lionel, cât de repede o pot scoate pe Celia 
de acolo? 

— La sfârşitul lunii, desigur, atunci când se reînnoieşte 
contractul. Asta dacă nu cumva ai un sfert de milion de aruncat, 
aşa cum scrie în clauza de penalitate. 

— Dar mă poate opri ceva de la a face în aşa fel încât cazul 
ei să fie analizat în altă parte? 

— În momentul acesta, poţi da la analizat absolut orice vrei, 
spuse Prior, iar Flamen realiză de-abia atunci că acesta ardea de 
nerăbdare să-i dea veştile. 

— Hai, scuipă tot! spuse el repede. Garantez eu pentru 
domnişoara Clay. 

— Păi... of, bine. Ce zici de utilizarea gratuită a compu- 
terelor federale? 

Se lăsă pe spate, rânjind triumfător la vederea expresiei de 
pe chipul lui Flamen. 

— Vorbeşti serios? 

— Sigur. Mai sunt nişte condiţii, dar ți le explic eu mai târ- 
ziu. Afacerea merită, totuşi, încheiată. 

— Doamne, păi cred şi eu! Cât timp ni se dă acces la com- 
putere? 

— Oricât avem nevoie pentru a pune la punct problema cu 
sabotajul. Nelimitat. 

— În cazul acesta, sabotajul nu e singurul lucru pe care îl 
voi studia. Ci şi posibilitatea de a bea ceva, spuse Flamen, 
extrem de satisfăcut. 


45 


SUNETUL PRODUS DE SPARGEREA UNUI COD 
ESTE DE OBICEI ACELASI CU CEL PRODUS 
DE CINEVA CARE POCNESTE DIN DEGETE 


— lar treaba aceasta despre care vorbea mackero-ul ei, 
spuse Ariadne... Capcana de ecou? 

Se înfioră. 

— Din ce am înțeles eu, mintea poate rămâne blocată 
asupra unui subiect, în mod obsesiv, ca o bandă care rulează 
acelaşi clișeu... Jim, tu ai înțeles spusele ei, nu-i așa? 

— Şi tu le-ai înţeles, dar nu vrei să recunoşti. Ceea ce te-a 
şocat nu a fost doar faptul că ai văzut-o că şi-a revenit, când ea 
de fapt nici n-ar fi trebuit să se poată mişca. Totul a început mai 
devreme, când te-a avertizat că nu poţi scoate pe „come” din 
„cometă”! Acesta este un diagnostic exact al problemei tale. Eşti 
o femeie cu o sexualitate puternică, şi nu poți nega acest fapt 
încercând pur şi simplu să urmezi orbita unei comete, şi să-ţi 
petreci cea mai mare parte a vieții departe de soare! 

— Soare! râse Ariadne zgomotos. Detest să te am pe tine 
drept „lumină călăuzitoare”! 

Reedeth continuă, imperturbabil. 

— Soare sau fiu?, un joc de cuvinte subtil. Încerci să-ți 
înăbuşi un puternic instinct matern, ceea ce îți. va crea probleme 
dacă nu... 

— Ei, ăsta e un joc copilăros! 

— Scuze. 


! Soare = sun (nota trad.) 
? Fiu = son; joc de cuvinte bazat pe asemănarea de pronunție dintre sun 
Şi son (nota trad.) 

O privi fix. 

— Pui la îndoială o analiză computerizată a propriului 
tău dosar? 

— Ai avut obrăznicia să-ţi bagi nasul în dosarul meu? 

— Sigur că nu. Dar, imediat după ce ea şi-a terminat pro- 
feţiile, am cerut calculatorului să găsească cea mai apropiată 
potrivire pentru fiecare parte a oracolelor ei, iar acesta te-a indi- 
cat imediat pe tine. Celelalte... Nu, ia gândeşte-te, ar trebui să 
poţi să descifrezi cel puţin unul din celelalte două. Mie mi se 
spunea întotdeauna că pitonesele vorbesc în ghicitori, dar eu am 
identificat două din persoanele la care s-a referit ea înainte de a 
primi confirmarea computerului. 

— Cred că mai bine mă aşez, murmură Ariadne, şi se 
îndreptă spre un scaun. Înghiţind în sec, continuă: 

— Ei bine, presupun că una dintre ele era Celia Prior Flamen? 

— Desigur. Maica Supremă — stareţa”! 

— Dar ce e atât de nemaipomenit aici? Flamen e o figură 
publică şi, deşi nu cred că se făleşte cu prezenţa soției lui aici, 
de bună seamă că ea nu a rămas un secret. 

— Şi ai avut grijă să facă parte din public? De abia în 
dimineața aceasta a trecut la culoarea verde. 

— Da, dar... 

— Eu nu te contrazic, o întrerupse Reedeth. Vreau doar să 
spun că oracolul este un bun diagnostic. Ea detestă loialitatea 
soțului ei față de propria carieră, nu-i aşa? 

— Hmm... Da, înţeleg: „Hamlet o ignora”, adică soțul ei e 
întotdeauna în centrul atenţiei. Se potriveşte, asta e sigur. Cum 
Suna restul... ceva legat de invidia față de Ofelia? 

— Exact. Ca să nu mai vorbim de: „apoi a fost dusă” — e 
vorba de o măicuţă de mânăstire. Este foarte retrasă, despre asta 


Joc de cuvinte; prioress = stareță; numele de familie al Celiei este Prior 
(nota trad.) 

* A fost dusă = There was none (în orig.); none se pronunţă ca şi nun = 
călugăriță 

e vorba. Chiar şi celulele de aici evocă existența retrasă, izolată, 
mulțumită lui Mogshack. Deci, în esență, ceea ce a spus 
pitoneasa, şii care a fost se pare şi confirmat de computere, este 
că nu ar fi trebuit adusă aici de la bun început, deoarece, faptul 
că a fost redusă la tăcere o face să recurgă la autocompătimire. 
Te face asta mai fericită faţă de amenințarea lui Flamen de a o 
lua de aici? 

— Ei bine, evident, dacă compuetrele spun că ei i-ar fi mai 
bine afară... Dar cum ar putea-o ajuta dacă ar fi trimisă înapoi la 
soţul ci? Ea nu mai putea suporta prezenţa lui, înainte de a 
ajunge aici. 

— Atunci caută o alternativă. Eu unul, nu ştiu de ce are ea 
nevoie, dar trebuie să fie ceva care să-i stârnească cele mai vio- 
lente emoții care o macină. Nu poţi evita tensiunea autoge- 
nerată, retrăgându-te din calea stresului extern. În cazul ei, e 
nevoie de presiuni exterioare, ca sursă de distragere a atenţiei. 

— Voi vedea ce se poate face, murmură Ariadne. Dar să mă 
bazez pe cuvântul unei pitonese... Ce va spune Mogshack? 

— Va deplânge pierderea unui pacient, ca întotdeauna. Dar 
tu nu te bazezi pe spusele ei, fără un temei. El nu poate pune la 
îndoială analizele dragilor sale computere. Lyla Clay nu a făcut 
altceva decât să ne îndrepte atenţia în locuri pe care noi le igno- 
rasem. Ai avut o idee extraordinară. Poate că n-ar strica să existe 
pitonese angajate la fiecare spital de boli nervoase. 

Ea zâmbi uşor. 

— Care era cea de-a treia persoană? spuse ea după o pauză. 
Nu-mi dau seama. 

— Să fiu sincer, cred că nici eu nu mi-aş fi dat seama. Deşi 
mă gândesc tot timpul la el. Harry Madison. 

— Ce? Cred că ar fi mai bine să-mi pui şi mie caseta. Nu 
înțeleg deloc de ce te referi la el. 

Reedeth îi ceru calculatorului-asistent să se conformeze, şi 
după ce ascultară încă o dată vocea subţire, limpede a Lylei, care 

urcă spre un inexplicabil punct culminant plin de groază, 
Ariadne clătină nedumerită din cap. 

— Premiul unui mincinos! Un om care nu e mort! Ce legă- 
tură ar putea avea cu Harry? 

— Am întrebat şi iată ce mi s-a răspuns. 

Reedeth inspiră adânc. 

— Singura concluzie la care pot ajunge este că... ei bine, 
poate că el le-a spus computerelor mai mult decât nouă. 

— Ce vrei să spui? 

— Păi, toată lumea ştie că Harry Madison îndeplineşte de 
câteva luni condițiile pentru externare, dar e prizonierul unei 
coțcării legale. Nu poate fi dat în tutelă, conform legii, căci 
Armata nu vrea să audă de el. Nu-l pot externa pe tutela mea, 
căci nu e legal — licenţa mea este valabilă doar pentru lucrul în 
spital. Şi e singurul „colorat” de aici, ceea ce înseamnă că este 
evitat de majoritatea celorlalți pacienţi. Vezi ce lucru uimitor, 
petrecându-şi atât de mult timp cu aparatele lui, şi le-a transfor- 
mat în confidenți. 

— Serios? 

— Computerele l-au identificat imediat ca fiind cea de-a 
treia persoană la care se referea pitoneasa. E evident că ele știu 
mai multe decât mine despre el. Poate că ştiu despre el chiar mai 
multe decât el însuşi. N-ar fi pentru prima oară. Şi dacă stăm să 
ne gândim... 

Vocea i se stinse şi începu să-şi frământe gânditor barba. 

— Da. 

— Tocmai mi-am adus aminte de ceva! 

Reedeth se încordă, cuprins de o agitaţie vizibilă. 

— Ascultă, în timp ce tu pregăteai show-ul pitonesei, eu 
mi-am întrebat calculatorul ce părere are Mogshack despre fap- 
tul că Flamen a apărut acolo cu tot echipamentul de înregistrări, 
şi am primit un răspuns care... Ei bine, să fiu sincer, în acel 
moment am crezut că a fost un fel de replică şmecheră, şi a inter- 
venit ceva ce mi-a distras atenţia, aşa că de-abia acum mi-am 

adus aminte. Ariadne, ai văzut vreodată ca un calculator să facă 
o glumă? 

— Să facă o glumă? repetă ea, neîncrezătoare. Nu, sigur că nu. 

— În cazul acesta, aparatele nu cunosc mai multe decât 
mine doar despre Madison, ci şi despre Mogshack. Doamne! E 
îngrozitor! 

Privindu-l şocată, Ariadne spuse: 

— Jim... ce s-a întâmplat? Pari obosit, îmbătrânit dintr-o dată! 

— Nici nu mă surprinde, răspunse el mohorât. la să văd 
dacă pot regăsi înregistrarea. 

Îşi privi ceasul. 

— Trebuie să fi fost, cu aproximaţie... între două şi jumă- 
tate şi trei după-amiaza. 

Întorcându-se spre asistentul său computerizat, îi ordonă să 
treacă în revistă înregistrările pe care le făcuse în timpul 
perioadei menţionate. 

— Găseşte pasajul în care se face referire la motivele doc- 
torului Mogshack de a accepta prezenţa lui Matthew Flamen, 
încheie el. 

Urmă o pauză. Supusă, maşinăria derulă din nou dialogul, 
cronometrul ticăind pe fundal. 

„„Reedeth.: Ce părere are Mogshack despre posibilitatea ca 
Flamen să înregistreze show-ul, în vederea transmiterii pe post? 

Calculatorul: Orice fel de publicitate susceptibilă de a 
împrăştia concepțiile greşite, împărtăşite de multe persoane, 
referitoare la condiţiile din acest spital, în care atât de mulți 
cetățeni ai New York-ului este probabil să-şi petreacă restul... 

Reedeth: Uite ce e, eu nu vreau să-mi vorbeşti ca un purtă- 
tor de cuvânt! E greu de crezut ca Mogshack să fie bucuros de 
publicitatea în cadrul unei emisiuni de scandal, ca aceea a lui 
Flamen. Oamenii îl asociază pe acesta mai ales cu dezvăluiri şi 
scandaluri. Aşa că de ce şi-ar da Mogshack acordul pentru 
această înregistrare? 

Calculatorul: Doctorul Mogshack este de acord cu orice l-ar 
apropia mai mult de țelul său personal. 

Reedeth: Care este...? 

Calculatorul: Acela de a face ca cel puţin populaţia New 
York-ului, şi preferabil cea a Statelor Unite, să fie internată în 
grija lui.” 

Cu un declic, sunetul se întrerupse tocmai la porțiunea unde 
Reedeth începuse să chicotească, dar de data aceasta nu păru 
absolut deloc amuzant. 

ÎNTREBĂRI TARDIVE 


— Chiar şi având avantajul unui anumit grad de perspectivă 
istorică, aşa cum putem spera să obținem și câteva decenii mai 
târziu, privind din acel punct în timp, nu este în nici un caz uşor 
să determin motivele pentru care societatea de la sfârşitul seco- 
lului douăzeci a suferit un proces atât de violent de fragmentare, 
după o perioadă relativ lungă de consolidare şi omogenizare. 
Sunt doi factori care fac ca această analiză să fie foarte dificilă: 
mai întâi, mintea umană nu este adaptată îndeajuns cu îmbina- 
rea informaţiilor provenite din surse disparate (de exemplu, 
experienţa personală îmbinată cu conţinutul unei lecţii de istorie 
de la şcoală, date aflate tipărite pe o pagină, ca acelea preluate 
de pe monitor), iar linearitatea aşa-zis simplistă a erei Gutenberg 
— dacă aceasta a existat cu adevărat — a luat sfârşit, înainte de a 
avea efect asupra unui procent din populație; iar în al doilea 
rând, procesul acesta nu numai că se derulează în continuare, ci 
chiar a început să se accelereze. 

Cu toate acestea, se poate încerca identificarea a trei cauze 
majore, care, asemenea mişcărilor tectonice din straturile adânci 
ale scoarței Pământului, nu numai că provoacă reverberaţii pe zone 
enorme, dar creează chiar discontinuități destul de întinse pentru a 
putea fi denumite „alunecări de pământ în plan psihologic” 

Cel mai important dintre aceşti trei factori este, de departe, 
nemaivăzuta tendință de respingere a unei atitudini raționale, 
tendință care a pus stăpânire pe noi. S-ar putea, probabil, argu- 
menta că ea se putea ghici în cadrul unor fenomene precum 
adoptarea de către acea subcultură strălucită din punct de vedere 
tehnic, reprezentată de nazişti, a Rassenwissenshafi-ului sau 
Welteislehre-ului pre-ştiinţific al lui Hoerbiger, şi alte dogme la 

fel de tulburi. Cu toate acestea, de abia cu două generaţii mai 
târziu, principiul a apărut în forma lui finală, şi a devenit 
limpede că cea mai mare ambiţie a majorității componenților 
speciei noastre era de a renunța complet la forța rațiunii: de a 
duce, în mod ideal, aceeaşi viaţă ca şi a unui cobai, cu electrozi 
implantați în centrii plăcerii de pe creier, şi de a muri de inaniţie, 
având totuşi hrană şi apă la dispoziţie. 

Cu aproximaţie, şaizeci la sută dintre pacienţii internaţi în 
prezent în spitalele de boli nervoase de pe întreg cuprinsul 
Americii de Nord se află acolo deoarece au făcut tot posibilul 
să-şi atingă acest ţel, cu ajutorul drogurilor psihedelice. 

Dar efectele acestui proces nu sunt detectabile doar la acest 
nivel. Este de notorietate faptul că una din afacerile de mare suc- 
ces ale secolului douăzeci şi unu este cea bazată pe vânzarea de 
idoli artificiali, condusă în principal de compania Conjuh Man 
Inc., care menţine un control atât de putemic asupra tuturor 
enclavelor negre şi a majorităţii fostelor țări coloniale, o afacere 
care a început să se extindă rapid în zone, zice-se, mai sofisti- 
cate, datorită unor firme precum Lares & Penates Inc. 

Devine extrem de limpede cauza acestui succes rapid şi 
răsunător avut de ele. Societatea noastră nu mai e condusă de 
indivizi, ci de funcţionari. A devenit atât de complexă, încât 
situația omului de rând se aseamănă cu cea a unui sălbatic, cu 
nişte orizonturi extrem de limitate, pentru care cunoaşterea 
ciclului anotimpurilor reprezintă un câştig intelectual greu 
obținut și a cărui singură reacţie posibilă, atunci când este con- 
fruntat cu dezastre naturale, este de a deduce existenţa unor 
spirite malefice, pe care trebuie să le îmbuneze prin sacrificiu şi 
pocăință. Nu există programe de previziuni economice, aseme- 
nea buletinelor meteo. Datele care ar fi necesare pentru 
realizarea lor pe posturile de comunicaţii sunt păzite cu 
Străşnicie de către preoţi care slujesc zeilor-corporaţii, iar 
intruşii sunt nevoiţi să suporte consecințele palpabile ale unor 
perioade ciudat de încifrate. Dacă îţi iei o vacanţă, la întoarcere 

ai surpriza să descoperi că o firmă a dispărut fulgerător, la fel 
cum un munte este doborât de un cutremur... 

În strânsă legătură cu acest factor este cel de-al doilea, care 
poate fi denumit — „socializarea paranoiei”. În decursul unei sin- 
gure generații, anxietatea individuală provocată de incapacitatea 
noastră de a face faţă resurselor conglomerate ale corporațiilor 
computerizate, agenţiilor guvernamentale şi ale altor instituţii 
publice a dus la dezvoltarea intensă a legislaţiei contractelor, a 
căror industrie a depăşit-o pe cea a publicităţii. O simplă achi- 
ziţie se poate transforma într-o tevatură de o săptămână de zile, 
implicând supunerea contractării atenţiei a trei, patru sau mai 
multe corporaţii de consultanță computerizate. Se încheie con- 
tracte pentru absolut orice — pentru a-şi trata un dinte, cineva tre- 
buie să facă evaluări, negocieri, amendamente şi, în cele din urmă 
să semneze un document care va cuprinde până la cinci—şase mii 
de cuvinte. Părinţii încheie contracte cu şcolile pentru educația 
copiilor lor. Doctorii le fac cu pacienţii, iar dacă pacienţii sunt 
prea bolnavi sau au probleme psihice prea mari pentru a trece de 
examinarea computerizată, atunci doctorii refuză să înceapă 
tratamentul, până când cineva care are statutul legal de compos 
mentis poate acţiona ca garant. În cadrul celei mai bogate soci- 
etăţi din istorie, noi ne purtăm ca nişte cerşetori, îngroziți la 
ideea de a scăpa printre degete până şi un umil bănuţ. 

Dacă acceptăm faptul că în spatele chipului zâmbitor al 
agenților de vânzări, în spatele compasiunii pline de gravitate a 
doctorilor, în spatele autorităţii formale a birocraţilor, se găseşte 
fenomenala putere a unui computer superperformant, ajungem, 
desigur, să ne arogăm propriile simboluri de putere, iar cele mai 
ieftine — şi s-ar putea spune, cele mai sugestive — astfel de sim- 
boluri sunt armele. 

De două ori în viața mea mi-am văzut țara amenințată să se 
destrame fulgerător: mai întâi, în timpul revoltei negrilor de la 
începutul anilor ‘80, şi a doua oară în timpul unei panici provo- 
cate de iminenţa unui război, din anii ‘90. Primul dintre aceste 

evenimente a adăugat limbii noastre un nou cuvânt, iar cel de-al 
doilea l-a înrădăcinat definitiv în mintea noastră. Cartelul fondat 
de Marcantonio Gottschalk este în mod deliberat structurat ca o 
familie — acea celulă de bază a societății pe care simţim că o 
apărăm atunci când instalăm ferestre blindate, cu imagini artifi- 
ciale pe interior, în locul geamurilor tradiționale, când plantăm 
mine la fel de grijuliu ca pe nişte flori, în curtea din faţa casei. 
lar tehnica s-a dovedit aptă din punct de vedere psihologic. 

În ziua de astăzi o familie obişnuită îşi schimbă armele de 
foc la fel cum bunicii noştri își schimbau maşinile. Îşi duc 
grenadele la reparat ca pe nişte banale extinctoare. Soţ, soţie şi 
adolescent se duc la exerciţii de tir aşa cum oamenii obişnuiau 
altădată să se ducă la bowling. Toată lumea consideră un fapt 
normal că la noapte, sau mâine, sau în altă zi, va fi nevoit să 
ucidă un om. 

Alături de lepădarea de rațiune şi de socializarea paranoiei, 
există un al treilea factor care este strâns legat de cele două 
menţionate. Unde ne îndreptăm, atunci când sursele tradiționale 
de siguranță personală nu mai există? Omul are nevoie de un fel 
de ancoră psihologică. Întotdeauna a avut nevoie de ea. În unele 
țări, s-a dovedit posibilă menţinerea unei imagini publice a unui 
guvern, care să vină în întâmpinarea acestei nevoi, dar aici, la 
noi, nici nu s-a pus problema. În primul rând că majoritatea 
americanilor au fost dintotdeauna sceptici faţă de intervenţia 
guvernului. Guvemul se află undeva, departe, în această ţară 
întinsă, iar rădăcinile noastre mentale coboară mult mai adânc în 
istorie decât apariţia comunicațiilor rapide, moderne. În al doilea 
rând, monstruoasa complexitate a societății noastre împiedică pe 
oricine, oricât ar fi de bine-intenţionat, să obțină reforme majore 
pe perioada cât este în funcţie — întâlneşte o mult prea mare 
inerție administrativă. (În plus, oamenii bine-intenţionaţi nu mai 
candidează la funcţia de conducere! Sunt prea inteligenți pentru 
a se expune asasinatelor, şi numai idioţii idealişti, ca şeful nostru 

de guvern de acum pot fi convinşi să accepte funcţii de prim 
rang. Băieţii de treabă nu sunt setoşi de putere.) 

Ceea ce a năruit însă definitiv acea speranţă, a fost totuşi 
rebeliunea negrilor din anii ‘80, care a demonstrat că autorităţile 
federale nu erau capabile de a controla porțiuni mari ale propri- 
ilor oraşe, inclusiv Washington D.C. 

Religia organizată a dat şi ea greş, în mod spectaculos, con- 
comitent cu guvernul şi, în mare, din aceleaşi motive, atunci 
când a devenit limpede faptul că așa-zişii inamici „fără 
Dumnezeu”, ai modului nostru de viaţă, nu doar că se bucurau 
de mai multă loialitate dar îşi valorificau mai bine resursele, cel 
puţin teoretic, relativ limitate. 

Oamenii s-au trezit că nu le mai rămânea decât idolul lor, 
computerul, în care cei lipsiți de imaginaţie au tendinţa de a-şi 
investi surplusul de credinţă, altminteri lipsită de valoare, şi cu 
o mână de „guru”, cum ar fi denumiți — doctori, psihologi, soci- 
ologi, adică toţi cei care vorbesc ca și cum pot înţelege şi con- 
trola forțele incipiente care sunt simţite şi temute de toată lumea. 

lată o ilustrare a absurdităţii procesului: există un număr de 
oameni care se autodenumesc „Conroyeni”, după numele meu. 
Vreau să accentuez faptul că ei fac acest lucru fără permisiunea 
mea, şi, de asemenea, fără complicitatea mea, atât cât pot influ- 
ența eu acest lucru. Nu sunt de acord ca numele meu, sau al 
altcuiva, să fie luat în deşert. 


Un preambul la cursul predat de Xavier 
Conroy studenţilor săi de la clasa de Studii 
Americane Contemporane. 

PE MOTIV DE NEBUNIE 


În cele din urmă, Ariadne izbucni într-un râs aspru: 

— Jim, doar nu iei toate acestea în serios! Nu cumva uiţi că 
Harry Madison este, la urmei urmei, un pacient al nostru? Nu 
prea sunt la curent cu cazul său, şi ştiu că spui mereu că ar fi tre- 
buit externat de mult, dar cred că îţi dai şi tu seama că vor fi 
existând motive care au împiedicat acest lucru! Şi în mod sigur 
- tonul ei căpătă mai multă fermitate — dacă aparatura noastră îi 
devine atât de familiară, încât o poate programa să spună aseme- 
nea bazaconii, acesta nu este un indiciu al sănătăţii mintale, ci 
din contră! 

Reedeth se prăbuși înapoi în fotoliu, ca şi cum picioarele l-ar 
fi trădat brusc. 

— Madison nu poate interveni în principalele baze de date, 
spuse el. El nu poate decât să adauge unele retuşuri sistemelor 
teleghidate, cum ar fi eliminarea circuitelor de senzori — ceea ce 
se pare că a şi făcut cu calculatorul meu asistent. Pentru a intra 
în băncile de date e nevoie de un cod secret IBM şi, oricât de 
inteligent ar fi Harry, eu refuz să cred că el îl poate deduce, din 
simpla studiere a sistemelor auxiliare! Am dreptate? 

— Păi, da... adică... aşa cred. 

— Îţi spun eu că aşa e. Ai încredere în aparatura compute- 
rizată de aici? 

— Ei bine... 

—- Da sau nu? 

Trebuie să avem încredere! se răsti Ariadne. 

Reedeth se aplecă în față. 

În regulă, atunci: tocmai ai avut un diagnostic clar de 
megalomanie din partea acestor computere „demne de încredere”. 

Acum câteva minute ai fost dispusă să accepţi ceea ce ți-au spus 
ele despre oracolele pitonesei, nu-i aşa? Ce diferă acum? Numai 
persoana la care se referă. 

— Jim, te amăgeşti, spuse Ariadne cu fermitate. Aproape 
că se putea auzi sunetul zăvoarelor cu care ea îşi închidea 
mintea faţă de ideile din exterior. Transformată din nou în doc- 
torița rece, sigură pe sine, cu care erau obişnuiţi pacienții ei, un 
stâlp de nădejde al autorităţii, într-un univers haotic — strângând 
vizibil buzele, după senzuala lor partidă de amor — se îndreptă 
spre uşă. 

— Dacă eşti aşa de dispus să crezi tot ce îți spune calcula- 
torul tău, după ce unul din pacienți a umblat la el — încheie ea — 
îți sugerez să-i ceri să-ți analizeze puţin gelozia pe care o 
nutrești față de doctorul Mogshack! 

Apoi ieşi din încăpere. 

UN ANUNT TRANSMIS DE SMSI 
PE TOATE POSTURILE 


Aceasta este o „alarmă roz” pentru zonele estice şi nordice 
ale New York-ului, „alarmă galbenă” pe restul teritoriul. 
Repetăm - alarmă „roz” pentru zona de est şi cea de nord. Se 
anticipa că demonstrațiile „X-Patrioţilor” adunaţi la Kennedy se 
vor împrăştia în mod paşnic, în urma anunţului conform căruia 
Morton Lenigo a trecut de vamă şi de biroul de imigrări, dar din 
păcate lucrurile nu au stat chiar aşa. Au fost ținute discursuri 
provocatoare, susținându-se că primirea lui în ţară este pream- 
bulul unei victorii majore a negrilor. Grupuri de „X-Patrioţi”, ca 
şi alte grupări extremiste se apropie de New York cu aeromo- 
bilele, cu vehicole terestre şi posibil, cu trenurile de mare viteză. 
Majoritatea sunt înarmaţi, foarte mulţi sunt drogaţi şi cu toții 
sunt potenţial violenţi. Grupurile cetăţeneşti de apărare — fiți în 
alertă... fiţi în alertă... fiți în alertă. Aşteptaţi ordine de la ofițerii 
SMSI. Repetăm - alertă „roz” în partea de nord şi de est a New 
York-ului. Terminat... Terminat... Terminat. Fiţi pe recepţie pen- 
tru alte anunţuri. 

DACĂ TE TEMI DE ÎNTUNERIC, 

ÎȚI POȚI LUA O LANTEANĂ, 

DAR ÎMPOTRIVA SINGURĂTĂȚII, 
NU EXISTĂ NICI UN MIJLOC IEFTIN, 
PROBABIL, DE APĂRARE 


leşind din ascensor, Lyla verifică rețeaua de comunicatii 
de la capătul coridorului. Ca majoritatea punctelor de rețea 
instalate în aceste blocuri noi, ieftine, şi acesta era mare, urât 
Şi blindat, şi ar fi fost nevoie de o bombă pentru a-l scoate din 
funcțiune. Când pipăi nişa pentru corespondenţă, nu găsi totuşi 
decât o pată uscată de fluid activator — conducerea uitase din 
nou să aducă hârtie de fax. Nu avea rost să pună aparatul la 
punct, dacă nu avea pe ce să imprime. 

Era însă prea deprimată pentru a se lăsa pradă nervilor. 
Deprimarea o cuprinsese înainte de a părăsi locuinţa lui Flamen, 
şi fusese accentuată de faptul că îl văzuse atât de mulţumit de un 
lucru pe care ea nu îl înțelegea, în urma conversaţiei sale cifrate 
cu bărbatul cel gras pe nume Lionel. Brusc, vedea lumea în 
cenuşiu. Poate că acest lucru se datora efectului secundar al 
„pilulei profetice”, dar nu putea să-şi dea seama exact, căci nu i 
se mai întâmplase. Nu mai fusese niciodată trezită forțat din 
transă. Mai mult, ea nu l-ar crezut pe Dan pe cuvânt, dar după 
ce văzuse înregistrarea făcută de Flamen nu mai putea contesta 
necesitatea acelor palme date de Dan. „Capcana de ecou” ucisese 
— cel puţin mental, dacă nu fizic, deci chiar mai grav - cel puţin 
trei pitonese, din câte auzise ea. 

Avea deci multe motive de îngrijorare: căderea într-o „cap- 
cană de ecou” (oare din ce motiv?) consecințele necunoscute ale 
încercării de a absorbi rămăşiţele drogului, în starea de non-transă, 

şi acea mahmureală ciudată care o făcuse să rostească, efectiv, un 
oracol, în timpul zborului cu aeromobilul spre locuinţa lui Flamen. 

Lipindu-şi cheia Punch, cu matricea ei magnetică unică, pe 
încuietoarea uşii de la apartament, se chinuia să-și dea seama 
dacă persoana la care se făcuse referire era aceeaşi care o făcuse 
să intre în „capcana de ecou” 

Conform teoriilor în vigoare — deşi talentul de pitoneasă cu 
greu poate fi supus unei analize de laborator — pesemne că exis- 
tase în rândul publicului cineva cu o personalitate extrem de 
puternică, cineva a cărui aură de autoritate făcea inutile efor- 
turile ei de a se îndepărta şi de a aborda alt subiect. Poate chiar 
Flamen? Puțin probabil. Petrecuseră aproximativ o jumătate de 
oră analizând cele trei oracole pe care reuşise să le rostească 
complet, şi ajunseseră la concluzia că nici unul nu i se potrivea 
acestuia. Flamen fusese uşurat, în mod evident. 

Se strecură rapid pe sub zăvorul-capcană, care era dezacti- 
vat atunci când era folosită cheia potrivită şi rămânea astfel până 
ce uşa era închisă la loc, iar ea o trânti cu putere. 

Azvârlindu-şi iaşmacul în cuier — nu nimeri, şi fu nevoită 
să-l ridice şi să încerce din nou — strigă: 

— Dan? 

Nu primi nici un răspuns. 

Ducându-se la lada frigorifică, găsi o felie parţial mâncată, 
acoperită de mucegai şi puțin unt de alune, atât de vechi încât 
uleiul ieşise din el. Nu îi era, însă, foame. În congelator se afla 
o varietate de fiole albastre, verzi şi maronii, care trebuiau ţinute 
la rece, pentru a le prelungi termenul de valabilitate. În interiorul 
uneia din cele maronii, cu o etichetă completată de Dan, de 
mână, găsi nişte euforizante şi le înghiţi. 

Nu prea avură efect. Erau expirate, probabil. Se duse la 
bufetul din bucătărie şi scrise „euforizante” pe lista de cumpără- 
turi, la sfârșitul acesteia. Şi nu avea la îndemână nici măcar 
mescal preparat, şi în acel moment i se părea ceva cumplit de 
greu să şi-l prepare singură. Nici băutură, nici droguri, nu avea 

nimic în casă. Se gândi la Mikkie Baxendale, în apartamentul ei 
luxos, şi se simţi oarecum cuprinsă de milă față de Dan, care se 
aflase la un pas de a face avere. 

Sentimentul de milă fu însă înlocuit de cel de mânie, căci 
patul nu fusese reparat. Prăbuşindu-se ca o păpuşă prost fabri- 
cată, într-un fotoliu gonflabil, plin de petece, se lăsă pe spate și 
îşi ridică, încruntată, privirea spre tavan. 

Nu se mai simţise niciodată astfel, după o „şedință” De obi- 
cei, era entuziasmată, satisfăcută de indiciile relevante care se 
puteau ghici printre oracolele ei încifrate, domică de a detecta 
aceste indicii într-o încrengătură de asociaţii de idei subconştiente, 
iar la căderea nopții — sau şi înainte de aceasta — foarte sexy. 

Se pipăi, curioasă. Avea senzaţia că atingea un cadavru. Aşa 
că se întoarse la întrebările care nu-i dădeau pace, mulţumită că 
cuforizantele îi îndepărtaseră deprimarea măcar atât cât să poată 
face un efort de concentrare. 

Dacă unul dintre spectatori o obsedase până într-acolo încât 
să-i cauzeze o „capcană de ecou”, era cel mai probabil ca aceasta 
să fie persoana la care se referise atunci când spusese că exista 
cineva în acel spital, mai raţional decât directorul. Dar cine? 
Oare ce pacient putea fi internat la Ginsberg nu din cauză că era 
nebun, ci pentru că avea o minte prea sănătoasă? 

În cele din urmă hotări că nu avea rost să-și mai bată capul. 
Nu reuşise niciodată să-şi analizeze propriile profeții, fără aju- 
torul cuiva. Ar fi vrut ca Dan să fie acolo, pentru a vorbi cu el, 
ar fi vrut să poată vedea înregistrarea de mai multe ori, astfel 
încât cuvintele să i se întipărească adânc în minte. Unde dracu' 
plecase mackero-ul acela tâmpit, la urma urmelor? 

Pentru a-şi face de lucru, se ridică sprintenă şi începu să 
facă curat în tot apartamentul, cu poli-aspiratorul. 

Corespondenţa de dimineață se dizolvase, în rămăşiţele 
fleşcăite ale cărţilor, aflate în faţa LAR-ului, şi ea culese toate 
acele resturi şi le aruncă la toaletă. Când încercă, pentru a patra 

oară, să tragă apa, aceasta nu apăru, şi ultimele resturi cenuşii 
zăceau în continuare acolo, sfidând-o. 

Fu brusc cuprinsă de furie. Se repezi înapoi la altarul 
LAR-ului şi îl apucă pe acesta de urechile proeminente. Era un 
model YJK, cel mai potrivit din gama celor ce nu erau produse 
în serie, pentru o pitoncasă sau altcineva cu un talent similar... 
cel puţin aşa scria pe pliantul care îl însoțea. Ca formă, se 
asemăna cu o vulpe a deşertului cu urechile mari, shemuită. 

— Noroc şi avere! spuse ea printre dinţi. Mincinoşilor, min- 
cinoşi împuţiți! 

Cu fiecare cuvânt, răsucea figurina cu furie, sperând să se rupă, 
dar plasticul dur şi flexibil din care cra făcută aceasta își relua doar 
forma iniţială. Numai coada se asemăna cu un semn de întrebare. 

— În cazul acesta... spuse ea, şi se îndreptă spre una din 
ferestrele lor ce puteau fi deschise. 

Ridicând figurina, fu cât pe ce să o arunce jos, în stradă, 
aflată la cel puţin treizeci de metri dedesubt, și în aceeași clipă, 
întunericul fu sfâşiat de o rază care sfărâmă pervazul, 
împroşcând-o cu praf şi bucăţi de beton. 

Icnind, strânse LAR-ul în braţe, ca pe un copil, şi se aruncă 
la podea. Vreme îndelungată, nu fu conştientă decât de încor- 
darea mușchilor ei şi de gustul greţos al terorii care o cuprinsese, 
ca și de bătăile inimii, gata să-i spargă pieptul. Avea în fața 
ochilor imaginea trupului ei zăcând pe pervaz — aşa cum s-ar fi 
întâmplat dacă raza laser ar fi fost bine țintită — cu pieptul tra- 
versat de o dâră încinsă. 

În cele din urmă, își recăpătă stăpânirea de sine într-atât 
încât să-şi dea seama că trebuia să stingă lumina, să închidă 
fereastra — cu multă prudență, din lateral, cu mâna întinsă — şi să 
pună LAR-ul la loc în firida lui, realizând, vag, că, dacă l-ar fi 
aruncat chiar, ar fi avut parte de o ceartă cumplită cu Dan. 
Perioada de probă se încheia în ziua următoare, şi dacă nu-l 
Puteau returna, aveau să plătească destul de mult. 

Apoi, ridicându-se în picioare dar rămânând la adăpostul 
umbrei, mult în spate, se uită pe fereastră pentru a vedea ce se 
petrecea. Unul dintre efectele secundare ale euforizantelor era 
slăbirea auzului. Trebui să facă eforturi serioase de a penetra un 
fel de cortină fonică mentală, pentru a percepe sunetele exterioare, 
dar ceea ce auzi acum se înscria într-o schemă familiară, care în 
mod normal ar fi alarmat-o instantaneu. Un sunet abia perceptibil, 
ca de cântece şi bătăi de tobă, ca şi cum brusc devenea evidentă 
pulsația aproape umană a monstruosului oraş, un copil ţipând, 
probabil prins în stradă, între blocajele poliţiei, părinţii fiind prea 
înspăimântați pentru a ieşi să-l caute. Cândva, cu mult timp în 
urmă, când avea în jur de paisprezece ani, auzise un cuplu serios, 
din clasa de mijloc, prieteni ai mamei ei, discutând încet în timpul 
unei revolte, în care fusese prins şi fiul lor, discutând deci, dacă 
era bine să mai facă un copil, în caz că acela ar fi fost găsit mort, 
sau dacă, fiind prea bătrâni, nu era mai bine să adopte unul... 

Vocea tânărului agent de vânzări de la Gottschalk îi răsuna 
în minte, oferindu-le — ce spunea? — a, da, „arme de foc pentru 
doar şaizeci şi trei, cu garanţia producătorului” Îşi încleștă pum- 
nii, plină de o frustrare oarbă. Încă una din promoţiile lor bleste- 
mate, probabil! Era procedura clasică a concernului Gottschalk: 
selectau o zonă în care vânzările erau sub medie, răspândeau 
acolo zvonuri până când cineva ceda nervos şi se petrecea 
inevitabila diviziune între „negrotei” şi „decoloraţi”, după care, 
în ziua următoare, profitau de încordarea maximă a oamenilor 
pentru a vinde arme, grenade şi mine. 

Gândurile însă îi fură întrerupte de un zgomot care venea de 
deasupra, şi se lăsă în jos, sub pervaz, pentru a vedea ce era. Zări 
un elicopter al poliției suspendat în aer, şi realiză că aceasta nu 
era doar o altă promoţie Gottschalk. Acesta era un elicopter din 
acela mare, capabil să distrugă cvartale întregi. Văzuse aşa ceva 
la buletinele de ştiri... 

Ştiri! Doar își luaseră un holoset, nu? Furioasă acum pe fes- 
tele propriei memorii, se îndreptă înspre acesta, se întoarse, pen- 

tru a masca ferestrele — lunetistului îi tremura prea tare degetul 
pe trăgaci, de nerăbdare, pentru a putea fi liniştită, şi nu era 
exclus să tragă ghidându-se după hologramă, chiar dacă ea îl 
întorcea pe acesta cu spatele la fereastră — şi pipăi cablul, pe 
podea, până ce găsi ștecherul. Când făcu contactul cu priza, 
aparatul prinse viaţă, cu un zumzet. Pe canalul Holocosmic — 
publicitate. Se intrase, deja, în ora de maximă audiență, desigur. 
Pe Global — publicitate, pe NY-NJ, la fel, ca şi pe Pan-Can... 

Ce era asta? Un program nesetat, între Pan-Can uriașul 
releu fix, canadian, suspendat la douăzeci de mii de metri, nu pe 
orbită, ci pe un cablu monomolecular şi canalul alăturat, alocat 
programelor de limbă franceză din Quebec. Acolo, între ele, pe 
ecran, se afla ceva neobişnuit. 

Ea răsuci din nou, delicat, butonul, pe poziţia intermediară 
şi îşi făcu apariţia un „negrotei” gras, rânjind, în nişte haine 
tipice pentru Africa de Vest, pe un fundal ceţos, ca şi cum limita 
dintre zonele deschise la culoare şi cele mai întunecate era 
înconjurată de un foarte subțire strat de petrol cu apă. Captase, 
probabil, unul din sateliţii-pirat, nigerian sau ghanez, care erau 
lansate în număr de două sau trei pe an, şi orbitau deasupra unor 
zone de minorități negre ostile, până ce Comisia Planetară 
reușea să tragă sforile necesare pentru a obține fonduri, cu care 
să plătească un avion de vânătoare care să le doboare. Țările asi- 
atice şi africane ieşiseră din cadrul Comisiei Planetare- a 
Comunicaţiilor aproape imediat ce aceasta fusese fondată, şi 
refuzau să-i recunoască autoritatea. 

Imitând perfect accentul aspru-dulceag bazat pe combinaţia 
de dialecte Gullah, creol şi jamaican, caracteristic multor mem- 
bri ai enclavelor negre din America, bărbatul de pe ecran spuse: 

— Noi dezvăluim propaganda mincinoasă a guvernului alb, 
frați şi surori! Noi ştim adevărul, iar minciunile lor vor păli în 
fața furiei negrilor! Ei fug să se ascundă în New York... luaţi 
armele, luaţi armele, fraţi şi surori! 

Apoi apăru o imagine prin satelit a New York-ului, şi 
deveni brusc limpede că ceva nu era în regulă. Pe distanţe de 
cvartale întregi, felinarele erau stinse, şi întunericul era străpuns 
de dâre argintii: jeturi de rachete. 

— Oh, Dumnezeule! şopti Lyla, mușcându-şi degetele, 
asemenea unui copil înspăimântat. 

— Aceia sunt „X-Patrioţii”, fraţi şi surori, se auzi vocea 
revoltată de aroganță. Morton Lenigo, cel ce poartă torta 
revoltei, tocmai a câştigat luptele cu guvernul britanic. Cardiff, 
Blackmanchester, Birmingham! 

Și secvenţe de reportaje corespunzătoare spuselor sale îşi 
făcură apariţia; Castelul Cardiff în ruine, ultimul primar alb, lord 
de Manchester — scos afară în picioarele goale, înlănţuit, la un 
aeromobil guvernamental care-l aştepta, Lenigo însuşi, în cele- 
brul Bull Ring din Binmingham, înconjurat de negri rânjind. 

A venit să vă pună în mişcare fundurile acelea lencşc, 
negrilor, spuse vocea cu asprime. Când aveţi de gând să-i 
scoateţi pe „decoloraţi” din New York? În noaptea asta? 
Probabil! Făceţi-o, fraţi și surori! Fiecare metru și centimetru al 
acestor blocuri-turn, al acestor subsoluri adânci, a fost udat de 
sânge negru... 

Lyla smulse scârbită ştecherul din priză şi aparatul se stinse. 

L-au lăsat să intre pe Morton Lenigo? L-au lăsat să intre în țară 
pe Morton Lenigo? L-au lăsat să intre pe MORTON LENIGO?!! 

Imposibil. Incredibil. Nu, nu se poate. Se privi, în lumina 
palidă, cenuşic, care pătrundea prin ferestrele aflate pe lateral, la 
distanță de stradă, văzându-şi abdomenul bronzat acum palid, 
gândindu-se: „albule, nu lăsa soarele să-ți lumineze creştetul, 
devii o ţintă ușoară” 

— Dan, spuse ea pe un ton tremurător, de fetiță. Dan? 

EI însă nu era acolo. Doar beznă, şi linişte, în afară de zgo- 
motul îndepărtat al luptei care ba creştea, ba se îndepărta, în 
mod imprevizibil. Aşteptă, pasivă, ca LAR-ul, sau cineva, ori 
ceva, să o salveze de cumplita realitate. 

SI GRAFICUL ESTE MAI „BOGRT", 
ACOLO UNDE DESERTUL ÎNFLORESTE 
CA UN TRANDAFIR 


Conservatorul — din cauza vârstei, probabil — Marcantonio 
Gottschalk, bunicul clanului stabilit în pe tradiționalele zone 
mafiote de pe țărmul din New Jersey. Diferit de Anthony sau de 
Vyacheslav sau de oricare din reprezentanţii tranzistorizaţi / 
computerizaţi / dinamizaţi ai generaţiei tinere. Pentru ei, tărâmul 
cel mai important de apărat era deşertul Nevada. Retraşi, aseme- 
nea unei anemone marine care se închide, aşteptând iminentul 
moment când să izbucnească. 

Şi iată, izbucnirea care nu a întârziat! Anthony Gottschalk a 
cărui fotografie nu ajunsese, în decurs de cinci ani, pe nici un 
dosar oficial, al cărui prenume plurisilabic nu era un lucru banal, 
cunoscut de toată lumea ca cel al lui Marcantonio, dar care se 
gândea deja la posibile derivații ale amintitului prenume, care să 
se potrivească apropiatei poziţii de lider (prima preferință: 
Antonioni; cea de-a doua: Antoniescue, nu dintr-un motiv 
anume, doar pentru că îi plăcea cum sună) în fortăreaţa lui din 
Nevada, de la subsolul căreia se puteau auzi zgomote indicând 
munca intensă desfăşurată la proiectul Robert Gottschalk 
nume ales special pentru a induce în eroare, căci era imposibil 
să ascundă complet proiectul de verificările computerelor fede- 
rale, capabile de interpretări asemenea unui proaspăt recrut, 
foarte dotat, vulnerabil la o armă de foc sau la o grenadă... 

Dar Robot Gottschalk nu era, teoretic, vulnerabil la absolut 
nimic. La fortăreaţa aşa-zisului său tată Anthony. el creştea ca 
un embrion, la şaptezeci de metri dedesubtul celui mai adânc 
subsol a] clădirii, adânc, între rocile Pământului. Zgomotul care 

indica munca depusă acolo era canalizat prin intermediul unor 
tunele care mai târziu aveau să fie închise cu uşi blindate: cine 
dorea să distrugă acel sistem extrem de solid, trebuia să rişte să 
contamineze chimic sau să pârjolească întreaga jumătate vestică 
a continentului. 

Solid, brunet, dar foarte palid, cu nişte ochi spălăciţi, 
Anthony Gottschalk stătea în picioare, inhalând briza curată a 
deşertului care bătea dinspre proprietatea lui, aromată cu miros 
de portocale, lămâi, ca şi o varietate de alte nenumărate plante şi 
pomi încântători. Treptat, mintea îi era cuprinsă de imagini 
atrăgătoare: vânzări către Blackbury, a unor arme pe care 
bătrânul şi conservatorul Marcantonio nu risca să le efectueze, 
de frica unei intervenţii din partea guvemului federal (şi care din 
acea gaşcă de clovni risca să acționeze, dacă ar fi aflat? se întreba 
Anthony Gottschalk). Se gândea, de asemenea, să le sugereze 
celor din Detroit cum să rezolve problema reprezentată de 
Morton Lenigo — plan deja pus în aplicare, şi derulat foarte bine, 
cu revolta ajungând aproape în pragul lui Marcantonio, 
Doamne, minunat — și să pună pe picioare cea mai mare şi cea 
mai profitabilă dintre toate, dintre toate, dintre toate... 

Imaginaţia i se calmă oarecum. Trăia efectul unui drog extrem 
de putemic, acela al conștiinței propriului succes iminent. 
Marcantonio avea optzeci de ani. Optzeci! Ar fi trebuit să se 
retragă cu ani în urmă. Fusese foarte potrivit şi priceput în a con- 
duce cartelul în trecut, acum, în epoca modernă, era însă inutil, lip- 
sit de imaginaţie, exagerat de precaut. Raportul pentru „Robert” 
era pregătit, instalarea aproape încheiată, evaluările parţiale — deja 
accesibile, printr-o apăsare pe tastă şi formarea codului corect... 

Întorcându-se, se aplecă deasupra consolei şi verifică 
ultimele date. Cifra probabilă de vânzări, mâine, în New York: 
12 000 000 de dolari, cu o aproximaţie de plus sau minus 
1 500 000 de dolari. Indicele de vânzări pentru întreaga țară 
35%. Fezabilitatea pentru Proiectul Măreţ crescuse cu trei 
puncte în ultima oră! 


Anthony Gottschalk bătu, încântat, cu degetele în masă. 
Rebeliunea condusă de Lenigo era în toi. Dacă s-ar putea face în 
așa fel încât Marcantonio să se aleagă cu un glonţ rătăcit... 

Dar nu. În nici un caz. Acolo, în statul New Jersey, era cel 
puţin la fel de protejat ca şi Anthony acolo, ca şi Vyacheslav la 
graniță statală, sau oricare alt acolit. Avea să fie necesar ca 
Robert să găsească o breşă în sistemul de apărare. Și avea să 
reuşească. Nu exista nicăieri în lume ceva comparabil cu Robot 
Gottschalk: Guvernul Federal cheltuia enorm — râse cu poftă — 
cu cantitățile masive de achiziţii de la cartelul Gottschalk, pe 
măsură ce amenințarea insurecției izbucnea, asemenea unui foc 
latent, odată într-un loc, altădată în alt loc, peste câtva timp — în 
cincizeci de oraşe concomitent, guvernul federal, deci, nu şi-ar 
fi putut permite construirea a ceva asemănător. Cel mai apropiat 
era Oom Paul, de la Capetown, computerul care timp de mai 
mult de o generaţie, permisese la cinci milioane de albi să-i 
sfideze pe „negroteii” care îi urau. Evident, aceasta avea să fie 
cea de-a doua zonă de desfacere pentru Proiectul Măreţ: se 
gândise la Marea Britanie, dar, de la distrugerea Whitehall-ului, 
Marea Britanie nu mai merita luată în calcul. Acolo, oamenii de 
abia dacă îşi permiteau să cumpere pistoale. Şi odată ce 
Marcantonio era înmormântat — în fruntea unui cortegiu lung de 
nouă kilometri, desigur, căci, cu mult timp în urmă, fusese un 
bărbat de toată isprava — aproape că nu existau limite pentru 
iar Olayinka în Africa, cu foarte mult succes, chiar mai mult 
decât produceau. Asemenea cuţitului unui măcelar, tăioasele 
linii de demarcaţie între un om şi altul, între o femeie și alta, 
între bărbat şi femeie... Hmm! Poate că nu era vorba de aşa ceva. 
Era necesar de a întreţine nivelul ridicat al consumatorilor... O 
rată încă ridicată a natalității în America Latină... Izbucni în râs. 
Ce rost mai avea să se bazeze doar pe propria-i intuiţie? În acest 
fel îl realizase pe „Robert”, iar acesta, chiar înainte de a fi gata, 
dusese la sosirea în țară a lui Morton Lenigo, lucru pe care 


— 153 — 


melaniștii de aici nu îl reușiseră de mai mult de doi ani, şi la doar 
câteva ore de la sosirea lui, graficul probabilității vânzărilor 
crescuse vertiginos, efectiv vertiginos! Din acel moment 
Anthony Gottschalk mimă, în mod zeflemitor, scoaterea unei 
pălării — Robert / Robot Gottschalk era adevăratul şef al cartelu- 
lui, indiferent cine era „nașul” 

Desigur, era puţin probabil ca Lenigo să reunească aici ceea 
ce reuşise în Anglia: patrulele de „negrotei”, prezente la colțul 
străzilor, înarmaţi, cu chipurile lor întunecate, încruntate la 
vederea „decoloraţilor” care se târau umili spre corvoada lor zil- 
nică, prost plătită, economisind cu disperare, chiar dacă aceasta 
însemna privarea de hrană a propriilor copii, pentru a-și 
cumpăra arme de la punctele unde acestea erau parașutate de 
Gottschalk, în zone izolate din munţii Țării Galilor, din zonele 
de est ale Anglici, din mlaştinile din Devon şi Yorkshire, aduse 
ilepal de comandouri de albi în oraş, pentru a fi revândute la 
suprapreţ. 

La fel de adevărat era că, dacă simpla lui prezență putea 
provoca brusc asemenea panică — „e de ajuns să ne gândim la 
Lenigo” — atunci „Robert” avea să-şi merite investiţia în ziua 
imediat următoare finisării lui. 

Cine îşi putea dori mai mult? 

DACĂ TI-A VENIT RÂNDUL, 

ASTA ESTE, SI GATA, 

AȘA CĂ CE ROST ARE SĂ-ȚI MAI FACI GRIJI, 
ASTA ESTE PĂREREA MEA 


Într-un târziu, în jurul orei unu, când oraşul cel încrâncenat 
se mai liniştise, iar elicopterele de luptă se retrăseseră, fără a fi 
fost nevoite să radă de pe faţa pământului mai mult de două-trei 
cvartale, Lyla realiză că adormise pe podea, sub masa pliantă 
care, cu picioarele aşezate corespunzător, putea servi drept 
mijloc de protecție față de cioburile de sticlă sau bucăţile de 
tavan care putea cădea asupra ei. Se simţea țeapănă şi îi era frig, 
iar ceea ce o trezise era sunetul tânguitor al punctului de rețea, 
care indica faptul că era apelată de cineva, sau că Dan se afla la 
capătul coridorului. 

Deschiderea uşilor în asemenea clădiri, în timpul revoltelor, 
era un truc obişnuit. Ignoră semnalul, iritată de persistența aces- 
tuia, şi dorindu-și să înceteze. 

Când, într-un târziu, acest lucru se petrecu, se gândi din nou 
la sunet, fiind obişnuită să verifice dacă era cineva în imobil, şi 
se furişă în bucătărie, unde îşi țineau arma, pe care se adunase 
praful, în spatele unui dulap. Era foarte rece — Dan spusese că 
fusese folosită în timpul revoltei din Blackbury din anii opizeci 
~- dar pe vremea aceea, lucrurile erau durabile, şi funcţiona încă, 
atunci când Dan o verificase, chiar înainte de Paşti. 

Încordându-şi auzul, realizând că efectul euforizantelor se 
atenuase şi că acum auzea din nou fără probleme, detectă paşi 
afară, urmaţi de un monmăit şi de ceva neinteligibil, o voce, care 
nu spunea nimic coerent, după care se auzi o bătaie în ușă şi o 
Voce pe care o recunoscu: 

— Domnişoară Clay! 

Ea îndreptă arma într-acolo, asigurându-se, dintr-o privire 
că zăvorul-capcană era activat. 

— Domnişoară Clay! Eu sunt... Bill! am vorbit cu dum- 
neavoastră azi-dimineață, vă amintiți? L-am adus pe domnul 
Kazer, e rănit! 

Ce? 

Înaintând încet, ca printr-o apă adâncă, ea dezactivă 
zăvorul, fixă lanţul la uşă şi se uită printr-o crăpătură de pe 
partea dreaptă a acesteia, cu arma pregătită şi văzu un bărbat 
tânăr, suplu, cu o expresie gravă pe chip, într-o salopetă neagră 
ținându-l cu amândouă mâinile, pe Dan, din abdomenul căruia 
şiroia sânge, scurgându-i-se în jos pe picioare, picurând, pătând 
podeaua, umplând aerul fierbinte al nopţii cu un miros greu. 

El întinse, vlăguit, mâna, pentru a ajunge la glaf, iar ea nu 
reuşi să închidă uşa îndeajuns pentru a scoate lanţul. Agentul 
Gottschalk fu nevoit să-l tragă, târâş, înapoi, iar el scoase un 
strigăt slab, iar atunci când Lyla reuşi, într-un târziu, să deschidă 
uşa, el se prăbuşi aproape înăuntru. Împreună cu Bill, ea îl duse 
la patul rupt şi îl întinse pe acesta. La început nu se putu întinde, 
pentru ca ei să-i poată examina rana din stomac dar, când, în cele 
din urmă, își stăpâni durerea îndeajuns încât să se culce pe spate, 
cu puţin ajutor, văzură că avea o rană oribilă, prin care aproape 
că se puteau zări organele, gata să iasă. Ţinea ochii închişi, era 
livid, iar o clipă mai târziu respiraţia i se stinse. 

— Cheamă un doctor! spuse Lyla, făcând un efort teribil să 
nu vomite. 

— Nici un doctor nu iese în noaptea aceasta, spuse Bill. 
Este stare de urgenţă pe străzi. 

— Dar nu-l putem lăsa să moară, pur şi simplu! 

Lyla se răsuci pe călcâie, fugi la baie, căută dezinfectant, 
pansamente, orice îi putea fi de folos, se întoarse cu mâinile 
goale, plângând, lacrimile şiroindu-i pe obraji, dar părând, în 
mod ciudat, a se usca aproape instantaneu, asemănându-se cu 
nişte muşte care îi roiau pe faţă. 

— Mă tem că este deja mort, spuse reprezentantul Gottschalk, 
şi dădu drumul încheieturi căreia îi verificase pulsul. 

— Ce? 

— Îmi pare foarte rău. 

Cu chipul la fel de livid, individul îi evită privirea, uitându-se 
în jos la sângele care îi împroşcase salopeta neagră. 

— Pesemne că a fost lovit cu un topor, sau un cuţit mare. E 
un miracol că a reuşit să ajungă în lift şi să strige destul de tare 
ca să-l pot auzi, când a ajuns la acest etaj. 

Lyla era ca o statuetă de ceară, înregistrând cele spuse, dar 
nereacţionând în nici un fel. 

— Oh, ce bine ar fi dacă oamenii ar lua aminte la avertis- 
mentele noastre! continuă angajatul Gottschalk, plin de tristeţe, 
clătinând din cap. Ar fi trebuit să fie înarmat, ar fi trebuit să se 
poată apăra! Nu e nevoie de o pregătire specială pentru a folosi 
chestii cum sunt blazerele, şi nimeni cu un topor sau o sabie nu 
se poate apropia de cineva dotat cu o asemenea armă. 

— Ce ai spus? rosti Lyla foarte rar. 

— Spun că dacă ar fi fost înarmat, capabil de a se apăra... 

Expresia Lylei îl făcu să se oprească, alarmat. 

— leşi afară! Eşti un monstru, eşti dezgustător! Nu ai nimic 
uman în tine! 

— Uitaţi ce e, domnişoară...! 

— Eşti un diavol! 

Furia de care era cuprinsă o făcea să se înece în propriile-i 
suspine şi nu găsea cuvinte pentru a-şi exprima mânia. Lăsase 
arma pe masa din bucătărie, atunci când îl sprijinise pe Dan, alt- 
minteri l-ar fi împuşcat pe agentul Gottschalk pe loc. Neavând 
arma la îndemână, o înlocui cu figurina LAR, care îi era la 
îndemână. O înşfăcă şi i-o aruncă în frunte. El scoase un strigăt 
şi ridică inutil mâinile. 

— Afară! îi strigă Lyla, şi ridică marea tavă din aluminiu cu 
ambele mâini, repezindu-se la el. El pară cu pumnul, producând un 
Sunet ca al unui gong spart, iar ea strigă, ascuțit, plină de dezgust: 

— Gottschalk! Gottschalk! Gottschalk! 

Ea se răsuci şi fugi în bucătărie, pentru a-şi lua arma, iar el 
o urmări, o prinse de braț, dezechilibrând-o, trecând pe lângă ea, 
spre uşă, încercând s-o deschidă. Făcu un salt înapoi atunci când 
zăvorul alunecă în jos pe canelurile sale care nu mai fuseseră 
unse de mult, cu un pocnet care răsună în întreaga clădire. 

— Păcat că nu te-a strivit, spuse Lyla, ridicându-se de pe 
podea. Ar trebui să fii strivit, ca un gândac. 

Încercă din nou să apuce arma, însă el era mai rapid — el nu 
era sub şocul provocat de moartea persoanei iubite. Din contră, 
speranța şi țelul său era acela de a provoca cât mai multe decesc. 
Îşi alesese singur meseria de negustor de armament, care nu-şi 
pierdea cumpătul şi care era chiar oarecum mulțumit să vadă că 
produsele lui aveau o asemenea căutare, fiind în stare să încerce 
să facă o vânzare lângă un cadavru proaspăt. 

În timp ce ea se întinsese după armă, el îi puse piedică, luă 
arma şi o răsuci îndemânatec în palmă. Ea îl privi, de pe podea, 
plină de ură. 

Gâfâind, el se duse şi ridică zăvorul cu o mână, fixă sigu- 
ranța, cu arma pregătită, cu privirea aţintită asupra Lylei. 
Deschise uşa, aruncă o privire pentru a se asigura că nu era 
nimeni pe coridor, şi o închise cu putere în urmă-i. 

— Oh, Doamne, spuse Lyla. 

Apoi, dându-şi seama că stătea într-o mică baltă de sânge de 
la Dan, care i se lipea de coapsele goale, spuse din nou: 

— Oh, Doamne! 

Nu primi nici un răspuns. 

FRAGMENT COPIAT 
DIN NUMAAUL DIN 11 IANUARIE 1968 
AL ZIARULUI MANCHESTER GUARDIAN 


Pericol de izbucnire 
al unui război de gherilă în Statele Unite 
New York, 10 ianuarie 


Un fost ofiţer al Serviciului de Informaţii al Statelor 
Unite a sugerat că agitaţiile sociale din oraşele americane 
ar putea conduce la un război de gherilă pe scară largă, 
implicând mari corpuri de armată, care ar putea fi la fel 
de dificil de înăbuşit ca şi luptele de gherilă din Asia de 
Sud-Est. În numărul pe ianuarie al revistei Army 
Magazine, colonelul Robert B. Rigg scrie: 

„Până acum, cauzele violenţei urbane au fost 
naționale şi sociale. Forma organizată a mişcărilor poate 
totuşi transforma aceste probleme în unele politice, foarte 
grave, şi poate rezulta în violenţe sau chiar războaie de 
lungă durată. 

Omul a construit, din oţel şi beton, o junglă mult 
superioară celei create de natură în Vietnam. Aceste jun- 
gle din ciment şi cărămidă pot oferi mai multă siguranță 
lunetiştilor şi gherilelor urbane decât are Vietcongul în 
jungla sa luxuriantă” 

Războiul urban de gherilă ar putea fi ațâțat de China 
sau Cuba, spune el. În anumite cercuri de spionaj din 
America se ştia că cei mai periculoşi conspiratori din ghe- 
touri erau sprijiniți de membri ai aripii pro-chineze a 
Partidului Comunist American. 

Împotriva gherilelor urbane, era puţin probabil ca o 
reacţie în forță, pe de o parte, sau negocieri politice, pe de 
altă parte, să aibă efect. 

„Există unele metode care pot reprezenta o soluţie 
mai bună, dacă vrem să împiedicăm transformarea 
oraşelor noastre în câmpuri de luptă. Infiltrarea poliţiei în 
rândul teroriştilor şi încrederea în metodele tradiționale 
ale FBl-ului. Aceste eforturi trebuie iniţiate acum, pentru 
a împiedica grupările organizate de gherilă să progreseze. 

Trebuie scris un manual complet nou al operațiunilor 
tacticilor şi tehnicilor militare cu privire la acest gen de 
război urban. Corpurile de armată trebuie pregătite să 
cunoască perfect jungla din ciment şi asfalt din fiecare 
oraş american.” 

Colonelul Rigg spune că manevrele efectuate în 
oraşe mari s-ar putea dovedi o bună metodă de descura- 
jare a insurecţiilor urbane. 


Agenţia Reuter 

PRESUPUNERE REFERITOARE 
LA CAPITOLUL ANTERIOR, 
FĂCUTĂ ÎN SPRIJINUL ACESTEI POVESTIRI 


Fie că nu s-a procedat astfel, fie că nu a avut efect. 

STRADA CONTAADICŢIEI, 


PLANETA PĂMÂNT 


Lyla Clay posedă un talent 
paranormal. 


Dan Kazer este iubitul ei de 
doi-trei ani de zile. 


Matthew Flamen este îngrozit 
de ceea ce s-a făcut cu soția 
lui, Celia. 


Celia Prior Flamen s-a apucat 
de droguri pentru că se simţea 
ignorată. 


Lionel Prior îl coordonează pe 
cel din urmă realizator, spe- 
cializat în dezvăluiri. 


Pedro Diablo este celebru în 
toată lumea pentru propaganda 
lui împotriva albilor. 


Harry Madison este un pacient 
al unui spital de boli nervoase. 


Lyla Clay este de meserie 
pitoneasă. 


Dan Kazer s-a folosit de ea ca 
de un produs de succes. 


Matthew Flamen a lăsat să 
treacă luni întregi fără a-şi 
vizita soţia la spital. 


Celia Prior Flamen a primit 
încântată internarea ei, deoa- 
rece astfel i s-a dat şansa să 
devină o călugăriță. 


Lui Lionel Prior îi place să men- 
țină aparențele, cu orice preț. 


Pedro Diablo are mai multe 
origini albe decât negre. 


Harry Madison are un talent 
unic în repararea circuitelor 
complexe. 

James Reedeth este îngrijorat 
de ţinerea lui Madison în spi- 
tal, fără nici o justificare. 


Ariadne Spoelstra îl iubeşte pe 
Reedeth. 


Elias Mogshack este dedicat 
idealului sănătății mentale. 


Herman Uys este un sud-afri- 
can alb, expert în domeniul 
raselor. 


Morton Lenigo este: decis să 
răstoarne guvernul alb al 
Statelor Unite. 


Xavier Conroy a scris odată că 
Strada Contradicţiilor, de pe 
Planeta Pământ se întinde 
exact prin mijlocul oamenilor. 


Omul este un animal gregar: 
el construieşte oraşe. 


Cei de mai sus sunt ființe 
umane. 


James Reedeth nu a încercat 
niciodată cu adevărat să 
obțină externarea lui Madison. 


Ariadne Spoelstra susține că 
„dragostea este o stare de 
dependență” şi că este pericu- 


loasă pentru un psihiatru. 


Elias Mogshack ţine cu dinţii 
de pacienţii lui. 


Herman Uys se află în fanati- 
cul oraş negru, Blackbury. 


Morton Lenigo a aşteptat 
aproape trei ani pentru a primi 
un permis oficial de intrare în 
Statele Unite. 


Xavier Conroy, incapabil de 
compromisiuri, a fost forțat să 
predea într-un colegiu cana- 
dian obscur. 


Omul nu este un animal 
social: el poartă războaie. 


Cei de mai sus sunt ființe 
umane. 

AFACERI, CA DE OBICEI, NIMIC NOU 


Nervos, cu un gust acru în gură şi cu stomacul deranjat, din 
cauza lipsei de somn, Matthew Flamen se aşeză încruntat în 
aeromobilul său şi numără minutele scurse, pe măsură ce com- 
puterul de trafic de la Ninge transmitea necontenit devieri de 
trafic panoului de bord al acestuia. Era o zi senină, foarte căl- 
duroasă, și de la nivelul de cinci sute de metri vedea până 
departe. Dintre cele trei zone în care fusese necesară recurgerea 
la atacul în forţă împotriva unor cvartale întregi — la Harlem și 
East Village incendiile fuseseră stinse, dar în Bronx se ridica o 
coloană de fum, asemenea unui stâlp înalt din piatră. Motivul 
devierii de traseu, totuşi, era reprezentat de fluxul de aeromobile 
federale care circulau intens dinspre oraş spre taberele de pri- 
zonieri de la Westchester. Toate celelalte aerovehicule erau diri- 
jate în aşa fel încât să ocolească culoarele de zbor ale celor 
guvernamentale. 

La un moment dat, se trezi că se îndrepta în direcția diame- 
tral opusă. 

Înjură în şoaptă, întrebându-se ce îl apucase cu o zi în urmă 
când îşi prelucra emisiunea. Obţinuse o probabilitate foarte 
mare pentru cazul Lenigo, iar el o considerase ridicolă. La mai 
puţin de o jumătate de oră de la emisiunea lui de la prânz, pos- 
turile deținute de „negrotei” emiteau satisfăcute secvențe, iar 
„X-Patrioţii” se adunau cu miile la Kennedy. 

— Trebuie să descâlcesc situaţia asta! declară el cu voce 
tare. Adică, e adevărat că nimeni nu mai ia guvernul în serios în 
vremurile noastre, dar asta este nebunie curată! 

Oarecum stânjenit că rostise o asemenea platitudine pră- 
fuită, care nu mai putea fi nici măcar folosită drept replică de 

complezenţă, tăcu, pipăindu-şi barba. Întrebarea, însă, rămăsese 
aceeaşi: oare ce îi apucase pe cei de la Serviciul de Imigrări 
încât îi acordaseră viza lui Lenigo? Şantaj? Acesta trebuia să fie 
motivul, în sensul strict, contemporan, al uneia din enclavele 
negre ţinând un cuțit la gâtul federal. Ce, cine, unde? 
Blackbury? Imposibil. Primarul Black devenea tot mai paranoic, 
dovadă stând expulzarea lui Pedro Diablo pe baza unor simple 
motive genetice, şi a afirmațiilor lui Uys... 

Problema care îl frământase în timpul micului dejun începu 
din nou să-l sâcâie: având în vedere că Diablo urma să apară la 
birou astăzi, putea oare realiza un reportaj despre prezenţa în 
țară a lui Uys? Era oare Campbell deajuns de disperat încât să 
treacă cu vederea o încălcare a ceea ce, în mod evident, se dorise 
a fi ceva confidenţial, conform raționamentului lui Prior, în 
schimbul cooperării totale în cazul lui Diablo? 

Şi, la urma urmei, ce fel de om era acest Diablo? Ca perso- 
nalitate publică, toţi cei din domeniul comunicaţiilor de orice fel 
aveau o părere preconcepută despre el — un propagandist strălu- 
cit, sălbatic, total destructiv, ale cărui programe erau receptate 
cu strigăte de încântare în Africa şi Asia. Dar acest lucru era de 
fapt nerelevant. În vremurile de pionerat în presă, aproape ime- 
diat după rudimentara şi primitiva eră a radioului dominată de 
Dr. Goebbels, acel geniu, instinctual, al perioadei intermediare 
Joe McCarthy, se spune că la o petrecere şi-a întâmpinat o mai 
veche cunoştinţă, după ce cauzase concedierea acesteia, 
pierderea celor mai mulți prieteni şi formarea câtorva milioane 
de noi duşmani, cu exclamaţia: „Nu prea te-am mai văzut în 
ultimul timp... oare mă eviţi?” 

Flamen clătină afirmativ din cap. Da, acel om avusese ta- 
lentul de a intui viitorul: diviziunile între public şi privat, 
„negrotei” şi „decoloraţi”, bogați şi săraci, stânga şi dreapta, 
conformism şi nonconformism, toate acestea. Însă după o 
perioadă atât de lungă în care se identificase cu politica oficială 
din Blackbury, oare îşi menţinuse Diablo acea limpezime inte- 

rioară obligatorie care să le permită să aibă o relaţie normală ca 
între doi profesionişti? 

Ridică din umeri. Timpul va decide acest lucru, şi în ciuda 
tuturor întârzierilor la care era supus, se părea că în doar douăzeci 
de minute avea să ajungă la Etchmark Undertower. 

Şi, vrând-nevrând, avea să-şi petreacă acel răstimp ana- 
lizând misterul primirii lui Lenigo în țară. În mod sigur era 
vorba de şantaj, dar scoțând Blackbury din discuţie, ce mai 
rămânea? O enclavă bogată, desigur, deci una din nord... 
Chicago? În nici un caz. Poate una cu o bună eminență cenușie... 

Pocni brusc din degete, privind indignat de propria-i 
obtuzitate — la sigla producătorului de pe bordul aeromobilului 
său. Detroit, desigur! Nu încăpea îndoială! Singura enclavă nea- 
gră care ținea permanent un pistol la tâmpla guvernului federal, 
oraşul supranumit „Africa de Sud a negrilor”, aluzie la disponi- 
bilitatea lor de a face comerț cu duşmanul, la fel cum Afrikanii 
făceau de decenii, adepţii fiind ai sloganului: „Noi negociem de 
pe poziţii de forță!” 

Ce ar fi putut folosi Detroitul ca obiect de şantaj? Ei bine, 
desigur că acest lucru va putea fi analizat de computere. 
Mulţumit pe moment, privi, zâmbind, spre oraşul care era tot 
mai aproape, dar zâmbetul îi pieri instantaneu, când realiză că 
aeromobilul era din nou împins pe o rută ocolită, de data aceasta 
pentru a face loc elicopterelor de luptă guvernamentale, care 
făceau o demonstraţie de forță, lansând rachete în Râul Estic, 
unde acestea ridicau adevărate coloane de aburi. Iar luminile 
care indicau starea de necesitate pâlpâiau pe toate clădirile 
înalte, inclusiv pe ceea ce mai rămăsese din Empire State 
Buiding, care fusese scurtat cu şaptesprezece etaje în timpul 
revoltei din 1988, dar care rămăsese un simbol semnificativ. 

Urăsc zilele în care este în vigoare starea de urgenţă, gândi 
el. Le urăsc, efectiv. E mai rău decât să trăieşti într-o zonă afec- 
tată de uragane. 

CONFERINŢĂ DE PRESĂ 

ȚINUTĂ DE SUCCESORUL ULTIMULUI ȘEF DE STAT 
CARE ERA CAPABIL DE A ACOPERI 

FISURA DE CREDIBILITATE, 

FĂRĂ MARI SFORTĂRI 


Preşedintele Gaylord: — *Mneaţa, doamnelor şi domnilor! 

Reporterii: — Pe cuvânt, chiar că e dimineață! Până acum 
sunteți la obiect, domnule preş”! 

Preşedintele Gaylord: (chicotește) 

Coordonatorul reporterilor!: — Mai întâi, domnu” preș”, 
comentariile dumneavoastră referitoare la decizia de a-l primi în 
această țară pe Morton Lenigo, având în vedere cunoscuta lui 
participare la dinamitarea Castelului Cardiff, din Ţara Galilor, 
izgonirea Lordului-Primar al Manchesterului, din Anglia, și 
capturarea de către „negrotei” a oraşului Birmingham, Anglia, 
şi, de asemenea, având în vedere revolta iniţiată în New York de 
X-Patrioţi, peste noapte, şi de alte grupări extremiste care au 
considerat această decizie o mărturie a slăbiciunii în fața 
amenințărilor din partea Ghanei, Nigeriei, şi a altor puteri ale 
populaţiei negre. 

Preşedintele Gaylord: — A... da, cred că mi s-a prelucrat o 
declaraţie... numai puţin. (Răsfoieşte documentele de pe birou.) 
Uitaţi aici: „Decizia de a-l primi pe Mortin Lenigo a fost luată 
în deplină cunoștință de cauză față de afirmaţiile făcute împotriva 
lui de către oratori rasişti din Marea Britanie, şi în baza ide- 
alurilor Marii Societăţi care este menită a menţine un echilibru 
omo...ăăă...omo...geniu?... ăăh... 

a R  E 
' Martin Luther Spry, agenţia Holobeam-Reuters (nota autorului). 

Coordonatorul reporterilor: — Omogen, cumva, domnu” preş"? 

Preşedintele Gaylord: Da, cred că da... între cetățenii de 
culoare ai planetei, care aspiră în mod justificat la independenţă, 
Şi concetăţenii lor, care printr-un concurs de împrejurări au parte 
de un nivel de viaţă mult mai bun. 

Reporterii: (râsete) 

Un reporter neidentificat: — Ţine-o tot aşa, dragă, asta ultima 
a fost (ultimul cuvânt inaudibil, râsete). 

Myramay Welborne, de la Pan-Can: — S-au făcut reco- 
mandări, pe toate canalele de presă, de la Capetown, să bombar- 
dați enclavele negre, începând cu Detroit şi să-l împuşcaţi pe 
Lenigo, cât timp nu-i are cu el pe gealaţii lui care să-l răzbune. 

Preşedintele Gaylord: — O, Myramay! Mă bucur să te 
revăd! Te-ai descotorosit de târâtura aia cu care te însurasei? 

Myramay Welborne: — Nu. A fost o lună de miere grozavă 
Şi a durat puțin mai mult, asta e tot. Ce-ar fi să-mi răspundeţi? 

Preşedintele Gaylord: — Mda, cred că am aici ceva care se 
va potrivi... Mda. „Este bine cunoscut faptul că extremiştii albi 
din Africa de Sud nu se vor da în lături de la nimic pentru a dis- 
credita idealurile unei societăți multirasiale. Nu am nici un alt 
comentariu referitor la această recomandare josnică.” 

Coordonatorul reporterilor: — Pardon, am crezut că le-am 
epuizat pe toate. 

Phyllis Logan Quality: — Păi, dată fiind cifra morţilor din 
timpul nopţii, care ṣe ridică la o mie două sute unsprezece... 

Reporterii: (râsete) 

Phyllis Logan Quality: ...şi cele şaizeci de mii de arestări 
care urmează a fi făcute, lucrurile nu arată deloc bine, la dracu”! 

Reporterii: Ooo! Ce limbaj vulgar! (râsete) 

Phyllis Logan Quality: Nu e nimic amuzant! Propriile noas- 
tre studiouri au fost... 

Preşedintele Gaylord: După ce îţi termini „clipul publici- 
tar”, Phyllis... 

Reporterii: (râsete) 

Un reporter: Lăsaţi-o în pace, e nouă aici! Şi e chiar 
drăguță! 

Preşedintele Gaylord: — Mai bine spune-le calculatoarelor 
că vrei să fii creditat ca „reporter neidentificat” pentru cele 
spuse... Doar nu vrei ca oamenii să creadă că după atâția ani ai 
devenit sensibil, nu-i aşa? 

Reporter neidentificat: Vă e uşor să vorbiţi, domnu” preş”! 
Fiul meu Tom a venit noaptea trecută acasă cu o arsură de gradul 
trei pe umăr. A fost nimerit de un lunetist. 

Preşedintele Gaylord: Am aici o declaraţie pregătită şi în 
această privinţă, pe aici, pe undeva... Mda: „Oricât de 
regretabile sunt distrugerile provocate de extremişti propri- 
etăţilor noastre... 

Reporter neidentificat: Las-o dracu” de proprietate! E vorba 
de fiul meu! 

Președintele Gaylord: Păi, oricum avem prea multă lume în 
țara asta! 

Coordonatorul reporterilor: Putem să scriem ce aţi spus 
acum? 

Preşedintele Gaylord: Voi scrieți numai despre declaraţiile 
prelucrate special pentru presă! Deci nu şi observaţiile neofi- 
ciale! Dacă vreţi să citați ceva, luaţi un teanc de declaraţii ofi- 
ciale, aşa trebuie! Mai e ceva? Am o întâlnire la clubul de tir. 

Coordonatorul reporterilor: Sigur, dom” preş”, nu vrem să 
vă reținem de la un „contact” important. 

ADUNÂND RĂMĂȘIȚELE 


Procesul de sortare de la taberele de prizonieri de la 
Westchester începu în jurul orei cinci şi jumătate, iar la ora 
şapte, arestaţii cu dosare verificabile de probleme psihice 
erau deja transportaţi la Ginsberg iar calculatoarele bâzâiau 
necontenit, din cauza numărului mare de formulare de 
internare „în grija statului” Mogshack nu era solicitat să 
asiste la operaţiuni de rutină precum aceasta, dar Reedeth era 
adjunct şi trimiseră după el un aeromobil al poliţiei, la ora 
şapte şi zece. Aflată oficial în concediu de o lună, Ariadne 
auzi un buletin de ştiri matinal şi sosi la ora opt fără zece, şi 
cu ajutorul a trei psihiatri ai poliţiei rezolvară problema în 
două ore. De data aceasta nu erau decât în jur de şapte sute 
de suspecţii de boli psihice. Guvernul statal nu mai voia să 
accepte o dovadă de internare ca echivalent al existenței unor 
tulburări psihice. Emiseseră o ordonanță, prin intermediul 
Curţii Supreme, conform căreia era obligatorie atestarea de 
către un medic activ. 

Străbătând aleile dintre arestați îngrămădiți, somnolenți din 
cauza gazelor inhalate, Reedeth verifică actele fiecăreia dintre 
ei: „Manfred Hal Cherky — trimiteţi-l înapoi, Lulu Waterson 
Wall, pe ea ar fi mai bine s-o reținem, ca Harry Madison să nu 
mai fie şi la anul singurul negru de aici... Philip X ben Abdullah, 
şi pe el cred că îl reținem aici... 

Aparatele calculară cifra totală a celor ce urmau să fie inter- 
naţi, iar când el se apropie prea mult de limita de locuri a spi- 
talului, calculatoarele coborâră nivelul anterior al unor analize 
pentru a compensa, eliminându-i pe cei cu cele mai vechi certifi- 

cate de bolnav psihic şi trimițându-i la Westchester, pentru a fi 
închişi laolaltă cu ceilalți deținuți. 

Brusc, încremeni, holbându-se la o figură lividă, nemişcată, 
deşi nu i se administraseră gaze, cu braţele în jurul genunchilor, 
cu ochii deschişi dar fără a vedea ceva, încremenită în acea pozi- 
ție ghemuită. 

— Dumnezeule, spuse el. Ea ce caută aici? 

LA MARE DISTANȚĂ, ÎN SPAȚIU ȘI TIMP, 
DE STRADA GOLFULUI, FAIMOSUL PUNCT 
DE INTEASECTARE ÎNTRE PERSOANE 

CU O CULOARE A PIELII DIFERITĂ 


La doar câteva clipe după ce Flamen cobora în biroul său de 
la Etchmark Undertower — clădirea care instituise moda noului 
secol, aceea a clădirilor care penetrau scoarța terestră la fel cum 
celelalte care se ridicau în văzduh, pentru a atinge străfundurile 
Manhattan-ului, într-o zonă în care acesta era mai înclinat — 
monitorului rețelei de comunicaţii prinse viață, afişând chipul 
lui Prior. 

— A, Matthew! spuse el cu o evidentă ușurare în glas. Ai 
fost reținut undeva? 

— Sigur că am fost! se răsti Flamen. Toate traseele au fost 
deviate, în toate direcţiile. Am crezut că nu o să mai ajung aici 
vreodată. Diablo a apărut? 

— Sigur că da. E chiar aici, în biroul meu. ÎI voi aduce ime- 
diat la tine. L-am făcut să aştepte puţin, dar cred că e mai bine 
să te cunoască înainte să pornim... ăăă... să ne punem „pe bârfă” 

Flamen se mai înveseli, pe moment. Întotdeauna era 
amuzat atunci când, într-un moment de modestie, Prior folosea 
acea inflexiune ușor dezaprobatoare unei expresii pe care el o 
considera „de argou” Cel puţin aceasta era folosită de unul sau 
două secole, în mod respectabil, dar pentru Prior ea tot nu era 
în regulă. 

— Bun, adu-l la mine, spuse el cu voce tare, așezându-se în 
fotoliu. 

lată deci, clipa cea mare. lată-l, ghidat de agitatul Prior, pe 
faimosul Pedro Diablo, ciudat de timid în gesturi (însă acest 

lucru se datora probabil şocului expulzării sale din mediul fami- 
liar, în care trăise o viață), aruncând priviri scurte în toate 
direcţiile. Un bărbat prezentabil, mai tânăr decât îşi imaginase 
Flamen, în mod sigur nu avea încă patruzeci de ani. Avea, însă, 
în spatele lui, un deceniu de celebritate, desigur. Acest lucru 
explica imaginea greşită pe care şi-o formase despre el. Suplu, 
musculos, cu părul şi barba marcate de nişte cârlionţi spiralați, 
în stil asemănător celui african, îmbrăcat cu nişte haine la modă 
în New York, în loc de robele tipice purtate în Blackbury — un 
costum negru cu dungi verzi şi pantofi verzi... Flamen îl exa- 
mină în detaliu, în timp ce îşi strângeau mâna, după care Diablo 
acceptă să se aşeze, rosti nişte fraze de complezenţă, afirmând 
că unmărise adesea emisiunea lui Flamen, etc. 

În ciuda orelor de frământări, totuși, din timpul nopții, pe 
care intenţionase să o dedice acestei sosiri a lui Diablo, Flamen 
se trezi că nu avea nici un plan de acțiune. Formalităţile fură 
urmate de o lungă perioadă de tăcere, care îi provocă lui Prior o 
evidentă stare de nervozitate. Tocmai își dresese glasul şi părea 
a fi pe punctul să rostească nişte banalități, de dragul conver- 
saţiei, când Flamen se decise spre propria-i surprindere, 
aproape — că nu avea să se chinuie să fie diplomatic. 

— Ei bine! spuse el, privindu-l pe Diablo fix în faţă, pre- 
supun că se potriveşte cu impresia dumitale despre societatea 
albă, faptul de a te găsi aici ca rezultat al unei mituiri, nu-i aşa? 

Prior rămase cu gura căscată. Flamen îi zâmbi dulce. 

— Lasă-mă, Lionel, spuse el. Nu am chef să fac pe politicia- 
nul astăzi. Am acceptat să iau mită, şi mi-e ruşine de acest lucru. 

— Dar, cineva cu talentul binecunoscut al domnului Diablo 
în acest domeniu... 

— O, desigur! Îi respect munca enorm. Îi respect de aseme- 
nea cunoscuta sa antipatie față de ipocrizie şi vorba pe ocolite. 
Aş vrea să fiu şi eu măcar pe jumătate la fel de consistent. 

— Eu sper să învăţ de la dumneata să nu mai fiu atât de con- 
sistent, murmură Diablo. Nu e nimic consistent în ceea ce mi s-a 


— 173 — 


întâmplat mie în aceste ultime patruzeci şi opt de ore. Sigur, sun- 
teţi liber să mă considerați o formă de mituire... cred că e un 
privilegiu, să fiu tratat drept momeală de schimb pentru un ser- 
viciu oferit de dumneata. 

Cine ar fi crezut? Sunt pe drumul cel bun, îşi spuse Flamen, 
mulțumit. 

— Atunci hai să lăsăm la o parte orice prefăcătorie! 
exclamă el. Vă voi dezvălui fără menajamente de ce v-am pri- 
mit aici, da? Emisiunea noastră este bruiată iar inginerii de la 
Holocosmic spun că nu pot elimina aceste interferenţe. Eu cred 
că există un motiv întemeiat al acestei neputinţe — bruiajul nu 
afectează nici o altă emisiune transmisă din studiourile lor. Am 
nevoie de nişte date sigure, pentru a-i înfrunta, ceea ce înseamnă 
libertatea de a utiliza computerele, pe perioade lungi de timp, pe 
care altminteri nu mi le-aş putea permite. Aşa că am căzut la o 
înţelegere — sau, mai degrabă Lionel a făcut-o, dar eu îl aprob 
total în această privinţă. 

Diablo înclină capul gânditor. 

— Înţeleg. Totul a picat la țanc, nu? Bustafedrel avea 
nevoie să-mi găsească repede o emisiune, ca să nu întreprind 
ceva pe cale judecătorească, dumneata aveai o problemă, pentru 
rezolvarea căreia îți trebuia ajutorul guvernului, aşa că am ajuns 
aici. Continuă, deci. 

Flamen ezită. 

— Nu că te-aş subestima..., începu el, dar Diablo îl între- 
rupse, ridicând mâna. 

— Prietene, nu-mi pasă de ce spui, sau de ce spune oricine 
altcineva, în acest moment. leri am fost atât de subestimat... 
Înţelegi ce vreau să spun? 

— Sunt perfect de acord! spuse Prior repede. Adică, i-am spus 
şi eu lui Voigt: omul acesta valorează cât două corpuri de armată! 

— Şi cât valorează două corpuri de armată în prezent? 
replică Diablo. 

Urmă o pauză, stânjenitoare. În cele din urmă, Flamen zise: 

— Este adevărat că sunt nepoliticos. Îmi cer scuze. În parte, 
e din cauza lipsei de somn, și parţial din cauză că am analizat 
ieri cazul Morton Lenigo şi mi s-a părut absurd... Spune-mi, ce 
părere ai de faptul că l-au lăsat să intre în țară? 

— Şi-au pierdut mințile, ridică Diablo din umeri. Dar în 
privința aceasta nu au monopolul. 

— Nu, e limpede că şi primarul Black şi-a pierdut minţile, 
replică Flamen. Faptul că te-a expulzat, mai ales pe baza 
spuselor unui Afrikan, e ca şi cum şi-ar tăia cineva venele pen- 
tru a vedea cum curge sângele. 

— Sunt de acord. Nu sunt modest din fire. Cred, de aseme- 
nea, că sunt un mai bun melanist decât el, şi cum ai spus că nu 
aprobi ipocrizia, aş vrea să spun cât se poate de răspicat că nu 
am de gând să trec în tabăra adversă ca să mă răzbun. Dacă ai 
crezut că voi născoci nişte calomnii pentru a-l submina pe pri- 
marul Black sau pe Lenigo sau pe oricine altcineva, te-ai înşelat. 
Am spus doar că vreau să se respecte clauza din contractul cu 
Blackbury. S-a realizat acest lucru. E corect. Deci eu îţi pot oferi 
oricare din acele materiale pe care le am la mine, şi pe care le-aş 
fi folosit în propria-mi emisiune, dacă nu eram alungat din 
Blackbury. Nu-mi plac „decoloraţii” în general, aşa că ele sunt 
îndreptate în majoritate împotriva lor. Dacă este îndeajuns de 
cinstit încât să dai aceste materiale pe post, atunci voi colabora 
cu dumneata. Tot ce este cuprins în aceste materiale este, desi- 
gur, adevărat. 

Flamen văzu cu coada ochiului că Prior se holba la ei, ca un 
peşte în undiţă, evident îngrozit de felul în care decurgea dis- 
cuția. Dar el unul, era mulţumit. 

Era ceva în atitudinea agresivă a lui Diablo care îi aducea 
aminte de anii săi de tinereţe, şi care în același timp îi atrăgea 
atenția asupra schimbărilor survenite de atunci, care se deru- 
laseră atât de lent şi gradat încât nu simţise niciodată vreo dis- 
continuitate. Era ca şi cum... da, era ca şi cum se plimba confor- 
tabil cu un aeromobil, într-o zi însorită, privind alene norii şi 

bucurându-se de soare şi de adierea vântului, şi realizând brusc 
că avea o întâlnire de afaceri în urmă cu o oră, într-un oraş aflat 
la opt sute de kilometri distanță, în direcţia opusă. 

Se gândi la promisiunea făcută ieri, şi anume că avea să se 
răfuiască cu Mogshack. De ce spusese acest lucru? Din cauză că 
era sincer îngrijorat pentru Celia? Aşa fusese înclinat să creadă, 
dar personalitatea tăioasă a lui Diablo, călit într-o comunitate în 
care negrul era negru iar albul era alb, şi în care nu existau 
nuanţe cenuşii, dăduse la iveală acea prefăcătorie precum sarca 
pe o rană. 

Nu. În adâncul sufletului, ştia că nu mai era interesat de 
Celia. Se resemnase, cu luni în urmă, cu ideea că o pierduse ca 
soţie, şi imediat ce ea îşi pierduse această calitate, devenise o 
persoană oarecare, o străină. Cu toate acestea, tot aşa cum în 
tinereţe obişnuia să vorbească în aceeaşi termeni tăioşi ca şi 
Diablo, tot astfel în tinereţe rostise în mod sincer legămintele 
oficiale ale căsătoriei. 

Una era să recunoască faptul, dureros, că mai mult de jumă- 
tate din căsătoriile oficiate în America secolului douăzeci şi unu se 
încheiaseră deja cu divorțuri, deși nu trecuseră decât paisprezece 
ani din acest secol şi altceva era să atribui persoanei care, cândva, 
s-a aflat în centrul universului pentru tine, o simplă calitate de 
instrument folosit pentru subminarea lui Mogshack și demon- 
strarea faptului că Matthew Flamen, „demascatorul”, reprezenta 
încă o forță demnă de luat în seamă. 

Toate acestea ieşiseră din sfera subconştientului său, fuse- 
seră analizate în timpul nopţii şi era nevoie doar de nişte împre- 
jurări care să umple paharul pentru a le transforma în ceva cert. 
Din întâmplare, Diablo era cel care „umpluse paharul”, şi o 
făcuse într-un moment în care raţiunea îl avertiza să nu 
reacționeze, căci în mai puțin de două ore avea de montat, de 
finisat şi de transmis o emisiune. 

— Matthew, s-a întâmplat ceva? îl auzi pe Prior spunând. 

Făcu un efort uriaş pentru a reveni la realitate. 

— Nu, nimic, minţi el, pe un ton calm. Mă gândeam numai 
cum să-l familiarizez pe domnul Diablo cu tehnicile noastre, dar 
nu cred că asta va fi o problemă, nu-i aşa? Pesemne că în 
Blackbury folosiți echipamente mai mult sau mai puţin 
asemănătoare cu ale noastre. 

Diablo măsură din ochi consolele computerizate care ocu- 
pau trei ziduri ale biroului, cu câte un monitor deasupra 
fiecăreia, şi scutură din cap. 

Nu. Mă îndoiesc că există asemenea dotări în vreuna din 
enclavele negre, exceptând poate Detroit, iar dacă există aşa 
ceva acolo, e probabil folosită pentru apărare şi calculul bugetar, 
nu pentru propagandă. Sincer să fiu, chiar mă întrebam la ce 
servesc toate acestea. 

— Atunci, să-ţi arăt, spuse Flamen, ridicându-se. Nu avem 
prea mult timp ca să realizăm emisiunea de azi împreună, dar am 
montat odată o emisiune de zece minute în timp util, aşa că dacă 
trebuie să mă grăbesc, o pot face... la să vedem! 

Traversă încăperea, îndreptându-se spre consola cea mai 
apropiată de fereastră şi rămânând acolo în picioare. Aceasta era 
cea mai intens folosită, după cum se putea vedea după urmele 
adânci de unghii de pe suprafaţa tastelor. 

— Vom începe cu începutul, spuse el, pe un ton parţial 
batjocoritor, parțial mânios. Afacerea Morton Lenigo. Mai întâi, 
informaţiile de bază — formă pe tastatură un cod, cu gesturi 
experte. Acum, după ce au fost afișate, să vedem dacă putem 
pătrunde mai: adânc. De exemplu, să întrebăm computerul ce a 
amenințat guvernul oraşului Detroit că va face, pentru a obţine 
acceptul de intrare a lui Lenigo în țară. 

Diablo se apropiase de el şi privea. Flamen îl auzi, mulţu- 
mit, cum trăgea încet aer în piept, în momentul în care el dădu 
glas ideii care îi venise în timp ce se afla în aeromobil. 

— Detroit a fost, nu? Tu trebuie să ştii cel mai bine. Nu-ţi 
face griji, nu voi încerca să storc informaţii de la tine. 
Echipamentul nostru nu e chiar cel mai bun din lume, dar e foarte 


— 197 — 


bine aprovizionat cu informaţii, şi oricum, chestia asta nu am fost 
nevoit să o scot de la compiiter — am dedus-o, pur şi simplu. 

În subconştient, îşi dădea seama că adoptase acel ton supe- 
rior pentru a se răzbuna pe „negrotei”, pentru acea tulburătoare 
criză de autoanaliză, pe care o suferise un minut mai devreme, 
Şi nu se putea opri, iar acest lucru îl tulbura de asemenea. 

Doamne, încep să mă întreb cum de mai am prieteni, dacă 
mă comport astfel, în ultimul timp. Chiar mai grav... oare mai 
am de fapt prieteni? 

Cu voce tare, însă, reacţionând la afişarea pe monitorul de 
deasupra tastaturii a unei scurte liste de subiecte-cheie, fiecare 
urmate de un procent de probabilitate, spuse: 

-— Vezi, se spune aici că cel mai sensibil punct unde se 
poate aplica o presiune este evaluarea anuală a impozitelor. 
Piaţa aeromobilelor, a vehiculelor de transport comercial şi a 
celorlalte produse principale ale lor a fost deja saturată, iar ei nu 
şi-au pus la punct programul de înlocuire, din cauza învechirii, 
a acestora, aşa cum îşi propuseseră. Ne-am putea trezi cu un blo- 
caj de cel puţin trei luni înainte de a ne epuiza proviziile proprii, 
şi dacă am fi nevoiţi am putea să încălcăm contractul pe care 
guvemul federal l-a întocmit cu ei şi să ne producem propriile 
vehicule de rezervă. În acest timp ei ar avea parte de revolte din 
cauza foametei, în decurs de aproximativ o lună şi jumătate. Noi 
le menţinem în mod deliberat proviziile de hrană la un nivel 
redus. Cu toate acestea, cantitatea de energie şi apă pe care o 
cumpără ei reprezintă o parte atât de însemnată a bugetului fede- 
ral, în monedă forte africană sau orientală, încât a-i amenința 
cu... oh, poate o uzină de condensare... S-a întâmplat ceva? 

Diablo înghiţi în sec. 

— Da, spuse el pe un ton sfidător. Cred că vrei să mă tragi 
pe sfoară. Face parte din înțelegerea cu guvernul federal, nu? Ca 
parte a prețului pe care l-ai plătit. 

— Cu mâna pe inimă îţi spun că nu e aşa, spuse Flamen, cu 
un zâmbet vag. Dar presupun că e adevărat, nu? 

— Ei bine... Of, în regulă. Te cred. Da, este adevărat. chiar 
şi partea cu uzina de condensare atmosferică. Urma să difuzăm 
această ştire în jurul sfârşitului de săptămână. Cred că nu e cazul 
să spun mai multe. 

— Încă o dată „negroteii” îşi iau revanşa împotriva „deco- 
loraţilor” pentru faptul că aceștia au denumit un act antisocial, 
dezgustător — „şantaj”? 

— Noi le numim „gropari”, spuse Diablo în cele din urmă. 
Ştii, de la expresia aceea, „cine sapă groapa altuia... Îmi pare 
rău, nu am vrut să-ţi irosesc timpul, când văd că te grăbeşti aşa. 
Însă nu înțeleg un lucru. 

Îşi pipăi burta, fixând cu privirea monitorul. 

— Când dispui de un asemenea sistem analitic, care poate 
scoate la iveală adevărul din afaceri atât de bine mascate cum este 
cazul „şantajului lui Lenigo”, de ce mai e nevoie de o emisiune 
anume realizată de un „demascator”? Normal ar fi ca buletinele 
obişnuite de ştiri să fie îndeajuns. de detaliate şi fără aşa ceva. 

— De ani de zile îmi câştig existenţa datorită faptului că 
aceste buletine de ştiri nu sunt aşa cum spui că ar trebui să fie, 
spuse Flamen pe un ton ferm. 

Apoi, continuă, împăciuitor: 

— Aici e altfel, Diablo. E o chestie psihologică majoră. 
Noi ne uităm la ce se poate vedea și ne oprim la suprafaţă. 
Presupun că am prins acest obicei cândva, în secolul trecut, ca 
atunci când... ei bine, ca atunci când ne uităm la tine şi proba- 
bil că te etichetăm „negrotei” şi atât. Punct. Noi vedem ştirile 
ca pe o relatare detaşată a ceea ce s-a întâmplat, indiferent de 
cauze. Ieri a fost un cutremur, azi are loc o revoltă, mâine va fi 
o tornadă. Pricepi? 

— Da, se leagă, spuse Diablo. Continuă. 

— Bun. Unde rămăsesem? A, da. Ei bine, voi da la evaluat 
toate subiectele pe care le-am lăsat peste noapte spre a fi dise- 
Cate, şi voi verifica din nou pe monitor să văd ce s-a mai ivit 
de atunci... 

Ecranul prinse viaţă, apoi se stinse, apoi din nou prinse viaţă, 
fiecare factor al fiecărei reportaj fiind pe rând evaluat şi prezentat. 
— Ah, e în regulă. Astăzi avem destule subiecte utilizabile. 

— Cum ştii care sunt cele utilizabile? 

— Mă bazez de obicei pe un procent de cel puţin optzeci la 
sută drept indice al probabilității ca faptele să fie reale. 
Funcţionează. Odată am folosit un material cotat cu şaptezeci şi 
opt la sută şi a trebuit să-mi cer scuze şi să plătesc daune, dar pe 
aparatura aceasta nu am avut niciodată probleme cu vreun mate- 
rial care avea un indice de cel puţin optzeci. Deşi prudenţa m-a 
făcut să ratez materialul cu Lenigo ieri. Era cu cinci puncte sub 
cea mai probabilă alternativă. 

-— Aceasta fiind...? 

-— Aceea că Gottschalk produc din nou panică în mod 
intenționat. Însă nu prea avea rost să dau acest material. Toată 
lumea ştie, de ani de zile, că aşa procedează pentru a-şi creşte 
nivelul vânzărilor. Sunt nişte monştri, care profită de ura dintre 
oameni şi de spaimele acestora, şi cum specia umană este ceea 
ce este, e posibil să se îngraşe în continuare de pe urma 
defectelor noastre, până se vor prăbuşi sub propria lor greutate. 

— Noi nu avem parte de aşa ceva în enclave, spuse 
Diablo. Mă refer la companiile de vânzări ale celor de la 
Gottschalk. Suntem o insulă de desfacere a produselor într-o 
mare de ostilitate. 

— Mda. 

Flamen urmărea cu atenţie ecranul, pe care erau afişate 
subiectele pentru emisiune, pentru a fi analizate intens. 

— Apropo, am ceva legat de Gottschalk. lată. Nu cred că va 
însemna totuşi prea mult pentru tine, pe moment. 

Diablo privea fix monitorul. 

— IBM, 375 000 de dolari, Honeywell 233 000 de dolari, 
Elliot... Nu, nu-mi spune cine ştie ce. 

— În ultimul timp am tot cumpărat echipament de proce- 
sare a datelor. de înalt nivel. În cantităţi mari. Acestea sunt fac- 
turile onorate ieri. 

— Facturile pe o zi?! spuse Diablo neîncrezător. 

— Uite, scrie aici. Ce zici... încerci 0... explicaţie? 

Diablo începu să-şi frământe barba atât de tare, încât aceasta 
era în pericol să se rupă din rădăcini. 

— Hmmm! Nu prea am dat niciodată multă atenţie celor de 
la Gottschalk, mă tem. Nu e un lucru înţelept, într-un loc ca 
Blackbury, să rişti să-i jigneşti pe cei care ne sprijină cum ne 
sprijină ei. Dar am crezut că folosesc una din băncile de date de 
la Iron Mountain. 

— Aşa şi fac, spuse Flamen, ezitând. 

Apoi, recunoscând în sfârşit în sinea lui că în timpul nopţii 
fusese înspăimântat de această întâlnire a lui cu un om a cărui 
reputaţie o întrecea pe a lui în ciuda tuturor obstacolelor — lipsa 
fondurilor, a resurselor și a suportului masiv din partea albilor 
bogați cedă impulsului de a-l impresiona din nou cu 
cunoștințele lui detaliate: 

— Se pare însă că unul din codurile de securitate este de 
vânzare, pentru un preț ce depăşeşte cu puțin un milion. Dacă au 
ajuns în acest punct, e evident că se pregătesc să se retragă total 
de la Iron Mountain, nu-i aşa? 

— În interesul propriului lor echipament? 

— Eu zic că pare destul de probabil. 

— Poate că ştiu ceva, spuse Diablo după o clipă de gândire. 
Ai verificat lista clienților curenți de la Iron Mountain pentru a 
vedea dacă se găseşte pe ea cineva care e pe lista neagră a celor 
de la Gottschalk? 

— Ah... 

Flamen îşi muşcă buzele. 

— Fir-ar să fie, nu m-am gândit la asta. Mulţumesc. Voi 
vedea dacă apare ceva de aici, dar s-ar putea să-mi ia ceva timp 
Până obțin lista clienţilor. 

Apăsă din nou pe tastele de pe consola alăturată, gândindu-se 
la posibilitatea ca Iron Mountain să fie distrus în întregime de o 

bombă adusă din afară. Acest lucru ar zgudui din temelie organi. 
zarea a cel puțin o mie de corporații de prim rang. 

Şi era o posibilitate pe care în mod cert ar fi trebuit s-o ia în 
considerare. 

— Acum! continuă el. Avem deja un material înregistrat de 
la un eveniment deosebit, astfel că ne putem permite să facem 
astăzi mofturi. Vom începe, cred, cu un subiect care te intere- 
sează personal. Ce caută Herman Uys în Blackbury şi cum a 
reuşit să-l convingă pe primarul Black să-şi expulzeze omul de 
încredere în domeniul mass-media? 

— la stai...! se încordă Diablo instantaneu. 

Îşi înăbuşi imediat reacția sub privirea fixă a lui Flamen. 

— Eşti de acord ca unui alb sud-african să-i fie permis să 
saboteze canalele de propagandă ale comunităţii negre din 
America, spuse Flamen pe un ton plin de subințeles? 

— Eu... ăăh... 

Diablo trase adânc aer în piept şi în cele din urmă scutură 
din cap. 

— Bine, atunci. Haide să aflăm ce date avem referitoare la 
Uys. Nu e nevoie să mă interesez de primarul Black. E foarte 
orgolios, şi avem o cantitate enormă de material despre el. 

Flamen se duse lângă un calculator aflat pe peretele perpen- 
dicular pe primul. 

— Cam aşa m-am gândit şi eu, murmură el când, drept 
răspuns la întrebarea lui, ecranul se umplu de nişte date. Nimic, 
practic! Material bidimensional, în alb-negru, şi atât! Ei bine, 
ne putem descurca şi cu atât. Aceasta e mai recentă, față de 
celelalte. 

Ecranul se înceţoşă, apoi imaginea se limpezi, prezentându-l 
pe Uys coborând scările de la uşa unui avion, probabil acasă, în 
Africa de Sud. fiind apoi întâmpinat de familia lui şi făcând 
semn către un grup de reporteri să plece de acolo. 

— Haide să folosim ceva culoare, adâncime holografică... 
da, așa e mai bine... bun... putem extrage de aici şi combina CU 

rimarul Black şi haide să vedem cum... e pământ american şi... 


n-ar strica să aibă cu el nişte gorile... A, nu e rău pentru început, 


nu-i aşa? ȘI 

Aceasta era partea pur creativă a muncii sale, şi îi plăcea 
întotdeauna foarte mult: adaptarea celor mai slabe materiale, 
neprelucrate, astfel încât acestea să capete culoare, imagine 
tridimensională atât de convingătoare încât doar cineva care s-a 
aflat cu adevărat la locul evenimentelor ar putea indica inexac- 
tităţile. 

— Doamne, parcă e magie! murmură Diablo, nefăcând nici 
un efort de a părea blazat. 

Imaginea de pe ecran evoluase, trecând printr-o perioadă 
de confuzie haotică, până la o reprezentare clară a lui Uys la o 
masă de laborator — în America, în mod cert, deși aceasta era 
impresia de ansamblu, fără ca vreun detaliu anume să indice în 
mod limpede acest lucru — întorcându-se spre a i se adresa pri- 
marului Black, în momentul în care acesta intra, însoţit de două 
gărzi înarmate. 

— Nu e nimic magic în asta, spuse Flamen, cu simplitate. 
Am avut, pur şi simplu, datele potrivite pe care să le folosesc — 
designul tipic al unui laborator genetic, analizele de calculator 
corespunzătoare, materialul corespunzător aflat în recipientele 
din încăpere, chestii din astea. Scenele sunt în mod automat 
analizate din punct de vedere al condiţiilor meteo, al 
îmbrăcăminţii, a unghiului razelor solare, şi aşa mai departe, şi 
acum nu mai trebuie decât să adaugăm sunetul. 

Lovi nişte taste, formând un cod. 

— Voci — trebuie să avem ceva înregistrat pe bandă de la 
Uys, aşa cred, şi chiar dacă nu avem, computerul va imita accen- 
tul sud-african. Tărăgănarea specifică a frazelor... să o condi- 
mentăm puţin cu câteva expresii favorite ale Afrikanilor... şi, 
lată, e gata! 

Imaginea fixă se puse în mişcare. Dinspre o boxă mascată 
se auziră voci. Primarul Black spuse: 

— Cum te mai descurci cu activitatea de curățenie a 
locuinţei noastre? 

Uys tresări, se îmbujoră puţin, se controlă şi răspunse pe un 
ton sec, pe care oricine l-ar fi atribuit unui Afrikan. 

— Dacă vreţi să spuneţi cum decurge campania de purifi- 
care a moştenirii genetice melaniste a acestui oraş, am localizat 
numeroase linii genetice impure care trebuie întrerupte. E vorba 
mai ales de o corcitură pe nume Pedro Diablo care... 

Flamen apăsă pe un buton şi sonorul se stinse, deşi ima- 
ginile continuau să se deruleze. 

— Cum ţi se pare? întrebă el. 

Diablo îşi trecu mâna peste frunte, părând uluit. 

— E fantastic, recunoscu cl. Mă refer la acurateţea detali- 
ilor. Ca de exemplu reacţia lui Uys la aluzia că fusese angajat 
ca un valet Bantu, să facă curat în casa unui negru... perso- 
najele sunt bine conturate, pe toți dracii! Doamne, dacă mi s-ar 
fi dat acces la un asemenea echipament, în loc de studiouri de 
film şi actori! 

— Acces? 

— Adică, dacă bugetul ar fi permis acest lucru. 

Diablo îşi stăpâni cu greu entuziasmul: 

— Şi deci ce răspuns vei propune, la întrebarea cu care ai 
început — de ce se află Uys în Blackbury? 

Flamen reveni lângă tastatura pe care o folosise la început. 

— Încă se analizează acest lucru, spuse el, când ecranul se 
lumină. Săgeata aceea mică — o vezi? — indică faptul că indicele 
creşte încă, pe măsură ce sunt evaluate noi date. O să le las la 
„copt”, pentru o clipă şi mă voi ocupa de subiectul acela special. 
E vorba de o înregistrare pe care am făcut-o ieri la Spitalul 
Ginsberg. O pitoneasă a ţinut o şedinţă de oracole iar eu i-am 
înregistrat perioada de transă. Va reprezenta un bun prolog pen- 
tru ceva ce s-ar putea dovedi a fi de maximă importanţă. 

— Unul dintre subiectele care au apărut mai devreme pe 
ecran? întrebă Diablo. 

— Nu, ceva nou, care se află doar în stadiu de proiect. 
Avem această ofertă, de a folosi gratuit calculatoarele federale, 
după cum ştii, şi unul din modurile în care vreau să folosesc 
această oportunitate este să... în fine, să mă „ocup” de cineva,... 
nu contează de cine... 

Flamen uitase aproape că Prior se afla în încăpere. Îi aruncă 
o privire stânjenită. 

— Vezi tu, eu bănuiesc că tratamentul care li se adminis- 
trează pacienţilor de la Ginsberg, s-ar putea să le agraveze starea 
uneori, în loc să le-o amelioreze, dar directorul este Elias 
Mogshack, şi se bucură de o asemenea reputaţie pe plan mon- 
dial, încât am nevoie de date absolut certe, pentru a-l putea 
ataca. Întreabă-te, totuşi, ce s-ar întâmpla dacă suspiciunile mele 
ar fi întemeiate. 

Întinse braţul şi introduse din nou un cod. Cifra care apăru 
pe ecran îi smulse un strigăt de satisfacție. 

— Un indice de nouăzeci la sută! nici nu-mi aduc aminte 
când am avut ultima dată un asemenea indice ridicat! 

— În favoarea cărui subiect este? întrebă Diablo. 

— În favoarea probabilității ca el să fie azvârlit la gunoi! 
Caz în care eu efectiv nu pot să nu introduc acel prolog... să 
alocăm înregistrării cu pitoneasa maximum de minute pe care 
le pot aloca unui simplu subiect, conform contractului cu 
Holocosmic, adică patru. Uite! E gata vreo altă evaluare? Încă 
nu? Ai ales o zi bună, Diablo, se pare că am dat de firul unor 
subiecte foarte profunde. Să lăsăm asta, mai vreau să capăt 
evaluarea pentru încă un material înainte de a începe să montez 
emisiunea, şi avem încă nouăzeci de minute la dispoziţie. Haide 
să vedem ce şanse avem să scăpăm de problema aceea, de sabo- 
taj, despre care ţi-am povestit, putând folosi, gratuit şi neli- 
mitat, calculatoarele guvernamentale. Comparând, desigur, şi 
Cu ceea ce va da la iveală în mod sigur Holocosmic, nu peste 
mult timp, dar eu sunt adeptul unor verificări amănunțite, din 
mai multe surse. 

Se aplecă peste tastatură şi scrise, atent, întrebarea. Lângă 
el, urmărindu-i fiecărei mişcare, Diablo spuse: 

— Chestia asta cu sabotajula..oare angajaţii voştri au cedat 
la presiunile cuiva pe care l-aţi jignit? 

— Aş vrea eu ca oamenii să se simtă într-atât de ofensați 
încât să reacționeze astfel, murmură Flamen. Au trecut însă doi 
ani de când un agent publicitar a încercat să-mi anuleze emisi- 
unea, pentru că am spus ceva ce nu i-a plăcut. Aici, oamenilor 
nu pare să le mai pese:prea mult. Cel mai probabil, chiar cei de 
la Holocosmic vor să mă dea la o parte pentru a face loc încă 
unui spaţiu publicitar sută la sută. 

Cuvintele i se stinseră. Pe monitor, ca răspuns la întrebarea 
formulată de el, codificat, se afla o singură cifră: un inexplica- 
bil, incredibil zero. 

COPIAT DIN NUMĂRUL DIN 2 MARTIE 1968 
AL ZIARULUI „MANCHESTER GUARDIAN” 


„Statele Unite trebuie să se aştepte la o vară lungă, plină 
de violenţe.” 
Richard Scott, Washington. 


Este acceptat în general drept inevitabil faptul ca revoltele 
rasiale din oraşele americane în vara aceasta să le întreacă în 
violenţă și frecvenţă chiar şi pe cele de anul trecut. 

Şi deoarece cauzele lor sunt — conform analizei din raportul 
Comitetului Naţional Consultativ — atât de adânc înrădăcinate, 
fiind în asemenea măsură un rezultat al modului de viață ame- 
rican, ele vor fi eradicate numai în urma unui imens efort naţio- 
nal, extins pe o lungă perioadă de timp. 

În acest timp, guvernul federal, forțele polițienești centrale 
şi locale, şi cetăţenii obişnuiţi, atât albi cât şi negri, se pregătesc 
deja pentru ceea ce ar putea foarte bine să fie cea mai agitată 
vară din istoria naţiunii. 

„Trupele sunt pregătite.” 

Deşi trupe guvernamentale au fost folosite pentru reprimarea 
revoltelor civile în numai două rânduri din 1923, s-a anunțat 
desfăşurarea de către Pentagon a unui număr de 15 000 de oameni 
în acest scop, în cazul în care forțele locale sau statale s-ar dovedi 
insuficiente. Ei au fost împărțiți în şapte unități de intervenţie şi 
amplasați în apropierea oraşelor cu probabilitatea cea mai mare de 
izbucnire a unor revolte majore. Guvernul a stocat de asemenea, 
echipament special în acest scop în punctele-cheie. 

Insă menţinerea sub control a situaţiei revine în mare 
Măsură autorităţilor statale şi pe întregul cuprins al țării s-a 

anunțat că se fac eforturi considerabile pentru dezvoltarea şi 
modernizarea dotării acestora. 

În unele orașe, poliţia a fost echipată cu un nou tip de armă 
de mare putere, foarte controversată, cu muniţie având o parte 
din caracteristicile glonţului exploziv. Alţii au primit elicoptere 
militare sau maşini blindate din care se poate trage fie cu gaze 
lacrimogene sau mitraliere... 

„Echipe de voluntari” 

Autorităţile orăşeneşti fac deja planuri detaliate. În unele 
oraşe s-a anunţat că poliţia şi-a îmbunătăţit sistemul de culegere 
de informaţii, astfel încât să poată obţine date mai rapide şi mai 
corecte despre revoltele iminente. Într-un comitat din Chicago, 
şeriful încearcă să organizeze o echipă de o mic de voluntari 
care să vină cu propriul armament şi care vor trece printr-o 
perioadă de 40 până la 60 de ore de pregătire de luptă în situaţii 
de revoltă civilă. Acest lucru pare a aduce aminte în mod îngri- 
jorător de grupurile de linşaj de tristă faimă, din trecut. 

Pe de cealaltă parte, cetăţenii americani se pregătesc în par- 
ticular pentru lunga şi încinsa vară care îi aşteaptă. Atât albii cât 
şi negrii se înarmează. S-a raportat recent o creştere bruscă a 
vânzărilor de arme de foc către populaţie, şi aproape că nu există 
familie în America care să nu aibă în casă un pistol sau o puşcă. 
Se pare că şi femeile casnice iau cursuri de tragere cu arma, sub 
organizarea poliţiei. 

O PRESUPUNERE REFERITORRE 
LA CAPITOLUL ANTERIOR, 
FĂCUTĂ ÎN INTERESUL ACESTEI POVESTIRI 


S-a procedat astfel, dar ny a avut efect... 

C eee ee eee maia 
O SITĂ ESTE UN FEL DE CIUR 


Cu o expresie de oboseală şi iritare întipărită pe chip — 
lucraseră şi în timpul pauzei de prânz, selectând arestaţi cu pro- 
bleme psihice, prinşi în timpul revoltei, având grijă ca cei aflați 
sub îngrijire obişnuită să fie deja trimişi înapoi la proprii lor 
medici terapeuţi, revizuind planificările existente şi deschizând 
noi saloane pentru cei care nu urmau a pleca în altă parte — 
Ariadne apăru pe ecranul rețelei interne a lui Reedeth, în timp ce 
el vorbea pe un circuit exterior. 

— O secundă, spuse el repede peste umăr, şi îşi încheie 
conversaţia avută până atunci, cu un ferm: Trebuie rezolvat, şi 
e treaba dumitale să găseşti o cale de rezolvare! Şi ai face mai 
bine să te grăbeşti! 

Întrerupând acea legătură, se întoarse, în scaunul rotativ, cu 
fața la Ariadne. 

— Da? 

— Parcă ai spus că Lyla Clay a fost şi ea internată în 
dimineaţa aceasta. Ei bine, ar fi trebuit ca toate datele femeilor 
arestate, iar ale ei nu erau printre acestea. Ce s-a întâmplat? 

— A, da, da. 

Reedeth îşi trecu, obosit, mâna prin păr, apoi se lăsă pe 
spate şi scoase din sertar un pachet de ţigări. Fumatul era, teo- 
retic, interzis în spital, dar în momente de stres deosebit, toți 
angajaţii personalului medical încălcau puţin regula. Spuse, în 
timp ce căuta ceva de aprins: 

— Am reuşit să o scot din grupul principal. A fost doar 0 
bănuială a mea, dar s-a dovedit că am avut dreptate. 

— Cum adică? 

— Nu avea ce să caute aici de la bun început. 

— Dar parcă ai spus că era într-o stare groaznică. 
Ghemuită, în stare de şoc... 

— Chiar mai mult decât atât. Tu cum te-ai simţi dacă ţi-ai 
vedea iubitul murind în fața ta? 

Ariadne îşi duse, îngrozită, mâna la gură. 

— A fost prins în focul luptei? 

— Exact. Cineva i-a despicat burta cu un topor. A reuşit să 
ajungă acasă, cu ajutorul agentului Gottschalk din zona 
aceea... îţi dau voie să încerci de trei ori să ghiceşti ce a făcut 
nenorocitul. 

Ariadne clătină, tăcută, din cap. 

— A încercat să-i vândă o armă, lângă cadavrul mackero-ului 
ei, care nici nu se răcise încă. 

Urmă o perioadă de tăcere. În cele din urmă, Ariadne spuse: 

— Nu e doar un ticălos, e un monstru! Dar la urma urmei, 
toți sunt aşa, nu? Altminteri nu şi-ar fi ales o asemenea meserie. 

— Acesta este, totuşi, unul dintre cele mai dezgustătoare 
lucruri pe care am auzit că le-au făcut. Şi se pare că după ce 
domnişoara Clay l-a dat afară — ajutându-se de o armă pe care o 
țineau în apartament — el s-a dus la reţeaua de comunicații și a 
făcut plângere împotriva ei, acuzând-o de tentativă de omor. 

După căutări tenace, găsise în sfârşit o brichetă veche, care 
mai avea puțin combustibil, astfel că reuşi să-şi aprindă ţigara. 

Ariadne spuse: 

— E adevărat, sau... 

— Dacă e o invenţie? Nu, e adevărat. În urmă cu o clipă 
Chiar vorbeam cu un căpitan de poliţie, spunându-i ce părere am 
despre poliţişti care se comportă precum subalternii lui. Vezi tu, 
el erau prea ocupați pentru a răspunde imediat apelului, şi de 
abia în jurul orei şase, în dimineaţa aceasta, au ajuns acolo. Au 
Spart uşa și au dat năvală înăuntru. Până atunci ea zăcuse întreaga 
noapte lângă un cadavru, prea speriată pentru a ieşi din aparta- 
ment, chiar şi până la punctul de reţea, căci agentul Gottschalk 
u luase singura armă. 

— Şi au internat-o?! 

— Aveau de gând s-o aresteze, pentru numele lui 
Dumnezeu! O bănuiau de crimă! Până când unuia dintre tembeli 
i-a dat prin cap să caute o armă cu care ea ar fi putut să-l ucidă, 
şi a descoperit că dâra de sânge ducea pe coridor. Până atunci, 
totuşi, pesemne că ea şi-a ieşit din minţi, aşa că au trimis-o aici. 
Tocmai i-am spus căpitanului că ar face mai bine să-l acuze pe 
reprezentantul Gottschalk pentru furtul armei ei, şi să retragă 
imediat mandatul de arestare pentru ea. Dar mă tem că mi-am 
răcit gura degeaba. 

Ariadne confirmă, abătută, cu o mişcare a capului. 

— Doar n-o să vezi vreun poliţist în ţara asta să-i aducă o 
ofensă unui Gottschalk, nu-i aşa? Sunt mult prea îngrijorați să 
nu rămână cu armament demodat... Şi ce-ai făcut cu ea? 

— A, păi am dat ordin să nu fie intemată, ci să primească 
doar tratament de urgenţă la dispensar şi să fie lăsată să se odih- 
nească o vreme. Apoi am cerut să fie trimisă aici ca să stăm 
puțin de vorbă, înainte de a pleca... dacă va putea pleca. Încă nu 
sunt sigur dacă ordinul de internare nu a fost înregistrat, deşi era 
unul dintre cele sosite târziu azi-dimineaţă, şi dacă a fost înregis- 
trat, desigur că va trebui să-i găsim un tutore. 

— N-are încă douăzeci şi unu de ani? 

— Mai are trei luni până îi împlineşte. 

— Păi... o fi având şi ea părinţi, sau vreo rudă? 

— La vârsta aceasta, uneori copiii preferă să nu-şi târască 
familia într-o asemenea mizerie, explică Reedeth. 

Îşi privi ceasul. 

— Oricum, ar putea sosi în câteva minute, şi o voi întreba. 
Vrei să vii şi tu? 

— Hmmm... 

Ariadne aruncă o privire într-un punct care nu se vedea pe 
monitor. 

— Cred că ar trebui să vin, dar nu am timp. În dimineața asta 
avem probleme mari din cauza lipsei de locuri pentru noii-sosiţi, 

iar doctorul Mogshack mi-a cerut să aleg cincizeci de pacienţi 
trecuţi deja la culoarea verde şi să-i externez, pentru a mai face 
puţin loc. 

— Ei bine, nu credeam să apuc ziua în care el va extema 
pacienți prematur! 

Pe chipul Ariadnei se aştemnu o expresie de gheață. 

— Nu e deloc amuzant, Jim, spuse ea. 

— Nu, nu e. Vorbesc şi eu prostii, fiind pe stomacul gol. Îmi 
cer scuze. Dar îl vei avea în vedere pe Harry Madison pentru 
acea listă de extemări, nu-i aşa? 

— Da, sigur, deja l-am trecut pe listă. Însă analizele com- 
puterizate sunt încă nefavorabile. Doamne, tare aş vrea să-l 
putem externa direct într-una din enclavele negre... de exemplu, 
Nework. Dar acela este alt stat şi... 

Ridică din umeri. 

— Oricum, adăugă ea, înveselindu-se puţin, această situaţie 
ne oferă o soluţie convenabilă la problema Celiei Flamen. 

— Chiar aşa? 

Ea îl privi nedumerită. 

— Păi, sigur că da! 

— Penalităţi pentru externare prematură? 

— Voi încerca să-l conving să facă abstracţie de această 
problemă, desigur. La urma urmelor, doar el a spus ieri că vrea 
ca soţia lui să fie extemnată de la noi cât mai repede. 

— O, da, e foarte bine. 

Reedeth înclină aprobator capul. 

— Şi va fi de acord? 

— Încă nu ştiu. I-am transmis mesaje acasă, la birou şi la 
Holocosmic, dar nu mi-a răspuns. Dacă mă gândesc mai bine, aş 
putea să mai încerc în timp ce este procesată lista de externări. 
Altceva? 

— Doar... cum rămâne diseară? 

— Voi fi mult prea obosită, oftă ea, şi întrerupse legătura pe 
circuitul interior. 

CRUZA APROXIMATIVĂ 

A UNUI ORDIN GUVERNAMENTAL 

ÎN URMA CĂRUIA TREIZECI ȘI TREI DE AGENTI 
Al SERVICIULUI DE SECURITATE INTERNĂ 

AU FOST DEGRADAȚI SAU CONCEDIAȚI 

SI DEZONORAŢI 


La un moment dat, în timpul nopții, Morton Lenigo reuşi 
să scape de agenţii Serviciului de Securitate Internă, desemnaţi 
să-l urmărească, iar atunci când lucrurile se liniştiseră îndea- 
juns pentru ca o asemenea problemă să ajungă în atenția 
biroului central, el îşi pierduse deja urma de cinci ore. 


63 


MAI MULTĂ MUNCĂ PE UN SALARIU MAI MIC 


— Presupunând că Voigt şi-a respectat promisiunea, 
această linie ar trebui să intre direct în calculatorul guvernamen- 
tal pe care l-a rezervat pentru ca noi să vedem ce este cu acele 
interferenţe..., spuse Flamen, formând codul adecvat pe tastatura 
rețelei de comunicaţii, cu o serie de clic-uri. Da, iată, am intrat. 
Acum vom introduce emisiunea, aşa cum a fost ea montată şi 
vom lăsa calculatorul să o compare cu versiunea care ajunge la 
public şi să tragă... ăăh... concluzia logică. A fost ceva în neregulă 
cu indicele de probabilitate pe care l-am obținut mai devreme, 
asta e cert. E imposibil să fie zero. 

Se întrebă dacă această convingere a lui nu părea oarecum 
forțată. 

— Voi cere o verificare din partea IBM, să vadă dacă nu 
cumva selectorul numeric s-a defectat. Ar fi trebuit, cred, să 
afişeze 100. 

Prior îşi frământa buza inferioară. 

— Da, cred că altă explicație nu există, murmură el. 

— Cam asta e, spuse Flamen, împingându-şi la loc scaunul 
rotativ şi ridicându-se. 

— Adică...? ezită Diablo. Vrei să spui că ai terminat pe ziua 
de azi? 

— Păi... da, sigur. Facem doar o singură emisiune pe zi, de 
luni până vineri. 

— Dar parcă nici nu ai făcut mare lucru, spuse Diablo. 
Vreau să spun... Ei bine, am senzația că mi-a scăpat ceva. 

— Am încercat să explic totul „din mers”, spuse Flamen. 
Dar dacă am omis ceva... 

— Nu, probabil că pur şi simplu nu sunt obişnuit să lucrez 
cu acest gen de aparatură. 

Diablo clătină din cap, cu o expresie de nedumerire 
întipărită pe chipul său negru. 

— Să văd dacă am înţeles bine. Nu ai avut nevoie decât să 
selectezi subiectele, nu-i aşa? Şi să faci reconstituirea, de pe înre- 
gistrările găsite în fişier, şi să faci comentariul, care apoi a fost 
înregistrat. Apoi, restul a fost doar o operaţiune automatizată? 

— Sigur. 

Flamen părea puţin nedumerit. 

— Întotdeauna avem exact cincisprezece minute la dispo- 
ziţie, sau ca să fiu mai exact, paisprezece minute şi patruzeci şi 
cinci de secunde, pentru a permite identificarea postului, la 
încheierea acestui interval. lar reclamele sunt desigur, montate 
dinainte; materialul nou este ajustat automat astfel încât să se 
încadreze în timpul acordat. Ultimul computer din acest şir 
împleteşte, într-un fel, diferitele părți şi, dacă propriile calcula- 
toare ale companiei Holocosmic nu ridică nici o obiecţie, avem 
caseta gata. 

— Şi apar des obiecţii? 

— Oh... Păi, uneori mai trebuie să schimbăm câte ceva, 
cam odată pe săptămână, în medie. Ceea ce este foarte des. 

Diablo căzu pe gânduri preţ de câteva momente. Apoi 
izbucni brusc în râs: 

— Probabil că par un țărănoi, spuse el. E totul destul de 
şocant, totuși. Vezi tu, am fost obişnuit să lucrez de la ora nouă 
dimineaţa până la ora nouă seara, cinci, şi adesea chiar şase zile 
pe săptămână, cu două pauze de masă de câte o jumătate de oră, 
dacă aveam noroc. Aici găsesc aparatură de lucru în direct, 
ultramodernă. Păi, numai secvenţa aceea cu Uys şi primarul 
Black aş fi fost nevoit să o „meşteresc” cu o săptămână 
înainte. pentru a obține asemenea detalii. Ca să nu mai spun de 
alegerea actorilor, şi de repetițiile făcute cu aceştia. 

Făcu o pauză, privindu-l ezitant pe Flamen. 

— Aş putea pune o întrebare a dracului de personală? 

— Depinde. Să vedem. 

— Cât câştigi pentru aceste trei ore de muncă pe zi? 

— Ah... Este totul în registre, dacă ştii unde să cauţi, şi nu 
e nici o ruşine, cred. O sută de mii pe lună, brut. Reţine că din 
aceşti bani trebuie să plătesc chiria şi întreţinerea calcula- 
toarelor, cheltuielile pentru acest birou, salariul lui Lionel, tre- 
buie să acopăr fondul de cheltuieli pentru informatorii mei, care 
de două sau de trei ori pe an îmi aduc nişte ponturi pe care nu 
Je-aş fi putut deduce, fără a avea acces la surse confidenţiale, 
plus diverse cheltuieli precum achiziţionarea de coduri secu- 
rizate pentru calculatoare, şi aşa mai departe. 

— Şi... acum va trebui să-mi plăteşti şi mie salariul, nu? 

— Nu cred că mi-aş permite! 

Flamen chicoti, dar fără a fi cu adevărat amuzat. 

— Nu, după cum am spus, ai cerut ca acea clauză din con- 
tractul cu Blackbury să fie respectată, aşa că vei fi plătit de stat. 
Aşa, din curiozitate, cu cât erai plătit în Blackbury? 

— Două mii, spuse Diablo, după o scurtă ezitare. 

— Două mii?! 

Prior fu cât pe ce să cadă de pe scaun. 

— Dar bănuiesc că e salariul net, nu-i aşa? 

— Desigur. Nu trebuia să plătesc pe nimeni, sau să închiriez 
vreun aparat. Aveam un apartament sponsorizat de primărie, cu 
o chirie de numai o sută, fără cheltuieli legate de birou sau de 
altceva. 

— Se pare, luând totul în calcul, că nu e exclus să fi avut o 
situație mai bună decât a mea, spuse Flamen şi îşi privi ceasul. 
Ei bine, rămâne pe mâine, la aceeaşi oră? 

— Ai un mesaj pe calculator, spuse Prior. Nu răspunzi? 

— Fir-ar să fie. Aşa e! 

Flamen se aşeză la loc şi extrase hârtia de fax din nişa ei. 

— A, doctorita aceea de la Ginsberg vrea să ia legătura cu 
mine, cred că ar fi bine să accept. 

— Mergem? sugeră Prior, intenționând să iasă din încăpere. 

— Dragul meu, mai multe milioane de oameni sunt pe cale 
să o vadă pe Celia într-o salopetă de spital, nu-i așa? De ce m-aş 
preface, față de tine şi de domnul Diablo? 

— Dacă e ceva personal, nu vreau să deranjez, spuse Dia- 
blo, ridicându-se şi el pe jumătate de pe scaun. 

— Nu, e doar o altă chestiune deja cunoscută și nu mă 
deranjează. 

— Cum doriți... 

Diablo ezită din nou. 

— Dacă mă gândesc, totuşi... Mă scuzaţi, dar oamenii se 
comportă diferit aici şi nu vreau să fac vreo gafă. Oare faptul că 
îmi spuneți mereu „domnul” are de-a face cu faptul că sunt negru? 

— Ce? 

Cu mâna pe tastele calculatorului, pregătit să formeze codul 
de la Ginsberg, Flamen ridică privirea: 

— Îmi cer scuze, n-am înțeles? 

— Mă întrebam, spuse Diablo insistând, dacă mă numiţi 
mereu „domnul Diablo” din cauză că sunt „negrotei” 

— Păi cum altfel să vă...? O, acum înțeleg. În enclave aveți 
acea concepție de fraternitate, nu? Toţi îşi spun pe numele mic, nu? 

— Păi... da, mai mult sau mai puţin. Cel puţin cei cu care 
lucram, explică Diablo. Şi credeam că societatea albilor este la 
fel de neconvenţională. 

— Aşa şi era, cred. Cred că pe vremea tatălui meu și noi 
procedam aşa. 

Flamen se încruntă, retrăgându-şi mâna de pe tastatură. 

— Da, îmi aduc aminte cât se amuza de faptul că trebuia să 
ajungi să cunoşti pe cineva foarte bine pentru a-i afla numele de 
familie, ca să-l cauţi în cartea de telefon. Dar am citit odată ceva 
despre acest subiect... A, da, sigur! Era ceva scris de Xavier 
Conroy. Spunea ceva despre nevoia de individualizare şi de fap- 
tul că prenumele sunt mai numeroase decât numele de familie. 
Mi-a rămas în minte acest lucru, deoarece există în ziua de astăzi 

sute de mii de Matthew, dar pe tot teritoriul Statelor Unite, cu 
numele de Flamen, îmi sunt rude, mai mult sau mai puțin 
apropiate, — practic, o singură familie. Extrem de împrăştiată, 
desigur, dar dacă ne uităm în registre, putem face legătura între 
ei. Măcar nu am unul din acele prenume obişnuite: Michael, 
David, John, William... 

— Şi atunci le spuneți tuturor „domnule”, automat? 

— E preferabil. Lionel, după cât timp am început să-ți 
folosesc prenumele? 

— După ce te-ai căsătorit cu Celia, cred, spuse Prior. Dar nu 
mă deranja să-mi spui „Prior”, când lucram împreună, înainte de 
aceasta. 

— Vreți să ştiţi cum să vă adresaţi nouă? spuse Flamen, 
întorcându-şi privirea spre Diablo. La dracu”, mie unul mi-e 
indiferent cum îmi spun oamenii — nu-mi trebuie nici o con- 
firmare a statutului meu. Dar cred că e mai sigur, deocamdată 
cel puţin, să rămânem la adresarea oficială: Flamen, Prior. 
Fără „domnule”, decât atunci când este o a treia persoană de 
față. În regulă? 

— Mulţumesc, confirmă Diablo. Eu... ăă... Ei bine, nu reali- 
zasem că plecarea din Blackbury va reprezenta într-o asemenea 
măsură intrarea într-o ţară străină. 

Îşi roti privirea prin încăpere. 

— Totul pare atât de ciudat, adăugă el, într-o criză de sin- 
ceritate. Probabil că am înghiţit toată acea propagandă, cum că 
enclavele ar face încă parte din Statele Unite, bucurându-se de 
doar puțin mai multă autonomie decât înainte. Pot să vă cer o 
favoare? 

— Să auzim. 

— Aţi putea să... ăăh... să izolaţi acel computer care face 
reconstituiri pe baza stocurilor de înregistrări? E tipul de dotare 
la care am visat toată viața, fără să o pot avea. Mă simt ca un 
băiat de la țară, dintr-un sătuc minuscul, cu un banjo făcut din 
piele de vacă, şi care aude pentru prima oară o chitară. 

Flamen şi Prior schimbară o privire întrebătoare, acesta din 
urmă fiind decis să se abţină de la orice răspuns. 

— Vreţi să vedeţi dacă vă descurcați și dumneavoastră? 
spuse Flamen. Am putea rezolva acest lucru, dar mă îndoiesc că 
se va întâmpla astăzi. Trebuie să cer cuiva de la IBM să vină şi 
să introducă codul adecvat — eu eram deja familiarizat cu un 
echipament similar, în momentul în care mi-a fost instalat acesta. 
Aţi putea, totuşi, să vă instalați un model de încercare în aparta- 
ment, pentru a vă obişnui şi a învăţa codurile înainte de a începe 
lucrul la aparatura propriu-zisă. 

— E o idee excelentă, confirmă Diablo. Așa ar trebui, în 
mod sigur. Dar îmi cer scuze — vă rețin de la acea legătură pe 
care urma să o faceţi, cu întrebările mele. 

— Nici o problemă. Nu prea cred că e ceva urgent. 

Flamen se reîntoarse la consola reţelei de comunicații. 

Prior se foi puţin, aruncându-i în câteva rânduri priviri lui 
Diablo, evident nemulțumit de această dezvăluire a unei pro- 
bleme personale cuiva care era un străin, un „negrotei” şi un rival 
din punct de vedere profesional. Gândurile lui puteau fi aproape 
auzite: dacă Diablo era reprimit în Blackbury şi se hotăra să se 
folosească de ceea ce aflase, pentru a-l compromite pe Flamen...? 

Ușurarea lui fu evidentă în momentul în care dinspre aparat 
se auzi: 

— Doctorița Spoelstra a fost solicitată să ia parte la nişte 
internări urgente şi nu poate fi întreruptă decât pentru... 

Însă o altă voce interveni: 

— Doctorul Reedeth aici, domnule Flamen! 

Ecranul se lumină, găzduind imaginea lui. Nu era singur. În 
spatele lui, arătând în ultimul hal, Lyla Clay era aşezată exact pe 
marginea scaunului, cu mâinile ținute strâns între genunchi. 

— Dacă nu aveţi nimic împotrivă să vorbiţi cu mine în loc 
de dr. Spoelstra... continuă el. Ea m-a pus la curent în cele mai 
mici detalii. De fapt, e o chestiune destul de simplă. Poate că vă 
aduceţi aminte că ieri, când aţi fost aici, v-aţi exprimat... o anu- 


mită opinie vizavi de tratamentul soţiei dumneavoastră. Făcu o 
auză. În cele din urmă, Flamen închină capul afirmativ, cu un 
gest ezitant. 

— În urma comentariului dumneavoastră, am reanalizat 
astăzi psihoprofilul doamnei Flamen — Reedeth își alegea cu 
mare atenţie cuvintele — şi am descoperit că, într-adevăr, grafi- 
cul s-a îmbunătățit. În termeni accesibili, s-ar putea spune că de 
aici încolo spitalizarea nu o mai poate ajuta prea mult, şi este 
indicată o readaptare gradată la lumea exterioară. În principiu, 
luând aminte la remarcile dumneavoastră de ieri, ne gândeam că 
poate aţi fi dispus să renunjaţi la penalitatea pentru externare 
înainte de termen, dacă v-am da o asigurare că acest lucru este 
în interesul ei...? 

Flamen rămase tăcut o vreme. Apoi izbucni într-un hohot 
aspru de râs. 

— Să înțeleg că până să vin eu acolo ieri, nu aţi observat că 
starea ei se ameliorase? 

— Sigur că nu, spuse Reedeth cu fermitate. Vă aduceţi 
aminte că ea a trecut la culoarea verde ieri dimineaţă, în urma 
analizei săptămânale a stării ei. Ceea ce v-am spus acum ar fi 
reieşit de-abia cu ocazia examinării complete lunare, cam peste 
două săptămâni, dar cum aţi făcut acele afirmaţii cam... virulente 
— ridică din umeri —, am examinat-o în mod special, asta-i tot. 

— Oare nu are de-a face cu numărul mare de rebeli care 
invocă nebunia, şi cu care pesemne că ați fost confruntați astăzi, 
mai devreme? sugeră Flamen. 

— Dacă luăm în considerare faptul că a trebuit să facem 
față la şapte sute de internări, sau de cazuri de persoane pasi- 
bile de internare, eu cred că e de mirare că dr. Spoelstra a reuşit 
să-şi facă timp şi pentru examinarea soției dumneavoastră, 
contră Reedeth. 

Era o eschivă, dar Flamen renunţă. 

— În principiu, atunci, răspunsul este da. Cu o singură 
condiție. Cum procedăm... vreţi să vin eu şi s-o iau acasă? 

Reedeth păru stânjenit. 

— Nu tocmai. A fost întrebată dacă vrea să fie externată, a 
răspuns afirmativ, şi îndeplineşte condiţiile, în cea mai mare 
parte, cu condiţia să nu sufere vreo traumă în viitorul apropiat şi 
să ia în continuare medicamentele prescrise de noi, dar... Ei bine, 
sincer să fiu, a refuzat să fie dată în grija dumneavoastră. 

— Ce? 

— Mă tem că aşa stau lucrurile, și nu ne putem împotrivi, 
datorită cauzelor căderii ei psihice. Insă a acceptat să fie dată în 
tutelă fratelui ei, aşa că, dacă dumneavoastră nu aveţi nici o 
obiecţie, şi nici dânsul... 

— E chiar aici, spuse Flamen repede. Îl voi întreba. 

Închise câteva clipe microfonul monitorului şi se uită la Prior. 

— Ei bine? 

— Eu... — Prior înghiţi în sec. Păi, cred că da. Sunt fratele 
ei, la urma urmei! E o responsabilitate, nu? 

Când rosti ultimul cuvânt, aruncă o privire rapidă în 
direcţia lui Diablo, ocolindu-l pe acesta, însă. Flamen se gândi, 
cinic, că dacă nu ar fi fost de față un străin, răspunsul ar fi putut 
fi diferit. 

— A acceptat, îi transmise el lui Reedeth. Faceţi, deci, toate 
formalitățile şi, în după-amiaza aceasta, Celia va fi, fără 
îndoială, luată de acolo de cumnatul meu. Dar v-am spus că 
renunţ la amenda pentru externare prematură cu o singură 
condiţie, nu-i aşa? Şi anume, ea va trebui să fie consultată în 
mod independent, dacă tratamentul urmat la Ginsberg i-a ame- 
liorat sau i-a înrăutățit starea, de acord? Dacă în urma consultu- 
lui se dovedeşte că starea ei nu s-a ameliorat, aşa cum susțineţi 
dumneavoastră, nu numai că mă voi prevala de clauza referi- 
toare la externarea prematură, ci vă voi da în judecată. 

Aşteptă. Într-un târziu, Reedeth spuse: 

— Va trebui să analizăm această chestiune, desigur, dar... 
Da, eu zic că avem destulă încredere în metodele noastre pentru 
a accepta această condiție. În principiu, suntem de acord. 


Pentru o clipă, siguranța lui Flamen păli. Încercarea de a 
strecura prin computerele federale un program de analiză psihică, 
sub masca unei tentative de a elimina bruiajul care îi afecta emi- 
siunea avea să fie o întreprindere riscantă — oare nu ar fi fost mai 
pine să-şi economisească resursele ivite în mod neaşteptat, pen- 
tru alt obiectiv, de exemplu Gottschalk? Însă Mogshack era o 
victimă mult mai vulnerabilă şi mai obținuse şi acel indice de 
nouăzeci la sută. 

Dar şi un indice zero, nu-i dădu pace, asemenea unui mic 
demon, amintirea acestui aspect. 

Totuşi, aceea trebuie să fi fost o eroare! Un indice zero era 
efectiv imposibil! Cel mai scăzut indice pe care îl obținuse până 
atunci fusese trei. Trase concluzia că era mai bine deocamdată 
să rămână la planul iniţial. Cu un entuziasm exagerat, spuse: 

— Este în regulă, dr. Reedeth! Faptul că sunteţi gata să vă 
asumaţi răspunderea mă linişteşte... în principiu. Voi avea 
grijă să îi fac o vizită Celiei, la locuinţa fratelui ei, ca s-o felicit 
pentru însănătoșire. Apropo, aceea din fundal nu e domnişoara 
Clay? 

La auzul numelui ei, Lyla ridică privirea, fără a spune însă 
nimic. 

Reedeth îi aruncă o privire, apoi se uită din nou la camera 
de luat vederi. 

— Da... păi... mă tem că s-a petrecut ceva îngrozitor. 

— Un efect secundar al acelor pastile pe care le ia pentru a 
intra în transă? îl luă pe Flamen gura pe dinainte, şi imediat 
regretă cele spuse. 

Înainte, însă, de a-şi cere scuze, Reedeth răspunse: 

— Nu. Domnul Kazer a fost prins în mijlocul revoltelor din 
noaptea trecută şi... mă rog, a fost rănit mortal. 

— Isuse, e îngrozitor, spuse Flamen încet! 

— Aşa că domnișoara Clay se află aici pentru a fi vindecată 
de efectele şocului, în special. Dar s-a ivit o altă blestemată de 
incurcătură juridică, şi nu pot s-o externez aşa, pur şi simplu. Un 

poliţist cretin, văzându-i starea de şoc, a crezut că e vorba de 
probleme psihice majore, şi până să aflu eu despre acest lucru, 
actele de internare intraseră deja în sistemul birocratic, iar acum 
nu mai pot face nimic. 

— Oare în ţara asta nu mai funcţionează nimic cum trebuie? 
oftă Flamen. 

Brusc, Lyla îşi îndreptă poziţia, scoţându-şi mâinile dintre 
genunchi. 

— Domnule Flamen, ştiu că de abia ieri ne-am cunoscut, 
dar oare nu m-aţi putea scoate de aici? 

Flamen clipi. 

— Nu înţeleg. 

— E o chestiune de tutelă, spuse Reedeth după o clipă de 
tăcere. Trebuie dată în grija unui adult, şi toate rudele ei se află 
în alte state. 

I se adresă Lylei pe un ton consolator: 

— Nu e neapărat nevoie de acest lucru, domnişoară Clay. 
Rezolvăm problema până cel târziu în seara aceasta, chiar de-ar 
trebui să merg direct la guvernator în acest scop. Dar... 

Se întrerupse brusc. Lovindu-se cu palma peste frunte, pen- 
tru a mima uluirea produsă de propria-i neatenție, continuă: 

— Doamne, oare de ce nu m-am gândit la asta până acum? 
Domnule Flamen, v-ar fi cumva de folos un adevărat geniu în 
repararea Şi întreținerea aparaturii electronice? 

Prior deveni mai încordat. 

— Vezi ce o fi vrând să spună, Matthew, zise el pe şoptite. 

— Asta şi intenţionez, îl asigură Flamen, nedumerit. 

După care, cu voce tare, spuse: 

— Mă tem că nu prea înțeleg, domnule doctor. 

— Păi, avem aici un om care trebuia de mult externat dar, 
din motive care sunt mult prea complicate pentru a fi explicate 
acum, se află prins aici de câteva luni bune, deşi data externării 
a trecut. În acest răstimp, a avut grijă de aparatura noastră... cred 
că ştiţi că avem unul din cele mai mari sisteme cibemetice din 

lume. Talentul său pentru electronică este... of, nu găsesc cuvân- 
tul potrivit. Strălucitor! 

— Matthew, doar ştii că ni s-a dat acel indice de zero! spuse 
Prior în şoaptă. Ne-ar putea fi extrem de folositoare o asemenea 
persoană! 

Flamen ezită. 

— Şi ce aţi vrea să fac eu? 

— Să acceptaţi tutela, asta-i tot. Nici măcar n-aţi fi nevoit 
să-l plătiţi cine ştie ce, dacă l-aţi angaja... primeşte o pensie 
din partea armatei, care a acumulat destulă dobândă în perioada 
în care a fost internat. Cred că s-au adunat deja vreo două sute 
de mii. 

— Unde şi-a făcut studiile? 

— În armată, din câte ştiu. Dar vă asigur, aptitudinile lui 
sunt extraordinare. Chiar şi aici în biroul meu a făcut nişte 
lucruri pe care le credeam imposibile. 

— Mă voi gândi în mod serios la acest aspect, spuse 
Flamen. Îmi puteți da nişte documente? Trebuie să ştiu câte ceva 
despre el, înainte de a-mi lua vreun angajament. 

— Voi avea grijă să vă fie trimise într-o oră, spuse Reedeth 
entuziast. Nici nu vă pot spune ce recunoscător sunt, domnule 
Flamen! De mult încerc să găsesc o cale de a-l externa. Pur şi 
simplu nu e corect să... 

Zâmbetul îi pieri. 

— Cred că am uitat să menționez un lucru. E „negrotei” 

Urmă o lungă perioadă de tăcere, în timpul căreia Flamen 
simţi privirea lui Diablo aţintită asupra lui. 

— Nu are importanță, spuse el într-un târziu. Dacă accept 
propunerea dumneavoastră, două lucruri mă interesează: starea 
lui psihică şi cât ne-ar fi de folos nouă. Din întâmplare, chiar 
avem un post temporar pentru un electronist, şi cred că, dacă e 
atât de bun cum spuneţi, avem nevoie de el. Aşa că trimiteţi-mi 
acea documentaţie şi apoi vă contactez eu. Bine? 

— Excelent, spuse Reedeth cu căldură şi întrerupse legătura. 

Flamen se lăsă pe spate, încruntându-se în direcţia lui Prior. 

— Deci draga mea soție nu vrea să-mi fie dată în grijă! 
mormăi el. 

Prior se foi nervos. 

— Matthew, eu zic că îl pui într-o situaţie stânjenitoare pe... 
Diablo, discutând acum aceste chestiuni intime! 

— Ieri a fost o pitoneasă, astăzi este un „demascator” — ce 
dracu”, Lionel, există unii oameni față de care nu trebuie să te 
chinui să păstrezi secrete, pentru că în nici una din aceste 
meserii nu poţi supraviețui dacă nu-ţi ţii gura! pun pariu că 
Diablo ştia oricum, despre situaţia Celiei, nu-i așa? încheie el, 
întorcându-se spre negru. 

— Medicamentul Ladronid, spuse Diablo după o clipă de 
tăcere. Am vrut să fac un reportaj legat de el. Umblau zvonurile 
despre un apărător al adevărului absolut care își împinsese soția 
în lumea halucinaţiilor. În timp ce mă gândeam dacă să fac sau 
nu materialul, v-am urmărit emisiunea timp de o săptămână, și 
la sfârşit m-am hotărât că merită să vă aduc în atenţia opiniei 
publice, indiferent de problemele personale avute. 

Păru stânjenit, ca şi cum nu era obişnuit să laude pe cineva. 

Flamen râse. 

— Am scăpat ca prin urechile acului, spuse el. Am văzut ce 
s-a întâmplat cu una sau două dintre ţintele emisiunii dumitale. 
La ce cifră aţi ajuns cu S.I.D.-urile? 

— Cu... cu ce?! 

— Cu S.I.D.-unile. Sinucideri în urma ÎInvestigaţiei unui 
Demascator. 

— Oh. Noi le numim „calea cea mai uşoară de scăpare”, 
spuse Diablo gânditor. Cred că în jur de patruzeci. Nu țin 
socoteala exactă, totuşi. 

— Chiar aşa? spuse Prior impresionat. Cifra noastră e 
numai cu puţin peste jumătate. 

Diablo îl privi, apoi se uită din nou la Flamen. Fixându-l pe 
acesta din urmă cu ochii lui întunecaţi, aspri, spuse: 

— V-aş putea sugera o explicaţie. Este mai greu de făcut un 
alb să regrete ceva din adâncul sufletului. 

— Nu-mi place tonul dumitale, spuse Prior cu răceală în glas. 

— Nu prea cred că-mi place ca succesul unei emisiuni să fie 
măsurat în numărul de morţi pe care aceasta îl provoacă, 
răspunse Diablo. Deci suntem chit. 

— Încetaţi, se răsti Flamen. Amândoi! Diablo este un 
străin, Lionel, şi în locuri precum Blackbury, ei văd unele lucruri 
în mod diferit. De-abia aştept să lucrez cu noul meu coleg, căci 
a-l avea în preajmă îmi va ascuţi intuiţia. Am cam ruginit în 
ultimul timp. Poate că ar trebui să încerc şi eu să lucrez într-o zi 
douăsprezece ore, să văd dacă îmi mai revine imaginaţia. Dar 
deocamdată trebuie să pun cap la cap nişte indicii, și voi la fel. 
Ce-ar fi să faci în aşa fel încât Diablo să aibă porţiunea lui de 
birou — mai mutăm nişte pereţi, instalăm un punct de rețea, tot 
ce trebuie. Şi vezi, de asemenea, să o iei pe Celia. 

— Cum spui tu, murmură Prior, ridicându-se şi îndreptân- 
du-se spre uşă. 

Ajuns în prag, gata să-l urmeze, Diablo ezită şi aruncă o 
privire în urmă. 

— Spune-mi... Flamen! Nu vreau să par caraghios, dar când 
mă gândesc ce ne-ai putea face nouă, negrilor, cu o asemenea 
dotare... — clătină din cap — sunt cam surprins de libertatea mică 
de mişcare pe care o ai. 

— A, desigur, spuse Flamen indiferent. L-aş putea înfățişa 
pe primarul Black în pat cu trei fete albe, sau pe membrii con- 
siliului municipal din Detroit trăgându-şi-o pe la spate, lângă 
biroul de lucru, cu o asemenea exactitate a detaliului, încât li s-ar 
vedea şi părul pubian. Dar aparatura nu este pentru aşa ceva, ci 
doar pentru subiecte al căror indice de probabilitate este de cel 
puţin optzeci la sută. 

-— Mda, spuse Diablo. O abordare diferită, cred. 

Păru dornic, preț de o clipă, să mai spună ceva, dar în cele 
din urmă ridică din umeri şi se întoarse, pentru a-l urma pe Prior, 
care aştepta nerăbdător. 

Rămas singur, Flamen îşi frământă barba și înjură în 
şoaptă. Luând în sfârşit o hotărâre, întinse mâna spre consola 
pentru informaţii şi apăsă nişte taste, în căutare de detalii refe- 
ritoare la evaluări psihiatrice. Vorbea cu destulă uşurinţă 
despre acest lucru, fără a avea însă cu adevărat ideea cum se 
realiza. După cinci minute de concentrare, reuşi să extragă 
esenţialul din fişierul cu un text extrem de încâlcit. Era exact 
ceea ce spusese Prior, atunci când încercase să descrie trata- 
mentul aplicat pacienților de la Ginsberg, alcătuirea unui 
psiho-profil optim, spre care era direcționat profilul actual al 
pacientului, în mod gradat. 

Selectarea parametrilor pentru graficul optim lăsa însă li- 
bertate de mişcare. Deşi din datele existente în fişier nu reieşea 
în mod limpede acest lucru, cine citea printre rânduri înțelegea 
cu uşurinţă că alegerea acestor parametrii era în mare măsură un 
proces arbitrar. 

Flamen cântări o vreme în minte acest aspect, şi în cele din 
urmă îşi frecă mâinile mulțumit. 

În ciuda faptului că nimeni nu se bucura de imensa reputație 
a lui Mogshack, care fusese supranumit odată „Dr. Spock al 
sănătății mintale”, trebuia să mai existe în acest domeniu cineva 
cu destulă autoritate, şi cu vederi diametral opuse, şi care, de 
asemenea, să fixeze un profil optim pentru personalitatea Celiei, 
profil care să aibă cele mai mari şanse de a contrazice teoriile lui 
Mogshack. Ceru lista unor posibili candidaţi, iar în cazul acesteia, 
dădu peste un nume care îl făcu aproape să se înfioare de emoție. 

Cine ar fi crezut că avea să i se sugereze imediat numele lui 
Xavier Conroy? 

ARTICOL PRELUAT 
DIN NUMRRUL DIN 4 MARTIE 1968 
RL ZIARULUI MANCHESTER GURADIAN 


Planează pericolul unui „apartheid în stare de necesi- 
tate”, asupra Statelor Unite. 
de Alistair Cooke, New York 


Țara noastră a avut la dispoziţie trei zile în care să absoarbă 
șocul primei părți, sau mai degrabă a rezumatului oficial, al 
raportului Comisiei Naţionale Consultative a Preşedintelui 
asupra Tulburărilor Civile, cunoscută pe scurt drept Comisia 
Kerner, după numele guvernatorului statului Illinois, Otto Kermer, 
care a prezidat ancheta ce a durat şapte luni. 

Astăzi, cei care sperau ca amintila comisie să facă mai 
multă lumină, s-au trezit în fața întregului şi imensului raport: 
1489 de pagini de anchetă completă, dar şi epuizantă, asupra 
revoltelor izbucnite în oraşe mai mari sau mai mici. Revolte care 
nu au avut alt rezultat decât zdruncinarea din temelii a vieții eco- 
nomice şi sociale a oraşelor. 

Probabil că foarte puţini oameni din afară care urmăresc 
evenimentele vor citi acest fascinant şi deprimant document. lar 
şi mai puţini oameni din interiorul guvernelor locale sau al celui 
federal îşi vor pierde timpul în încercarea de a decide între „cele 
trei alternative” cu care societatea americană se confruntă, con- 
form concluziilor Comisiei. Prima alternativă este cea a conti- 
nuării politicii din prezent, a alocării aceloraşi sume de bani, cu 
aproximaţie, în vederea relansării orașelor, şi a folosirii acelo- 
rași metode dure de reprimare a tulburărilor stradale. Acest 
lucru — susţine Comisia — nu va reuşi „să crească speranţele sau 

să absoarbă energiile” populaţiei, tot mai numeroase, formate 
din tineretul negru din oraşe. Va duce la mai multă violenţă şi ar 
putea duce la un apartheid urban şi la divizarea permanentă a 
societăţii în două. 

Speranţe firave E 

Cea de-a doua alternativă ar fi aceea de a ne ocupa deîndată 
de „îmbogățirea mahalalelor, şi de îmbunătăţirea substanţială” a 
vieţii oamenilor, prin creşterea sensibilă a fondurilor dedicate 
educației, șomajului, a locuinţelor şi a serviciilor sociale. 
Comisia nu este de părere că această abordare va duce la o 
îmbunătăţire permanentă a situaţiei... 

Cea de-a treia alternativă, şi singura, în viziunea comisiei 
care poate salva Statele Unite de existența a „două societăţi — 
divizate şi inegale” (menținute probabil prin instituirea stării de 
necesitate) este evidenţiată în mod repetat, în capitolele raportu- 
lui referitoare la problemele urbane. Acestea din urmă includ 
atitudinea din ce în ce mai intolerantă a albilor, numărul tot mai 
mare al tinerilor negri condamnați să nu fie niciodată angajaţi 
undeva (o treime din numărul total al tinerilor negri apți de 
angajare din cele mai mari 20 de oraşe sunt şomeri în acest 
moment), exodul albilor spre suburbii, de unde este puţin pro- 
babil ca ei să voteze pentru introducerea de noi impozite pentru 
oraşele reduse la nişte ghetouri mizere, ocupate doar de negri. 

Această a treia alternativă nu necesită nici mai mult, nici mai 
puţin decât un „susţinut efort naţional” pentru integrarea vieții 
sociale şi economice a celor două rase şi a reprezentanților legii... 

O PRESUPUNERE REFERITOARE 
LA EFORTUL SUSTINUT 
MENȚIONAT ÎN CAPITOLUL ANTERIOR, 
FĂCUTĂ ÎN SPRIJINUL ACESTEI POVESTIRI 


Nu s-a întâmplat aşa, şi a avut un efect pozitiv. 

MORILE ZEILOR MACINĂ ÎNCET, 

DAR MORILE OAMENILOR 

PAR FOARTE DES.A NU MĂCINA DEFEL, 
INDIFERENT DE CÂTE ORI SE ROTESC 


— Ariadne, pentru numele lui Dumnezeu, simt nevoia să 
mă droghez, să mă îmbăt, sau să fac altceva, şi nu vreau s-o fac 
singur, spuse Reedeth către superba imagine de pe monitorul 
de reţea. 

O clipă, crezu că avea să, se răstească la el şi să întrerupă 
legătura. Cu toate acestea, ea suspină şi se lăsă pe.șpate în fotoliu. 

— Se pare că toată dimineaţa te-ai plâns, şi cred că ar fi 
inutil să mă aştept să te opreşti, înainte să,intri într-o criză mani- 
aco-depresivă mai serioasă. Deci ce ar trebui să fac eu — să- ți 
ofer tratament neoficial? 

Se aşternu o tăcere încordată, deprimantă. În cele din urmă, 
Reedeth spuse, pe un ton total schimbat: 

— Uite, am pentru tine o probleșnă psihologică, interesantă, 
sau poate că e sociologică, pentru a fi mai exact. Qare când s-a 
demodat prietenia? 

— Păi, dacă vrei doar să vorbim verzi şi uscate... 

— Pe dracu” verzi şi uscate. Câţi prieteni ai, Ariadne? Şi mă 
refer la prieteni adevăraţi, care, atunci când vrei să vorbeşti 
despre problemele tale, ştii că te vor asculta, şi care ar putea 
chiar să-ţi dea un sfat, sau să te împrumute cu bani, sau să te 
ajute în alt mod. 

— Pe mine nu mă frământă astfel de probleme, ridică 
Ariadne din umeri. Eu sunt adepta teoriei că fiecare om e un 
individ şi că trebuie să se descurce singur. Dacă eu n-aş putea 
să-mi port singură de grijă, mă îndoiesc că aş putea da 

dovadă de atâta aroganță încât să încerc să ajut alți oameni să 
obţină aceleași succese în viaţă. Dar am mulți prieteni, atât 
de mulţi încât nu am reuşit niciodată să-i adun pe toţi la 
aceeaşi petrecere! 

— Aceia nu sunt prieteni, se încăpăţână Reedeth. Şi eu am 
astfel de amici: pot recunoaşte cinci sau şase sute de oameni, 
destul de bine pentru a le pune întrebările adecvate referitoare la 
familia şi slujba lor. Dar... ce dracu”, haide să-ţi dau un exemplu. 
Fata asta, Lyla Clay, pe care în sfârşit am reușit s-o scot de aici, 
după o luptă äparent intenminabilă cu birocraţia... 

În privirea Ariadnei se citi brusc ò licărire de interes. 

—- A, ai scos-o la liman? 

— Oarecum. Îți povestesc imediat. Stai să-mi termin ideea. 
Mackero-ul ei a fost ucis noaptea trecută. N-a mai apucat să 
spună cuiva cum s-a întâmplat acest lucru. Oricum nu mai 
conta. Însă, aşa cum ţi-am spus, el a murit, iar ca a intrat într-o 
stare de şoc. Noroc că are propriul ei doctor, cineva cunoscut 
mie, care are nişte anorarii mai rezonabile şi care îşi ia în serios 
pacienţii mai săraci, aşa că... Fir-ar să fie, acum mi-am uitat 
chiar eu ideea! ci: l 

Trase adânc aer în piept, iar în acest timp Ariadne spuse: 

— De'ce i se spune „birocrație”? Ce, are ceva de-a face cu 
birourile, sau de ce? 

— Oh, pentru numele lui Dumnezeu, femeie! Întreabă-ți 
calculatorul de birou! Nu ştiu şi nici nu-mi pasă! Important e ce 
vreaii eu Să-ţi explic! 

— Păi atunci treci mai repede la subiect, spuse ea iritată. 
Sunt epuizată. 

— Şi crezi că eu nu sunt? Răspunde-mi atunci fără 
ocolişuri: dintre sutele de oameni pe care îi cunoşti, la care ţii 
destul de mult încât să faci un şoc serios, dacă l-ai pierde? 

Se aştemu o tăcere de durată. În cele din urmă, Ariadne 
spuse, cu o expresie de încordare: 

— Păi, la părinţii mei, evident, şi la fratele meu Wilfred, şi... 

— Am spus prieteni, nu rude. Oamenii pe care ţi i-ai ales 
chiar tu însăţi, din milioanele de oameni din jur, în momentul în 
care te-ai maturizat şi ai luat viaţa pe cont propriu. 

— Păi... Ariadne clătină din capul ei frumos, expresia de pe 
chipul ei fiind elocventă pentru lupta dintre jenă şi sinceritate. 
Nu ştiu dacă există cineva. Ştii, nu cred că m-am gândit la acest 
lucru până acum. 

— De ce nu? 

Revenindu-şi puţin, Ariadne spuse ironică: 

— Amicul tău Conroy nu are o teorie şi despre aşa ceva? 

— Te referi la argumentul că suma totală a implicării 
emoţionale a individului modem este la fel de mare ca şi în 
cazul lui Romeo şi a Julietei, dar că această implicare emoțio- 
nală se răsfrânge asupra unui număr mult mai mare de oameni, 
astfel încât pare a fi mediocră? Oh, eu cred că are al dracului de 
mare dreptate. E aceeaşi diferenţă ca între un bec obişnuit şi o 
rază laser. Poți să ai tot atâţia waţi, dar, nefiind atât de concen- 
trați, nu este atât de periculos. Și cred că e extraordinar — poate 
că era normal să ai o experienţă deosebită, în vremurile în care 
oamenii se aşteptau să trăiască până în jurul vârstei de douăzeci 
de ani, înainte de a lua ciumă, dar în zilele noastre, când durata 
medie de viață se suprapune peste cea mai mare parte a unui 
secol, mi se pare ridicol să ne „consumăm” Dar... 

Se trase furios de barbă. 

— La dracu”, o iau mult prea pe ocolite pentru a ajunge la 
subiect! Eu mă refer de fapt la o pierdere, nu la un câştig. 
Oamenii au încă probleme, au încă nevoie de sfaturi şi aşa mai 
departe. 

— Le primesc, spuse Ariadne. Acesta e unul din motivele 
pentru care ne aflăm aici, la Ginsberg, un spital de stat, cu cele 
mai avansate dotări din lume. 

Încercă să dea spuselor ei o nuanţă de compasiune profundă. 

— Da, dar dacă, de exemplu, ai păţi ceva, asemenea Lylei 
Clay, sau lui Harry Madison, chiar? Nu ai prefera să ceri ajutorul 

cuiva pe care l-ai ales chiar tu, un prieten apropiat, decât să rişti 
să ai de-a face cu imensa birocrație impersonală cu care m-am 
luptat eu întreaga zi? Fata asta, Lyla Clay, nu e bolnavă, decât că 
a trecut printr-o experienţă prin care nu ar trebui să treacă nici o 
fată — de fapt nimeni nu ar trebui să treacă prin aşa ceva, vreo- 
dată — şi doar pentru că mai are trei luni până la vârsta de majo- 
rat recunoscută în acest stat, şi pentru că a fost arestată pe baza 
unor ipotetice probleme psihice, eu a trebuit să irosesc ore în şir 
în certuri inutile! 

— Dar până la urmă, ai reuşit s-o scoţi de aici, oftă Ariadne. 

— Da, am reuşit, dar nu mulţumită iubitului tău Mogshack. 
Când am apelat la ajutorul lui, mi-a argumentat că nici măcar o 
persoană suspectă doar de a avea tulburări psihice nu trebuie 
lăsată în libertate, pentru că ar putea isca agitaţii stradale ca cele 
de noaptea trecută. Dacă aşa stau lucrurile, atunci... atunci, la 
dracu’! Tu nu ar trebui să ai voie să apari în public, pentru că eşti 
îndeajuns de drăguță pentru a exista riscul ca un negru să încerce 
să te agaţe, şi să existe astfel pericolul ca, în momentul în care îl 
pălmuiești pentru insistența lui, să declanşezi o revoltă! 

Realizând că începuse să se încingă, Reedeth făcu eforturi 
pentru a adopta un ton mai calm. 

— Dacă ai vrut să-mi faci un compliment, spuse Ariadne, 
nu prea l-ai formulat grozav. 

— Nu am chef de complimente în clipa asta! De fapt, ceea 
ce mă interesează acum este doar să găsesc o cale de a împiedica 
oameni precum Lyla Clay sau Harry Madison să fie închişi, doar 
pentru că li s-a petrecut ceva mai puțin obişnuit. Nu de asta 
mi-am ales această meserie, ca să fiu paznicul unei închisori 
pline de oameni cu o gândire mai originală. 

— Am mai discutat acest lucru, spuse Ariadne. Mereu 
ajungem la diferenţa dintre ceea ce este original şi ceea ce este 
nebunesc. 

— Aşa este. Credeam că ajung la altceva şi iată-mă întors la 
acelaşi subiect. 

Reedeth îşi masă fruntea. 

— Se pare că înainte de a începe să vorbesc, nu m-am gân- 
dit la consecinţe prea clar, dar cauza acestei stări de spirit a mea 
este destul de simplă. Am reuşit să mă descotorosesc de Harry 
Madison, cât şi de... 

— Ce? Cum? 

Flamen a acceptat tutela lui. Firma la care lucrează 
Flamen are nevoie de un electronist, şi când i l-am sugerat pe 
Madison, a spus da. Aproape că nici nu a fost nevoie de muncă 
de convingere. 

— ŞI i-ai dat pur şi simplu drumul unui „negrotei” în New 
York, într-o zi în care funcţionează starea de necesitate? 

Mai există încă negri în New York, fie că-ţi place sau nu! 
Şi au dreptul, legal, de a merge pe stradă! lar domnişoara Clay 
se pare că l-am simpatizat, atunci când le-a făcut cunoştinţă şi s-a 
oferit să-l conducă... 

— Ai externat un negru împreună cu o albă, ea în stare de 
şoc iar el, cu un dosar psihiatric lung cât braţul meu? 

Ariadne se ridică aproape din scaun. 

— Isuse, s-ar putea să izbucnească noi tulburări la noapte! 
Va fi o minune dacă vor ieşi vii de pe peroanele trenurilor de 
mare viteză! 

— Păi... 

— Pe ce lume trăieşti, Jim? Toată flecăreala aceea despre 
faptul că prietenia nu mai e la modă, tot acest idealism ipocrit, 
şi teoria aceea că ar trebui să avem pe cineva la care să apelăm 
la nevoie...! Mi-aş dori mai degrabă nişte dușmani sinceri, decât 
un prieten care să mă trateze aşa cum tocmai te-ai purtat cu 
acești bieți oameni! 

— Dar...! 

— Ştiu ce nu e în regulă cu tine, Jim, spuse Ariadne cu 
asprime apropiindu-se de camera de luat vederi din biroul ei, 
astfel încât capul ei ameninţa să pătrundă la Reedeth prin moni- 
tor... Te enervează atunci când ai în jur oameni care ţi-au fost 

daţi în grijă, fără să fii consultat, după ce au fost prinşi într-o 
revoltă sau i-ai găsit aici când ai sosit. Tu de fapt nu vrei să-i 
pregăteşti pentru o întoarcere în siguranţă la casele lor, ci să te 
descotoroseşti de ei, ca să nu mai ai grija lor! Atunci când vei afla 
că Madison a fost împuşcat în plină stradă, sau că Lyla Clay a 
fost violată de un grup de albi, pentru că au văzut-o în compania 
unui negru, şi s-au gândit că oricine avea un asemenea însoțitor 
este un potenţial vânat, vei avea vreun şoc? Vei avea pe dracu’! 

Întrerupse legătura cu o expresie de real dezgust, ca şi cum 
era cât pe-aci să vomite în birou, iar Reedeth spuse, în mod 
inutil, fără a fi auzit de cineva: 

— Dar eu nu asta am... 

Sesizând că legătura de pe reţea fusese întreruptă, calcula- 
torul-asistent spuse: 

Ce spuneaţi? 

— Oh, luate-ar dracu”! tună Reedeth şi ieşi năvalnic din 

cameră. 

O OPINIE LA CARE XAVIER CONROY 
TINE CU ÎNVEAȘUNARE, 

ÎN CIUDA ATACURILOA REPETATE 
ÎMPOTRIVA ACESTUI PUNCT DE VEDERE, 
DIN PARTEA LUI ELIAS MOGSHACK 
(PRINTRE ALTE AUTORITĂȚI DE MAACĂ) 


Omul nu este o fiinţă raţională, ci un animal raţional, iar 
pentru a pretinde că prin controlul gonadelor şi al altor glande, 
în vederea producerii unei marionete complet ascultătoare şi 
conformiste, se vindecă o boală psihică gravă, este acelaşi lucru 
cu a ne lăuda că eliminăm riscul apariţiei unei „tinea pedis” prin 
amputarea piciorului de la gleznă. 

LINIA CARE DESPARTE NOAPTEA DE ZI, 
PE PĂMÂNT ORI ORICE ALTĂ PLANETĂ, 
SAU SATELIT, 

ESTE CUNOSCUTĂ SUA NUMELE STIINTIFIC 
DE TERMINATOR" 


În acea seară, în casa lui Prior domnea o atmosferă încăr- 
cată, la care mai mulți factori contribuiau fiecare în mare 
măsură. 

După ce, fără prea multă tragere de inimă, Prior îşi adusese 
acasă sora, de la Ginsberg, acesta îşi găsi soția Nora vorbind 
prin rețea cu soția lui Phil Gasby, care, în momentul în care li se 
făcuse cunoștință, spusese: 

— A, da, ea e cea care a petrecut atât de mult timp internată 
la azilul de nebuni, nu-i aşa? Sper că ştiu ce fac, dacă o 
externează. Hmm! 

Sfârşitul conversației şi începutul unui scandal în tot 
cartierul. 

Prezența Celiei o enerva pe Nora, care sparse o farfurie cu 
came de Bourguignon, reîncălzită, în toiul mesei de prânz, cu puțin 
timp înainte de sosirea cumnatului ei, strigând că ea se căsătorise 
doar cu Lionel, nu şi cu toți membrii cu probleme psihice ai fami- 
liei lui Prior. Nervozitatea ei obişnuită se accentuase mai devreme, 
Când el încercase să-i explice de ce angajarea faimosului 
„negrotei” Pedro Diablo la aceeași firmă, Matthew Flamen Inc., le 
aducea nişte avantaje care cântăreau mai greu în balanță decât stig- 
matul social de a colabora de pe picior de egalitate cu un negru 
(fragmente relevante ale discuţiei: „Nu voi mai putea niciodată să 
Scap de rușine, în acest cartier, şi va trebui să ne mutăm!” sau 
»Dacă are nevoie de o slujbă, lasă-l să-şi caute una în Africa!”) 

Amintirea proaspătă a rezultatului dezastruos al antrena- 
mentului efectuat de grupul de apărare cetățenesc făcea ca, în 
loc de o seară normală, plină de apeluri pe rețea, generatoare ale 
unui sentiment de solidaritate, în casă să domnească o tăcere 
apăsătoare, ca şi realizarea dură a faptului că actul de trădare al 
lui Lionel Prior din timpul exerciţiului era discutat în întregul 
cartier, cu o asemenea intensitate, încât conversațiile puteau fi 
aproape auzite. 

La toate acestea se adăuga şi ideea general acceptată că era 
posibil ca Morton Lenigo să fi sosit cu intenţia clară de a prelua 
puterea în întreaga țară, alături de ceilalţi negri. În plus, în timpul 
zilei, Gottschalk anunțaseră scoaterea pe piaţă a unui armament 
foarte scump dar cu o forță de distrugere fără precedent, arma- 
ment pe care nimeni în acel cartier select nu și-l putea penmite 
deocamdată, la atât de scurt timp după achiziționarea modelelor 
obişnuite de primăvară. 

În tot acest timp, inclusiv în timpul crizei, Celia păstră o ati- 
tudine de un calm glacial, făcând o conversaţie de complezenţă, 
referitoare la serviciul fratelui ei, la evenimentele mondiale 
petrecute de la externarea ei, şi la diferitele antichități pe care le 
cumpăraseră în ultimul timp şi pe care şi le aşezaseră în 
sufragerie. Această stare imperturbabilă a ei se datora faptului 
că timp de cinci luni i se administraseră medicamente şi chiar 
dacă înceta imediat tratamentul prescris, aveau să treacă mai 
multe zile până ce efectul acestora avea să se atenueze. 

În momentul în care sosi soțul ei, Matthew Flamen tocmai 
îşi termina desertul, şi după un salut distant şi un sărut pe obraz, 
spuse că era mai bine să se ducă direct la culcare, căci fusese 
avertizată să nu se extenueze imediat după revenirea la viața 
normală, şi îşi luă noapte-bună. 

MOTIVUL PENTRU CARE TUNELUL TRENULUI 
DE MARE VITEZĂ DIN CENTRUL CRRTIERULUI 
QUEENS NU A FUNCTIONAT DIN ZORI 

PÂNĂ DUPĂ-AMIAZĂ 


O studentă la chimie, pe nume Allilene Hooper, în vârstă de 
19 ani, nu a reuşit să stabilizeze nitroglicerina preparată acasă, 
pe care o ducea prietenului ei, şi aceasta a explodat din cauza 
vibraţiilor. 

MICILE GREUTĂȚI ALE VIEȚII 


Fiind decretată în acea zi starea de necesitate, la terminalele 
trenurilor rapide, în tot oraşul, se găseau poliţişti înarmaţi, şi sub 
privirile inumane ale măştilor de gaze, Lyla urcă cu scările 
rulante de pe peron, realizând îngrozită că în spatele ei se afla 
acest „negrotei” străin, pentru care, într-o criză de furie față de 
atmosfera de la Ginsberg, ea acceptase să-și asume răspunderea, 
nu din punct de vedere legal, căci era minoră, ci din punct de 
vedere moral, conform afirmației lui Reedeth: „Nu a mai fost de 
ani de zile liber, în New York, şi au avut loc schimbări” 

Ce altceva ar fi putut spune decât: „Lângă apartamentul 
meu este un hotel, şi primesc şi negri acolo. Voi merge cu el în 
oraş şi i-l voi arăta” 

Şi numai după ce el spuse cu căldură: „E foarte frumos din 
partea dumitale, domnişoară Clay, căci, deşi a stat aici intemat 
atât de mult timp, are o personalitate remarcabilă şi este un 
strălucit electronist, şi cred că se va descurca excelent...”, de-abia 
atunci îi trecu prin minte groaznicul gând: Personalitatea remar- 
cabilă se afla între spectatori, când am ţinut acea „şedință” la 
spital, alaltăieri, şi când a trebuit să fiu trezită cu palme din 
„capcana de ecou”, şi apoi am resimţit acea mahmureală inex- 
plicabilă. Oare să fi fost el? 

Arunca, din când în când, câte o privire peste umăr, iar el 
era acolo, înaintând imperturbabil alături de ceilalți, cu o geantă 
grea pe umăr, care conţinea, probabil, puţinele obiecte personale 
pe care reuşise să şi le păstreze în timpul şederii lui în spital, 
îmbrăcat cu o salopetă simplă, cenuşie, care nu se mula prea 
bine pe silueta lui scundă şi îndesată, cu barba îngrijită, cu părul 
mult mai scurt decât era moda, conform unei reguli din spitale, 


pe care ea îşi aminti că o citise undeva, şi care avea ceva de a 
face cu apariția păduchilor printre pacienţi, după ce aceștia au 
jocuit singuri mult timp, în condiţii dezgustătoare. 

Ce fel de om era? Până în acel moment, în afară de prezen- 
tări, de faptul că merseseră amândoi prin terminal şi că aştep- 
taseră câteva clipe pentru compartimentele pe care le solici- 
taseră, nu avusese efectiv nici un contact cu el. Schimbaseră 
câteva cuvinte, din politeţe, şi atât. Ea aflase câte ceva despre el 
de la Reedeth, mai ales faptul că, dacă nu s-ar fi înrolat în armată 
şi nu ar fi trăit o experienţă groaznică în timpul luptei, nu ar fi 
avut niciodată acea cădere nervoasă pentru care fusese internat. 

lar cu ocazia acestei întoarceri la Ginsberg, în împrejurări 
total diferite de cele din ziua anterioară, ea realizase brusc de ce 
îi displăcuse atât de tare atmosfera existentă acolo, atunci când 
se dusese pentru prima dată. Nu avea de-a face în mod particu- 
lar cu talentul ei de pitoneasă. Era doar vorba de conştientizarea 
faptului că, alegându-și această vocaţie, ea se angajase la o viață 
întreagă trăită la limita nebuniei: practic gândea cu mintea altora... 
sau ceva asemănător, atunci când înghițea o „pastilă profetică” 
şi cădea în transă. Un singur pas greşit o putea duce la o 
internare permanentă în acel spital oribil. 

— Câte ramificații poate avea gândirea cuiva, murmură ea, 
apropiindu-se de poliţiştii atenţi de la capătul scărilor rulante. 

— Vorbeşti singură, hm? spuse unul din ei, cu un râs aspru. 
Ai grijă, scumpo, să nu te alegi cu un bilet-dus spre Ginsberg. 

— Uite un negrotei, spuse unul din colegii lui. Haide să ne 
ocupăm de el, da? N-am înhăţat pe nimeni astăzi, dar întotdeauna 
apare o oportunitate. Hei, tu, negroteiule! 

Ajunsă pe trotuar, Lyla întoarse capul şi, într-adevăr, cel pe 
care puseseră ochii pentru a-l percheziţiona era Harry Madison. 
Cinci poliţişti înalţi, dotați cu veste antiglonţ, cu măști, încât nici 
Nu-ţi puteai da seama dacă aveau pielea albă sau neagră, cu 
căşti, scuturi, pistoale, lasere și grenade lacrimogene. Însă nu 

avea rost să încerce să le spună că ea şi Madison erau împreună, 
în felul acesta n-ar fi făcut decât să înrăutăţească lucrurile. 

Impasibil, el se confirmă ordinului de a-și prezenta actele, iar 
la vederea certificatului de externare, avură o reacţie previzibilă: 

— Păi şi de ce nu te-au trimis în Blackbury? 

Nici un răspuns. Era foarte calm acest om, observă Lyla, 
foarte stăpânit, deloc tulburat de ceea ce vedea acum în jur, de 
schimbările majore petrecute de când fusese el ultima oară în 
oraş: scuturile blindate care protejau ferestrele, baricadele înalte 
de şaizeci de centimetri, ale poliţiei, care izolau zona vio- 
lențelor, din mijlocul şoselei, punctele mascate ale trăgătorilor 
poliţiei, amplasate la intersecțiile din apropiere, zidurile masive 
din beton, rezistente la explozii, exact de lungimea unei maşini, 
aşezate din două în două cvartalc şi menite a proteja vehiculele 
oficiale de distrugere, în cazul demolării unei clădiri. 

Cu toate acestea, nu încăpea nici o îndoială că toate acestea 
fuseseră prezentate la ştiri. Chiar şi internat fiind la Ginsberg, nu 
cra ca şi cum te-ai afla pe altă planetă. 

Dezamăgiţi probabil — căci merseseră până acolo încât îl 
făcuseră să scoată totul din geantă — poliţiştii îi făcură în cele din 
urmă semn lui Madison că putea merge mai departe, iar unul 
dintre ei, care stătuse deoparte, mestecând alene o gumă, un băr- 
bat tânăr, înalt, foarte suplu, dar totuşi greoi în mişcări, întinse 
calm piciorul, cu intenția de a-i pune piedică. Şi într-adevăr, 
piciorul întins ajunse cumva — Lyla nu-şi dădu seama cum — 
exact în locul unde urma să calce Madison, iar acesta îl călcă cu 
toată greutatea, fără a se opri din mers, iar în momentul în care 
polițistul ţipă de durere, uluit şi furios, între ei erau deja o 
mulțime de persoane sosite din urmă. 

— Îmi pare rău de întârziere, spuse Madison, prinzând-o 
din urmă pe Lyla. Nu era nevoie să mă aşteptaţi, pot găsi cu 
ușurință ace! hotel pe care mi l-aţi recomandat. 

Bineînţeles. şi atunci de ce îl aşteptase? Doar pentru a fi în 
compania cuiva, hotări ea brusc. Noaptea trecută zăcuse lângă 

patul în care murise Dan, unde se afla cadavrul lui, unde... 
aagh. În atât de curata şi modema Americă, se vorbea de 
organe, de inimă, ficat, rinichi, căci erau termeni folosiţi de 
doctori, atunci când era cineva bolnav, dar nu se făcea niciodată 
legătura cu alimentele congelate, sterilizate, împachetate în 
plastic, care erau cumpărate de toată lumea. Dar fusese spinte- 
cat, iar tăietura dovedea că şi oamenii aveau aceste organe 
sângerânde, palpitante... 

Privi, buimacă, la mulţimea din jur. Acea mulţime care era 
nelipsită de pe orice stradă din orice oraş modern. Se gândi: sute 
şi sute de inimi, de ficaţi şi de rinichi, kilometri de organe, litri 
de sânge, atât de mulţi încât ar putea înroşi trotuarul! 

— Vă simuţi bine, domnişoară Clay? Sunteţi foarte palidă! 

Simţi o atingere pe umăr, care avu darul s-o liniştească, şi 
pentru care fu recunoscătoare, căci lumea reală păruse să se 
îndepărteze de ea. 

— la-ţi mâinile jegoase de pe fata asta albă! strigă cineva şi 
toată lumea aflată pe o rază de zece metri întoarse capul instan- 
taneu, dar din fericire cea care ţipase era doar o femeie în vârstă, 
cu buze subțiri şi cu nişte ochi aspri, sub fruntea plină de riduri. 

— Vrei să se ocupe de tine, mai bine, hoaşcă bătrână? îi 
strigă Lyla. Se auziră râsete şi îşi văzură cu toții de drum, în 
afară de bătrână, care arunca priviri ucigătoare. În acest secol, în 
mare parte datorită înaintaşilor noştri, chiar şi bătrânicile cele 
mai nevinovate pot uri de moarte pe cineva. 

„Dacă am răscoli poşeta aceea pe care o ţine atât de strâns, 
am găsi o armă la fel ca cea pe care a încercat să mi-o vândă 
nenorocitul de agent Gottschalk, lângă cadavrul lui Dan... 
gândi Lyla. 

Însă momentul de tensiune o lecuise de acea neașteptată 
Stare de buimăceală. Spuse, pe un ton normal: 

— Probabil că ar fi trebuit să vă avertizez, domnule 
Madison, că deşi în acest cartier negrii sunt încă primiţi în 
hoteluri şi restaurante, nu este totuși o zonă chiar tolerantă. 

— Nu e nici o problemă, domnişoară Clay. Era de aşteptat. 
În armată am învățat să-mi port singur de grijă, şi încă nu am 
uitat acest lucru. 

Ea îl privi gânditoare, văzându-l pentru prima oară drept 
Harry Madison, ca persoană, şi nu Harry Madison -— fostul-bol- 
nav-psihic. 

Îi răsunau încă în minte spusele lui, şi realiză că avea o voce 
foarte plăcută, baritonală, puțin demodată, ca aceea a unui cân- 
lăreț care punea intenţionat accentul pe fiecare cuvânt, în loc de 
a le rosti pe toate într-un ritm rapid, monoton, cum vorbeau 
aproape toţi oamenii în secolul douăzeci şi unu. 

Îşi aminti, de asemenea, că era totuși singură, Dan fiind 
mort. Dan avusese un prieten, Berry. Îşi aducea vag aminte că 
Berry avea şi el un prieten... sau poate Martha, fata cu care trăia, 
avea unul. Într-un astfel de oraş aveai nevoie de prieteni... dar de 
ce doar unul? Însă așa stăteau lucrurile în majoritatea cazurilor, 
oamenii, fiindu-le atât de greu să-şi facă un prieten măcar, deve- 
neau frustrați în această căutare a prieteniei. 

Era un aspect mult prea profund, prea înspăimântător, pen- 
tru a te gândi la el, într-o seară caldă de vară, la o oră înaintată, 
cu soarele pregătindu-se să apună, cu mulțimea aceea circulând 
fără nici un ţel sub privirile mascate ale poliţiştilor înarmați, pe 
jumătate doritori, pe jumătate temători de posibilitatea izbucnirii 
unor noi violențe la noapte, care duceau la distrugerea din 
temelii a clădirilor devenite adăposturi pentru trăgătorii izolați. 

Spuse: 

— Să merg cu dumneavoastră la hotel? 

— Poate ar fi mai bine să vă însoțesc eu la dumneavoastră 
acasă, replică Madison. Domnul doctor Reedeth mi-a spus că vi 
s-a întâmplat ceva rău noaptea trecută, domnişoară Clay şi... îmi 
cer scuze, nu arătaţi prea bine, şi m-aș simţi prost dacă nu m-aș 
revanşa pentru amabilitatea de a mă fi condus. 

În tonul lui se ghicea ceva mai mult decât o simplă şi 
superficială îngrijorare politicoasă. Îi veni în minte noţiunea de 

unchi, Şi gândul o duse la anii copilăriei, panica războiului imi- 
nent din anii nouăzeci, când fiecare negru era tratat de fiecare 
alb ca un potențial inamic sau sabotor, iar ea, la inocenta vârstă 
de cinci ani era îngrijorată, din cauză că se asemănau atât de 
mult cu niște ursuleți de pluș, iar fetiţele, cu rochiile lor clasice, 
în carouri, cu fundiţe strâns împletite... şi era totul atât de absurd, 
şi nu era vorba de Unchiul Tom, ci de Unchiul Remus, da, cel de 
mai târziu, iar spaima pieri, şi numai traumele psihice nu puteau 
fi vindecate, însă clădirile puteau fi reparate, iar nou-apărutele 
aeromobile începeau să aglomereze, cu milioanele, cerul, ca 
nişte roiuri disciplinate, străbătând văzduhul ghidate de nişte 
computere performante, capabile de a dirija un miliard de trasee 
în mod simultan fără nici o coliziune şi... în fine, era vorba de 
Unchiul Remus, cel care avea siguranţa de sine a unui om de 
succes şi care deținea ceva ce avea să fie râvnit la un moment 
dat şi de puţinii bogaţi, ceva ce putea constitui o dovadă a fap- 
tului că şi el era moştenitorul unei tradiţii, al unei ascuțimi a lim- 
bii, interesantă şi picantă, adaptabilă la lumea modernă: la urma 
urmelor, oare, cu o clipă în urmă, pentru a se descotorosi de acea 
bătrână isterică, făcuse ea oare altceva decât să-l imite pe Rilă 
lepurilă care se ruga să nu fie aruncat în tufele de mărăcini? 

— Domnişoară Clay, poate ar fi mai bine să vă duc mai 
întâi la medicul dumneavoastră, spuse Madison îngrijorat. 

— Cine e şeful aici, eu sau dumneavoastră? replică Lyla, cu un 
râs ascuţit, forțat. Da, îmi cer scuze, mi s-a întâmplat, într-adevăr, 
ceva foarte rău şi trebuie să mă întorc într-un apartament unde 
voi fi singură, şi unde voi găsi doar petele de sânge pe podea, 
care-mi vor aminti că ieri se găsea cineva acolo, şi nu prea are 
rost să ne facem griji, nu? Se întâmplă ca oamenii să mai fie şi 
uciși. Voi... 

Mergea alături de el, reuşind să se îndrepte în direcția 
dorită, în loc de a fi luați de valul de oameni şi forţaţi să se dea 
mereu la o parte din calea acestora, cum se obişnuise. Se îndrep- 
tau spre locuinţa ei, nu spre hotel. Nu avea importanță. 

— fi pur şi simplu nevoită să accept realitatea, oricât de 
oribilă este. Ar fi trebuit, totuşi, să vă pun în gardă, după cum 
spuneam, căci nu port acum iaşmacul, care i-ar fi putut face pe 
oameni să creadă că sunt de culoare, ca dumneata, adică, vezi că 
merg cu dumneata și nu am pe mine decât aceste veșminte 
sumare iar lumea se uită la noi, aţi observat? cu expresia aceasta 
de ură, albii întrebându-se „ce caută negrul acela cu o fată albă, 
trădându-ne cauza?” 

— Da, spuse Madison. Toţi negrii cresc cu această con- 
cepție, domnişoară Clay. Nu trebuie neapărat să scoateţi în evi- 
denţă acest lucru. 

— Încerc, într-un fel să arăt că apreciez acest lucru, spuse 
Lyla. Vreau să spun că eu sunt o pitoneasă, şi deci ar trebui, teo- 
retic, să am o sensibilitate peste medie faţă de... 

Recunoscu intrarea blocului ei, apoi se îndreptă spre lift. 

— „alți oameni, indiferent de culoarea pielii. Vezi, dum- 
neata, eu am fost crescut într-un mediu demodat, iar părinţii mei 
sunt nişte anti-Afrikani convinşi, şi cred că e tare păcat, deşi e 
evident cum de am reuşit să scăpăm de felul în care au evoluat 
lucrurile în ultimul secol... oh, Doamne, cum voi intra înăuntru? 

Se opri brusc, chiar înainte de a intra în lift. 

— Poliţiştii ăia împuţiți! Nu m-au lăsat nici să iau cu mine 
o cheie, când m-au scos afară în dimineaţa asta, nimic, am avut, 
din întâmplare, doar nişte mărunţiş în buzunar şi... 

Îşi scotoci, exasperată, buzunarul, până la căptușeală, şi nu 
găsi altceva decât recipientul cu „pastile profetice” şi banii, 
împreună cu o carte de identitate. 

— O să vededm ce facem, când ajungem acolo, spuse 
Madison, conducând-o îndemânatec în lift. 

Un gând îi străbătu Lylei subconştientul: probabil că la asta 
se refereau părinții mei cei demodați, când spuneau că îmi trebuie 
o „escortă”, atunci când mă duc undeva, şi în starea mea actuală, 
chiar sunt bucuroasă că am un însoțitor, căci sunt groaznic de 
înspăimântată de ceea ce voi găsi când liftul va ajunge la etajul al 
zecelea, şi cu toate acestea, iată că nu-mi pierd minţile şi... 

Stop. 

În faţa liftului, aşteptându-i să coboare, stătea agentul 
Gottschalk, din apartamentul 10-W. 

Gândurile i se puteau citi pe chip: Aseară ai încercat să mă 
ucizi, după ce te-am ajutat, iar acum preferi să accepţi ajutor din 
partea unui negru, în acest oraş sfâşiat de către X-Patrioţii negri 
care ţi-au ucis bărbatul. 

Nu spuse, însă, nimic, mulțumindu-se doar să se dea la o parte 
pentru a le face loc să treacă. Aşteptă, apoi, fără a intra în lift. 

Motivul deveni imediat limpede. Pe coridor erau 
împrăştiate lucrurile ei. Teancuri de cărți. Patul pătat la un capăt, 
proptit de perete. Şi alte mărunțişuri, mai puţin interesante, exis- 
tente în acel cămin blestemat, inclusiv statueta LAR, pentru care 
nu încăpea nici o îndoială că se emisese un ordin de recuperare 
a datoriei. lar ușa apartamentului era zăvorâtă. 

Agentul Gottschalk spuse, zeflemitor: 

— Păcat, Lyla! 

Din motive de publicitate, angajaţii Gottschalk foloseau 
prenumele oamenilor, menţinând iluzia că şi ei reprezentau o 
familie, la fel ca cea pe care încerca să o apere cineva care 
cumpăra armament de la ei. 

— Nu au închis uşa, după tine, azi-dimineaţă, şi a fost ten- 
tant, pentru oricine a trecut pe aici, nu? Impresarul tău ţi-a lăsat 
cumva dreptul de şedere cu chirie, aici, prin testament? 

— Păi... 

Mintea Lylei era complet paralizată. 

— Nu cred că a lăsat vreun testament cuiva. 

— Foarte rău, spuse din nou agentul Gottschalk, pe un ton 
Tăutăcios, şi intră în lift. 

— Nu-mi place acest om, spuse Madison gânditor, clă- 
tinând din cap. Totuşi, asta nu are importanță. Acesta este 
apartamentul dumitale, cel în faţa căruia au fost scoase toate 
lucrurile, toată mobila? 

— Da, dar... 

Lyla era nevoită să-şi înfigă unghiile în carne, să-ţi 
încordeze fiecare mușchi, pentru a nu scoate un urlet. 

— Dar s-a mutat cineva în el, a intrat cineva acolo! Când 
m-au scos copoii afară, astăzi, nu am încuiat uşa şi... ce aş 
putea face? Contractul de închiriere nu era pe numele meu, ci 
pe al lui Dan, şi... 

Se întoarse şi se sprijini orbeşte de perete. 

— Şi nu am nici o cheie! 

O perioadă, destul de lungă, nu se întâmplă nimic. În cele 
din urmă ea îşi reveni şi reuși să-şi dezlipească fruntea de pe 
peretele coridorului, şi să-şi şteargă lacrimile. 

Madison nu se mişcase din loc, cu geanta atârnată pe umăr, 
cu o mână neagră, butucănoasă, contrastând cu salopeta cenuşie, 
în locul în care ţinea cureaua genții. 

Se simţea extrem de stânjenită, după ce ani de zile fusese 
învățată să nu-şi exteriorizeze slăbiciunile, câte opt luni pe an, 
de la vârsta de zece ani, în şcoală, de unde fugise până la urmă. 

Dar Madison nu spuse decât: 

— O încuietoare tip Punch, nu? 

— Ce...? A, da. O încuietoare marca Punch, desigur. Aproape 
nici un alt tip nu se potrivea la uşile de apartament moderne, orice 
încuietoare cu gaură pentru cheie era mult prea vulnerabilă. 

— Mda, spuse Madison gânditor, după ce întoarse privirea 
spre usciorul din apropiere, care era proptit de patul rupt, pătat 
cu sângele lui Dan, care începuse să se usuce deja, formând o 
crustă maronie, urât mirositoare, ce atrăsese o muscă. 

— Mda,... e un cod de tip unu-doi-opt, cred... Nu, 
domnişoară Clay? 

Ea îl privi uluită. 

— Adică conţine aceste cifre, nu? Poate primele trei, sau 
poate următoarele trei, după prima? 

— Păi... 

Ea înghiţi în sec, fără a înţelege ceva, dar dând pesemne cel 
mai logic răspuns: 

— Da, cred că începe cu unu-doi-opt. Dar nu l-am ţinut 
niciodată minte. 

Ezită, fiind tentată să întrebe de unde ştia, dar era întors cu 
spatele, iar ea nu putea vedea ce face, căci trupul îi ascundea 
mişcările. Nu văzu decât uşa deschizându-se, şi o rază de lumină 
pătrunzând pe deasupra acesteia. 

— Are un zăvor-capcană! ţipă ea, şi în aceeași clipă cineva 
aflat înăuntru înjură... iar uşa se deschise cu atât de multă forță 
încât mişcarea îi scăpă Lylei, iar Madison stătea în prag, cu 
mâna deasupra capului, pentru a prinde zăvorul-capcană de o 
sută de kilograme care nici nu alunecase încă în jos pe 
canelurile sale. 

De partea cealaltă se afla un bărbat, cu chipul livid, care 
ieşea, privind uluit, din sufragerie, făcându-şi scut dintr-un 
scaun, şi care rămase cu gura căscată atunci când îl văzu pe 
intrus cum ridica grijuliu zăvorul-capcană la locul lui, şi îi fixa 
la loc piedica. 

— Îl cunoaşteţi pe acest om, domnişoară Clay? spuse 
Madison pe un ton oarecum plictisit. 

— Păi... da..., spuse Lyla în şoaptă, şi fu nevoită să inspire 
adânc pentru a-şi încheia fraza. E un prieten de-ai lui Dan... 
mackero-ul meu. Îl cheamă Berry. 

— Eu... 

Pe gâtul subţire al lui Berry, omulețul se mişca în sus şi în 
jos. Berry era înalt, aţos, şi îi aduse brusc aminte Lylei de politis- 
tul de la terminal, care încercase să-i pună piedică lui Madison. 

— Am venit să-mi iau înapoi holosetul, improviză el. M-am 
gândit că totuşi îmi trebuie. lar când am văzut uşa deschisă am... 

Cuvintele îi pieriră şi ridică din umeri. 

— Ciudat, spuse Madison aruncându-i o privire Lylei. Nu 
văd nici un holoset aici pe coridor. Văd însă o grămadă de alte 
obiecte. Ale dumitale sunt? 

— Ale mele şi ale lui Dan! izbucni Lyla, înainte ca Berry să 
poată răspunde. 

— Aha. 

Madison trecu pe lângă Berry, ignorându-l pe acesta com- 
plet, şi se uită în sufragerie. 

— Foarte drăguţ din partea amicului dumitale, domnişoară 
Clay! Văd că a înlocuit patul rupt cu unul bun, şi întreaga 
locuinţă e foarte curată şi îngrijită. Pesemne că este o mare 
uşurare să ştii că ai asemenea prieteni, când de fapt te aşteptai 
ca, venind acasă, să vezi că toată locuinţa ţi-a fost devastată de 
copii sau jefuită, din cauză că sticleţii nu au încuiat în urma lor, 
când te-au luat la Ginsberg. Locuinţa arată tare bine! 

— Lua-te-ar dracu” de... începu Berry, ridicând scaunul 
pentru a-l transforma într-o armă. Dar Madison duse mâna cu 
care îşi ținea geanta fix pe umăr, la piedica zăvorului-capcană, 
pe care îl prinsese şi îl ridicase cu atâta dezinvoltură, în ciuda 
celor o sută de kilograme ale acestuia, iar mişcarea fu mai 
expresivă decât orice alte cuvinte. Berry lăsă foarte încet 
scaunul pe podea. 

Cu nişte mişcări reţinute, alb la față, se îndreptă spre uşa în 
dreptul căreia Lyla rămăsese ca o statuie de marmură. Când 
ajunse la un braţ depărtare de ea, spuse ironic: 

— Ce bine îmi pare să văd că zvonul acela, cum că ai fi fost 
internată la Ginsberg... 

În acel moment, ea nu se mai putu controla şi îi dădu o 
palmă, care răsună ca o împuşcătură. 

— Târfă! urlă el şi vru s-o lovească cu pumnul, dar nu reuşi, 
căci Madison îl lovi în acelaşi timp la baza coloanei vertebrale, 
azvârlindu-l pe lângă Lyla, prin uşă, şi făcându-l să se izbească, 
gemând, de peretele coridorului. 

Madison închise grijuliu uşa şi se întoarse spre ea. 

— Vrei să iei înapoi vreun obiect de pe hol? întrebă el. 

— Nu, n-am nevoie, oftă Lyla. Nu-mi... o, ba da. LAR-ul 
acela... mai am de plătit două mii pe el! Nu-l las să mă „prindă” 
cu chestia asta, pe nenorocit! Nenorocitul! Am crezut că e prie- 
ten cu Dan! A aflat, pesemne, că Dan e mort şi că eu am fost 

arestată şi s-a gândit să profite de ocazie şi să se mute aici... el 
locuieşte de luni de zile cu iubita lui, într-o cameră, iar locuința 
aceasta are măcar o bucătărie separată, deşi altminteri e destul 
de strâmtă... Ce faci? 

Madison îşi lipise urechea de uşă. O clipă mai târziu, o 
deschise fulgerător, cu mâna pregătită să acţioneze cu mare pre- 
cizie. Berry scoase un țipăt, în momentul în care fu prins de 
încheietură iar aceasta fu supusă unei presiuni în punctele ner- 
voase, care-l făcură să desfacă pumnul, dând drumul unei chei 
Punch. Madison spuse ironic: 

— Ce bine că ai adus cheia înapoi... cred că domnişoara 
Clay va avea nevoie de ea. 

Însă în cealaltă mână Berry ţinea un cuţit, şi de data aceasta 
Madison acţionă fără nici un fel de ironie şi instantaneu, lama de 
metal îndreptată spre stomacul său sfârşi prin a lovi suprafața 
metalică a uşii, apoi alunecă, cu un scârţâit, şi se răsuci, intrând 
în posesia lui Madison. Pentru a doua oară în mai puţin de un 
minut, Berry rămase cu gura căscată de uluială. 

Câteva clipe rămaseră față în față, apoi curajul îl părăsi şi o 
luă orbeşte la fugă spre lift. 

Madison îşi strecură cuțitul în geantă şi spuse: 

— Spune-mi ce să aduc înăuntru, Domnişoară Clay. 
Pnivindu-l fix, ea schiță un zâmbet. Nu avea nici un motiv de 
bucurie. 

— Nu glumeaţi când aţi spus că ştiţi să vă purtaţi de grijă, 
spuse ea. În armată aţi învățat toate acestea? 

— N-am avut mare lucru de făcut la Ginsberg, spuse 
Madison ridicând din umeri. Am avut timp să mă pun la punct 
cu antrenamentul. 

— Dar... dar aţi intrat pe ușă fără nici o cheie! insistă Lyla. 
Şi doar era încuiată, nu? 

— A... Păi, da, era încuiată. 

Chipul întunecat al lui Madison rămase impasibil. 

— Dar o încuietoare tip Punch nu se poate deschide fără 
cheia potrivită! Numai dacă arunci uşa în aer... 

Madison nu spuse nimic. 

— Bine, bănuiesc că totuşi se poate. Tocmai ați reușit acest 
lucru. Ce aţi folosit? 

Tăcere. 

— Bine, e secret profesional. Dar spuneţi-mi, atunci... 

Ezită, cu o expresie gânditoare întipărită pe chip, ascultân- 
du-şi parcă propriile gânduri şi îndoindu-se că aveau vreo logică. 

— La Ginsberg se folosesc încuietori Punch? 

Madison dădu din cap afirmativ. 

— Şi le-aţi fi putut deschide oricând? Aţi fi putut pleca? 

— Cam aşa ceva. 

— Şi de ce dracu” nu aţi făcut-o!? spuse ea, pe un ton stri- 
dent, plin de iritare. 

— Nu am vrut, domnişoară Clay, spuse Madison. Nu 
înainte de a obține certificatul legal de externare şi de a fi dat în 
tutela cuiva, în timpul primelor douăsprezece luni, înţelegeţi? 

Lyla bâjbâi după un scaun, fără a se uita într-acolo, şi se 
aşeză încet. 

— Vorbiţi serios? Da, desigur că vorbiţi serios... am impre- 
sia că vorbiţi mereu extrem de serios. 

Din nou tăcere. 

— Păi... ei bine, mulțumesc mult, oricum. Nu ştiu cum m-aş 
fi descurcat dacă ticălosul acela de Berry ar fi fost aici şi aş fi 
sosit singură. Vreau să spun că, dacă aș fi găsit uşa încuiată şi nu 
mi-ar fi răspuns nimeni, m-aş fi dus să-l caut, pentru că am 
crezut că era cel mai bun prieten al lui Dan. 

Îşi sprijini capul în palme şi începu să se legene. 

— Tu ai prieteni, Harry? Pot să-ţi spun Harry? Nu-mi place 
să le spun oamenilor „doamnă” şi „domnule” tot timpul. 

— Sigur, spune-mi cum vrei, spuse Madison, aruncând 0 
privire prin uşă, ca să se asigure că nu era nimeni pe coridor, şi 
ducându-se, sprinten, să aducă înăuntru lucrurile aruncate de Berry. 

Cărând, grijuliu, patul prin uşa deschisă, spuse: 

— Vreţi să-l curăţ şi să-l repar? Doar nu vreţi să îi rămâneţi 
datoare, din cauză că a adus patul cel nou, nu? 

— Nu! spuse Lyla, ridicând capul. Aruncă tot ce-a adus el 
aici, să şi le care acasă, dacă mai are vreo „casă”! 

— Păi să-mi spuneţi care sunt ale lui şi care ale dumitale, 
propuse Madison, şi propti patul de peretele cel mai apropiat. 

Terminară treaba în douăzeci de minute, închiseră uşa, 
fixară din nou zăvorul-capcană, în caz că Berry s-ar fi întors cu 
întăriri, spălară patul cu apă caldă — era destulă apă caldă în 
locuinţă, iar printre lucrurile aduse de Berry care nu fuseseră 
încă azvârlite pe culoar era şi nişte detergent — şi lipiră tăietura 
din pernă cu bandă adezivă din geanta lui Madison. Era ca sacul 
lui Moş Crăciun, se gândi Lyla, privindu-l cum muncea. Cu alte 
cuvinte, dacă ar fi deschis-o ea, ar fi găsit înăuntru doar lucruri 
banale: haine, obiecte de igienă personală, poate câteva cărți sau 
suveniruri. Dar, atunci când se ivea vreo problemă, dacă o 
deschidea Madison, găsea acolo obiectul care îi trebuia... 

Testat, gonflat, patul se afla din nou la locul lui, LAR-ul 
stătea în colțul obişnuit, ca şi toate celelalte obiecte. Madison îşi 
puse geanta pe umăr şi se îndreptă spre uşă. 

— Mă bucur că v-am fost de ajutor, domnişoară Clay, spuse 
el. Acum o să mă duc să caut acel hotel. 

— Nu, așteaptă! spuse Lyla ridicându-se. Te rog, nu pleca. 
Eu... 

Era pe cale să-l prindă de braț, dar se abținu. Unii negri erau 
foarte sensibili când un alb îi atingea fără a le cere permisiunea, iar 
ea se simțea înspăimântată de acest om care descuia încuietori fără 
a folosi vreun explozibil şi care putea prinde un zăvor-capcană cu 
o singură mână. Pentru a acoperi gafa pe care reuşise s-o evite, 
începu să vorbească foarte repede şi dezlânat. 

— Vezi, cum spuneam, dacă nu l-aş fi găsit pe Berry aici, 
m-aș fi gândit să apelez la ajutorul lui, pentru că am crezut că 
este prieten cu Dan, iar eu nu am stat în New York, nici măcar 

în alt oraş din statul New York, aşa că nu prea am prieteni aici... 
Ai mulţi prieteni, Harry? 

— Nu. 

— Nici unul? Absolut nici unul? Nici familie? 

El clătină din cap. 

— Din ce zonă vii? 

— Nevada. 

— Deci eşti cam departe de casă, nu? Eu vin din Virginia, 
dar oricum, nu e New York... 

Îşi muşcă cu putere buza de jos, care tremura, anunțând 
lacrimile care urmau. 

— Dacă Berry aşteaptă să mă prindă singură, spuse ea în 
cele din urmă. 

— Dumneata îl cunoşti, spuse Madison. Ar putea încerca 
acest lucru? 

-— Nu ştiu! spuse ea pe un ton plângăcios. Nu m-am gândit 
niciodată la el ca la un duşman până acum! E ultima persoană de 
pe lume la care m-aş fi gândit ca la un duşman! Of, Doamne, de 
ce nu mai putem avea prieteni ca de odinioară? 

— Nu cunosc răspunsul la această întrebare, spuse 
Madison. Am sperat ca doctorii de la Ginsberg să-l cunoască, 
dar nici ei nu-l ştiau. 

— Da, cred că ar fi normal ca psihologii să poată da un 
răspuns, spuse Lyla, cu o senzaţie de plutire vagă, asemenea 
fazelor finale ale efectului produs de Ladromid. De ce te-au dus 
acolo, de fapt, dacă nu te superi că te întreb? 

— Pentru punerea prea multor întrebări, spuse Madison. Ca 
cea pe care tocmai ai pus-o tu. Mi-au pus o armă în mână şi mi-au 
spus să mă duc să-l ucid pe „acel sălbatic gol” care ţine în mână 
o suliță din piatră, căci „el e inamicul”, iar eu am întrebat de ce 
e el inamicul, iar ei mi-au spus că „din cauză că a luat legătura 
cu comuniştii”, iar eu am întrebat dacă în limba lui există măcar 
un termen pentru „comunism”; ei au spus că dacă nu mă duc să-l 
ucid, voi fi arestat. Şi m-au arestat. Am continuat să le pun între- 

pări, şi nu am primit nici un răspuns, şi nu am vrut să mă 
opresc cu întrebările până nu mi se dădea un răspuns. Aşa că 
m-au adus acasă şi m-au internat la Ginsberg... de fapt, la 
început m-au dus la alt spital, dar când s-a deschis Ginsberg, 
m-au transferat acolo. Probabil din cauză că sunt negru. Pe 
acea vreme nu se cădea să internezi un negru într-un spital 
demodat, sărăcăcios. 

Lyla vru să spună ceva, dar se răzgândi, apoi se hotărî 
totuşi: 

— Harry, spune-mi sincer: crezi că au avut dreptate să te 
interneze acolo? Crezi că erai chiar nebun? Pentru că mie nu-mi 
pari deloc nebun. 

— Am o adeverinţă de fost pacient, spuse Madison cu un 
zâmbet amar. 

Era prima expresie pe care o văzuse pe chipul lui impasibil, 
chiar şi atunci când îl înfruntase pe Berry, dar şi aceasta dispăru 
într-o clipă. 

— Da, aşa este. 

Îşi căuta cuvintele. 

— Ei, bine... uite, nu vreau să rămân singură. Sunt speriată. 
Nu mai am nici armă... mi-a furat-o acel Gottschalk, cel pe care 
l-ai văzut la lift. Va trebui să ies să cumpăr ceva de mâncare... Ei 
bine, nu poţi rămâne să-mi ţii companie măcar câteva ore? Doar 
atât cât trebuie, până mă simt mai... 

Glasul îi pieri, coborî mâinile pe lângă corp şi înclină capul. 

— Îmi cer scuze, murmură ea. Ai făcut deja mult mai mult 
decât aş avea dreptul să pretind. 

— Chestia cu mâncarea e o idee bună, spuse Madison. Cred 
că mai târziu te vei simţi mai bine, dar nu imediat. Cu o masă şi 
poate câteva pahare băute, sau o țigară, vei fi în stare să faci faţă. 
Lucrurile vor începe să pară mai normale. 

— Exact asta vreau, spuse ea recunoscătoare. Ca lucrurile 
Să pară mai normale, măcar o vreme, chiar dacă ştiu că nu sunt 
aşa şi nici nu vor mai fi vreodată. Haide să mergem să mâncăm 

chiar acum, ca să nu te mai rețin. Mă duc să-mi iau iaşmacul şi 
să-mi pun niște haine mai lungi, astfel încât să nu-şi dea nimeni 
seama că sunt albă, pe stradă, şi cunosc nişte restaurante care 
primesc clienți de orice culoare. 

Întinse mâna după iaşmac, care se afla în cuier, ca de obi- 
cei. Berry nu apucase, se pare, să-l arunce. Aflată pe punctul de 
a-şi pune veşmântul ce avea darul de a-i ascunde chipul, ezită. 

— Harry, tu ai fost? spuse ea brusc, şi vru să-i explice: „cel 
care m-a împins în acea capcană de ecou, şi care mi-a provocat 
mahmureala aceea, încât am rostit o premoniţie nefiind în transă” 

Însă nu avea nevoie să explice nimic. El înclină capul afir- 
mativ şi îi întinse cheia pe care o luase de la Berry, pentru ca ea 
să o pună în buzunar. 

— Îmi pare rău, adăugă el și deschise uşa. 

FRAGMENT PRELUAT 
DIN NUMARUL DIN 10 MARTIE 1968 
AL ZIARULUI „LONDON OBSERVER” 


„Culoarea — străvechiul conflict” 
de Colin Legum 


După ce am petrecut de curând câteva luni în Statele Unite, 
am ajuns să împărtăşesc punctul de vedere conform căruia, dacă 
nu se vor petrece două miracole — o încheiere rapidă a războiului 
din Vietnam şi o angajare pe scară largă în sprijinul economiei 
ţării, în interior — Statele Unite se află pe punctul de a intra într-o 
perioadă caracterizată de oprimare aspră a negrilor de către albi, 
care i-ar putea zgudui din temelii sistemul politic. 

Care ar putea fi efectele, dacă puterea principală a 
Occidentului se angajează într-o represiune rasială serioasă? 
Acest lucru ar accentua criza mondială a discriminărilor rasiale, în 
asemenea măsură încât nu ar suferi comparaţie cu nimic altceva. 
Ar aşeza pe umerii aliaților occidentali ai Americii o povară 
chiar mai mare decât războiul din Vietnam. Ar avea un efect 
teribil în Africa şi i-ar afecta direct pe naționaliștii africani, care 
s-ar vedea nevoiţi să apeleze la sprijinul comuniştilor... 

Dacă acest punct de vedere deprimant şi sumbru se 
dovedește a fi o alarmă falsă, acest lucru s-ar putea datora numai 
posibilității ca Occidentul, prevăzând din timp pericolul, să-şi 
schimbe priorităţile pe plan intem şi internaţional... 

Dacă societatea albă a Americii ar ajunge cumva să-şi simtă 
serios amenințate interesele economice şi cele legate de securi- 
tate, este foarte posibil să aibă loc niște schimbări majore. Însă 
nu se poate încă prevedea care vor fi acestea. 

În mod similar, în cazul în care comunitatea sud-africană ar 
ajunge să se simtă într-atât de izolată şi de amenințată încât 
politica prezentă, a dominaţiei albe, nu ar mai putea fi suportată, 
această comunitate ar putea deveni interesată într-o separare de 
tip original, cum ar fi sistemul cantonal din Elveţia. Acest tip de 
separare voluntară este deja discutat, de către unii, în Israel fiind 
privită ca o soluţie viabilă la problema pe care o reprezintă viaţa 
alături de arabi. 

Această separare voluntară — chiar şi o separare în mai 
multe zone teritoriale — nu este neapărat un fapt negativ, retro- 
grad. Deşi nu este văzută cu ochi buni de către liberali din 
cauza teribilului rasism al secolului douăzeci — liberalii au fost 
vârful de lance al separatiştilor din secolul nouăsprezece, care 
au luptat pentru independența față de imperiile Otoman şi 
Habsburgic, şi chiar şi în ziua de astăzi simpatizează cu cauza 
scoţienilor sau a galezilor. 

Prezenta cerere a negrilor din America, de a-şi controla pro- 
priile ghetouri, este o mişcare în această direcţie... 

PRESUPUNERE REFERITOARE 
LA CAPITOLUL ANTERIOR, 
FĂCUTĂ ÎN SPRIJINUL ACESTEI POVESTIRI 


În mijlocul deceniului nouă, fondurile şi personalul alocat 
Serviciului de Securitate Internă au început să le depăşească pe 
cele alocate activităţilor externe. 

ÎN CONFORMITATE CU O RECOMANDARE 
COMPUTERIZATĂ REFERITORRE LA 

METODA OPTIMĂ DE A OBȚINE COOPERAREA 
UNEI PERSONALITĂȚI CUNOSCUTE 

PENTRU CARACTERUL El DIFICIL 


Xavier Conroy, doctor în sociologie şi filosofie, profesor 
universitar diplomă Hawthorn, de psihologie socială, la 


Universitatea North Manitoba: INFLUENȚĂ MOGSHACK 
DOCTRINĂ PSIHOLOGICĂ CONTEMPORANĂ CONSIDERATĂ 
EXAGERATĂ DE FOSTUL ASOCIAT. PUNCT. CAUT OPINII PRO/ 
CONTRA. PUNCT. RĂSPUNSUL DUMITALE A FOST DEJA 
PLĂTIT DE MINE. PUNCT. SEMNAT FLAMEN 


Flamen „Demascator"” NYCNY 10036: INFLUENŢA LUI 
MOGSHACK DĂUNĂTOARE DAR TE BAŢI CU MORILE DE 
VÂNT. SEMNAT CONROY 


Conroy, Universitatea North Manitoba: DE ACORD - „MĂ 
BAT CU MORILE DE VÂNT” PUNCT. CER COOPERARE ÎN 
ACEASTĂ PRIVINŢĂ. SEMNAT FLAMEN 


Flamen „Demascator” NYCNY 10036: MULT NOROC. 
SEMNAT CONROY 


Conroy, Universitatea North Manitoba: VINO LA NY ÎN 
WEEKEND TOATE COSTURILE ACOPERITE. PUNCT. SEMNAT 
FLAMEN 


Flamen „Demascator” NYCNY 10036: SOSESC SÂMBĂTĂ 
DIMINEAȚĂ ZBORUL 9635. PUNCT. NU CRED CĂ EXISTĂ VREO 
ŞANSĂ, DAR NU VREAU SĂ RATI:Z OCAZIA. SEMNAT CONROY. 

INTRAREA INTERZISĂ 


Lyla avea impresia că ar fi trebuit să fie înspăimântată, dar nu 
era, şi reușea chiar să se întrebe, cu destul calm, de ce nu era. Îşi 
spuse că motivul îl constituia faptul că Madison era, fără nici un 
dubiu, de partea ci, că o salvase de la ceea ce altminteri ar fi fost 
o catastrofă şi, mai mult decât atât, ştia — indiferent cum — la ce se 
referise ea când îi pusese acea simplă întrebare: „Tu ai fost?” 

O bună bucată de vreme, după ce icşiseră din apartament, 
ea nu se gândi la prea multe lucruri, dar în cele din urmă, când 
ajunscră din nou afară pe stradă, fu capabilă de a da glas, pe un 
ton normal, prietenesc, unor întrebări care o frământau. 

— Matthew Flamen ţi-a oferit o slujbă, nu-i aşa? 

— Da; se pare că are nevoie de cineva care să înlăture nişte 
bruiaje care-i afectează emisiunile şi mă pricep destul de bine la 
electronice. 

Te bucuri că... ai ieşit, după atât de mult timp? 

— Nu ştiu. Voi aştepta să aflu dacă lumea a devenit mai 
bună între timp. 

— A devenit mai rea, spuse Lyla pe un ton ferm. Vreâu să 
spun că... Mă rog, eu sunt destul de tânără, dar din ceea ce-mi 
aduc totuşi aminte, se pare că a devenit mai rea. Doctorul 
Reedeth spunea că ieri au fost trei „intervenții ca ultimă soluţie” 
ale poliţiei asupra câte unui cvartal întreg, şi că nu e prea rău, 
pentru că odată au avut loc nouăsprezece într-o singură noapte, 
dar nu ar trebui să se petreacă niciodată aşa ceva! 

Urmă o pauză. în timpul căreia merseră unul lângă altul, 
fără a vorbi deloc. Lyla era înveşmântată cu iaşmacul ei şi cu 
haine lungi, astfel încât să nu i se vadă nici o porţiune de piele, 
ȘI putură înainta nestingheriți, pentru că ceilalţi erau încredinţaţi 

că şi ea era negresă. Întotdeauna după izbucnirea unor violențe, 
se simțea un fel de oboseală în aer, un soi de tristeţe ca aceea 
simțită de doi amanți sinceri dar accidentali, care-şi dau seama, 
în lumina cenuşie a răsăritului, că prin pasiunea lor au riscat să 
trimită încă un copil în lunga călătorie spre moarte. 

În cele din urmă, preluă el sarcina de a pune întrebări şi 
spuse: 

— Ce ai fi făcut dacă ai fi mers singură acasă? 

-— Nu ştiu, murmură ea. Probabil că aş fi luat legătura cu 
noul tău şef. Dar nu cred că m-ar fi putut ajuta prea mult. Vreau 
să spun... Oh, e atât de greu de explicat. Vreau să spun că îmi 
place atitudinea lui exterioară, dar are ceva în el ce nu-mi place. 
Pare un om de treabă când vorbeşti cu el, dar parcă am senzaţia 
că nu se poate avea încredere în el. Înţelegeţi ce vreau să spun? 

— Foarte limpede, spuse Madison, adăugând: Acela e 
restaurantul la care mergem, cel din față? 

Tocmai dăduseră un colţ și aveau în fața ochilor un restaurant 
chinezesc numit „Oraşul interzis” Doar din dorinţa de a menţine 
în funcțiune un anumit gen de comerţ, în ciuda xenofobiei mo- 
deme, era bine cunoscut faptul că patronii de restaurante 
chinezeşti erau nevoiţi să accepte orice fel de clientelă şi de obi- 
cei acceptau și grupuri mixte. Însă fereastra principală a acestui 
restaurant era spartă, iar pe uşă se afla, mâzgălit cu cerneală roşie: 
„Xpatrioții au făcut asta!” lar o săgeată indica geamul spart. 

— Dan şi cu mine am venit odată aici cu nişte prieteni de-ai 
noştri negri, spuse Lyla cu un optimism forțat, şi îl conduse spre 
partea opusă a străzii. 

Nu apucă însă nici să se apropie de uşă. În spatele acesteia 
se afla un asiatic înalt, care îi aruncă o privire lui Madison ŞI 
ridică mâna ameninţător cu degetele drepte, pregătite pentru 0 
lovitură de karate. 

— Cred că mai bine încercăm în altă parte în seara această, 
spuse ea abătută, și se întoarse. 

Cu coada ochiului îl văzu pe asiatic rânjind. 

Era un alt restaurant african pe trotuarul următor, dar şi pe 
acesta scria îngrijit, cu vopsea maro deschis, pe fundal negru, că 
nu le era permis accesul albilor, şi mai era şi unul indian, ce 
anunța cu mândrie pe trecători că şi indienii erau arieni şi că nu 
voiau să aibă de-a face cu alte rase, şi era şi unul numai pentru 
evrei, şi un altul strict musulman şi unul japonez, numai pentru 
albi, în fața căruia era parcat un vehicul sud-african, şi un restau- 
rant Yaruba, specializat în mâncăruri bazate pe arahide şi... 

În cele din urmă, Lyla spuse deznădăjduită: 

— Îmi pare rău, dar au trecut luni de zile de când am încer- 
cat să caut un local mixt, şi după evenimentele de noaptea tre- 
cută probabil că s-a umplut paharul pentru mulţi dintre ei. Poate 
că ar trebui să ne ducem fiecare să mâncăm separat. 

— Hotelul pe care mi l-ai recomandat are restaurant? întrebă 
Madison. 

Ea îl privi tristă prin crăpătura din iaşmac. 

— Eu zic că e foarte probabil ca hotelul să nu mai accepte 
clienţi negri, şi cred că va trebui să mergi direct în Harlem. 

Madison se încruntă şi, o clipă, buzele i se strânseră for- 
mând o linie extrem de subțire. 

— Ce a provocat această situaţie, domnişoară Clay? Nu 
putea fi doar din cauza nopții plină de violenţe. 

— Aş vrea să-mi spui Lyla, insistă ea. Îmi place ca oamenii 
să aibă o atitudine prietenoasă față de mine, nu doar politicoasă! 
Simt nevoia ca cineva să se poarte cu mine ca un prieten! Oh, 
Dumnezeule, mi-aş dori să fie ca în vremurile de altădată, 
despre care îmi povestesc părinţii mei, când nu conta cu cine te 
întâlneai, cu cine lucrai sau cine se aşeza lângă tine. Parcă 
întreaga lume ne striveşte asemenea pereților, în povestirea 
„Puţul şi pendulul” 

Aruncă în jur priviri disperate, aşteptându-se parcă să vadă 
clădirile împresurând-o, prinzând-o în capcană. 

— Oamenii nu erau ucişi în violenţe stradale pe atunci! Nu 
“rau! Oh... oh, bietul Dan! 

Madison rămase tăcut. Ea continuă, imediat. 

— Nu, sigur că nu e vorba de o noapte. Probabil că această 
situaţie aştepta să iasă la iveală, dar oamenilor le era prea ruşine 
să facă acest lucru. Dar altceva s-a dovedit a fi mai puternic 
decât ruşinea. Ce e mai puternic decât ruşinea? 

— Frica, spuse Madison. 

— Da, cred că da, recunoscu ea. Dar de ce se tem oamenii 
atât de mult? 

Trase cu putere aer în piept. 

— Eu sunt o pitoneasă, Harry. Eu trebuie să pătrund în 
mintea oamenilor. Nu am găsit niciodată ceva în mintea cuiva — 
nici măcar la Ginsberg, unde sunt internaţi atâţia oameni aşa-zişi 
nebuni — care să nu se afle şi în mintea mea... 

Ea îl urma acum pe el, îndreptându-se amândoi spre hotelul 
recomandat de ea. 

În afară de tine, spuse ca. Nu... nu eşti ca toți ceilalți, 
într-un fel... şi chiar şi acest lucru mă sperie... aşa cred. 

În acel moment patru bărbaţi masivi, puternici, albi cu toții, 
ieșiră pe o uşă şi le blocară drumul. Un fascicul puternic de 
lumină îi dezvălui Lylei chipul ascuns de iaşmac, şi auzi pe unul 
din ei spunând: 

— Un negru şi o albă! 

O mână o prinse pe a ei şi simți o înțepătură la baza dege- 
tului mare, şi totul începu să se învârtă în jurul ei. 

Totul era tulbure, părea că întreaga lume se roteşte pe nişte 
osii vechi, scârțâinde. În subconștient strigătul de ajutor, repetat la 
infinit. Cea care fusese persoana Lyla Clay era acum spulberată în 
cele patru (şi mizerabile) colțuri ale universului. Ajutor, ajutor, 
ajutor... fără vlagă, fără a-şi putea mişca măcar buzele, fără a 
mai vorbi de coardele vocale... 

Opt colţuri (mizerabile) ale universului. 

„ajutor... 

„„„abandonă în cele din urmă orice rezistenţă... 

TOT FELUL DE PRECAUȚII INEGALE 
SI CONTRADICTORII 


Îl cazaseră pe Pedro Diablo într-o clădire cu apartamente de 
lux finanţate de guvern, al căror contract concepul de 
Bustafedrel, cu mult timp în urmă, când delimitările rasiale nu 
erau atât de rigide — includea o clauză de nediscrimare, dar ea nu 
fusese niciodată invocată înainte, iar vecinii lui erau atât de 
îngroziţi, încât în acea seară (în timp ce era căutat și de liderii 
negrilor, care păstrau o legătură strânsă cu Morton Lenigo şi 
care erau şi oripilaţi din cauză că se bazascră pe folosirea talen- 
telor propagandistice ale lui Diablo iar acum el fusese expulzat 
pe baza spuselor unui alb) organizau o petiție, cerând să fie 
evacuat imediat, înainte de a păta prestigiul cartierului. 

ÎNTREBARE: CINE ERA JEGOSUL CU CARE 
TE-AM VĂZUT ASEARĂ? 

RĂSPUNS: NU ERA JEGOS, 

ERA NEGRU DE COLO 


O eternitate mai târziu şi o lume total diferită: o lume a 
dealurilor împădurite, cu un soare pe jumătate verde, pe jumă- 
tate roşu, traversat de fâşia mohorâtă a norilor din văzduhul 
cenuşiu de deasupra. 

O încăpere? Nu s-ar putea numi astfel. O încăpere-peisaj, 
cu podea formată din câmpii şi cu munţi pe post de mobilier. Un 
râu curgând neauzit, în josul unei cascade pline de stânci, 
obscene ciupercării la poalele dealurilor, şi clima zonală, cu fur- 
tuni, cu zgomote, cu căldura înăbuşitoare şi cu mirosul de 
putreziciune. 

Un trosnet — tunetul — şi o durere — lumina fulgerului şi în 
planul apropiat Lylei — care deschise ochii — un Stonehenge de 
trupuri umane, un cerc megalitic de brațe şi umeri, nişte siluete 
albe, verticale, între ele, nişte burți imense, atâmând deasupra 
părului pubian, piele mâzgălită ca nişte pereți de WC, cu nume 
şi date, cu pastă unsuroasă, unele mânjite, altele descifrabile: 
PIGGY WALLIS 0825 DELLA MĂCELARUL 1215 „PER- 
VERSUL” HANK DUMONT 1640. 

Ansamblând parcă fragmentele dispersate de o explozie 
nucleară, încet, bucată cu bucată, şi dându-le iarăşi forma 
dinainte, Lyla absorbea faptele pe care le percepeau simțurile ei 
şi le clasifica pe categorii. Se simţea foarte rău, şi o durea mâna, 
în locul în care un ac bont îi fusese înfipt adânc în muşchi. De 
asemenea, resimțea o durere arzândă pe coapsa dreaptă. O lovi- 
tură de bici îi lăsase acolo o dungă roşie. 


— 248 — 


Clădire supraetajată. Fapt cert: vederea îi revenise. Mobilă 
ultramodernă, demontabilă. „Ciupercile” distorsionate, de pe 
antele „întunecate”, erau de fapt trupuri umane, unele îmbră- 
cate, altele nu, unele în mişcare, altele nu, iar unele, la jumătatea 
distanţei, angajate într-o partidă de sex, incredibil de lentă, cu 
membrele încâlcite şi uitând de orice altceva în afară de atin- 
gerea trupului. 

În faţa ei, de asemenea, — nu un cerc megalitic, ci opt băr- 
baţi, neavând decât nişte cizme în picioare, şi cu piepturile 
mâzgălite — sau braţele, dacă pieptul era prea păros pentru a se 
putea scrie pe el — cu câte un nume: GENE, PUTZI, VERNON, 
HUGHIE, PHIL, SLOB, CHARLIE, PAT. 

Înconjurând fiecare cu braţele umerii celuilat de lângă el, 
se aşezaseră în formă de potcoavă în jurul unei tinere femei, 
foarte înalte, cu sâni mici şi cu un început de burtă, de aseme- 
nea dezbrăcată, având pe ea doar o centură şi nişte sandale, cu 
nişte chingi ce se ridicau deasupra genunchiului, şi care ţinea 
în mână un bici şi avea pe cap o perucă stranie, colorată în 
roşu, albastru şi verde. Se auzea un zgomot insuportabil, nu 
asurzitor, dar care provenea din toate părțile şi de deasupra, 
dând impresia că în toate camerele alăturate se asculta muzică 
iar oamenii dansau sau se certau violent, strigând unii la alții. 
Avea ochii larg deschişi, cu o expresie dementă în priviri, şi 
transpira atât de abundent încât începuseră să i se şteargă 
inscripţiile de pe trup. 

— S-a trezit! se auzi un strigăt. 

Lyla simţi pe piele nişte stropi fini de salivă. Mai simţi, de 
asemenea, strânsoarea aspră a legăturilor care îi încătuşau 
coatele, mișcarea alunecoasă, din cauza transpiraţiei, a unor 
muşchi pe spatele ei, sub fese — o suprafață textilă, pufoasă şi 
udă, iar la ceafă — asprimea sârmoasă a părului unui bărbat negru, 
asemenea blănii unui terrier... Gemu şi îşi încordă, cu un suprem 
efort de voinţă, toate simţurile, revenind total la realitate. 


— 249 — 


Era legată de Madison, spate în spate cu acesta şi era com. 
plet goală. 

— Ce ai făcut cu şortul acela al ei? tună fata cea înaltă, iar 
Gene, de la capătul şirului de bărbaţi, se desprinse grabnic, se 
duse să aducă şortul şi i-l înmână, cu o plecăciune adâncă. 

Cu biciul atâmat pe umeri, fata căută buzunarul şi scoase ce 
găsi acolo: cheia Punch (pe care o aruncă), nişte bani (îi aruncă 
şi pe aceştia), o carte de identitate (pe care o păstră) şi o fiolă. 

— E ceva bun acolo, Mikki? se smiorcăi Gene. E ceva bun 
în sticluţa aceea? 

— De unde dracu” să ştiu cu? tună din nou fata, examinând 
cartea de identitate. 

Mikki? se gândi Lyla. Oh, Doamne, de n-ar fi Michaela 
Baxendale. 

Auzea ce se vorbea, prin ceața tulbure a șocului, a terorii şi 
a efectului acelui drog pe care i-l injectaseră: 

— Da, e ceva tare bun, iubitule! Ştii ce mi-ai adus aici, 
scumpule? 

Gene scutură din cap iar ceilalți se apropiară pentru a auzi 
mai bine: 

— Păi, e pitoneasa de care se ocupă nenorocitul şi împuţitul 
acela de Dan Kazer! ţipă Mikki, izbucnind într-un râs isteric. 
Nemermnicul acela de doi lei m-a lăsat în stradă, în frig, şi iată, a 
sosit clipa răzbunării, nu-i aşa, scumpo? 

O privi cu ură pe Lyla, apitând micuța fiolă lângă ure- 
chea acesteia, apoi se întoarse pentru a-i examina conţinutul, 
sub lumina soarelui roşu-verzui, care de fapt era doar un disc, 
pe perete, cu o săgeată indicatoare pătrunsă în zona de 
culoare verde. 

— Aha! Avem aici destul ca să ne simţim bine, dacă e ceva 
bun „de gustat” în sticluța asta! 

Deşurubă repede capacul. 

— Dar să fim siguri. nu? Haideţi să o testăm pe ei. să 
vedem ce efect are! 

Chicotind, bărbaţii rupseră cercul, căzură în genunchi, şi 
începură s-o pipăie, s-o apuce pe Lyla de coapse, mergând lacomi, 
până la zona pubiană, la sâni. Totul se petrecu de-a valma, 
extrem de rapid, zeci de degete care o pipăiau... În acest răstimp, 
în spatele Lylei, alţii făceau acelaşi lucru cu Madison (el trebuia 
să fie cel de care era legată). Fra prea slăbită pentru a li se 
împotrivi, astfel că încercă să se folosească de viclenie, aştep- 
tând ca o mână să se apropie de gura ei, cu o „pastilă profetică”, 
smulgând un comentariu din partea celui numit SLOB: 

— Hei, Mikki, trebuie să fie ceva bun aici, uite că deschide 
gura! 

Iar ca îl mușcă cu putere. 

Târfa! M-a muşcat! 

Făcu un salt înapoi, scăpă pilulele, privindu-şi îngrozit 
tăietura de la baza unghici, din care sângele picura pe piciorul 
Lylci. Dar chiar în clipa în carc ea se pregătea să-şi savureze 
succesul contraatcului și să sc relaxeze, simți o lovitură în ceafă. 
Era ţeasta tare a lui Madison. Se auzi o şoaptă: 

— Ține-l de nas. 

Zgomotul făcut de un pumn în stomac. Apoi, cu voce tare: 

— A înghiţit-o, gata! Încearcă din nou cu fata. Mai dă-ne o 
pastilă, Mikki... Nu, lasă... 

Bâjbâiră pe covorul negru. 

— Am găsit-o pe cea pe care a scuipat-o. Uite-o. 

Doamne, ce efect avea să-i producă o astfel de pastilă lui 
Madison? Îşi aduse aminte că Dan intrase într-o asemenea stare de 
delir încât crezuse că nu-şi va mai reveni niciodată. Îşi aminti, de 
asemenea, că numai femeile (probabil era ceva legat de hormoni) 
aveau capacitatea de a absorbi drogul într-o jumătate de oră. 

Se împotrivi, se zvârcoli în toate părțile, dar ei îi imobilizaseră 
picioarele, încât ar fi riscat să-şi rupă oasele dacă ar fi încercat 
să-i dea jos. Cum avea deja braţele legate, pentru a rămâne fixată 
în spatele lui Madison, nu-i mai rămânea decât capul liber, care 
însă putea fi controlat, apucând-o de păr. I-l traseră mult pe 

spate, atât de mult încât nu mai avea putere în mușchi pentru a 
încleşta fălcile, şi avea obrazul lipit de barba țepoasă a lu; 
Madison. Încercă să se răsucească, să-şi lipească gura de gâtul 
lui pentru a bloca pastila pe care voiau să o facă să o înghită, dar 
în van. l-o strecurară printre dinți, îi apăsară limba, încercă să 
facă un efort pentru a nu o înghiţi, în momentul în care avea să 
primească iminenta lovitură în stomac... 

Doar că aceasta nu se produse. Azvârlindu-i pe bărbaţi în 
toate părţile, fu ridicată brusc în aer şi se trezi cu ochii aţintiţi o 
clipă în tavan. Scuipă pastila, acesta fiind lucrul pe care şi-l 
dorea cel mai mult pe lume. 

Legăturile i se strânseră în jurul brațului stâng, apoi al celui 
drept, şi pentru o fracțiune de secundă, o duru, dar merita. 
Legăturile cedară. Căzu la podea, aterizând cu o mână într-o 
substanță umedă, lipicioasă, care, în lumină, avea o culoare 
căcănie. Desigur. Se îndepărtă din acel loc, făcând nişte sărituri 
ca o broască, ştergându-se pe mână cu fiecare porţiune de covor 
care era cât de cât uscată. Apoi, când se îndepărtase deja, 
întoarse capul pentru a se uita la Madison. 

În afară de Mikki şi de cei opt bărbaţi cu cizme, în picioare, 
nimeni nu le dădea prea mare atenţie. Cuplurile aflate la capătul 
încăperii îşi continuau lenta şi ciudata lor partidă de amor, restul 
lumii neexistând pentru ei. 

Madison fusese şi el dezbrăcat de răpitori iar trupul lui înde- 
sat, negru, sclipea asemenea unei piei de focă, fiecare muşchi 
încordat fiind pus în evidență de o dâră de lumină. Bărbatul pe 
care era scris numele de Pat, aşteptându-se parcă să beneficieze 
de îmbrăţişarea acelui trup de abanos spuse: „Hohooo!” şi înaintă 
încet, cu viclenie. Puțin aplecat, cu picioarele depărtate aidoma 
unui luptător de wrestling pregătit pentru încleştare, cu privirea 
scăpărând ageră de jur împrejur, Madison aşteptă până ce ajunse 
la distanța optimă şi atacă. Dinţii albi îi sclipiră şi scoase un 
mârâit animalic. Deocamdată însă nu-i dădu lui Pat decât un 
avertisment — pe mâna acestuia îşi făcuse apariția o dâră subțire 


de sânge, provocat de un canin, şi urme de salivă. Pat se făcu alb 
la faţă şi îşi scutură saliva de pe mână, înjurând. 

— Dă-te înapoi, Pat, spuse Mikki, revenindu-şi din şocul 
avut la vederea ruperii legăturilor. Se pare că în pilula asta pe 
care i-am dat-o e ceva care-l impulsionează, un energizant. Fă 
Joc pentru biciul meu, vrei? 

Șfichiui aerul cu biciul, sigură pe ea, căci îl folosise deja 
împotriva unor adversari mult mai masivi. Şi într-adevăr nu 
avea motive de îngrijorare. Aruncând o privire în lateral, o 
văzu pe Lyla ghemuită, tremurând, nefiind dornică de a parti- 
cipa la luptă. Unul contra nouă reprezenta o proporţie 
liniştitoare. Lyla aproape că îi auzea gândurile. Iar tinerii băr- 
baţi erau puternici, viguroşi. 

În celălalt capăt al încăperii cineva se ridică în capul 
oaselor, alertată de şuieratul biciului, probabil: o fată complet 
goală, care iniţial îşi înconjură sânii cu braţele, apoi zâmbi cu o 
expresie stupidă şi îşi depărtă picioarele pentru a-şi sprijini 
coatele de genunchii larg desfăcuţi. Se aplecă înainte urmărind 
concentrată scena. 

Lyla simţi un gust pe limbă, în fundul gurii. Nu era gustul 
acru al fricii, pe care îl simţea altminteri în toată gura. Ceva 
amar — scârbos — înţepător. Adună salivă pe care şi-o împinse în 
zonele mai sensibile la asemenea senzaţii gustative. 

Îşi aduse aminte şi fu cuprinsă instantaneu de groază. 
Desfăcuse odată o „pastilă profetică” înainte de a o înghiţi pen- 
tru a vedea dacă îi place conţinutul. Nu-i plăcuse. Acum simţea 
acelaşi gust. Pesemne că învelişul gelatinos se crăpase, probabil 
sub greutatea piciorului cuiva, după ce ea o aruncase, atunci 
când încercaseră prima dată să i-o vâre în gură. Şi observase 
acest lucru prea târziu, după ce înghiţise deja întreaga cantitate 
scursă pe limba ei. Numai câteva miligrame, probabil, dar în 
lipsa convulsiilor frenetice ale pitoneselor, care dizolvau drogul, 
ce efect avea să aibă asupra ei...? 

Un pocnet. 

Prin zarva necontenită cauzată de muzica şi dansul care 
aveau loc în altă parte a imobilului, răzbătu un trosnet, care g 
făcu să devină din nou atentă la ce se petrecea în jurul ei. Cu 
aceeaşi forță incredibilă cu care mânuise zăvorul greu de o sută 
de kilograme de la uşa apartamentului ei, Madison apucase 
acum masa cu suprafață de marmură şi picioare din otel şi înce- 
puse să o sfărâme. În momentul în care văzu că unul din 
punctele de sudură opune rezistență, se răsuci şi o aruncă cu 
totul în perete. Marmura se sfărâmă şi o bucată de beton căzu pe 
podea. Un picior al mesei se desprinse iar el îl ridică deasupra 
capului cu un urlet. Bărbatul pe care era mâzgălit numele de 
Vemon se ghemui, îngrozit, şi se dădu la o parte icnind. 

Părând alarmată, Mikki lovi din bici şi ţinti de data aceasta 
pâtul lui Madison. 

Piciorul de oţel al mesei interceptă lovitura în aer, biciul 
înfăşurându-se în jurul lui ca un şarpe boa, Madison mișcând 
numai capul în acest timp, nu şi umerii, asemenea unui dansator 
dintr-un templu indian, doar atât cât era necesar pentru ca biciul 
să nu-i atingă ochiul drept. Se smuci, şi mânerul biciului îi scăpă 
lui Mikki din mâinile asudate. 

Plin de îndrăzneală, mulțumit aproape, de faptul că avea în 
față un adversar respectabil, bărbatul pe nume Putzi, care era cel 
mai înalt şi mai musculos, țâşni spre masa sfărâmată şi desprinse 
şi el unul dintre picioarele acesteia. 

Madison desprinse biciul încolăcit în jurul propriei arme şi îl 
aruncă. Lyla îşi duse mâinile la urechi, auzind efectiv zgomotul 
propriilor degete îndoindu-se în palmă. Forţa cu care Madison 
aruncase biciul era incredibilă, şi nici măcar nu-şi retrăsese 
brațul în spatele umerilor pentru acest lucru. Însă biciul, făcut 
ghem, îl dezechilibră pe Putzi şi îi lăsă acestuia o urmă roşie, 
lungă, pe piept şi pe burtă, ca şi cum ar fi fost lovit cu un clasic 
bătător de covoare, o urmă de fonna unui trifoi. 

— Eu mă car de aici! strigă cel pe nume Hughie. 

Mikki se întinse după el şi îl apucă de păr, răsucindu-l. 

— Pune mâna pe el şi imobilizează-l, cretinule! Vrei să te 
alegi cu o acuzaţie de răpire? Tu l-ai adus aici, rămâi şi suportă 
consecinţele! 

— Dar tu ne-ai spus să aducem un cuplu mixt! se smiorcăi 
Hughie. 

— Tacă-ţi gura şi apucă piciorul acela de la masă! 

Mikki însăşi se repezi să-şi recupereze biciul, care se încurcase 
între membrele lui Putzi, care gemea. 

La doi centimetri de mâna ei întinsă, o bucată de marmură, 
de mărimea unui pumn, se sfărâmă de perete şi o împroşcă pe 
față şi pe corp cu fragmente mici, ascuţite. Ea ridică încet privirea 
şi îl văzu pe Madison cum rânjea la ea, cu un calm inuman. 
Recăpătându-şi echilibrul, ea se retrase şi înşfăcă piciorul mesei, 
aruncându-i-l nu lui Hughic, căruia nu-i trecuse spaima, ci lui 
Vernon, care îl prinse şi, rotindu-l amenințător, îl atacă pe 
Madison. 

— Mă vei înfrunta la zăgaz, dar acolo te vei alege cu țeasta 
sfărâmată, spuse Madison cu un glas limpede, şi pară atât de 
violent încât palma lui Vernon se deschise şi arma acestuia 
zbură prin aer, sfărâmându-se de peretele opus. Fata dezbră- 
cată din spatele Lylei scoase un strigăt de satisfacție şi bătu 
din palme. 

Zăgaz...? Lyla clipi şi clătină din cap. Pentru o clipă, avu- 
sese impresia că nu avea în faţa ochilor camera întunecată cu 
ziduri cenuşii şi cu soarele acela roșu-verzui, ci liziera unei 
păduri, traversată de un pârâu, şi nişte bărbaţi cu niște stinghii 
lungi din lemn care îşi disputau întâietatea de a trece peste un 
buştean lat, plat, care unea cele două maluri. 

Dar camera se afla încă acolo iar imaginea luminişului 
însorit dispăruse. 

Revenindu-şi, plin de furie, Putzi se repezi să înşface 
piciorul de metal al mesei, cea mai accesibilă armă, în vreme ce 
Mikki se întorcea prudentă cu spatele, îndreptându-se spre 
Cealaltă parte a camerei. 

Putzi îşi făcu scut dintr-un scaun uşor, cu un șezut solid din 
plastic, şi îl ţinu în faţa lui, îndreptându-se spre Madison. Negrul 
făcu un pas înapoi, invitându-l pe atacator să facă prima mişcare 
şi întinse mâna, smulgând una din draperiile lungi până la podea 
care acopereau ferestrele, călcă pe marginea acesteia, şi, 
încordându-se, sfâşie catifeaua grea, astfel încât în mâna dreaptă 
îi rămase o bucată de mărimea dorită. 

Sub picioarele goale, ea simţea nisipul încins de soare, 
aspru dar totuşi abia simțit... (ce?!). Lyla întinse încet mâna, 
pentru a-şi pipăi tălpile, aşteptându-se să simtă asprimea nisipu- 
lui şi, găsind doar o urmă de excremente, pe care şi le ştersese 
mai devreme de pe mână. Cu toate acestea, răgetul leilor 
flămânzi era inconfundabil (ce?!), un sunet asemenea unei 
explozii lente. Iar spectatorii de pe scaunele adunate unul lângă 
altul întindeau mâinile spre cerul de un albastru diafan, aidoma 
unui baldachin greu, pe care era atâmat soarele, asemănător unui 
bănuţ auriu, fiind parcă interesat de aceste chestiuni de viaţă şi 
de moarte... 

Reuşi din nou, cu un efort, să revină la realitate, și tocmai 
la timp pentru a zări cele două tije de oțel sclipind în lumină, 
scutul improvizat dintr-un scaun, şi draperia sfâşiată pentru a fi 
transformată într-un mijloc de apărare. Simţea în gură gustul 
unei mese neplăcute, luate înainte, de măsline stricate, un iz de 
pâine veche necoaptă şi de puţină carne păstrată pentru lupi, dar 
a cărei destinație fusese schimbată de un lanista ! care pariase pe 
lupta de astăzi dintre doi oameni, şi care pâine păruse doar stri- 
cată dar care, luând în considerare cum decurgeau lucrurile, 
putea fi chiar otrăvită, căci totul în jur se învârtea, la fiecare pas, 
iar în urechi îşi simţea sângele vuind atât de tare încât acoperea 
strigătele mulțimii. 

Lyla înțelegea perfect ce i se întâmpla. Înghiţise o doză sub- 
critică a drogului existent în pastilele profetice şi aceasta o trans- 


! Proprietar de şcoală de gladiatori. 

orta din realitate în acea lume, necunoscută, în care intra în 
timpul stărilor obişnuite de transă. Nu înțelegea însă ce se 
întâmpla în jurul ei, cu ceilalți. Bărbatul acela blond, cu alură 
germanică, înarmat cu o sabie, purtând zale, coif, apărători pen- 
tru braţe şi picioare şi care avea în mâini un scut care să-l prote- 
jeze împotriva adversarului său, dotat cu un trident ascuţit şi cu 
o plasă pe care o mânuia cu abilitate... 

Din nou, dinspre curţile aflate sub rândurile de scaune, 
răgetul leilor furioși. 

Plasa fu întinsă cu îndemânare pe nisip, iar tridentul fu 
împins înainte, pentru a-l forța pe adversar să se retragă, o lovi- 
tură de sabie în lateral, făcându-l să pună, neatent, călcâiul în 
plasă, apoi urmă o smucitură, şi bărbatul zăcea întins la pământ. 
Din lateral, acolo unde spectatorii bogați stăteau în preajma 
Împăratului, la adăpostul umbrelelor, în timp ce plebeii erau 
nevoiţi să transpire şi să-și forțeze ochii, din cauza soarelui 
strălucitor, din acea parte răzbătură aplauze amestecate cu 
strigătele furioase ale pariorilor care pierduseră. 

(În acest timp Slob, în ciuda rănii de la mână, înşfăcă biciul, 
în vreme ce Madison era ocupat să-l dezechilibreze pe Putzi cu 
fâşia din draperie.) 

Universul intră parcă într-un vârtej amețitor, dând impresia 
că eonii curgeau în direcția opusă, scrâşnind strident la fiecare 
secundă chinuită a înaintării lor. 

Într-un kilt căptuşit, care nu-i ajungea până la genunchi, şi 
cu o barbă atârnând în şuvițe dezordonate pe piept, un bărbat 
înarmat cu un bici rostea blesteme, într-o linişte mormântală. O 
senzaţie de frig şi întuneric însoțea cuvintele rostite de acesta: 

— Crocodilii şi câinii să se înfrupte din oasele tale, la 
răsăritul soarelui! 

O respiraţie grea, duhnind a ceapă stricată şi bere acră, ce 
aducea mai degrabă cu urina. De-a curmezişul umerilor, urmele 
subțiri, paralele, ale aceluiaşi bici, pe mâini bătăturile 
acoperite de argilă şi alte bătături, de la funiile trase mereu, una 

din ele fiind o rană deschisă, ca şi cum în acea palmă s-ar fi aflat 
un tăciune încins, în urmă cu o oră. Legate de glezne — alte funii, 
menite nu a ajuta la ridicarea blocurilor mari de piatră ci a-i ţine 
în frâu pe sclavi, în vreme ce supraveghetorul stătea deoparte, la 
o depărtare egală cu lungimea biciului. 

O piatră grea, încinsă de soare, de forma şi mărimea unei 
felii de pâine, fu ridicată mai iute chiar decât o lovitură de bici 
şi azvârlită. 

Printr-o ceaţă tulbure, ca un văl de boală, slăbiciune şi ură 
— ură — ură, o pereche de ochi aparţinându-i Lylei, dar înceţoşați 
de infecţii netratate de ani de zile, de lumina crudă a soarelui şi 
de praful purtat de vânt, din inima Africii, ochii aceştia, deci, 
văzură cum o bucată din cimentul smuls mai devreme din 
peretele imobilului despică țeasta lui Slob, aidoma unui cuţit. 
Acesta căzu în genunchi, aplecându-se peste bici şi lăsând să se 
scurgă peste acesta sângele ce-i şiroia din cap. 

(În acest timp, strigându-le oamenilor ei să vină la ea pen- 
tru a se înarma, Mikki se dusese la dulapul ei marca Gottschalk, 
înțesat de arme mai vechi sau mai noi, oricare dintre acestea 
putând fi folosite fără probleme împotriva lui Madison — mâine 
toată lumea avea să afle despre „negroteiul” intrus, invitat acolo 
în semn de bunăvoință față de alte rase, care a devenit agresiv, 
trădându-şi moştenirea primitivă, sălbatică, ceea ce înseamnă că 
trebuie exilați în Blackbury şi Bantustan, căci, asemenea unor 
lei furioşi, ţinuţi în lanţuri pe prispa casei, nici ei nu puteau fi 
aduşi înăuntru.) 

Lyla însă, percepea un adevărat caleidoscop de secvenţe, de 
imagini decupate din timp, mai degrabă decât imagini 0 
mulţime de percepții senzoriale, oboseală fizică, spaimă (inima 
bătându-i să-i spargă pieptul), foame... şi grață, amestecată cu 
prospețime fizică, speranță combinată cu groază... O străfulge- 
rare. Un teren de turnir, verde din loc în loc, udat de ploaia care 
căzuse, iarba lăsând să se vadă în multe locuri țărâna cafenie de 
dedesubt, un foişor împodobit strident, cu flamuri lungi, un cal 

horcăind în agonie şi o incredibilă senzaţie de greutate apăsând 
fiecare membru, iar câmpul vizual redus la o fâşie îngustă, în 
dreptul ochilor, apoi imaginea unei lăncii, o lovitură cu o bilă cu 
ţepi, fixată cu un lanţ de o bară mânuită cu ardoare. O nouă stră- 
fulgerare. Gerul zăpezii, blănurile greoaie, detestate dar nece- 
sare, dinții măcinaţi, reduși la nişte cioturi, dintre care unul 
provoca o durere distrugătoare pentru ochiul drept, mestecau din 
bucata de carne acoperită de piele, o mână strângând un ciomag 
improvizat din craca unui copac, cealaltă atârnând inertă, în 
urma unei muşcături care sfâşiase tendonul, şi care, deşi acope- 
rită cu nişte frunze, se infectase; o ameninţare, undeva acolo în 
depărtarea albă, vuind, o ameninţare nedesluşită, fapt pentru 
care acest „cineva” care era martor la aceste lucruri, era 
recunoscător. Străfulgerare. O ploaie uşoară, senzaţia unor 
desene pictate pe față şi pe piept, nu atât simţite cât văzute pe 
trupurile camarazilor, vopsiți identic, nişte dealuri tainice care 
încadrau o trecătoare cu o potecă la poale, iar de pe umărul drept 
pornea o ţeavă veche, grosolană, legată cu curele de piele 
netăbăcită pe un pat de armă, din lemn, pentru a preveni vreo 
crăpătură şi a amortiza impactul detonării iminente. 
Străfulgerare: o stare de buimăceală, de detaşare, o senzaţie de 
iritare, în aşteptarea momentului în care se va ajunge deasupra 
țintei, într-un costum ermetic, care provoca mâncărimi, la mare 
distanță de restul lumii, având în fața ochilor luminiţe şi aparate 
de măsurat, perceperea vagă, reprimată imediat, a unui om 
cuprins de flăcări. 

(În acest timp Lyla repeta încontinuu, minunându-se, ca un 
copil, de propria ei forță de pătrundere: „Am întâlnit un om cu 
Şapte creiere, am întâlnit un om cu şapte creiere!” 

Înarmându-se primul, plin de furie, cel pe nume Pat, apuca 
orbeşte ce-i pica în mână, şi dintre toate, îşi alese o suliță — atunci 
Când aveau un client capabil să cumpere toate sortimentele mai 
scumpe, cei din cartelul Gottschalk nu se dădeau în lături de la 

nimic, mai ales de la a susţine cauza unei arme care nu trebuia 
niciodată reîncărcată sau re-energizată.) 

Vârtejul de imagini luă sfârșit, lăsând loc unei singure 
scene: o porțiune de teren neted, pe care păşea, într-un ritm 
monoton, un uriaş înarmat cu o lance. 

(Alertaţi de înspăimântatul Hughie, alţi oameni din celelalte 
camere se îngrămădiră în dreptul spațiului unde ar fi trebuit să 
se afle o uşă, dar care era inexistentă, unii dintre ei amețiţi de 
droguri, unii beți, alţii doar curioşi şi lacomi de senzaţii tari.) 

Un trup calm încordându-şi muşchii. O lungă fâşie de cârpă 
era înfășurată încet de tot, cu multă grijă. Suprapunându-se în 
mod deconcertant, senzaţia călăririi unui cal şi mugetele vitelor 
într-o goană înspăimântată. Memoria o ajută pe Lyla: o praştie. 
Băștinaşii Insulelor Baleare care mânuiau prăştiile se lăudau că 
puteau întoarce din drum un taur aflat în plină goană, lovindu-i 
unul dintre coarne cu o piatră! Bun, şi ce legătură avea acest 
lucru cu imaginea lui... lui Goliath? 

Un şuierat. Piatra în drum spre ţinta ei. O lovitură în falcă, 
cu asemenea forță încât capul fu dat pe spate, apoi se prăbuşi 
laolaltă cu trupul, la pământ. 

(lar acum, un Blazer, arma recomandată de agentul 
Gottschalk lângă trupul cald încă al lui Dan, cu raza lui foarte 
lată, ca un evantai, ratarea țintei fiind aproape imposibilă de la 
mai puțin de douăzeci de metri.) 

Străfulgerare. Atât de rigidă, asemenea cuiva care îşi 
trece în revistă „mâna” primită la un joc de cărți şi care caută 
popii; un archebuz pregătit pe trepiedul său şi duhoarea de 
fitil ars, pieptul la pământ şi mâinile înfipte în țărâna udă, în 
aşteptarea pocnetului asurzitor al unei grenade, aşteptând cu 
calm, şi sub adăpostul unui tun Vickers, ca liniile de infanterie 
ale inamicului să-şi lase, prosteşte, tranşeele în urmă şi să fie 
doborâte de coasa morţii, o înaintare prudentă, sub apă, pen- 
tru a fixa un mesaj al distrugerii pe carcasa unui vas, care s€ 
contura amenințător şi întunecat, mascând soarele, vibraţiei 

unei pene de pe o pălărie-tricorn, care semnifica faptul că fusese 
retezată de un glonț de muschetă, sclipirea soarelui pe spiţele 
unei roți de trăsură şi coama aprigului cal care trăgea trăsura, 
trei picături roşii, de la vârful unei săgeți ascuţite, desprinse 
de un chirurg, margine tăioasă, armură puternică, o voce nazală 
cântând, apăsarea cu vârful degetului pe un buton din plastic, 
durerea omului în vindecare, lumea topindu-se sub o mască 
sângerândă... 

(lar, la anumite momente, în timpul derulării acestor 
secvenţe, supraviețuitorii erau distruşi. Unul din picioarele 
mesei, transformat într-o suliță. Bucăți de marmură. Bucăţi de 
beton. Raza Blazer-ului lumină încăperea, dar nu făcu decât să 
izbească discul deja distrus, roşu-verzui, şi îi reteză unicul 
indicator. De undeva din apropierea dulăpiorului, biciul se 
îndreptă cu exactitate spre rastelul de arme, trântindu-le la 
podea cu un zgomot infernal. Mikki vru să înșface arma cu 
laser, însă izolaţia din plastic a sursei de alimentare, concepută 
să dureze exact treisprezece luni cedă, iar Mikki făcu un salt 
înapoi, urlând, cu braţul ars până la cot, de pe el desprinzându-se 
bucăți mari de piele. Madison îi dădu, calm, lovitura de graţie 
cu celălalt picior al mesei. Putzi abandonă orice tentativă de a 
se înarma.) 

Brusc, pentru ultima dată, succesiunea de uluitoare 
secvenţe temporale se stabiliză. O încăpere goală, cu un perete 
lipsă. În capete, o grădină cu pietriş şi nisip. Un grup de privi- 
tori tăcuţi, gânditori. Un covor din trestie împletită, în centrul 
camerei. Dinspre colțul opus venea un bărbat înveşmântat doar 
cu o pânză în jurul şoldurilor. 

— Ohhh...! 

La auzul propriei voci, Lyla fu adusă brusc la realitate. Avea 
o senzaţie de greață, fiecare centimetru de piele îi era acoperit de 
Sudoare şi îşi dorea cu toată ființa să fugă, să se ascundă. 
Aceasta nu era frică sau furie, sau altceva la fel de limpede şi 
normal. Nu era atracție camală. Era o dorință nedisimulată, 

pură, de a ucide, o dedicație pentru moarte, o rugăciune pentru 
retezarea unei vieţi omeneşti. 

Se uită după Madison şi zări o maşinărie: nişte membre 
negre, din oţel, care se sfârşeau cu nişte lame tăioase. În faţa lui, 
un om obişnuit, stupefiat, contrariat şi condamnat. O îndoire 
uşoară a piciorului, un braţ întins, care îl prinse, şi un trosnet. 

Lyla se aplecă și vomită între labele picioarelor. Îşi spuse, 
cu indiferență, că Madison îl aruncase pe Putzi, pe fereastra a 
cărei draperie o sfâşiase. Auzi, indiferentă, pe cineva strigând: 

— Dumnezeule, suntem la etajul patruzeci şi cinci! 

Deduse, indiferentă că lumea era cuprinsă de panică, căci se 
auzeau mai multe țipete, ca şi sunetul celor care fugeau, după 
care, în cameră se aşternu liniştea, deşi din altă parte se auzea 
încă muzica. Deasupra nu mai dansa nimeni. Deduse că numai 
ea cu Madison, şi alţi doi-trei indivizi, prea drogaţi pentru a mai 
observa ceva atât de lipsit de importanță precum uciderea cuiva, 
mai erau acolo. 

Rămase însă așezată, cu capul între genunchi, așteptând să-i 
treacă greaţa şi gândindu-se la Dan. În cele din urmă ridică 
privirea şi avu dreptate să facă acest lucru. Madison stătea în 
picioare lângă fereastra spartă, peste care coborâseră în mod 
automat obloanele din oţel, ca reacție la zgomotul geamului 
spart. Nu coborâseră însă destul de repede pentru a-l opri pe 
Putzi din zborul prin geam. Negrul avea o poziţie rigidă, cu 
umerii drepți, cu privirea fixă, absentă. 

Mişcându-se cu mare atenţie pentru a nu călca în locul în 
care vomitase, Lyla se ridică şi se apropie cu paşi greoi de el. 
Cantitatea de drog din doza pe care o înghiţise accidental fusese 
destul de mare pentru a-i provoca spasmele musculare în voia 
cărora se lăsa de obicei, dar de această dată li se împotrivise; 
avea senzaţia că fusese lovită sistematic pe întreg corpul. 

Teribil de înspăimântată, dar totuşi motivată într-un fel, să 
facă acest lucru, ea se apropie de el şi spuse, timidă: 

— Harry? 

El făcu o mişcare; ea tresări, iar el surprinse reacția ei şi spuse: 

— Nu-ţi face griji, nu te afli pe lista mea neagră pentru 
această însărcinare. 

Ce? Ea scutură din cap uluită. Îşi spuse, ameţită că poate e 
nebun, dar cel mai probabil — „pastila profetică” e de vină. Însă 
pu am mai auzit să aibă un asemenea efect asupra cuiva, bărbat 
sau femeie. Ce s-a întâmplat cu el? A înfrânt de unul singur opt 
bărbaţi şi o femeie extrem de dură, iar acest lucru este dovedit 
de cadavre şi de rănile de pe trupuri. El a câştigat lupta. 

— Ai câştigat, spuse ea. 

Fără a o privi în ochi, ci spre un punct în spațiu, undeva dea- 
supra umărului ei stâng, el răspunse, mişcându-şi numai buzele, 
şi nici un alt muşchi: 

— Chiar şi în această perioadă relativ avansată, un om neînar- 
mat, suficient de determinat, putea înfrânge o forță opusă con- 
siderabilă. De abia după lovitura de stat a celor din cartelul 
Gottschalk din 2015 şi introducerea, simultană, a armamentului 
bazat pe sistemul C, lupta corp la corp a devenit efectiv inutilă. 

Uluită, Lyla clătină din cap. 

— 2015? repetă ea prosteşte. Dar, Harry, suntem de-abia în 
vara lui 2014. 

Fără a o lua în seamă, el continuă, ca o maşinărie: 

— Este adevărat că apariția armamentului individual menit a 
distruge un oraş de mărime medie nu a pus capăt imediat acestui 
gen de confruntări. O vreme, s-a încercat stabilirea unui cod pen- 
tru comportamentul uman, pe o bază analogă legendarului Cod al 
Cavalerismului, totuşi, acest lucru a reprezentat o atât de radicală 
răsturnare a curentelor psihologice din ziua de azi, încât... 

Lyla privi pe lângă el, cu ochii măriţi de groază. Obloa- 
nele din oțel care blocau fereastra erau traversate de o linie 
Toşu-închis. 

Nu încăpea nici o îndoială că pe partea cealaltă, un aeromo- 
bil al poliţiei, chemat de urgenţă, folosea o rază termică pentru 
a tăia oţelul. 

— Harry! 

Ea îl trase de braţ, dar el rămânea ca o statuie, continuând 
impasibil: 

— „încă de la început nu a avut nici o şansă, fiind apoi 
inevitabil... 

— Harry! 

Oţelul se crăpă şi prin mica deschizătură se scurse înăuntru 
un nor alburiu. 

— Dar nu ne pot gaza fără a vorbi măcar cu noi! ţipă Lyla. 
Ei nu... 

OMUL MERGE ÎNAINTE... 


prin secetă şi uscăciune, prin perioade de vânat foarte 
slabe, prin gheaţă, inundaţii şi alunecări de teren, prin ciumă şi 
alte boli, şi erupția vulcanului din apropiere. Arieni, huni, 
romani, vizigoți, mongoli, mauri, creştini, sarazini, turci, zuluşi, 
britanici, americani, germani, francezi. 

Profanarea locurilor sfinte, concentrarea de trupe, lipsite de 
orice flexibilitate, adierea tăcută, dezgustătoare a ororilor pur- 
tate de întunericul nopții; ghemuiţi într-o peşteră răcoroasă, 
încălzindu-se la un foc în aer liber în toiul iernii. 

Ghemuiţi în staţiile de metrou, uitându-se cum cad 
bombele. 

Ghemuiţi în locuințele luxoase, în stilul caselor de fermieri, de 
la Golful Montego, ştiind că un bronz superficial nu va fi de ajuns. 

În ciuda sunetului sirenelor antiaeriene. 

În ciuda zgomotului făcut de valurile care izbesc plaja noaptea. 

În ciuda corului melancolic al lupilor. 

Omul merge înainte, încearcă să rostească „Shibbaieth” în 
ciuda tuturor piedicilor, şi măcar unul singur merge înainte. 

Măcar un evreu nu va uita niciodată cum a scăpat în ultima 
clipă de camera de gazare. 

Un creştin nu va uita cum a scăpat din celulele de sub 
Colosseum. 

Un american, un francez sau un neamț care a scăpat din 
mlaștinile ucigătoare de pe câmpul de luptă. 

Într-un fel sau altul, omul merge înainte, luptându-se ca 
şobolanii, pentru o coajă de pâine, după bombardarea Hiroshimei. 

Ridicându-se într-un genunchi, celălalt fiind zdrobit, pentru 
a saluta, între ruinele Dresdei. 

Sfidând un diplodocus, un triceratops şi un renilodos, 
uitând câte milioane de ani ei s-au înmulțit. 

Imaginându-şi stră-stră-străbunicii drept stâlpi ai credinței 
cu Biblia într-o mână şi cu crucea în cealaltă. 

Incapabil de a vizualiza roata unei maşini rapide şi o fustă 
scurtă până la coapse. 

Omul merge înainte, hrănindu-se cu iluzii, ca şi cu o supă 
inconsistentă. 

Un Război de O Sută de Ani sau un Război de Șase Zile. 

O vendetă transmisă din generație în generaţie sau un 
moment trecător de furie. 

Omul şchioapătă dar reuşeşte cumva să meargă înainte. 

Armata se năpusteşte de peste dealuri, violând şi 
masacrând, dar omul merge înainte. 

Preotul, într-un sezon nefertil, alege fecioarele care vor fi 
sacrificate pe altar, dar omul merge înainte. 

Casa este incendiată şi lungul drum spre un sat necunoscut 
începe, luând cu el doar ce i-a mai rămas, dar omul merge înainte. 

Omul reuşeşte cumva să meargă înainte. 

Într-un fel sau altul. 

În locul în care un om oarecare şi nu un Cezar, un țăran dat 
demult uitării, a sângerat, acolo se găseşte un trandafir. 

Acolo unde poeţi necunoscuţi au adormit pe vecie, se 
întinde o şosea din beton. 

Acolo unde nişte discipoli, nu niște conducători, şi-au dat 
ultima suflare, un disc din sticlă se întinde, asemenea oglinzii 
unui telescop ce distorsionează imaginile, privind înainte înspre 
înspăimântătoarea ecuaţie spaţiu-timp. 

Iar pe sticlă nu creşte nimic. 

În afară de vegetaţia de pe pereţii acvariului, favorabilă 
melcilor, melcii pe care îi invidiem, a căror lume este atât de 
MICĂ Şi a căror casă şi-o poartă în spate. 

Casă ferită de distrugere. 

La adăpost de vânt, cu tavanul într-un unghi ciudat, şi cu 
şemineul plin de cenuşă rece. 

Care nu se află în vizorul lunetistului de vizavi, care nu este 
înscrisă în planul de anvergură al X-Patrioţilor, ea fiind în 
întregime locuită de albi. 

Care nu este ipotecată, nu-i lipsesc ţigle în acoperiş. 

Omul reuşeşte cumva să meargă înainte. 

Omul merge totuşi înainte. 

Până când ajunge la un indicator pe care scrie STOP, şi 
ascultător, omul... 

Construcţia indicatorului a început deja. 

Materialele necesare sunt la îndemână şi au fost la 
îndemână de mult timp. 

Oh... de ani şi ani. 

A fost doar nevoie ca cineva să vină şi să bată câteva cuie. 

Oricum, omul avea să obosească în cele din urmă. 

NU, DESIGUR CĂ LOGOREEA NU ESTE Ceva 
CE SE ÎNTÂMPLĂ ATUNCI CÂND REZOLVĂM 

O PROBLEMĂ DE LOGICĂ, 

DAR REZULTATUL ESTE, ÎN LINII MARI, ACELASI 
PENTRU CEI CE SUNT PRINSI LA MIJLOC 


Avionul lui Conroy, de la Manitoba, ateriză la ora nouă şi 
cincizeci de minute, dar de abia la unsprezece fără un sfert 
ajunse să treacă prin controlul vamal şi de serviciul de imigrări, 
deşi avea un paşaport american. Paşapoartele erau o monedă 
devalorizată, devenind obiecte de schimb adesea. 

De parcă — se gândea Flamen, aşteptând plin de nerăbdare — 
după ce îl prinseseră cu o zi înainte pe Morton Lenigo, oficialită- 
tile erau decise să-şi compenseze neglijența, controlându-i pe 
toți ceilalți de cinci ori mai amănunțit ca de obicei. 

Tempora mutantur et nos mulamur in illis... 

Cu doar patru ani în urmă, nu ar fi putut sta acolo fără ca 
oamenii să se strângă în jurul lui. Acum, cel mult o privire 
curioasă aruncată de un trecător, acesta fiind cel mai aglomerat 
din cele cinci aeroporturi din New York, iar clădirea termi- 
nalelor era plină de lume zi şi noapte. În depărtare, două fete 
chicoteau, aruncând dese priviri înspre el. 

Definiţia „demascatorilor”: o specie pe cale de dispariţie. 

Furios pe el însuși şi pe lumea înconjurătoare, făcu un efort 
şi se concentră asupra a ceea ce ar fi trebuit să fie un subiect 
interesant, şi anume locul în care se afla Morton Lenigo- 
Verificase pe computerele din biroul său, în acea dimineaţă, câ 
de obicei, căci, deşi era sâmbătă şi nu avea nici o emisiune de 
realizat la prânz, era prea încordat pentru a se dezice de la rutina 
zilnică. Cazul Lenigo, însă, era la fel de flexibil ca şi un şarpe 


— 268 — 


anaconda. După ce ratase subiectul pentru ziua care începea, 
era acum pus în fața situației de a rata şi faza următoare, căci 
aceasta avea să aibă loc în week-end. Se consola puţin la gân- 
dul că răscolise afacerea Şşantajului celor din Detroit. Nimeni nu 

ărea să fi reacționat la această chestiune: monitoarele nu afişau 
nici o reacție. 

Se uita în jurul lui, la trecătorii anonimi care îşi puseseră 
în fucţiune „fluxurile de decizie” şi se gândi: Oare nu le pasă 
de nimic? 

Răspunsul: preferă să nu le pese. Pentru ei, Morton Lenigo 
era atât de real ca şi Moş Crăciun sau Diavolul, o legendă în 
timpul vieţii care nu trebuia luată în serios, până când nu erau 
forţaţi s-o facă... iar atunci avea să fie mult prea târziu. 

Aşa că se trezi în fața a mai multe probleme personale decât 
avusese în decurs de luni de zile şi nici o idee nu avea vreo cotă 
de probabilitate favorabilă. Apropo de negri: Pedro Diablo. 
Plecase, în strictă conformitate cu obiceiurile gazdelor sale albe, 
de conjunctură, urmând, cu certitudine, să-şi mai facă apariția 
abia luni dimineaţa, politicos, calm, și de nici un ajutor. Flamen 
se așteptase la puţin dinamism, la un impuls dat propriei sale 
imaginaţii secătuite. Din întâlnirea lor nu rezultase nimic din 
toate astea. Tensiunea dată de anticipație se stinsese şi îl lăsase 
fără vigoare, ca un balon dezumflat. 

Şi mai era şi Celia. Se înfioră. O străină rece, retrasă. Aceea 
a fost soția mea, trupul acela încântător a stat lipit de al meu, 
înfiorat de orgasm? Buzele acelea le-au sărutat pe ale mele, 
glasul acela îmi şoptea în întuneric? Amintirea îl făcu să 
răspundă afirmativ. Rațiunea spuse nu. Rațiunea îi spunea că 
aceea era o persoană diferită, cu aceleaşi nume și trăsături. 

Se întrebă: oare motivul schimbării zace în mine? Oare se 
Tegăseşte acest motiv în cuvintele acelea blestemate, rostite de 
doctor la Ginsberg, despre faptul că ataşamentul emoţional ante- 
mor este un simptom al lipsei de maturitate? Conform lui 
Mogshack, Celia era vindecată, dar el se afla astăzi aici cu 

intenţia precisă de a dovedi că Mogshack mințea. Oare din cauza 
a ceea ce îi făcuseră Celiei? 

Nu, ci pentru că „demascatorii” trebuiau să atace, din când 
în când, o personalitate tabu, pentru a putea supravieţui. 

Apropo de supravieţuire: acea incredibilă cotă de zero! 
Având la dispoziţie computerele federale pe termen nelimitat, 
sursa bruiajului din emisiunea sa trebuia să poată fi identificată! 
Emisiunea de ieri, prima la care participase şi Diablo, dacă se 
poate spune aşa, fusese întreruptă de trei ori, ceea ce nu era ceva 
nou, dar una peste alta era prea mult, şi cu toate acestea, atunci 
când el a sunat, pentru a se plânge a mia oară, inginerul de trans- 
misiuni fusese, într-un fel, convingător. 

Conducerea companiei îl invitase chiar la următoarea lor 
întrunire pentru a discuta problema. 

Ipocriţii, îşi spuse el. Trebuie să le vin de hac! Şi cu altceva 
mai serios decât falsa ameninţare a Comisiei Planetare a 
Comunicaţiilor! Poate, cu ajutorul lui Harry Madison? Ei, asta-i 
ridicol! 

Ducându-se cu gândul înapoi, îşi dădu seama că se agăța de 
orice fir de pai, şi ştia de ce fusese convins să accepte cererea lui 
Reedeth. Acest lucru nu fusese cauzat nici de dorinţa lui Prior de 
a exorciza spectrul acelei cote de zero, nici de privirea 
întunecată a lui Diablo aţintită pe chipul lui, ci de propria lui 
senzaţie de disoluţie. Diablo, antrenat la o „şcoală” dură venise 
să i se alăture; soţia lui îl trata ca pe un străin; între angajaţii lui 
exista o conspirație pentru a-i sabota emisiunile... Era ca şi cum 
cineva ar trăi într-o cabană, pe o banchiză de gheaţă, simțind 
adierea caldă de vară, dinspre sud. 

Este ceva ce mi se opune la fiecare pas, decise el brusc. 
Ceva mult prea subtil pentru a fi identificat de computerele 
federale! 

Însă aceste gânduri prevesteau paranoia. Omul trebuia să 
creadă în ceva, chiar dacă era vorba doar de un Dumnezeu slab, 
un aparat al guvernului. 

Poate că Prior avusese dreptate să-şi cumpere acel LAR, la 
urma urmelor. Soarta enclavelor negre părea a fi pe o pantă 
ascendentă. Poate că, dacă cineva credea în puteri paranormale, 
subconştientul său putea astfel intui corect mult mai des decât 
dacă ar fi fost convins că va fi înfrânt de la început. Să-l întrebe 
pe Conroy...? 

Şi iată-l pe acesta, un bărbat cu barba sură, suplu, cu o 
înălțime peste medie, trecând de biroul de imigrări, cu o privire 
încruntată, ducând o geantă uşoară de voiaj pe umăr. 
Recunoscându-l de pe înregistrările pe care le privise de mai 
multe ori, înainte de a-l invita la New York, Flamen ţâşni în 
picioare şi îl întâmpină zgomotos. 

Conroy îl întrerupse însă după primele cuvinte: 

— Haide să plecăm de aici, până nu încep să urlu, spuse el. 
Aveţi un aeromobil, ceva...? 

— Păi... da, desigur. 

— Atunci duceţi-mă la hotel sau unde aţi aranjat să stau. 
Puteţi simţi mirosul atmosferei de aici? Simţiţi ura pe care o 
generează ticăloșii ăştia? 

Flamen îşi aduse aminte de felul în care descrisese Lyla pro- 
pria-i reacţie la atmosfera de la Ginsberg. 

— Ce vreţi să spuneţi? 

Conroy făcu un semn spre filtrul de la vamă. 

— E foarte greu să treci astăzi. Toţi cei care au lipsit din 
țară mai mult de o săptămână sunt verificați. Care e motivul — 
afacerea Lenigo? 

— Aşa cred, confirmă Flamen. 

— Nu sunteţi sigur? Am crezut că voi, „demascatorii”, 
cunoaşteţi toate amănuntele, în orice privinţă. 

Iritat, Flamen spuse: 

— Ştiu de ce a fost lăsat să intre în țară, şi ați fi aflat şi dum- 
neavoastră, dacă mi-ați fi urmărit emisiunea de ieri. 

— Am avut ore. O emisiune este privită diferit aici şi în vest. 

Părând mai degrabă să meargă în fața lui Flamen, decât să 
fie condus de acesta, Conroy mergea extrem de repede. 

Dar presupun că una din enclavele negre a reuşit să obțină, 
prin şantaj, permisiunea ca el să intre în ţară, corect? 

Ei bine, iată un ticălos arogant, se gândi Flamen enervat. 
Spuse, totuşi, cu toată politeţea de care era în stare: 

— A fost un secret bine păstrat, până când l-am dezvăluit 
eu ieri. 

Ah, asta din cauză că oamenii nu se obosesc să-şi mai 
folosească creierele. Se bazează atât de mult pe computere, încât 
au început să uite cum să pună întrebări. Faptul că a determinat 
o enclavă neagră să obțină, prin şantaj, acceptul ca el să intre în 
țară, continuă perfect tacticile standard ale lui Lenigo și îl 
flatez, numindu-le „tactici? Ele mă duc înapoi cu gândul la 
mişcările muncitorilor din secolul nouăsprezece, cel puţin, şi 
poate chiar mai devreme. Ceea ce a făcut el în Anglia se înscrie 
în exact acelaşi tipar. A exploatat adevărul demult cunoscut, con- 
form căruia, dacă poți obține sprijinul a cinci la sută din populaţie 
pentru o mişcare, oricare ar fi aceasta, poţi răsturna guvernul. Nu 
există astăzi destui negri, nici măcar în întreaga Mare Britanie, 
pentru a putea prelua şi controla un oraş imens, cum este 
Birmingham. Și totuşi, acesta este condus de negri, şi la fel este 
şi Manchester şi Cardiff, şi există alte şase mari oraşe, în care 
albii se mută imediat din cartier atunci când cinci sau şase familii 
de negri îşi cumpără locuinţe acolo. El nu a realizat toate acestea 
prin numărul mare al trupelor sale, nici nu a avut cine ştie ce dis- 
pozitive la dispoziţie. Totul a constat în ştiinţa de a aplica presiuni 
în locul potrivit. Deci, aici, care a fost acel loc — Detroit? 

Ajunseseră deja la aeromobil şi Flamen era mulţumit de 
întreruperea cauzată de urcarea la bord. Atitudinea lui Conroy 
indica faptul că era pregătit să trateze computerele ca pe nişte 
abace, iar el nu era obişnuit cu o asemenea atitudine. 

După ce decolară şi se lăsară dirijaţi de punctul de control 
al traficului Ninge, Conroy își reluă totuşi ideea, ca şi cum nici 
nu făcuse vreo pauză. 

— Apropo de presiuni, ce metode de presiune crezi că vei 
tea folosi asupra morilor de vânt? 

— Mori de vânt? 

O clipă, Flamen uitase de metafora folosită de ei prima dată. 

— 0... a, da, desigur! Mogshack! 

— Mogshack! izbucni Conroy, făcând o grimasă. 
Doamne, nu aş fi crezut că după atât de mult timp aş putea să 
mai reacţionez atât de violent la auzul acestui nume! Cred că 
acest lucru se datorează faptului că, deşi Canada este încă o 
tară relativ civilizată — pentru că are zone întinse în care popu- 
lația se poate extinde în voie, spre deosebire de Rusia, de 
exemplu —, nu suntem imuni la influenţa nefastă a doctrinei 
sale. Vă vine să credeţi că în grupa la care predau la universi- 
tate există încă două sau trei fete, cărora nu le-am văzut 
chipurile, pentru că şi le ascund sub iaşmacuri, şi le poartă pe 
acestea chiar şi la orele de meditații suplimentare? Şi nu le pot 
obliga să şi le dea jos, pentru că, cel mai probabil, s-ar plânge 
părinților lor şi aş fi sancționat și de conducerea facultății. De 
parcă aş fi vreun adolescent în călduri, care nutreşte intenții 
indecente la adresa virtuţii lor! 

Având puternica senzaţie că păşise într-o băltoacă şi apoi se 
trezise târât de un torent furios, Flamen spuse: 

— Dar câte din aceste lucruri i le atribuiți lui Mogshack? 
De bună seamă că un singur om nu poate fi făcut răspunzător 
pentru întreaga mișcare neo-puritană — oare nu e mai degrabă o 
reacţie la liberalismul secolului trecut, aşa cum victorianismul a 
reprezentat o reacţie la desfrâul existent în vremurile de demult? 

— Eu nu-l învinovăţesc pe Mogshack pentru fenomenul în 
sine. Ceea ce detest la el este modul în care s-a lăsat dus de val, 
în care s-a folosit de influența lui pentru propriile interese! 
Există ceva bun în faza actuală a societății? Nimic, practic. Cu 
toate acestea, la ce se reduce doctrina lui Mogshack? La câteva 
fraze de efect despre ideea de „a fi un individ” şi de „retragere 
ŞI regrupare” şi aşa mai departe. Îl vedeţi cumva să aplice vreun 


pu 

raționament-standard, pentru a stabili dacă rezultatul va fi up 
individ de calitate? Nici vorbă! Amorf, maleabil — da. Original, 
creativ, stimulativ — niciodată! 

Flamen rămase tăcut, gândindu-se la Celia. 

— lar acesta este omul căruia i s-a încredințat responsabi- 
litatea sănătăţii mentale a statului New York! continuă Conroy, 
aruncând o privire afară, spre oraş. 

Ajunseseră la nivelul obişnuit de cinci sute de metri pentru 
aeromobilele particulare, şi înaintau ordonat printr-un flux mul- 
ticolor de vehicule, în direcţia New England. 

— S-a însănătoşit cumva pacientul? Pe dracu”! Ginsberg 
este de două ori mai mare decât orice spital existent până acum, 
are numai câţiva ani vechime, dar este deja supraîncărcat, iar 
viaţa în oraș este insuportabilă, căci nu se ştie niciodată când 
izbucneşte vreo nouă revoltă, sau când poţi fi tâlhărit sau atacat 
pentru simplul amuzament al unei bande de adolescenți! Când îi 
dai cuiva o simplă importanţă, aştepţi rezultate, şi nu te aştepţi 
ca el să se mulțumească să debiteze banalităţi consolante despre 
iminenţa eșecului său. 

Tonul său nu era veninos, ci doar resemnat. Cu toate aces- 
tea, Flamen era încântat să-l audă exprimându-se atât de ostil. 
Spuse: 

— În cazul acesta, probabil că veţi fi interesat să aflați cum 
propun eu să... dobor morile de vânt. 

Conroy întoarse capul, curios. 

— Păi... ei bine, e vorba de soţia mea Celia. A fost internată 
la Ginsberg pe la începutul anului. A avut o cădere nervoasă. 
Destul de neplăcut. 

Ezită, dar găsi puterea de a recunoaşte. 

— S-a apucat de euforizante şi a ajuns să ia Ladromid. De 
abia când ajunsese la a treia sau a patra doză am aflat. 

— De cât timp eraţi căsătoriţi? întrebă Conroy caustic. 

— Ştiu că pare cam ciudat, răspunse Flamen simțind Că 
roşeşte. Nu mai roşise de ani de zile. Mă tem, însă, că înainte 

de... Criză, relațiile dintre noi se răciseră. Eu sunt ocupat cu 
munca, am propriul meu cerc de prieteni, tot felul de preocupări, 
şi ne-am cam îndepărtat unul de celălalt, ajungând până într-acolo 
încât să avem camere separate, iar atunci când veneam acasă şi 


o găseam dormind, nu intram la ea. 
Făcu o pauză, cu oarecare efort. lată, îl întâlnea pentru 


prima oară pe Conroy şi dezvăluia deja nişte lucruri pe care le 
spunea foarte rar cuiva, chiar şi prietenilor vechi, simțind parcă 
nevoia să-şi găsească scuze. 

— „Fii un individ!” oftă Conroy. Camere separate! Fiecare 
cu viaţa lui privată! Fir-ar să fie, când se ajunge ca între soţ şi 
soţie să apară asemenea situaţii, cum poate apăra cineva o astfel 
de atitudine? 

— A fost intemată în timp ce eu eram plecat într-o călătorie de 
afaceri, spuse Flamen în grabă. Când am aflat că se află la Ginsberg, 
nu am luat-o de acolo din cauză că Lionel Prior, cumnatul meu, mi 
l-a recomandat cu toată încrederea pe doctorul Mogshack, astfel 
încât m-am mulțumit doar să-i plătesc cheltuielile de spitalizare. 
Adică, s-o fi dat în tutela statului, ar fi fost ceva... 

Ridică din umeri. 

— Şi? îl descusu Conroy. 

— Şi nu-mi place deloc ce i-au făcut. Nu-mi place faptul că 
a fost transformată într-o marionetă ambulantă. Vreau să fie 
examinată, pentru a afla dacă tratamentul lui Mogshack a ajutat-o 
sau i-a făcut rău. Şi vreau ca parametrii acestei examinări să fie 
stabiliți de cineva ca dumneavoastră... care... aveţi o abordare 
diferită asupra sănătății mintale. 

— Examinare! spuse Conroy, făcând o grimasă, ca şi cum 
tocmai muşcase dintr-un fruct putred. Asta reprezintă numai 
jumătate din problemele grave ale societăţii noastre! Să pui nişte 
Computere să stabilească matrice de comportament pentru 
ființele umane - unde s-a mai pomenit o asemenea absurditate? 

Se aplecă brusc înainte. Se puteau zări acum două din cvar- 
talele distruse complet în noaptea de joi, şi deasupra ambelor, 

nişte aeromacarale adunau resturile în nişte plase, împrăştiind 
nori de praf în jur, astfel încât noi clădiri să poată fi ridicate cât 
mai repede. Întinzând mâna spre a indica cel mai apropiat din 
aceste puncte, aflat în Harlem, spuse: 

— Poftim o întrebare retorică! Cum sunt numite la ştiri 
aceste lucruri? „Atacuri ca ultimă soluţie”, nu-i aşa? Un exem- 
plu tipic pentru conceptele lui Mogshack!, şi mă refer aici la 
toate scuzele acelea miorlăite: „N-am avut ce face, am făcut tot 
posibilul, ei nu au jucat corect!” Da, sigur! Dar nu se aminteşte 
deloc de faptul că acolo înăuntru erau copii, nu? Sau de faptul 
că „eu” stăteam, din întâmplare, în siguranță, într-un elicopter la 
o sută de metri înălţime, înarmat cu rachete autoghidate şi arme 
cu laser de o mie de waţi! Aş vrea să-i văd pe unii dintre aceşti 
ucigaşi aduşi la nivelul solului şi lăsaţi aici, să se lupte cu 
mâinile, cu picioarele, cu dinţii, împotriva oamenilor care au 
fost măcelăriți în acea clădire! Asta numesc eu „a fi un individ”! 

Dezorientat de incisivitatea lui Conroy, Flamen spuse: 

— Păi... da, dar desigur că siguranța majorităţii prevalează... 

Cuvintele lui părură şterse, lipsite de forță, după vehemența 
lui Conroy. 

— Ei bine? spuse Conroy, întorcând capul spre el. Trebuie 
să recunosc că nu mă aşteptam să vă aud pe dumneavoastră, un 
„demascator”, luând apărarea autorităților. 

— Dar asta e lumea în care trăim, spuse Flamen pe un ton 
neconvingător. 

Nu mai fusese atât de intimidat de pe vremea când era la 
facultate și avea de-a face cu un profesor care mai mult îi tero- 
riza pe studenţi decât să-i îndrepte spre învățătură. 

— Trebuie să încercăm să stabilim ce merită şi ce nu merită 
păstrat, şi dacă ni se pare într-adevăr că ceva merită păstrat, tre- 
buie să încercăm să apărăm acel lucru. 


! Joc de cuvinte: moggy = pisică (nota trad.) 

— Atunci spuneţi-mi ce merită păstrat, replică Conroy. 
Acest aeromobil în care ne deplasăm? Desigur, dar el a trebuit 
să fie fabricat în Detroit, de către oameni a căror culoare garan- 
tează faptul că ei nu-şi vor putea vinde talentul în nici o altă 

arte.a ţării, nu? Cât de protejat vă simțiți în aeromobilul pe 
care-l schimbaţi anual, atunci când îl puneţi prima dată în funcți- 
une? Cât sunteţi de sigur că vreun melanist fanatic nu a dat târ- 
coale punctului de distribuţie, sabotând aeromobilele destinate 
cumpărătorilor albi, astfel încât acestea să se prăbuşească după 
primele o mie de mile? Ce vă va proteja de aşa ceva? Poliţia nu 
o poate face! Şi nici reprezentantul Gottschalk pentru zona 
respectivă, oricâte arme v-ar oferi. Nu e de mirare că oamenii 
aproape că nici cu prietenii lor nu mai vorbesc direct, ci preferă 
să ia legătura prin rețea, ca să nu mai trebuiască să traverseze 
strada şi să rişte să fie împuşcaţi de un negru aflat în trecere. 

Un țârâit, care îi anunță că ajunseseră în dreptul destinaţiei 
lor, clădirea Hilton, îl scuti pe Flamen de la obligaţia de a-i da 
un răspuns imediat, şi era mulțumit de acest lucru. De ani de zile 
nu mai întâlnise pe cineva cu sentimente atât de puternice pre- 
cum Conroy, şi era oarecum încurcat, ca şi cum cuvintele pline 
de forță îi atinseseră o coardă demult uitată a memoriei. 

Le fură necesare câteva minute, până ce Conroy se cază şi 
îşi trimise geanta în cameră, după care acesta îşi continuă tirada, 
în barul principal al hotelului, împiedicându-l pe Flamen să 
încerce măcar să-i explice motivele ce-l determinau să-l submineze 
pe Mogshack. 

— Cum am mai spus, chiar şi în relativ civilizata Canadă 
găsesc urme ale teoriilor lui Mogshack, indiferent cine este de 
fapt ultima verigă a lanțului comunicativ dintre mine şi studenții 
mei. Ce părere aveţi, de exemplu, de crimele din căminele stu- 
dențești? 

— Păi, eu... 

— Am avut două, anul acesta: un băiat homosexual şi-a 
înjunghiat iubitul într-o criză de gelozie, pentru că acesta era 

văzut ieşind cu o fată, iar un tată dement a venit şi şi-a împuşcat 
fiica din cauză că un prieten de-al ei — ce hal de prieten! — i-a 
spus că ea se culca cu un băiat care avea sânge indian. Irochez, 
ca să fiu mai exact. Eu unul aş fi fost mai degrabă mulţumit, 
Irochezii au fost un trib respectabil pe vremea lor. Dar, slavă 
Domnului, că nu am nici o fiică şi că ambii mei fii sunt căsătoriţi 
şi au o căsnicie trainică. N-are importanță. Vorbeam despre 
crimele din campusurile studenţeşti. Oare ce-o fi cu noi de 
acceptăm atât de uşor crimele petrecute între copiii noştri? Nu 
mă luaţi cu absurdităţile acelea, cum că studenții trebuie trataţi 
ca nişte adulţi — nu e nimic matur în a te juca cu arme şi grenade. 

Îşi comandase o bere şi acum o bea pe toată dintr-o înghiţitură, 
încercând parcă să scape de un gust neplăcut. Flamen, antrenat 
în conversaţie, în ciuda propriilor preocupări, spusc: 

— Da, dar adolescenţa a fost dintotdeauna una din cele mai 
instabile perioade din punct de vedere emoţional, şi... 

— Cine i-a vândut un pistol acelui tată dement, ca să se 
ducă să-şi împuşte fiica? îl întrerupse Conroy. Vreun adolescent 
„cu probleme emoţionale”, de la prăvălia din colț, în care asam- 
blează arme cu laser într-un mic atelier? Pe dracu’! Aceea a fost 
un model nou de armă de la Gottschalk; am văzut-o cu ochii mei 
ulterior, în biroul decanului. 

— Şi eu strâng material pentru un reportaj despre 
Gottschalk în acest moment, spuse Flamen. 

Simți în propriul ton o nuanţă de timiditate. Chiar acceptând 
faptul că Xavier Conroy era destul de bătrân pentru a-i fi tată, 
era totuşi ridicol felul în care reacţiona el. La urma urmelor, era 
realizatorul unei emisiuni zilnice pe reţeaua Holocosmic, în 
timp ce Conroy, în domeniul său, dăduse greş într-un mod atât 
de categoric încât era obiigat să facă pe profesorul, şi nici măcar 
în ţara lui de baştină. 

— Nu va funcţiona, spuse Conroy, pregătindu-şi paharul 
pentru încă o bere. lar acesta este încă un motiv pentru care Îl 
detest pe Mogshack. N-am auzit ca el să fi încercat vreodată să 


— 278 — 


vindece vreun pacient de dependența față de arme, deşi prin mâini 
îi trec două, trei mii de new-yorkezi pe an. Până acum, dacă şi-ar 
fi făcut treaba ca lumea, ar fi creat o supraabundenţă de armament 
la mâna a doua și ar fi calmat atmosfera în acest oraş considerabil! 

— Două sau trei mii din câte milioane? întrebă Flamen. 

— Adică din cei care sunt îndeajuns de labili psihic pentru 
a o lua razna şi a deschide focul la întâmplare, în plină stradă, 
replică Conroy. Dumneavoastră nu stârniţi violenţe stradale, nici 
eu nu fac acest lucru, şi nici liderii cu o bună educaţie politică a 
X-Patrioţilor nu o fac. Paranoicii sunt cei care stârnesc revolte, 
iar ceilalți ajung să-şi piardă minţile, în cadrul unei isterii în 
masă. Trăgătorul izolat, prezent cu ocazia tuturor revoltelor, nu 
este un revoluţionar sau un fanatic, ci cineva atât de lipsit de 
orice fel de empatie, încât tratează ființele umane care trec pe 
sub fereastra lui ca pe nişte ţinte mişcătoare aflate la dispoziţia 
lui. Şi, exploatând cu viclenie sentimentul general de insecuri- 
tate, Gottschalk au reuşit să construiască o minciună la scară 
mare, punând semnul egal între înarmare şi potență masculină, 
ceea ce face mult mai mult rău decât dogmele dăunătoare ale lui 
Mogshack. Fir-ar să fie, oricine este în stare să trateze o altă 
fiinţă umană ca pe un obiect pentru antrenamentul la tir, înseamnă 
că a rămas la o stare mult mai infantilă decât cineva care se teme 
să treacă de la faza masturbării la cea a sexului normal. Aveţi 
vreo armă? 

— Păi... 

Flamen îşi sorbi băutura. 

— Da, desigur. Dar nu fac parte din nici un club de antre- 
nament. Am în jurul casei un sistem de protecţie împotriva vio- 
lențelor în masi, cu mine şi garduri electrificate, iar la nevoie e 
de ajuns să le pun în funcţiune. Restul este automatizat. 

— Corect, spuse Conroy pe un ton afectat. 

— Cum adică — corect? 

— Reacţia normală este să-ţi echipezi locuința, unde e puțin 
Probabil ca vecinii să vină înarmaţi în vizită. 

— Păi atunci spuneţi dumneavoastră unde! răspunse 
Flamen. Doar Gottschalk a achiziționat spaţii publicitare şi pe 
canalul Pan-Can! 

— Aşa este, fir-ar să fie, recunoscu Conroy, oftând. Mai 
mult, l-am prins pe unul din ei în campusul nostru, în timpul 
primului semestru. Am reuşit, din fericire, să scap de el, dar doar 
datorită faptului că crima de care v-am povestit — studentul 
înjunghiat de iubitul lui — era încă deajuns de proaspătă în 
mintea decanului pentru ca acesta să fie receptiv la argumentele 
mele. Referitor la acest lucru, unul dintre colegii mei a spus că 
toți studenţii ar trebui să fie înarmaţi, pentru a învăța să 
mânuiască armele cu responsabilitate! Ha! Mă întreb cât ar 
rezista în fața unei clase înarmate — copiii îl urăsc! 

Pentru prima oară de la intrarea lor în bar, urmă o pauză în 
conversaţie, mai lungă de câteva secunde. Flamen profită de ea 
pentru a-şi aduna gândurile, apoi, într-un târziu, spuse: 

— Revenind la chestiuni profesionale, domnule profesor, 
înţeleg că veţi coopera cu mine chiar dacă nu agreaţi principiul 
efectuării de profile psihologice? Desigur, acesta va fi doar 
începutul unui proces lung şi dificil; mai târziu ar putea urma un 
proces juridic, poate o anchetă guvernamentală; dar pentru 
binele soţiei mele, sunt gata să... 

Cuvintele îi pieriră din nou pe buze, văzându-l pe Conroy 
cum îl privea fix. 

— Domnule Flamen, spuse în cele din urmă psihologul. V-am 
spus de ce îl detest pe Mogshack ca om şi de ce cred că influ- 
enţa lui în domeniul sănătăţii mintale este de-a dreptul pericu- 
loasă. Drept urmare, m-aş bucura să vă pot ajuta să-l atacați. Dar 
nu voi înghiţi argumentul dumneavoastră. Nu cred că sunteţi 
motivat de altruism şi de dragoste față de soția dumneavoastră. 
Părerea este că îl vânaţi pe Mogshack pentru că ţintele care vă 
atrag cel mai mult atenţia, precum Gottschalk, nu vă sunt la 
îndemână. Gottschalk sunt ca nişte demoni: se hrănesc din neîn- 
crederea dintre oameni şi ne mituiesc cu simboluri care 


echivalează ura cu bărbăţia. Aşa că... Nu, vă rog să nu mă între- 
rupeţi! Eu vă consider mai degrabă un om frustrat, care preferă 
să dezvăluie nişte adevăruri dezgustătoare despre Gottschalk 
decât să faceți același lucru cu un om care este, la urma urmei, 
un profesor oarecare, şi care probabil nu ar primi atâta atenţie 
dacă nu ar ocupa o asemenea funcție. Dumneavoastră... 

— Numai puţin! 

— Tăceţi şi ascultaţi-mă, bine? Doar nu vreţi să cred că îl 
vânaţi pe Mogshack de dragul soţiei dumneavoastră, după ce 
chiar dumneavoastră aţi recunoscut că v-aţi distanțat atât de 
mult de ea încât nici nu v-aţi dat seama că lua Ladromid! Nu, 
nu vă învinovăţesc! Căsătoria nu este ceva obligatoriu şi cu atât 
mai puţin o căsătorie fericită, şi oricum, căsătoria contrazice 
cunoscutul ideal al lui Mogshack, care poate fi definit mai exact 
drept „o limită matematică” Motivele dumneavoastră nu mă 
interesează prea mult, aşa că haideţi să le lăsăm la o parte deo- 
camdată, bine? 

Flamen privea încruntat paharul din faţa lui. 

— Ei, bine, pe de altă parte, motivele mele voi încerca să vi 
le clarific. Ar putea dura puţin, deci haideţi să mergem să stăm 
Jos, vreţi? 

Se întoarse cu spatele şi îl conduse pe Flamen spre o cana- 
pea aflată în apropiere, fără ca acest lucru să-l facă să-şi între: 
rupă discursul. 

— Folosindu-mă de concepte medicale, cu care probabil că 
nu sunteți familiarizat, eu îi consider pe cei ca Mogshack nişte 
echivalente ale homeopaţilor care propovăduiau, în cadrul medi- 
cinei somatice, virtuțile dozelor de agent cauzativ, folosit ca leac 
pentru orice, de la otrăvire la picoree. Sigur că, dacă cineva are 
O teamă patologică să nu se trezească cu o armată de negri 
mărşăluindu-i prin curte, acesta poate fi stabilizat în mod super- 
ficial, învăţându-l să folosească o armă şi să tragă cu ea mai 
repede şi mai exact decât potenţialul atacator. Dar gândiți-vă, 
domnule Flamen, care este rezultatul fizic! 

Tonul i se schimbă complet. Alternase între cinism şi 
autoironie, dar acum se aplecă în faţă cu o sinceritate aproape 
dureroasă. 

— În acea curte va fi un cadavru, domnule Flamen, spuse el. 
Iar un doctor nu are voie să încurajeze luarea unei vieți. Corect? 

Flamen constată surprins că i se uscase gura. Confirmă cu 9 
mişcare a capului. 

— Deci un leac corect — continuă Conroy — s-ar găsi undeva 
pe axa pe care omul care a intrat în acea curte a fost invitat să 
intre, a făcut o vizită de plăcere, după care pleacă, lăsându-și 
gazda mulțumită de vizită. Oare această imagine mai este per- 
cepută de cineva, sau sunt oamenii deja prea izolaţi pentru a mai 
lua în considerare această idee? 

Precaut, Flamen spuse: 

— Păi, evident că e mai bine să ai mai mulţi prieteni decât 
duşmani. 

— Dar nu se reduce totul la o platitudine! 

Conroy lovi braţul canapelei, stârnind un vag nor de praf. 

— Sau, mai degrabă, nu ar trebui! Când aţi făcut ceva ultima 
dată pentru a-i apropia pe oameni? Oare emisiunea dumnea- 
voastră nu are cumva rolul exact opus? „Demascatorii” seamănă 
neîncredere; într-un mod sistematic, profesionist. 

— la ascultați! spuse Flamen, trântindu-şi paharul pe masa 
din fața lor. Eu mă leg doar de mincinoşi şi de escroci și de 
ipocriţi! Mi-ar fi ruşine să procedez altfel! 

— Rezultatul fiind acela că oamenii care vă urmăresc încep 
să fie suspicioşi față de toți cei din jur, spuse Conroy. După care 
ei capătă convingerea că lumea este plină de corupţie, 
escrocherii şi fraude. 

— Credeţi că e mai bine să fim minţiţi decât să ni se spună 
adevărul? 

— Credeţi că e bine ca oamenii să-şi închipuie că toţi cei 
carce sunt mai bogaţi, mai puternici sau mai norocoşi decât ei, au 
reuşit aceste lucruri escrocând, minţind şi folosindu-se de por- 
titele lăsate de lege? 


O vreme, cei doi bărbaţi se uitară unul la celălalt, fiind 
aşezaţi la mai puţin de un braţ distanță între ei. Apoi Conroy 
chicoti şi întinse mâna să-şi ia berea. 

— Scuzele mele, domnule Flamen. Ultimul lucru pe care 
vreau să-l fac este să atac pe cineva care detestă ipocrizia. Şi eu 
o detest. Vedeţi, însă, există un paradox care mă deranjează teri- 
pil. Zi de zi, timp de... cât? aproximativ patruzeci de săp- 
tămâni pe an, presupun, dumneavoastră vă prezentaţi opiniile şi 
dezvăluiţi scandaluri, care, recunosc, s-ar putea să ducă la 
demiterea unor oficiali corupți sau cam aşa ceva. Dar ceea ce 
faceţi şi spuneţi nu depinde de numărul cazurilor de nedreptate 
publică care vă ajung la urechi, ci de emisiunea pe care trebuie 
s-o umpleţi cu ceva. TREBUIE, de cinci ori pe săptămână! Sunt 
sigur că adesea aţi făcut din ţânţar armăsar, din simplul motiv că 
în acea zi nu se ivise nimic important. 

Flamen şopti: 

— Da, aici mă recunosc vinovat. Şi... 

Ezită, apoi, aducându-și aminte de spusele lui Diablo, refe- 
ritoare la legătura dintre succesul unei emisiuni şi numărul 
sinuciderilor provocate de aceasta, făcu un efort şi spuse: 

— Şi adesea astfel de expozeuri sunt considerate a fi de 
mare succes, nu din cauză că au fost cu adevărat importante, ci 
pentru că ţinta nu s-a putut apăra deloc. Aşa se ajunge că vreun 
biet ticălos să se sinucidă de ruşine. 

— Ceea ce mă aduce, în sfârşit, la subiectul principal, spuse 
Conroy. Da, voi stabili pentru profilul psihologic al soţiei dum- 
neavoastră nişte parametrii care vor face ca mult-lăudatul trata- 
ment al lui Mogshack să arate ca un eșec total, şi mai mult decât 
atât, eu voi arăta că am dreptate, căci pe el nu-l interesează dacă 
Suprimă orice fel de originalitate, creativitate sau tenacitate, ori 
orice altă calitate, atâta timp cât computerele lui stabilesc pro- 
filul pentru un client mulțumit. De aici încolo va depinde de 
dumneavoastră. Dar vreau să reţineţi două lucruri. 

Se aplecă spre Flamen, spunând, pe un ton grav: 

— Unu! Nu vă pot reda înapoi soția. Nimeni nu poate face 
acest lucru. Dumneavoastră i-ați cauzat această schimbare, şi 
dacă vreţi să se întoarcă la dumneavoastră, va trebui să g 
recâştigaţi, aşa cum este ea acum. Ceea ce ar putea necesita să 
vă schimbaţi dumneavoastră, iar acest lucru poate fi dureros. Şi, 
în al doilea rând! Nu vă faceți iluzii că numai doborându-l pe 
Mogshack lumea va deveni automat mai bună. Dacă reuşiți, să 
zicem, să obţineţi concedierea lui, voi fi mulţumit, Doamne ce 
mulțumit voi fi! Dar vă cer de asemenea să vă folosiți de această 
victorie, pentru a lua în vizor pe cineva cu adevărat periculos, 
precum Gottschalk. 

Făcu o pauză, pentru a da pe gât restul de bere. Flamen 
ezita, nedorind să facă o promisiune pe care probabil nu avea să 
şi-o poată ţine, şi înainte de a putea răspunde, simţi o atingere pe 
umăr. Întorcând capul, văzu o femeie necunoscută aplecându-se 
spre el. 

— Sunteţi domnul Flamen? spuse ea. 

— Da... da, eu sunt! 

Flamen îşi îndreptă spatele; era foarte plăcut pentru el să fie 
recunoscut de un străin în acele clipe. 

— Păi, de zece minute vi se trimit semnale pe pager! spuse 
femeia, arătând spre ecranul de deasupra punctului de rețea, des- 
tinat publicului larg, de la capătul barului. 

Numele de Matthew Flamen apărea, intermitent, pe fond 
TOŞu, la intervale de două secunde. 

— Zece minute! 

— Păi, păreaţi ocupat şi nu eram sigură că sunteţi dumnea- 
voastră, spuse femeia, făcând un pas înapoi, cu o atitudine 
defensivă, temându-se parcă să n-o lovească. 

— A... da, ei bine, mulțumesc, oricum. 

Flamen se ridică, încruntat, iar femeia se retrase, înclinând 
capul cu o mișcare timidă. 

— Scuzaţi-mă, adăugă el, în direcţia lui Conroy, care ridică 
din umeri. 

Îndreptându-se spre punctul de reţea, se întreba, enervat, 
cine ar fi putut depista prezenţa lui acolo. Sperase să nu fie între- 
rupt, măcar atâta timp cât îi trebuia ca să se consulte cu Conroy 
despre abordarea lui Prior de către ei amândoi. Acesta din urmă 
nu erâ prea încântat de ideea de a o supune pe Celia unui exa- 
men psihiatric bazat pe parametrii lui Conroy — el judeca totul 
după aparenţe, şi ceea ce conta pentru el era faptul că Mogshack 
era la conducerea lui Ginsberg, în vreme ce Conroy era un ratat, 
obligat să predea într-o facultate obscură. Mai grav era faptul că, 
în calitate de tutore legal al Celiei în acel moment, el putea, teo- 
retic, să-i interzică lui Conroy să se apropie de ea. 

Smulgând hârtia de fax pe care se afla scris numele lui, 
din nişa ei, văzu că cel care încerca să ia legătura cu el era 
doctorul Reedeth. Inima i se strânse. Oare ce se mai întâm- 
plase? 

Formă numărul de la Ginsberg iar ecranul se lumină, 
înfățişându-l pe Reedeth, în biroul pe care Flamen îl mai văzuse, 
părând extenuat; avea părul răvăşit şi cearcăne sub ochi. 

— În sfârşit! izbucni el. Veniţi aici şi luaţi-vă în primire 
tutela! Imediat! Nu-mi plac oamenii care îşi uită promisiunile în 
aceeaşi zi — mai ales atunci când ei mă lasă pe mine să scot cas- 
tanele din foc! 

— Despre ce dracu’ tot vorbiţi? răspunse Flamen pe același 
ton. Şi nu-mi place felul în care... 

— Nu v-aţi obligat prin contract să îl luaţi în tutelă pe Harry 
Madison? îl întrerupse Reedeth. 

— Păi... da, sigur că da. 

— N-aţi prea luat-o în serios, nu-i aşa? 

— Ce vreţi să spuneţi? M-aţi asigurat că e perfect sănătos și 
capabil să-şi poarte singur de grijă, aşa că... 

— Aşa că v-aţi hotărât să-l aşteptaţi să vină la birou luni 
dimineață? spuse Reedeth, zâmbind. Ar fi trebuit să-mi dau 
Scama. Vă puteți da seama că era cât pe ce să fie azvârlit în 
Subteran? Sau nici nu vă pasă? 


— Uitaţi ce se întâmplă! Dacă a comis vreo ilegalitate, în 
limp ce cerneala nici nu se uscase încă pe certificatul lui de vin. 
decare, atunci acest lucru reprezintă o încălcare a contractulu; 
din partea dumneavoastră, nu a mea! 

Flamen simţi broboane de sudoare acoperindu-i fruntea, 
dar, undeva, într-un colţişor al minţii, simțea o satisfacție vagă: 
oare se putea folosi de acest lucru pentru a-l] ataca pe Mogshack? 

— Ştiţi ce este o „pastilă profetică”? întrebă Reedeth sar. 
castic., Ar trebui să ştiţi, doar aţi urmărit-o pe Lyla Clay „la 
lucru” alaltăieri. 

— Sigur că ştiu. Dar ce are acest lucru de-a face cu 
Madison? 

— Noaptea trecută el şi Lyla Clay au fost răpiți de nişte 
„gorile”, aflate la o petrecere a Michaelei Baxendale. O cunoaşteţi? 

— Oh, Dumnezeule, spuse Flamen. 

Dintr-o dată, simți că i se moaie picioarele. 

— Se pare că ea îi trimisese să aducă acolo un cuplu mixt, 
cu care să joace un soi de joc. Doar că nu a fost nici un joc. L-au 
forțat pe Madison să înghită una din „pastilele profetice” iar 
acesta a luat-o razna. În final a aruncat chiar un om pe fereastră, 
de la etajul patruzeci şi cinci. 

Se aşternu o linişte chinuitoare. În cele din urmă, Flamen 
spuse pe un ton timid: 

— Dar dacă au fost răpiți... 

— Dacă v-aţi fi ţinut de cuvânt, nu s-ar fi ajuns aici! tună 
Reedeth. Întreaga dimineață m-am folosit de argumentul acesta 
pentru a câştiga timp în faţa copoilor, şi deja nu prea-şi mai face 
efectul! Ştiu ce efect are asupra psihicului o astfel de pastilă, doar 
lucrez în acest domeniu. Dar Madison e negru, iar copoii sunt 
încă furioşi din cauza violențelor provocate de X-Patrioţi acum 
două nopți. Este un adevărat miracol că i-au trimis pe amândoi 
înapoi aici, dar să fiu al dracu” dacă îmi voi pune eu gâtul la 
bătaie pentru Madison, când dumneavoastră sunteţi răspunzător, 
din punct de vedere legal, pentru el. Veniţi aici imediat! 

— Doamne Dumnezeule! spuse Conroy din spatele lui Fla- 
men. E chiar Jim Reedeth! Mi se părea mie cunoscută vocea! Ce 
mai faci? 

Se îndreptă vesel spre monitor. 

Reedeth părea năucit. Spuse: 

— Ce Dumnezeu faceţi aici, domnule profesor? 

— Flamen m-a invitat la New York în week-end. Deci care-i 
problema? Pot să dau vreo mână de ajutor? 

— Vă cunoaşteţi... murmură Flamen. 

— Sigur, confirmă Conroy. Un fost student al meu. Şi foarte 
inteligent chiar... doar că s-a aliniat la canoanele lui Mogshack şi 
a renunțat să gândească singur. Deci, ce s-a întâmplat? 

— Păi... — Reedeth îi aruncă o privire lui Flamen. Nu ştiu 
dacă pot să... 

— La dracu’! izbucni Flamen. Oricum, luni, viaţa mea pri- 
vată va fi cunoscută pe toată emisfera, așa că ce mai contează? 
Spuneţi-i! Spuneţi-i totul! Poate îi vine vreo idee genială! 

Se întoarse cu spatele, încruntat. 

La început mai ezitant, apoi mult mai coerent, Reedeth 
relată cele întâmplate Lylei şi lui Madison. În încheiere spuse: 

— Şi iată-i acum, înapoi la spital, iar dacă Mogshack află că 
am externat un pacient şi l-am dat în tutela cuiva care şi-a negli- 
jat total obligaţiile, sunt distrus! 

— O, Jim, chiar îi calci pe urme şefului tău, nu-i aşa? Aș fi 
sperat ca orice student al meu să vorbească mai întâi despre 
starea pacientului şi abia apoi despre propriile sale... 

Apoi, văzând că Reedeth se foia iritat, spuse repede: 

— Nu contează, nu contează! Spune-mi numai... sincer 
vorbind, după aprecierea ta, Madison ar putea fi externat sau nu? 

Reedeth îşi înfrână o replică dură. Ridicând din umeri, 
spuse: 

— Cred că trebuia externat de luni de zile. De fapt, mă 
întreb uneori dacă a fost cu adevărat chiar atât de nebun cum 
susțineau ei, atunci când l-au internat. 

— E un început bun, spuse Conroy. Şi poţi argumen 
orice tribunal din lume că o persoană care este forțată să în 
o „pastilă profetică” poate suferi, foarte probabil, tulburări psi- 
hice temporare. Am analizat şi eu această problemă. Le-am dat 
studenţilor mei ca temă de referat — fenomenul reprezentat de 
pitonese. Presupun că au existat martori la răpire. 

Reedeth se mai luminase puţin. 

— Numai fata. Dar sunt sigur că putem contracara mărturia 
răpitorilor. De exemplu, ea are o urmă de înţepătură în degetul 
mare, iar Madison una pe umăr. l-au luat prin surprindere pe 
stradă şi le-au injectat câte o doză de Narcolat. 

— Hmm! Spuneţi-mi, domnule Flamen, ar putea, chiar şi o 
„poetă celebră” precum Michaela Baxendale să scape de acuza- 
tiile că a drogat şi a răpit nişte străini pentru a-şi distra oaspeţii? 

— Voi avea eu grijă să nu scape basma curată, îl asigură 
Flamen. De luni de zile caut informaţii despre ea, pentru că mă 
scârbeşte atât de tare! Şi nu mă interesează că provine dintr-o 
„familie destrămată” sau că ar fi fost violată de fratele ei şi alte 
rahaturi din astea. 

— Aţi putea vorbi despre aceste lucruri mai târziu? spuse 
Reedeth nerăbdător pe ecran. Mi-am petrecut toată dimineaţa 
parlamentând cu sticleţii şi sunt epuizat! 

— Mai rezistă puţin, spuse Conroy calm. Fără îndoială că 
domnul Flamen va avea de făcut nişte formalități — defenes- 
trarea este un delict grav, chiar şi în zilele noastre. 

— Ce? 

Reedeth părea buimăcit. 

— Aruncarea cuiva pe fereastră. Bineînţeles, dacă acest 
lucru ar fi fost făcut cu o armă din catalogul Gottschalk... Să 
lăsăm asta! Mă refer la cauţiune, la contactarea unui avocat, la 
obținerea unui mandat pentru domnişoara Baxendale şi cama- 
razii ei, şi aşa mai departe. 

Este totul aranjat! Singurul lucru pe care nu am apucat 
să-l fac a fost acela de a-l chema pe Flamen să semneze actele! 


ta în 
Bhită 


— 288 — 


__ Voi ajunge acolo cât pot de repede! oftă Flamen şi 
incheie Jegătura video. 

întorcându-se la Conroy, adăugă: 

_— Îmi pare rău, dar se pare că trebuie să plec. Ne revedem 
aici, în două ore, cu puţin noroc. 

_ Ba nu, spuse Conroy. Vin şi eu. Dintotdeauna mi-am 
dorit să intru Şi eu în acel mausoleu al lui Mogshack şi nu cred 
că voi mai avea ocazia altădată. 

Luându-l de braț pe Flamen, îl conduse sprinten spre uşă. 

CITAT PRELUAT 


DIN NUMĂRUL 13 MARTIE 1968 
AL ZIARULUI „MANCHESTER GUARDIAN" 
SAPTE PERSOANE AU MURIT ARSE 


„Domnul David Lumsden, în vârstă de 26 de ani, a stat în 
fața casei sale aprinse de flăcări, din Toronto, strigându-le moto- 
cicliştilor care treceau pe acolo să se oprească şi să-l ajute, căci 
soția şi cei şapte copii ai lui erau prinşi în incendiu. 

Nimeni nu i-a luat în seamă strigătele de ajutor.” 


PRESUPUNERE LEGATĂ 
DE CAPITOLUL ANTERIOR, 
FĂCUTĂ ÎN SPRIJINUL ACESTEI POVESTIRI 


Bine măcar că nu s-au oprit să privească spectacolul. 

A 
SENSUL ACESTEI INTRUZIUNI ABUZIVE 


Un refugiu în interiorul altui refugiu, se gândi Reeddeth, 
referitor la biroul său, înconjurat de spitalul-fortăreaţă. 
Bucurându-se de un adăpost temporar față de furia impersonală 
a reprezentanţilor legii. Lyla şi Madison erau așezați în faţa lui, 
pe canapeaua pentru consultație, unul lângă altul, ca nişte copii 
speriaţi — ea, cu o expresie de disperare întipărită pe chip, cu 
gura cuprinsă de grimasă, cu umerii încovoiaţi şi cu mâinile 
retrase, el cu spatele drept, impasibil, pe chipul întunecat 
necitindu-i-se nici o expresie. 

Simţi fiori pe şira spinării, imaginându-şi-l pe Madison 
aruncând, cu toţi mușchii încordaţi, un om pe fereastră. Oare 
cum de scăpase neobservată o asemenea înclinaţie spre violență, 
în decursul atâtor ani de studiu modern și amănunțit al psihicu- 
lui lui? Chiar dacă accepta faptul că „pastilele profetice” cauzau 
o stare de „demență temporară” — până la urmă despre acest 
lucru era vorba, chiar dacă unii foloseau, eufemistic, termenul 
de „transă” — că ele provocau nişte convulsii înspăimântătoare, 
că Madison avea o condiţie fizică excelentă şi că era îndeajuns 
de puternic şi în stare normală pentru a ridica masivul său cal- 
culator-asistent, aşa cum şi făcuse, de altfel, când repara ceva, 
de față cu Reedeth, chiar dacă accepta toate acestea, povestea pe 
care Madison şi Lyla i-o spuseseră nu avea nici o logică. 

Desigur că afirmaţiile lor, conform cărora fuseseră răpiți de 
„gorilele” personale ale lui Mikki Baxendale, erau susţinute de 
diferite dovezi complementare. Cicatricele neglijente rămase în 
urma injecțiilor se vedeau încă, cea a Lylei — la baza degetului 
mare, probabil din cauză că iaşmacul ei ar fi protejat-o de O 
eventuală injecție aplicată în acelaşi loc ca şi lui Madison, adică 


— 292 — 


în umăr. Era chiar o urmă detectabilă de Narcolat într-o minus- 
culă crustă pe care o prelevase din rana negrului, şi care rămă- 
şese prinsă de sângele neînchegat. Până acum, era în regulă. 

În ceea ce privea însă restul relatării, victoria de unul singur 
a lui Madison împotriva a nouă adversari, şi viziunile delirante 
ale fetei, care îi aduseseră acesteia în fața ochilor mii de bătălii 
din întreaga istorie a omenirii, şi care combinaseră o viziune 
despre ceva ce urma să se petreacă anul viitor... 

Reedeth rămase cu gura căscată. Pur şi simplu nu-şi putu 
controla gestul. Lumea palpabilă din jurul lui începu brusc să 
pară un miraj, un văl de ceață tulbure. Cu numai o zi sau două 
în urmă, văzuse cu ochii lui că o pitoneasă era, într-adevăr, în 
stare să facă nişte previziuni descifrabile despre nişte persoane 
absolut străine, îndeajuns de inteligibile încât până şi imperso- 
nalele computere să facă legătura cu cei la care se refereau. Ca 
şi cum faptele pe care le cunoştea de mult timp se transfor- 
maseră brusc într-o matrice neaşteptată ce transmitea un mesaj 
la un nivel non-verbal, începu să analizeze o ipoteză complet 
nouă. Era oare posibil ca efectul combinat al Narcolatului cu cel 
al „pastilei profetice” să fi generat în Madison un har la fel de 
surprinzător cum fusese cel al pitoneselor, înainte de perioada de 
început a acestora, reprezentată de Diana Spitz? Oare putea el să 
cunoască lucruri ce urmau a avea loc? 

Însă întreaga idee părea atât de absurdă încât izbucni într-un 
râs ascuţit, făcând-o pe Lyla să ridice privirea spre el, cu o vagă 
expresie de curiozitate întipărită pe chip. 

— Nu, nimic, suspină el, ca răspuns la întrebarea ei nerostită. 

Şi înainte ca el să mai poată adăuga ceva, dinspre rețeaua de 
Comunicaţii se auzi un zbâmâit. Pe monitor apăru Ariadne, cu 
interiorul bine-cunoscut al locuinţei ei pe fundal. 

— Jim, ce Dumnezeu faci la birou, sâmbătă după-amiaza? 
De două ore te tot sun la tine acasă! 

— Scot castanele din foc cu mâna mea, murmură Reedeth. 
Asta fac. 

Rezumă cele întâmplate, apoi încheie: 

— Şi, de parcă toate acestea n-ar fi fost de ajuns 
domnişoara Clay nu poate intra în apartament, din câte înțeleg. 
Singura ei cheie a rămas în apartamentul lui Mikki Baxendale, 
iar onorariul pe care l-ai trimis pentru „şedinţa” ei a ajuns direct 
în contul lui Dan Kazrer, el fiind machero-ul ei. Cum însă el e 
mort, contul i-a fost blocat. Deci se pare că nu are nici măcar 
bani să plătească un lăcătuş care să-i deschidă uşa. 

— Asta nu e nici o problemă, spuse Lyla cu o urmă de 
iritare în glas. Harry mă poate ajuta să intru. A mai făcut odată 
acest lucru. 

Reedeth o privi absent. 

— Cineva pe care-l credeam prieten cu Dan s-a mutat în 
apartamentul nostru în timp ce eu eram adusă aici, ieri. Harry a 
deschis uşa și m-a lăsat să intru fără nici o cheie. 

— Dar nu aveaţi o încuietoare Punch la uşă? spuse Reedeth 
nedumerit. 

Ba da, desigur. 

Ariadne privea uluită pe ecran, încercând să-i capteze 
privirea lui Reedeth. 

— Aiurea! spuse ea cu fermitate. Nu poţi descuia un zăvor 
Punch fără cheie, poate doar dacă spargi uşa. Jim, eu zic că ar fi 
mai bine să te gândești mai serios la ceea ce faci. Se fac nişte 
afirmaţii... suspecte... nu ţi se pare? 

— Aşa e, cum vă spun. 

Reedeth se pregătea să-i răspundă când se auzi un nou sem- 
nal sonor, şi se lumină brusc la faţă. 

— Îmi cer scuze, îi spuse el Ariadnei, şi comută legătura pe 
alt circuit. 

Când pe monitorul ei reapăru chipul lui Reedeth, acesta 
părea foarte tulburat. 

— Ce s-a întâmplat? întrebă ea. 

— A sosit Flamen. 

— Păi credeam că tu asta şi aştepţi. De ce te-ai încruntat aşa? 

Reedeth oftă. 

— Fără un motiv anume. Doar că l-a adus cu el pe Conroy. 

— Conroy? Xavier Conroy? Păi credeam că e în Canada! 

— Flamen l-a invitat la New York în weekend. Am impre- 
sia că vrea să obțină o reexaminare a soției lui, şi desigur că nu 
poate găsi cineva mai potrivnic lui Mogshack, nu-i aşa? 

— Nu mai mult decât îi este şi Mogshack potrivnic lui. Ai 
grijă, Jim! Îţi dai seama ce se întâmplă dacă Mogshack află că ai... 

Ezită, negăsindu-şi cuvintele. 

— Că am „tratat” cu inamicul? o ajută Reedeth, zâmbind 
amar. Dacă va lua o pură coincidenţă drept o insultă personală, 
voi avea dovada pentru cele spuse de computere despre el, şi nu 
voi aştepta să fiu concediat! Îmi voi da demisia. Nu prea am chef 
să continuu să lucrez pentru un nebun. 

Oh, pentru numele lui Dumnezeu! spuse Ariadne. Jim, dacă 
de satisface compania celor cu care eşti acum, n-ai decât... dar 
ascultă ce-ţi spun! Dacă vei continua în felul acesta, s-ar putea 
să ajungi să vezi Einsberg-ul pe dinăuntru numai, internat într-un 
salon! 

Întrerupse convorbirea cu un gest furios, iar Reedeth nu mai 
apucă să-şi rostească violenta replică pe care şi-o pregătise. 

Ce situație tâmpită faptul că, dintre toate femeile din lume, 
se încurcase cu Ariadne! 

Însă evenimentele năpusteau prea repede asupra lui, nedân- 
du-i timp să respire. Flamen şi Conroy se îndreptau deja spre 
biroul lui. Dădu să se ridice pentru a-i întâmpina, dar se răzgândi 
şi îşi simți chipul încruntându-i-se. 

Ariadne avusese perfectă dreptate. Avea într-adevăr, să aibă 
probleme dacă Mogshack afla toate acestea, nu numai sosirea 
lui Conroy, dar şi încredințarea lui Madison în grija cuiva care 
îşi neglijase imediat după aceea obligaţiile. Nu avea deloc dis- 
poziţia să-i primească pe cei doi: pe Flamen din cauză că, pe 
moment, era furios pe el. pentru că îi lăsase baltă şi pe Madison 
şi pe el; pe Conroy pentru că... 

Ei bine, trebuia să recunoască în sinea lui că undeva, în sub. 
conştient, se simțea vulnerabil faţă de disprețul lui Conroy, iar în 
timpul scurtului lor dialog prin intermediul rețelei de comuni- 
caţii, cu jumătate de oră în urmă, resimţise o urmă puternică de 
ironie muşcătoare, ironie cu care Conroy obişnuia să trateze 
gogomăniile tinereşti prezente în argumentele studenților săi, pe 
vremuri, atunci când Reedeth îi fusese subaltern. 

Spera, cu disperare, că nici Lyla nici Madison nu-i pene- 
traseră masca atât de atent menţinută. 

Apoi ei intrară pe uşă. Conroy le strânse mâinile, încercând 
să pară cât mai afabil; urmară formalităţile de rigoare, care îi 
oferiră un scurt respiro de la senzaţia de deprimare pe care o 
avea — iar în timp ce Reedeth încerca încă să-şi formuleze repli- 
cile ulterioare, Conroy se aşezase deja, cu un gest grăbit, şi pre- 
luase conducerea. 

— Ei bine! Din ce am înţeles eu vorbind cu Flamen pe 
drum, ai probleme serioase aici, Jim, şi la fel şi prietenii noştri 
aici de față. Sunt foarte interesat să vă cunosc, domnişoară Clay, 
căci unii dintre studenţii mei m-au întrebat în timpul cursului de 
alaltăieri despre fenomenul pitoneselor şi le-am dat acest subiect 
ca temă — ceea ce înseamnă că trebuie, desigur, să-l investighez 
chiar eu înainte de a le corecta materialele aduse. Nu luasem 
acest lucru în serios înainte, dar a aflat că unii reprezentanţi de 
seamă ai autorităţilor pledează pentru autenticitatea sa. Tu ce 
părere ai, Jim? 

Reedeth se bâlbâi: 

— Păi... păi, a trebuit să fiu şi eu de acord cu acest lucru. 
Nici eu nu le luam în serios pe pitonese, până când domnişoara 
Clay nu a făcut o demonstraţie aici. 

— Am aflat de la Flamen, spuse Conroy. 

— Da, desigur, el a înregistrat totul, spuse Reedeth, 
înghițind în sec. Însă ceea ce m-a convins a fost faptul că am 
cerut computerelor să analizeze profeţiile rostite de ea, nu 
demonstraţia în sine. Eu... 

Lyla se îndreptă de spate, furioasă: 

— Nu mi-aţi spus că mi-aţi analizat oracolele! spuse ea pe 
un ton acuzator. lisuse, dacă aş fi ştiut că veți proceda astfel...! 
Ce v-au spus computerele? 

Mai târziu, domnişoară Clay, spuse Reedeth pe un ton rece. 
Deocamdată am de rezolvat ceva cu domnul Flamen, ceva ce nu 
ar fi trebuit să se ivească, şi imediat ce rezolvăm acest lucru eu 
propun să mergem acasă. Planurile mele pentru weekend au fost 
complet date peste cap de ceea ce nu pot cataloga decât ca totală 
lipsă de interes. 

— Iisuse! spuse Conroy înainte ca Flamen, tot mai iritat, să 
răspundă la acuzaţiie aduse. Jim, vorbeşti exact ca Mogshack, 
mai că aş crede că ai luat lecţii de la el! Stai puţin! adăugă el, 
ridicând mâna pentru a stopa o replică usturătoare din partea 
bărbatului mai tânăr. De o oră şi jumătate discut cu Flamen şi 
sunt de acord că a dat dovadă de prea multă lejeritate când a 
acceptat să-şi asume responsabilitatea pentru prietenul nostru 
negru de aici. Dar, pe cealaltă parte, nici tu nu i-ai explicat foarte 
clar la ce se angaja, nu-i aşa? Erai atât de grăbit să-l externezi pe 
Madison... 

— Grăbit! Doamne, e blocat aici de luni de zile, a depăşit 
cu mult timpul de internare! 

— Asta nu scuză superficialitatea, spuse Conroy, pe exact 
acelaşi ton pe care şi-l amintea Reedeth din anii de studenţie. 
Nimic nu scuză superficialitatea, mai ales că în zilele noastre 
toate acele amănunte de rutină pot fi rezumate de computer. 
Acesta este scopul corect al computerelor, făcu el o paranteză, 
adresându-i-se lui Flamen. Crezi, se pare, că nu le apreciez, dar 
crede-mă că, folosite corespunzător, sunt indispensabile. 
Problema este că oamenii pur şi simplu nu le folosesc cum tre- 
buie. Ei bine, Jim, spuse el, aplecându-se, cu un gest sincer. 
Dă-mi voie să-ţi pun o întrebare la care sper că vei răspunde 
Sincer şi, dacă vei face astfel, nu te vei mai grăbi atât de tare să 
ajungi acasă. 

Reedeth oftă. 

— Bine, daţi-i drumul. 

— Eşti mulțumit să lucrezi în subordinea lui Mogshack? 

Urmă o perioadă de tăcere. Brusc, Reedeth izbucni într-un 
râs forţat. 

— Bine, voi fi sincer. Nu, nu sunt. Nu mai sunt! 

— De ce? 

Din nou o pauză, mai lungă de această dată. În acest timp, 
privirea lui Reedcth rămase aţintită pe chipul lui Madison. În ea 
se citea fascinația. 

— Cred — spuse el în cele din urmă, rostind cuvintele cu 
greutate — că din cauza faptului că nu mai sunt convins că 
pacienții extemaţi de aici sunt vindecați corespunzător. 

Flamen se încordă vizibil, şi o expresie de interes luă locul 
celei de iritare, pe chipul său. 

— Cum adică nu sunt vindecaţi corespunzător? spuse 
Conroy, cu o inflexiune pe care probabil că o folosea pentru a-şi 
încuraja un student să ajungă la concluzia logică a unui argu- 
ment folosit într-un eseu. 

— Nu ştiu! 

Reedeth se ridică brusc şi începu să măsoare încăperea cu 
paşi grăbiţi. 

— Doar că... Ei bine, în ultimele câteva zile am avut cazuri 
care m-au pus foarte tare pe gânduri, iar ceea ce a înclinat ba- 
lanța în mintea mea au fost profeţiile domnişoarei Clay. 

Fu rândul Lylei să tresară. Fără a observa acest lucru, 
Reedeth continuă: 

— Unul din aceste cazuri este doamna Flamen. A reacțio- 
nat excelent la tratament, desigur, altminteri nu ar fi fost exter- 
nată... dar... dar... nu a fost vorba de un tratament, ci mai 
degrabă de o dovadă de compasiune. Şi, sincer vorbind, nu cred 
că aş fi observat dacă domnul Flamen nu s-ar fi plâns de răceala 
cu care l-a tratat dânsa. Aşa că, mă întrebam... 

Cuvintele fură înlocuite de o ridicare din umeri. 

— lar celălalt a fost Madison, încheie el brusc. 

— Flamen, spuse Conroy cu un aer satisfăcut. Cred că ai să-i 
faci o propunere lui Jim Reedeih acum. 

Flamen deschise gura, vrând să spună ceva, renunţă, apoi 
întinse mâna spre computerul-asistent. 

— Ăăă... doctore, ceea ce spunem mai este cumva monito- 
rizat şi stocat în băncile de date ale spitalului de către chestia asta? 

Reedeth îşi trecu mâna prin păr, cu un gest obosit, ciu- 
fulindu-şi-l. 

— Aş putea face în aşa fel încât să nu fie monitorizate, mur- 
mură el. Madison mi l-a modificat în urmă cu câteva zile şi nu 
prea mai funcționează după standarde. 

— Aha! spuse Conroy. Flamen mi-a spus câte ceva şi 
despre acest lucru, pe drum. Păi, atunci, rezolvă acest lucru, Jim, 
şi apoi ascultă ce vrea să-ţi spună Flamen. 

Reedeth dădu un ordin scurt computerului-asistent şi aruncă 
o privire în direcţia lui Madison. 

— E de ajuns? 

Madison păru oarecum stânjenit. Faţă de atitudinea lui 
impasibilă dinainte, acum parcă ceva îl făcuse să părăsească 
acea stare. Spuse: 

— Cred că da, doctore. 

— Ce dracu’ doar tu ai modificat chestia asta, trebuie să 
știi, izbucni Reedeth, şi apoi făcu un efort să se stăpânească. Îmi 
cer scuze, spuse. Sunt cam încordat astăzi. În regulă, domnule 
Flamen, să auzim ce aveţi să-mi spuneți. 

— V-aţi dat deja seama, probabil, că sunt îndeajuns de 
îngrijorat în legătură cu soția mea încât să îi cer doctorului 
Conroy să o examineze separat, spuse Flamen rar. Doar v-am 
avertizat că dacă va fi externată înainte de termen voi proceda 
astfel. Dar dacă se dovedeşte că ea a avut de suferit în timp ce 
se afla în grija directorului dumitale, nu mă voi mulțumi doar cu 
un proces pentru a cere despăgubiri. Voi face tot posibilul pen- 
tru ca el să fie pus sub acuzare și demis. 

— Nici nu e de mirare că n-aţi vrut să fie înregistrate toate 
acestea! spuse Reedeth, zâmbind vag. Da, mi-aş fi dat seama de 
toate acestea, mai mult sau mai puțin. Ce încercați să mă deter- 
minaţi să fac — să-l subminez din interior? Lăsaţi-o baltă. Însă nu 
mi-ar părea rău dacă ar prelua conducerea cineva... să zicem, 
mai puțin dogmatic decât el. Ar face munca de aici mult mai 
uşoară pentru toată lumea şi, mai mult decât atât, cred că am 
avea rezultate mai bune. 

Încheie pe un ton oarecum sfidător, părând oarecum sur- 
prins de propria-i fermitate: 

— Sunt sigur că Flamen nu ţi-a cerut să devii un trădător, 
spuse Conroy repede. Dar cred că ştii, Jim, că eu prefer să lucrez 
pe baza reacţiilor personale şi nu pe cea a analizelor computeri- 
zate. Şi, din când în când... 

Fu rândul lui să ezite, iar ceilalți îl priveau nedumeriți, în 
timp ce el se uita de la unul la celălalt, insistând cel mai mult 
asupra Lylei. 

— Ar fi mai bine să vă dezvălui şi scopurile mele, spuse el 
în cele din urmă, zâmbind forțat. Fără a dori câtuşi de puțin să 
fiu nepoliticos față de poziţia şi influența lui Flamen, gândindu-mă 
mai bine, nu cred ca un lucru atât de direct şi sincer, precum 
examinarea independentă a doamnei Flamen, ne va oferi un 
mijloc de a-l răstuma de pe piedestal pe şeful tău, Jim. S-ar 
putea invoca mult mai uşor faptul că e vorba de invidia persnală, 
nu? Şi totuşi, venind de la Manitoba, mă gândeam cât de nece- 
sar este să scăpăm de Mogshack. 

Se lăsă pe spate în fotoliul său, unindu-și vârfurile degetelor 
Şi privindu-şi-le gânditor. 

— Vezi tu...vrem nu vrem şi, sincer să fiu, mie nu-mi place 
acest lucru, acest oraş al New York-ului are un prestigiu, ceva 
aparte, rămas de pe vremea când America era într-adevăr În 
fruntea întregii lumi. Există această ciudată formă de invidie — 
sunt sigur că ai observat-o — în sensul că oameni chiar din 
Capetown şi Accra şi din capitalele Asiei resimt o nostalgie faţă 

de ceea ce se întâmplă în New York, la fel cum goții şi francii 
venerau Roma, chiar şi după ce Alaric a atacat oraşul, iar 
romanii nu au mai fost o putere importantă. Şi iată că îl găsesc 
pe Mogshack şef aici, şi face nişte lucruri ce ar putea fi dezas- 
truoase. Însă ele sunt preluate peste tot, din Mexic până la 
Moscova Și... şi sunt tot mai îngrijorat. Jim, eşti de acord cu 
ceea ce încerc să-ţi spun? 

Reedeth se aşezase din nou în fotoliu. Înclină din cap cu un 
gest precaut. 

— Trebuie să recunosc că nu sunt mulțumit de sistemul în 
care lucrez, spuse el. Dacă dumneata, profesore, sau altcineva 
poate găsi ceva mai bun... 

— Eu unul sunt bătrân şi obosit, şi am ajuns să predau câtorva 
studenţi, nu prea sclipitori, nici măcar în țara mea de baştină, 
spuse Conroy, oftând. Dar cred că aş putea totuşi lua o mare 
greutate care apasă pe mințile generaţiei viitoare, generaţie ce va 
trebui să curețe mizeria pe care o lăsăm noi în urmă. Oricum, 
vreau să încerc și iată ce propun. În ultimele zile, se pare că nu 
doar unul, ci mai multe evenimente ciudate şi suspecte au avut 
loc aici, iar acest complex de întâmplări îi va oferi lui Flamen ce 
îşi doreşte. Îmi cer scuze, adăugă el în direcţia ,„ demascatorului” 
Dar aşa cum am mai spus, numai cazul soției dumitale nu este de 
ajuns. Pe de altă parte, dacă punem cap la cap tot ce avem, poate 
că am reuşi să inițiem un atac concertat. Să începem cu ceva con- 
siderat de multă lume ca fiind ciudat — nu vreau să vă jignesc, 
domnişoară Clay, dar oamenii sunt încă foarte suspicioşi în pri- 
vința pitoneselor în general. Ce părere aveți despre a chema aici 
o pitoneasă şi de a acţiona conform profeţiilor ei? 

— Nu am făcut astfel, spuse Reedeth. Adică nu tocmai. 
Cum am spus, ceea ce ne-au convins au fost analizele compu- 
terizate ale profeţiilor. 

— Ne-au „convins”?! 

____— Pe mine şi pe colega mea, Ariadne Spoelstra. A fost 
Ideea ei de a o invita pe domnişoara Clay aici. 

— Şi Mogshack a fost de acord? 

— Desigur. Deşi am înțeles că nu s-a lăsat convins uşor. 

— Bun, de aici începem, e primul nostru fir. ar cel de-a] 
doilea este următorul, spuse Conroy, întorcându-se spre 
Madison. Se pare că la fiecare două minute îmi cer scuze pentru 
ceea ce spun, nu-i aşa? Insă trebuie să recunosc că în mod sigur 
oamenii din afara spitalului vor afla că v-aţi ocupat de aparatura 
de aici luni de zile, în timp ce, oficial, erați încă un pacient cu 
probleme psihice. Şi sunt sigur că nu aveţi sentimente prea bune 
faţă de omul care v-a ţinut aici mult mai mult decât era nevoie. 

Madison răsuci mâna, ca şi cum ar fi turnat apă din palmă. 
Spuse: 

— Repararea aparaturii este lucrul la care mă pricep, dom- 
nule Conroy. 

— Asta aşa e, spuse Reedeth, părând să-și fi recăpătat 
stăpânirea de sine. lar ceea ce ai făcut cu calculatorul-asistent 
din biroul meu este aproape incredibil. Şi dacă mă gândesc mai 
bine, nici nu ţi-am mulțumit. 

— Da, exact la asta voiam să ajung, spuse Conroy. Ne-ai 
spus despre modificările aduse acestui aparat. Ne poți da nişte 
exemple referitoare la reacţiile lui din prezent? 

— Tocmai am făcut acest lucru, replică Reedeth. Tot ce 
vorbim rămâne doar între noi! 

— Aceasta este o demonstrație negativă. Ce zici de una 
pozitivă? Ceva care să dovedească faptul că toate resursele com- 
plexului cibernetic de la Ginsberg pot fi penetrate cu ajutorul 
acestui singur computer? Din câte înțeleg, aşa pretinzi. 

— Cred că nu încape nici o îndoială! exclamă Reedeth. 
Niciodată nu m-am gândit că aş putea să... 

Se opri brusc. 

— Să ce? 

Pe fruntea lui Reedeth apărură brusc broboane de sudoare. 

— Niciodată nu mi-a trecut prin cap că aş putea pune între- 
bări chiar despre directorul Mogshack computerului meu de 

birou, murmură €l. Însă eu zic că acesta este un aspect intern, şi 
pu unul pe care l-ar aprecia vizitatorii. 

— Eu îl apreciez, spuse Conroy pe un ton oarecum sumbru. 
Îmi dau foarte bine seama cum trebuie să fie munca în subor- 
dinea şefului tău, deşi până acum am fost scutit de aşa ceva. 
Vreau totuşi acea demonstraţie. Hm! Am o idee. 

Se întoarse spre Flamen. 

— Aparatura de aici este cunoscută ca fiind una dintre cele 
mai avansate şi complexe din lume. Aveţi cumva vreo problemă 
care vă frământă şi pe care aceste computere ar putea-o rezolva? 

— Numai puţin... începu Reedeth, dar Flamen reacţionă 
instantaneu. 

— Sigur că am, spuse el. Doctore, transmisiunile multime- 
dia obişnuite fac parte din mediul pacienţilor de aici, care este 
analizat de computere? 

O, desigur, spuse Reedeth, puţin nedumerit. Când trec la 
culoarea verde, noi îi pregătim pe pacienţi pentru lumea exte- 
rioară, iar emisiunile joacă un rol-cheie în centrul acestui proces. 

— Doamne, spuse Conroy foarte încet. 

Flamen îi ignoră reacția. 

— Păi atunci haideţi să întrebăm miraculosul dumitale 
computer-asistent de ce propriile mele computere m-au asigurat 
că folosirea gratuită şi pe termen nedeterminat a calculatoarelor 
guvernamentale nu mă va ajuta să scap de bruiajul care îmi 
afectează emisiunea în ultimul timp, spuse Flamen, şi se lăsă pe 
spate în scaun, cu o expresie trufașă pe chip. 

— Mă tem că nu prea înțeleg, spuse Reedeth, după o pauză. 
Eu... eu nu vă urmăresc emisiunea. Sunt întotdeauna la lucru la 
acea oră. 

— Foarte sincer din partea dumitale, spuse Flamen. 
Emisiunea mea, şi numai emisiunea mea, a fost afectată de un 
număr imens de bruiaje, efectiv în fiecare zi, în ultimele luni, şi 
Situaţia s-a agravat într-atât încât oamenii schimbă canalul. 
Inginerii de la Holocosmic se jură că nu pot repara defecțiunea. 

Vreau să ştiu dacă spun adevărul sau dacă sunt sabotat, sau dacă 
am început să-mi pierd minţile şi să sufăr de mania persecuției. 
Eu zic că este o întrebare potrivită pentru computerele unui spi- 
tal de boli nervoase. Mai ales că aparatura mea se pare că ny 
poate rezolva misterul, iar în acest moment realizez că, dacă 
sunt sabotat, probabil că sabotajul se extinde până la compu- 
terele din biroul meu! 

Îşi încheie tirada pe un ton avântat. 

Cu o privire bănuitoare, înclinând parcă să fie de acord cu 
ideea paranoiei, Reedeth rezumă întrebarea pentru computer şi 
aşteptă să primească cel mai probabil răspuns: date insuficiente. 

Acest lucru însă nu se întâmplă. Pe tonul său obişnuit, aro- 
gant, aparatul spuse: 

— Atât domnul Flamen, cât şi computerele federale nu dis- 
pun de datele adecvate pentru a analiza această problemă. 

— Asta înseamnă că tu deţii aceste date? spuse Reedeth, 
nedumerit. 

— Da. 

Flamen părea la fel de uluit. Era evident că nu se aşteptase 
să primească un răspuns serios la întrebarea lui, ci intenționase 
doar să-l provoace pe Reedeth, după ce acesta se lăudase cu 
computerul lui de birou. Cum acesta fusese elementul-cheie în 
efortul lui Reedeth de a-l convinge să accepte asumarea respon- 
sabilităţii pentru Madison, după eliberarea acestuia, era logic că 
devenea necesar să aplice o presiune maximă asupra sa. Era pe 
de o parte dezamăgit de faptul că nu reuşise să marcheze un 
punct împotriva lui Reedeth, iar pe de altă parte dorea din tot 
sufletul să afle răspunsul. 

— Păi fă-l să răspundă la întrebare! se răsti el la Reedeth. 

— Voi încerca, murmură psihologul, şi puse computerului 
întrebarea. 

Vocea mecanică răspunse imediat. 

— Doamna Celia Prior Flamen are capacitatea de a influ- 
ența radiaţiile electromagnetice din frecvențele folosite pentru 

transmisiunile tridimensionale, iar acest lucru nu este cunoscut 
pici la biroul de la Mathew Flamen Inc., şi nici la centrul com- 
puterizat al guvernului federal de la Oak Ridgel. Acest fapt a 
fost aflat la sosirea ei în acest spital şi nu a fost apoi transmis 
nici unui alt sistem cibernetic. 

În cameră se aşternu o linişte mormântală. Într-un târziu, 
Flamen spuse, pe un ton gâtuit: 

— Dar... Reedeth, computerele tale sunt oare la fel de ne- 
bune ca şi pacienții de aici? 

— Aşa se pare, admise Reedeth, alb ca varul. Doar dacă, nu 
cumva... Nu, e absurd. Dar... 

— Dar ce? îl întrerupse Conroy cu entuziasm, şi nu cu 
iritare, aşa cum se aşteptaseră. 

Fără prea multă tragere de inimă, Reedeth spuse: 

— Ei bine, dacă mă gândesc mai bine, este adevărat că, 
imediat după internarea doamnei Flamen, au avut loc multe 
defecţiuni ale rețelei noastre interne de comunicaţii. Ti-aduci 
aminte, Harry? 

Se întoarse spre Madison. 

— Ăăă... Da, domnule doctor, este perfect adevărat, spuse 
negrul pe un ton abătut. 

— Chiar şi aşa, suse Reedeth, părând să-şi regrete reacția 
anterioară, nu văd cum ar putea cineva să... 

— Jim, îl întrerupse Conroy. Ai încredere în aparatura pe 
care o foloseşti aici? 

— La dracu”, i-am pus exact aceeaşi întrebare Ariadnei, 
alaltăieri, oftă Reedeth. Domnule profesor, efectiv nu ştiu! A 
fost ceva atât de incredibil această... 

Reţeaua de comunicaţii zbâmâi, iar pe ecran apăru chipul 
familiar al lui Elias Mogshack, zâmbind, şi îmbrăcându-şi 
cuvintele pe care începuse să le rostească, în clipa în care în fața 
lui apăru imaginea lui Reedeth, cu un ton cordial: 

— A, doctore Reedeth! Am auzit că lucrezi peste program, 
dând dovadă de multă abnegaţie, pentru a rezolva nişte... 


— 305 — 


Apoi se opri. 

Se aşternu tăcerea. 

Pe scurt, tonul se asemăna acum cu un fierăstrău ce tăia un 
lemn ud, duritatea suprapunându-se peste o nuanţă Plângă- 
cioasă, de răsfăţ. 

— Dumneata nu eşti Xavier Conroy? 

Imperturbabil, Conroy afirmă cu o înclinare a capului. 

— Bună ziua, doctore Mogshack. A trecut mult timp de 
când am avut plăcerea de a... 

— Ce dracu cauţi în spitalul meu? 

— Al dumitale? replică Conroy calm. Ciudat... credeam că 
aparține guvernului şi populaţiei statului New York. 

— Nemermicule, spuse Mogshack strângând atât de tare din 
buze încât, atunci când deschise gura, ele erau vizibil albe ca 
varul. leşi afară. Părăseşte în clipa asta spitalul Ginsberg sau 
chem poliţia să te scoată. 

Reedeth spuse: 

— Doctore Mogshack... 

— L-ai invitat pe omul acesta în spital? tună Mogshack. 

— Ce? Păi, eu... 

— Să vii să vorbeşti cu mine, luni, imediat ce ajungi la 
birou! Îți voi spune atunci ce părere am de dumneata — nu vreau 
ca Conroy să aibă motiv să jubilele pentru proasta mea inspirație 
de a-ţi oferi un post la Ginsberg. Dar îţi sugerez să începi să-ţi 
cauţi altă slujbă, acest lucru ţi-l spun chiar acum. 

Monitorul se stinse. Se scurseră câteva secunde. Apoi com- 
puterul-asistent spuse: 

— La ordinele directorului spitalului, acest punct este 
dezactivat până luni dimineaţa, la orele nouă fix. 

Apoi tăcu. 

— Ei bine, dacă vrei să ţi-l repari, presupun că Madison 0 
poate face, spuse Flamen, zâmbind, în timp de arunca o privire 
spre negru. 

— Termină, Flamen, spuse Conroy calm. Da, este foarte 
probabil ca Madison să poată anula ordinul de dezactivare, dar 
vrei să îţi dai în vileag asul din mânecă? 

Se ridică. 

— Bun, acum e clar, spuse el. Până acum, mai aveam 
îndoieli. Şi tu, Jim? Dar cred ca Flamen tocmai a avut parte de 
un exemplu despre genul de om care se spune că i-ar fi „vinde- 
cat” soția, iar Madison tocmai a văzut cine l-a ținut aici mai mult 
decât era necesar, iar ţie, Jim, ți s-au dat papucii. Haideţi să 
plecăm de aici, cum ne-a spus şi el. În starea în care e, nu m-aş 
mira deloc dacă s-ar ține de cuvânt şi ar pune sticleții să mă 
scoată pe sus. Nu-i aşa, Jim? 

Reedeth trase adânc aer în piept. Apoi spuse: 

— Țineţi minte că v-am spus, cu puţin timp în urmă, că am 
obținut date despre Mogshack de la acest computer? Ei bine, 
iată ce mi-a spus... 

Ezită, apoi un acces de furie îl făcu să-şi depăşească bloca- 
jul mental. 

— A spus că el vrea ca întreaga lume să fie internată în grija 
lui! Ei bine, pe mine poate să mă scoată din calcul, pe toți dracii! 

— Nu cred că poate exista o dovadă mai bună a acurateței 
răspunsului dat de computere la întrebarea lui Flamen, decât 
potrivirea perfectă între acel diagnostic asupra echilibrului psi- 
hic al şefului tău şi comportamentul pe care tocmai l-a afişat. 
Flamen, tu ai computer în birou? 

— Păi... da, desigur! 

— Acolo mergem, spuse Conroy autoritar. Nu cred că ai o 
configuraţie ca aceasta de aici, de la Ginsberg, dar, dacă nu are 
nimic împotrivă, aş vrea să-l luăm cu noi pe electronistul aici de 
față, recomandat cu atâta căldură; cel mai important e că nu stau 
în acest oraş decât până mâine seară şi aş vrea să mă asigur că, 
după ce mă întorc acasă, se va ocupa un inginer foarte capabil 
de această problemă a bruiajului care-ţi afectează emisiunea, 
indiferent dacă cea care îl cauzează este soția ta sau nu. Aş vrea 

să vă iau şi pe dumneavoastră, domnişoară Clay, dacă nu aveţi 
altceva de făcut. Uneori am niște presimţiri. Chiar în acest 
moment am presimţirea că... 

Se întrerupse, parcă uluit de propriu-i ton. 

— La dracu, chiar am o presimţire, şi este aproape palpa- 
bilă! Am o idee cam absurdă, cum că la baza acestei situaţii se 
află o schemă anume şi, dacă o folosim cum trebuie, îl putem 
dobori pe Mogshack. Dar trebuie să acționăm rapid! 

Îşi duse mâinile la cap, într-un gest parcă de extenuare, iar 
Reedeth se holbă la el stupefiat. 

Lyla, care nu mai spusese nimic de multă vreme, i se adresă 
brusc: 

— Da, domnule profesor?... 

— Ce? spuse Conroy întorcându-se spre ea, clipind. O, da. 
Adică... da. Madison, tu cine dracu ești? 

Reedeth spuse: 

— Domnule profesor, nu cred că... 

— Nu mă interesează nici cât negru sub unghie ce crezi! 
strigă Conroy. Ştiu ce cred eu şi numai asta contează. Vii sau nu? 

— Dacă vin...? 

— La biroul lui Flamen! se răsti Conroy. Tu ştii ce se 
întâmplă, femeie, nu-i aşa? adăugă el spre Lyla. 

— Nu... nu sunt sigură, dar... 

Lyla se ridică, ezitant. 

— Ştiu doar că sunt speriată, dar eu una vin. 

Flamen spuse: 

— Sunt ameţit. Ce s-a întâmplat? 

— Dacă a ajuns şi la tine, e important, spuse Conroy și se 
îndreptă spre uşă. Mişcaţi-vă! 

MOȚIUNE ADOPTATĂ CU O MAJORITATE DE 
ȘAPTESPREZECE VOTURI DIN NOUĂSPAEZECE, 
LA O CONFEAINȚĂ ȚINUTĂ PE O PORȚIUNE 
SIGURĂ A RETELEI De COMUNICAȚII, 

ÎNTRE REPREZENTANȚI AI TUTUROR ENCLAVELOR 
NEGRE MAJORE DIN AMERICA DE NORD, 

ÎN AFARĂ DE BLACKBURY 


S-au hotărât următoarele: Luând în considerare gravele 
deservicii aduse cauzei autodeterminării negrilor, rezultate din 
încrederea acordată de primarul Black unui expert alb, din 
Africa de Sud, specializat în probleme rasiale, încredere care a 
influențat implementarea politicii sale pro-melaniste într-o 
asemenea măsură încât a dus la expulzarea lui Pedro Diablo, 
care este cunoscut pentru fermitatea cu care apără un punct de 
vedere la care aderă toţi participanţii la această discuţie, trebuie 
depuse toate eforturile pentru a repara consecințele acestei acți- 
uni nesăbuite a lui, cât mai repede posibil, mergându-se chiar la 
supunerea forțată a primarului Black la o examinare psiho-com- 
portamentală, pentru a determina dacă atitudinea lui este în con- 
formitate cu interesele melanismului american. 

UN TERMEN ÎN SECOLUL XXI, ATÂT DE NOU 
ÎNCÂT NU A FOST CUPAINS 

ÎN NICI UN DICȚIONAR, 

DAR ÎNDEAJUNS DE RĂSPÂNDIT 

PENTRU A AJUNGE, PE CALE ORALĂ, 

ÎN ATENȚIA UNUI LEXICOLOG 


„Negru surghiunit” (de la kneeblack, nieblanke în dialect 
afrikaans — persoană non-albă) = o persoană de culoare, obligată 
să trăiască şi/sau să muncească într-un mediu dominat de albi şi 
nu într-o enclavă sau ţară cu un guvern de culoare. 

UN NEGRU FOARTE DEPARTE DE CASĂ 


Flamen habar nu avea ce se petrecea exact, dar Conroy 
părea convins că acest lucru era mult mai probabil să ducă la 
subminarea lui Mogshack decât planul iniţial şi, agățându-se de 
această idee, plin de optimism, Flamen se lăsă în voia eveni- 
mentelor. Urmat de pestriţul lui grup de însoțitori, luă liftul din 
clădirea Etchmark, ajunse în faţa biroului său, căutându-şi cheia 
Punnch, pentru a deschide uşa. 

Însă, când încercă să facă acest lucru, constată că uşa era 
deja descuiată. 

— Ce dracu? spuse el în şoaptă. 

Uşa se dădu la o parte, la atingerea lui, înainte ca el să reali- 
zeze că, dacă în birou se afla un intrus, atunci era mai normal să 
se îndepărteze de acolo tiptil şi să cheme sticleţii, decât să intre 
şi să-l înfrunte pe individ. În ciuda faptului că meseria lui îl 
făcea vulnerabil în fața furiei potenţiale a majorităţii victimelor 
sale, nu avusese niciodată o armă de apărare, şi se îndoia că 
altcineva din grupul lor era înarmat în acea clipă. 

În timp ce era încă sub șocul inițial, totuși una dintre ușile 
inteme glisă în lateral şi îşi făcu apariţia un chip negru, pe care 
se citea stânjeneala, ca un copil prins la furat de dulciuri. 

— Doamne, Dumnezeule! spuse Conroy peste umărul lui 
Flamen, care era mai scund cu o jumătate de cap. Dumneata nu 
eşti Pedro Diablo? Ei bine, se pare că ai reuşit să cazi în picioare, 
după ce ai fost alungat din Blackbury fără menajamente! 

Diablo înclină afirmativ din cap, cu un aer distrat şi cu 
privirea aţintită asupra lui Flamen. 

— Ah... Sper că nu vă supăraţi, spuse el. IBM nu-mi putea 
oferi o configuraţie din acelea pe care mi le-aţi sugerat pentru a 

mă familiariza cu aparatura, decât cel mai devreme luni, și după 
ce am văzut ce poate face aparatura dumneavoastră; pur şi sim- 
plu nu am putut rezista tentaţiei de a „meşteri” puţin la ea. Am 
luat codul pentru a izola sistemul, desigur — nu a fost nevoie de 
conexiuni mai deosebite — şi pe cuvânt că nu am stricat nimic. 

— Ai fi putut să mă anunți, măcar aşa, ca gest! se răsti 
Flamen. Ce dracu, era să te iau drept spărgător şi mă pregăteam să 
chem poliția! Oricum, în momentul ăsta avem nişte treburi mult 
mai importante cu computerele noastre, aşa că te-aş ruga să pleci. 

Nervos, trecu pe lângă Diablo şi intră în birou. 

— Nici vorbă, spuse Conroy urmându-l. 

— Ce? 

— Am spus nici vorbă. În primul rând că de ani de zile 
vreau să-l întâlnesc pe acest om — e, probabil, cel mai bun psi- 
holog intuitiv de pe planetă, şi folosesc regulat înregistrări ale 
emisiunilor lui drept teme de studiu, pentru a ilustra modul în 
care un individ hotărât poate manipula masa publicului specta- 
tor. lar în al doilea rând, tu eşti furios şi frustrat, eu sunt cu nervii 
întinşi la maximum, şi avem de-a face cu o problemă extrem de 
complexă. Ne va fi de mare folos să avem pe lângă noi pe cineva 
cu un punct de vedere detaşat, şi nu îmi vine în minte cineva mai 
obiectiv decât un om care nu şi-a dorit niciodată să fie în New 
York şi care ar refera să se afle încă în Blackbury. Am dreptate? 
adăugă el în direcţia negrului. 

— Cine dracu eşti? întrebă Diablo uluit. 

— O... îmi cer scuze! Sunt Xavier Conroy. 

— Într-adevăr? 

Atitudinea aproape ostilă a lui Diablo se schimbă în mod 
miraculos. Întinse mâna: 

— La dracu, şi eu vreau să vă întâlnesc de ani de zile! De 
ce Dumnezeu i-aţi lăsat să vă împingă la acea slujbă măruntă de 
profesor, în Manitoba? 

— Eu ţin extrem de mult la opiniile mele, spuse Conroy 
morocănos. Studenţii sunt, în general, destul de respectuoşi 

încât să nu-şi contrazică profesorii, chiar şi în zilele noastre, iar 
atunci când văd doctrinele mele folosite de ei în referate, am o 
falsă impresie de realizare proprie. Dar nu era treaba mea să-mi 
dau cu presupusul cum că aţi dori să mai rămâneţi cu noi. Doar 
că... ei bine, cum am spus, avem o problemă şi... Aveţi presim- 
tiri, domnule Diablo? 

— Păi, cred că da, din când în când. Nu că ele s-ar ridica 
chiar la nivelul unor premoniţii, dacă la acest lucru vă referiţi. 
Altminteri aş fi încă acasă, şi mult mai vesel decât acum. Însă 
mai am, de exemplu, premoniţii legate de potenţialul propagan- 
distic al unui material jurnalistic. 

— La asta mă refer, confirmă Conroy. În ultimele două ore 
am văzut şi am auzit nişte lucruri absolut extraordinare şi se pare 
că ele se leagă cumva. Și tu ai avut aceeaşi senzaţie, nu, Flamen? 

Putin iritat de faptul că era dat la o parte pe propriul lui teri- 
toriu, Flamen înclină scurt din cap. O clipă mai târziu, regretă şi 
afişă o expresie de buimăceală. 

— Da, acolo la spital, am avut o clipă, o stare de entuziasm, 
de emoție puternică, ceva de genul ăsta. A fost atât de putemică, 
încât m-am simţit ameţit. 

— Eu încă o simt, spuse Lyla, albă la față. 

Stătea în cadrul uşii, neavând parcă curaj să intre. 

— N-am mai simţit niciodată aşa ceva, cel puţin de când 
eram mică şi toți cei din jur erau ocupați cu pregătirile pentru 
războiul care stătea să izbucnească. Nu înțelegeam, desigur, ce 
se întâmplă, dar asociam acea senzaţie cu acelaşi amestec de 
spaimă şi emoție, ca şi acum. 

— Domnișoara Clay este o pitoneasă, îi spuse Conroy lui 
Diablo. Ce părere aveţi despre pitonese? 

Urmă o perioadă de tăcere. Într-un târziu, chicotind, Diablo 
îşi suflecă mâneca stângă a costumului său elegant, stil new-yorkez, 
şi dezvălui că, puţin sub cot, purta o brăţară-amuletă de la 
Conjuh Man Inc. un fir cârlionțat de păr, împletit într-un mod 
complicat, luat din coama unui leu. 

— E genul de lucruri despre care cred că noi ştim mai multe 
decât albii, spuse el. Luaţi „pastile profetice”, domnişoară Clay? 

— Aăă... Da. 

— Noi, negrii, obişnuiam să intrăm în legătură cu același gen 
de forţe mentale cu mult înainte să se înceapă fabricarea, pe cale 
sintetică, a drogurilor pe care le folosiţi, în laboratoare curate şi 
moderne. Am... adică aveam... o clarvăzătoare în echipa mea din 
Blackbury, care putea face aproape tot ceea ce fac aceste compu- 
tere, în afară de a reconstitui scene. Am folosit-o foarte intens, 
cam la un reportaj pe lună, în mod regulat, ori de câte ori aveam 
nevoie de mai multe date decât cele pe care le puteam obține prin 
canalele oficiale. Şi previziunile ei erau corecte în patru cazuri din 
cinci. De fapt, mă bucur să văd că societatea albă şi-a îndreptat din 
nou atenția asupra profunzimii psihicului uman în ultimii ani, în 
loc de a se baza exclusiv pe aparate. 

— E fascinant, spuse Conroy. N-am mai auzit aceste lucruri. 

Diablo schiță un zâmbet. 

— Nici nu trebuia să le auziţi. Noi am dus de nas tot timpul 
autoritățile federale, lăsându-le să pornească pe piste false. Și 
aşa se va întâmpla şi în continuare, nu mă îndoiesc, chiar dacă 
mergeţi direct la rețea şi le spuneţi ceea ce aţi aflat adineauri. 
Asta se întâmplă când ne bazăm prea mult pe aparatură 
ajungem să ne rotim în gol, ca mecanismul unei maşini. 
Computerele nu recunosc diferenţele de personalitate. Noi le 
oferim nişte principii rigide, iar ele le urmează orbeşte, până la 
cele mai absurde concluzii, şi în cele din urmă ne trag şi pe noi 
după ele. 

— Exact, spuse Conroy. Ştiam că sunteţi un om înțelept, 
domnule Diablo, iar acum sunt şi mai bucuros că v-am întâlnit 
decât mă aşteptam să fiu. Ce-ar fi să stăm jos şi să vorbim despre 
chestia în care se pare că v-am implicat? 

— Sigur, acceptă Diablo. Dacă dumneavoastră o luaţi în 
serios, sunt gata să pariez că şi pe mine mă va interesa. 

Îşi privi ceasul. 


— Aş vrea totuşi să mănânc ceva, n-am luat micul dejun 
astăzi. 

— Sunt sigur că putem comanda ceva. Flamen? 

— O, dar bine-nţeles, pentru numele lui Dumnezeu! Da, 
sigur că putem! 

Încruntat, Flamen ocoli biroul şi se aşeză în fotoliul lui 
preferat. 

— Te avertizez totuşi, profesore, că dacă aceasta se 
dovedeşte a fi o pierdere de timp, aşa cum sunt înclinat să cred, 
voi fi al dracului de supărat. 

— Nu-mi fac griji din această cauză, spuse Conroy cu un 
calm perfect. Dar eu sunt sigur că există şanse mari să nu fie o 
pierdere de timp, într-un sens pe care suntem mult prea „orbi” 
pentru a-l deduce, iar dacă aşa vor sta lucrurile, în mod sigur nu 
vei fi singurul supărat. 

„Bomba cu ceas a Americii” 
de Colin Legum 
Nu cred în nimic, spune un tânăr negru în timpul unor 


violenţe izbucnite într-un oraş. Eu zic că ar trebui să dea foc 
întregi lumi. S-o lăsăm să se mistuie în flăcări... 

PRESUPUNERE REFERITOARE 
LA CAPITOLUL ANTERIOR, 
FĂCUTĂ ÎN SPRIJINUL ACESTEI POVESTIRI 


Nu e singurul care crede asta. 

ȘI MAI MULTĂ CONFUZIE 


Ceasul arăta ora patru şi zece după-amiază, iar ei erau 
înconjurați de o grămadă de cutii goale de bere și de lapte şi de 
ambalaje multicolore de sandvişuri. 

— Nu are nici o logică, spuse Pedro Diablo pe un ton 
mohorât, ca şi cum întreaga lume încerca să-i ascundă ceva. 
Toată treaba se ramifică încontinuu, şi de fiecare dată ajungem 
la o absurditate totală. Trebuie să recapitulez, am senzația că mi-a 
scăpat ceva din cele ce mi-aţi spus, pentru că în subconștient am 
convingerea fermă că sunt nişte aiureli. 

— Are ceva logică? întrebă Conroy. 

— Păi... ezită Diablo. Unele părţi, cred. Dar chiar și 
acestea sunt atât de adânc îngropate între alte lucruri care sună 
ridicol! 

— De exemplu? 

— Of... ezită el din nou, apoi spuse: nu, fir-ar al dracu! 
Lucrurile pe care aş vrea să le pot lua în serios sunt învăluite în 
tâmpenii! Cum ar fi cuvintele pe care spuneţi că le-ar fi rostit 
Harry după ce i-a terminat de căsăpit pe gealaţii lui Mikki 
Baxendale. 

— Cum adică? interveni Lyla. Cum să fie învăluite de tâm- 
penii? Nu mă credeţi? 

— L-aş crede mai degrabă pe Harry, spuse Diablo. Nu 
vreau să vă jignesc. Dar aţi recunoscut că luaserăţi o doză 
sub-critică dintr-un drog foarte puternic, şi e imposibil să nu 
vă fi afectat psihicul. lar Harry nu vrea sau nu poate să-şi 
aducă aminte de acele cuvinte pe care pretindeţi că le-ar fi 
rostit, aşa că... 

Întinse larg mâinile. 

— Apropo, cum e posibil că, după ce a aruncat un om pe 
geam, de la etajul 45, Harry Madison se află aici și nu într-o 
celulă, în subsolul unei puşcării? 

Reedeth oftă, lăsându-se pe spate în scaun şi întinzându-şi 
picioarele. 

— Ce credeţi că am făcut înainte să vină Flamen şi Conroy 
să-l ia de la spital? Mai că m-am apucat să mint ca să nu fie 
închis. Le-am băgat sticleţilor sub nas atât de multe rapoarte 
detaliate despre efectele pe care le are înghițirea a 250 de 
miligrame dintr-o „pastilă profetică” asupra unui bărbat, încât s-au 
văzut nevoiţi să-l elibereze, pe motiv de lipsă temporară de dis- 
cernământ. M-am obişnuit să-i scot la liman pe pacienţii de la 
Einsberg, iar în ultimul timp parcă este a doua meserie a mea, de 
a mă băga în tot felul de contraatacuri juridice, indiferent dacă 
sunt sau nu la fel de bine sprijinite de dovezi precum acuzaţia de 
răpire împotriva lui Mikki Baxendale și „gorilelor” ei. Nu am 
făcut însă decât să amân înfăţişarea la tribunal. Se va amâna, 
probabil, cu câteva săptămâni, căci ştiu sigur că tribunalele au 
întârziere deja de 30 de zile, chiar şi la audierile pentru crimă cu 
premeditare, dar va veni şi momentul respectiv, mai devreme 
sau mai târziu. 

— Aţi angajat avocaţi? 

— Sâmbăta? Glumiţi! Însă Ginsberg dispune de un serviciu 
de consultanță legală computerizată, în care se poate intra direct, 
prin liniile obişnuite de reţea. Pe acesta l-am folosit. 

Diablo clătină neîncrezător din cap. 

— E cu totul altă lume acolo. Adică, indiferent dacă a fost 
Sau nu drogat, cineva care ar arunca un om de pe Tumul 
Zimbabue din Blackbury ar fi în închisoare şi, foarte probabil, 
în lanţuri, atâta timp cât ar avea nevoie judecătorul Dennison 
Pentru a se ocupa de cazul lui. Poate că voi sunteţi mai tole- 
ranţi dar, în mod sigur, nu sunteţi la fel de eficienți. El nici nu 
trebuie măcar să se prezinte la tribunal pentru a fi eliberat pe 
cauțiune, nu? 

— Dacă are un dosar de pacient cu probleme psihice, nu 
este nevoie, spuse Reedeth plictisit. Dar cauţiunea se dublează 
automat. 

— Aşa e sistemul, probabil, oftă Diablo. 

Întinzând mâna să mai ia o cutie de bere, Conroy rupse fâşia 
de plastic care deschidea cutia şi scoase o înjurătură când fu 
stropit de picături mici de bere din cauza presiunii dinăuntru. Se 
şterse pe barbă şi luă o dușcă zdravănă. 

Dacă ați încheiat analiza psihologică, aş vrea să vă 
întoarceți la acea idee pe care eraţi pe cale să o susțineţi când ați 
deviat de la subiect, îi spuse el lui Diablo. Ce anume v-ar fi făcut 
să luaţi în serios profeția lui Harry? 

— Profeţia? repetă Diablo. A, da, să zicem că este o pro- 
feţie, nu? Ei bine, este vorba de această referire la un nou produs 
lansat de Gottschalk. Se pregăteşte ceva, ceva nou şi deosebit, şi 
cred că va fi lansat în primăvara anului viitor. 

— Dar de unde ştiţi? întrebă Conroy sceptic. 

— Ce întrebare din partea unu: alb! replică Diablo. Nu ştiţi 
cum vă fac Gottschalk să le cumpăraţi produsele? Îşi trimit 
armamentul învechit în enclavele negre, la un preţ rezonabil, 
ştiind că sunteţi atât de speriaţi de noi încât sunteţi dispuşi să 
plătiţi orice sumă pentru a menține această balanţă a terorii. Dar 
chiar şi aşa nu e prea impresionant, nu? Refenirea la o „lovitură 
Gottschalk din 2015” nu înseamnă neapărat ceva deosebit, poate 
fi vorba doar de zvonurile care circulă în enclave şi care i-au 
ajuns la urechi lui Harry. 

— Şi e ceva concret? întrebă Flamen, ale cărui instincte 
profesionale se treziră brusc. 

— Tocmai ţi-am spus! 

— Mai exact? insistă Flamen. 

— Ce Dumnezeu, nu urmăreşti ştirile din Blackbury? Am 
făcut şi eu un reportaj despre cel mai recent echipament pe care 
mi l-au dat Gottschalk, în perioada de probă, şi va fi transmis 
mâine, pe trei dintre canalele controlate de enclavele negre. E 

vorba de un laser de 250 de waţi, cu 250 de focuri — e o inovaţie 
legată de acumulatori, am înţeles, deși sunt în aşa fel concepuți 
încât să nu poată fi dezmembraţi decât topind părțile compo- 
nente, iar până să plec eu de acolo nu am auzit ca inginerii noştri 
să fi descifrat principiul de fabricaţie. Mai este şi o grenadă 
lansată manual, dar cu propulsie proprie, şi cu un mini-focos, cu 
o rază de acţiune de 1 000 de metri şi cu o forță de explozie ce 
poate distruge un bloc obişnuit. Sunt o grămadă de chestii, 
lansate toate în acelaşi timp. Deşi nu am auzit să fie denumite... 
cum i-aţi spus, domnişoară Clay? 

— Nu i-am spus în nici un fel, răspunse pitoneasa cu 
încăpățânare. Dar Harry l-a numit „armament bazat pe sistemul 
C” şi a spus ceva despre dotarea unui singur om cu armament 
capabil de a distruge un întreg oraş. 

— Nu pricep deloc, spuse Elamen, după o perioadă de 
tăcere. Nu i-am auzit niciodată pe Gottschalk să țină secrete pro- 
dusele lor. În perioada în care se practica returnarea cecurilor, 
da, dar nu după ce au început să fie oferite mostre de probă. 

— Cartelul şi-o fi schimbat politica? sugeră Conroy. 

Flamen păru nedumerit o clipă, apoi pocni din degete. 

— Doamne, chiar că îmi pierd reflexele! Până acum nu s-a 
mai întâmplat, dar ar putea avea legătură cu această luptă care se 
duce între membrii cartelului. 

Se ridică sprinten în picioare. 

— Voi cere imediat computerelor să analizeze acest lucru, 
dacă nu aveţi nimic împotrivă. Prea se potrivește totul. 

— Mă tem că nu prea înțeleg, spuse Lyla. 

Apropiindu-se de prima şi cea mai uzată dintre tastaturi, 
Flamen aruncă o privire la ea. 

— Nu? Dar aţi aflat că între membrii Gottschalk sunt tensi- 
uni mari? Totul a început de câteva săptămâni şi a atins punctul 
culminant alaltăieri, când Marcantonio şi-a sărbătorit cea de-a 
optzecea aniversare, iar un grup de membri de prim rang nu s-au 
dus. S-ar putea ca acest lucru să se datoreze unor păreri contra- 

dictorii legate de lansarea pe piaţă a acestor noi găselniţe de care 
ne-a vorbit Diablo. Voi puteţi să vă continuaţi discuția, dacă 
vreţi. Am obținut în sfârşit ceva util din această trăncăneală, 

Adăugă, introducând nişte coduri în calculator: 

— Asta ar fi o ştire care te-ar bucura foarte tare, ñu, profe- 
sore? Faptul că Gottschalk se ceartă între ei despre un nou tip de 
armament, iar o facțiune se opune fățiș şefului cel bătrân! 

— Nu văd de ce m-aş bucura! se răsti Conroy. În ceea ce mă 
priveşte, sunt nişte gangsteri şi mă întreb cum ţi-ar plăcea ca ci 
să înceapă un război între facţiuni rivale, ca cele duse între ban- 
dele din secolul trecut, dar folosind armament modern? Ar fi 
mult mai grav decât tot ce au făcut X-Patrioţii până acum! 

Flamen nu răspunse, rămânând concentrat asupra 
numeroaselor cote de probabilitate care străluceau pe ecranul 
din faţa lui. 

— A, la dracu, mormăi Conroy. De bună seamă că ar fi mai 
bine ca oamenii să fie avertizaţi cumva asupra acestor lucruri, 
deşi mulți dintre noi nu mai dau atenţie avertismentelor. Jumătate 
din timp, nu avem încredere nici în noi, sau oricum nu într-atât 
încât să renunțăm la opinia altcuiva, preferabil a unui computer. 
Aşa că de ce ar da ascultare sfaturilor primite de la alții? 

— Eşti, într-adevăr, cel mai cinic ticălos pe care l-am întâl- 
nit vreodată, spuse Diablo, făcându-i cu ochiul, ca pentru a 
amplifica sensul celor spuse. 

— O voi lua ca pe un compliment, spuse Conroy, privindu-și 
ceasul. Deja am pierdut al dracului de mult timp cu chestia asta 
totuși, şi se pare că nu am ajuns nicăieri. Să încercăm să 
rămânem la subiect, da? Spuneai că vrei să recapitulezi cele 
auzite şi să te asiguri că ai reținut totul exact. 

— Să rămânem la subiect?! îl ironiză Diablo, schițând un zâm- 
bet. Dacă aş găsi un subiect de care merită să mă agăț, aşa aş face, 
bucuros chiar. Am mai degrabă senzaţia că mă târăsc prin noroi, în 
căutare de obiecte pe care să le vând. Aşa făceam, în copilărie... 

Apoi se trezi brusc din reverie. 

— Bun, atunci să o iau de la început în ordine cronologică, 
să mă asigur că nu mi-a scăpat nimic. Mai întâi, dumneata ai fost 
invitată să faci o demonstraţie la Einsberg, pentru pacienţii care 
urmau să fie externaţi, nu-i aşa? 

Lyla confirmă cu un gest scurt din cap. 

— lar această demonstraţie a fost deosebită datorită a două 
lucruri care nu ţi se mai întâmplaseră. Mai întâi, fostul dumitale 
mackero a trebuit să-ți dea câteva palme ca să te trezească din 
„capcana de ecou” care, din câte înțeleg, se datorează prezenţei , 
între spectatori a unei personalități deosebit de puternice, de a 
cărei forţă subconştientul dumitale nu se poate desprinde. 

— Aşa mi s-a spus, confirmă Lyla prudentă. Aşa cum am 
spus, nu mi se mai întâmplase înainte. 

— Bine atunci. Vom lăsa la o parte, deocamdată, şi treaba 
asta legată de angajarea dumitale — deşi nu ştiam că era vorba de 
dumneata, atunci domnul Prior a intrat în legătură cu noi pe 
monitor şi ne-a dat veştile respective. Am dedus doar ideea vagă 
că doamna Flamen ar putea face referire la una din profeţii, 
dar... nu, să lăsăm asta! Domnul Flamen m-a întrebat în aero- 
mobil de ce făcusem referire la soţia dumnealui, aşa că nici nu 
era greu de dedus! 

Adăugă, părând surprinsă: 

— Uitasem de acest lucru! 

— lar computerele dumitale de la spital — i se adresă Diablo 
lui Reedeth — au identificat nişte subiecți posibili pentru fiecare 
dintre cele trei oracole pe care a apucat domnişoara Clay să le ros- 
tească înainte de a fi trezită din transă, iar cel care a dat naştere 
„capcanei de ecou” se referea, zice-se, la Harry Madison. Corect? 

Reedeth confirmă, cu o expresie de încordare întipărită 
pe chip. 

— În acel moment, desigur, nu ştiam ce este aceea o „cap- 
cană de ecou” Am auzit prima dată acest termen când am vor- 
bit cu Dan Kazer, imediat după demonstraţia domnișoarei Clay, 
Şi de-abia mai târziu am făcut legătura. Totuşi, după ce s-a 

întâmplat astăzi, încep să mă întreb dacă nu am fost fraier să mă 
încred în spusele computerelor. 

— De ce? 

— Păi...  Reedeth făcu un gest de deznădejde — chiar 
înainte să plecăm de la spital, s-a petrecut ceea ce v-am spus: 
domnul Flamen a întrebat de ce acele computere de acolo 
prevedeau un eşec al calculatoarelor guvernamentale în 
încercarea de a rezolva problema bruiajelor din timpul emisi- 
„unii sale zilnice, iar răspunsul pe care l-am primit a fost o 
aiureală totală. 

— Jim, ce s-a întâmplat cu gândirea liberă pe care am încer- 
cat să ţi-o induc atunci când mă aveai profesor? spuse Conroy. 

— Gândire liberă! Doamne, dacă mi se va cere să cred că 
există paciente ce pot bruia de la distanță o emisie holografică, 
nu îmi mai rămâne decât să mă închin la un idol din plastic! 

— Nu exagera! spuse Conroy, încărcând cuvintele cu o 
nuanță de reproş rece. Viaţa este o sumă de probabilităţi, nu de 
certitudini. Erai dispus să crezi, de exemplu, ceea ce ţi-a spus 
calculatorul tău asistent despre Mogshack? 

Reedeth ezită. 

— Nu e acelaşi lucru, murmură el. 

— E acelaşi sistem automatizat, care a folosit aceeași bază 
de date, insistă Conroy. Mai departe, atunci când ai cerut com- 
puterelor să analizeze oracolele, erai dispus să accepţi că ele se 
refereau — printre alții — la Harry Madison, deşi nu ai fi putut 
ghici singur acest lucru? 

— Aah... — Reedeth îşi umezi buzele. Da, fir-ar să fie, sigur 
că atunci am luat totul de bun! Se potrivea, după ce am analizat 
şi eu chestiunea. Dar chestia asta ridicolă legată de doamna 
Flamen nu apăruse încă! 

— Nu am ajuns la ea în cadrul acestei recapitulări, spuse 
Conroy. Haide s-o lăsăm baltă deocamdată, şi spune-mi la ce te 
referi când spui că Madison „se potrivea” cu oracolul care i-l 
atribuiseră computerele. 

Reedeth aruncă, stânjenit, o privire spre cel are era subiec- 
tul conversaţiei lor, şi care stătea într-o parte, fără a participa la 
discuţie în afară de unele răspunsuri politicoase, atunci când era 
interpelat direct. 

— În dimineaţa dinaintea demonstraţiei domnişoarei Clay, 
murmură Reedeth, ajunsesem la concluzia, din cauză că îmi rezol- 
vase problema pe care o aveam cu senzorii calculatorului-asistent 
fără ca eu să-i cer explicit acest lucru, că starea lui Madison nu 
putea fi denumită nebunie. Nonconformism, poate, dar nu e 
deloc acelaşi lucru. 

— Hm! Atunci lucrul în subordinea lui Mogshack nu ţi-a 
paralizat complet mintea, mormăi Conroy. Într-o epocă în care 
excentricitatea a devenit aproape un delict grav, aceasta este o 
remarcabilă dovadă de intuiţie. 

— Orice facem, tot la Harry ajungem! spuse Diablo. Hei, 
Harry! 

Madison îl privi impasibil. 

— Ce înseamnă, omule, toate astea? Aud că poți descuia 
încuietori tip Punch fără cheie — şi repara un calculator-asistent 
aducându-i modificări la care nici nu visa proiectantul — şi că ai 
fost ținut la Ginsberg, deşi nu erai nebun, că după ce ai fost 
forțat să iei o pastilă profetică, aceasta a avut asupra ta nişte 
efecte care nu sunt descrise nicăieri în vreo lucrare de speciali-. 
tate, şi această pitoneasă spune că a văzut cum ai învins nouă 
oponenți, unul câte unul, și că ea a avut nişte viziuni despre 
bătălii ciudate, şi spune că nu era vorba doar de nişte vise... 

Întinse mâinile într-un gest sugestiv. 

— Ți-au scăpat câteva lucruri, spuse Conroy. Când am avut 
această prezumție, chiar înainte de a pleca din biroul lui 
Reedeth, am început să-l întreb pe Madison cine naiba este, dar 
altcineva a spus ceva şi mi-a distras atenția. (Se aplecă în faţă pe 
scaunul său.) Parţial, mă gândeam la toate aceste viziuni pe care 
le-a avut domnişoara Clay, ceea ce mă face să întreb cum naiba 

au ajuns toate acele detalii să fie adunate la un loc... N-ați stu- 
diat istorie, nu? i se adresă el Lylei. 

— Nu în mod deosebit. Doar la şcoală, ca toată lumea. Şi 
nu mi-a plăcut niciodată prea mult. Mereu luam note mici. 

— Dar ceea ce ne-aţi spus... că vă era rău, din cauza cărnii 
stricate, într-o arenă romană, că nu vedeaţi prea bine din cauză 
că ochii vă erau încețoşaţi de praf şi de soarele strălucitor, în 
secvenţa din Egipt... 

— Secvența din Egipt? se băgă Diablo în vorbă. Omule, iar 
pierd firul! 

— Bărbatul cu biciul şi cu veşmântul din pânză aspră, şi 
secvenţa în care e ridică o cărămidă din argilă, de forma unei 
felii de pâine! Totul este atât de tridimensional! spuse Conroy, 
lovindu-şi pumnul în palmă. Chestiile astea nu se prea rețin 
după o halucinație oarecare. E genul de amănunt care îţi rămâne 
în minte în viaţa reală, ca de exemplu atunci când te cațeri din 
greu până pe vârful unui munte şi nu impresionează atât 
priveliştea superbă, cât juliturile pe care le ai pe călcâie. Înțelegi 
ce vreau să spun? 

— Bineînţeles, confirmă Diablo. Am omis acest aspect, şi 
nu ar fi trebuit. E genul de element cu care eu mă mândream 
mereu când îl adăugam la reconstituirile efectuate pentru emisi- 
unile propagandistice, acea secvență remarcabilă care face, de 
una singură, ca scena să pară mai reală. 

Se strânse atât de tare de barbă, încât dădea impresia că și-o 
va smulge din rădăcină. 

— Continuaţi. Ce altceva v-a făcut să-l întrebaţi pe 
Madison cine este? 

— Faptul că, atunci când domnişoara Clay l-a întrebat fără 
ocolişuri dacă el este cel care i-a influenţat profeţiile de la spi- 
tal, el a răspuns afirmativ. Aşa este, domnişoară Clay? 

— Harry parcă ştia la ce mă refer. fără ca eu să-i fi explicat 
înainte, spuse Lyla, aruncându-i negrului o privire încordată. Dar 
oare e normal să vorbim despre el ca și cum nu ar fi în încăpere? 

— Se pare că Harry are gura încleştată, spuse Diablo. Toată 
după-amiaza am încercat să obținem de la el un răspuns clar. 
Poate că dacă vorbim despre el în felul acesta şi îl enervăm, vom 
provoca din partea lui câteva comentarii utile. Hei, Harry! 

Madison schiță un zâmbet şi rămase tăcut. 

— Dacă aşa vrei... spuse Conroy. Ei bine, în afară de acea 
profeție care a dat naştere unei „capcane de ecou”, şi de această 
absurditate de om cu şapte creiere... 

— Am ţinut-o minte! tresări Lyla. Doamne, cum de am 
putut-o uita din nou? În timp ce stăteam acolo, la Mikki 
Baxendale acasă, privindu-l pe Harry, îmi spuneam încontinuu: 
„Am întâlnit un om cu şapte creiere!” 

— Se pare că au fost uitate al dracului de multe lucruri, 
spuse Reedeth cu cinism. Niciodată n-am fost prea impresionat 
de profeţiile apărute după ce evenimentul a avut loc. 

— Poate că nu, spuse Conroy. Dar profeţiile făcute înainte? 
Jim, e posibil ca un pacient de la Ginsberg să aibă acces la un 
holo-set care captează emisiuni de propagandă ale negrilor, ca 
de exemplu una din emisiunile lui Diablo retransmise de un 
satelit chinez sau nigerian? 

— Nu, desigur că nu. Orice lucru atât de negativ pentru per- 
sonalitatea cuiva, ca de exemplu accentuarea sentimentului de 
vinovăţie, ar fi un dezastru. Nu poate fi tolerat nici în exterior, 
unde există atât de multe puncte de interes, dar în mediul închis 
al spitalului... nu, în mod sigur nu s-ar permite aşa ceva. 

— Cu alte cuvinte... începu Conroy, fiind însă întrerupt de 
o exclamaţie din partea lui Flamen, care părăsi tastatura com- 
puterului. 

— La fix! Dumnezeule, asta e... e fabulos! Să-mi dea cineva 
o cutie de bere dacă a mai rămas vreuna. 

“Proocatorul” era atât de entuziasmat, încât bătea aproape 
din palme. 

— Absolut toate aspectele acestei tărăşenii sunt, se pare, 
reale! Cartelul Gottschalk plănuieşte, într-adevăr, să se desco- 

torosească de centrul de date de la Iron Mountain, în favoarea unor 
noi baze proprii, şi se pare că amplasarea cea mai probabilă este 
Nevada, unde membrii mai tineri, precum Anthony şi Viaceslav, 
s-au mutat pentru a scăpa de influenţele lui Marcantonio, de aici 
din Est — ceea ce înseamnă că s-ar putea ca el să nu fie de acord cu 
ideea. Şi, într-adevăr, este programată în curând producţia unei noi 
linii de armament. Se pare că acesta a fost modificat complet, şi am 
zărit chiar şi o literă „C” care pare să identifice noua serie. 
Dumnezeule, chiar dacă trebuie să-mi petrec tot weekendul aici, 
dacă trebuie să epuizez timpul acordat de federali pentru folosirea 
computerelor, cu acest subiect, luni voi avea cel mai important 
reportaj de care m-am ocupat vreodată! E senzaţional, e pur şi sim- 
plu senzațional! Ia gândiţi-vă, să pot relata despre luptele inteme 
ale cartelului în timpul derulării acestora! 

a Realiză brasc. că pe chipurile care îl priveau se putea citi o 
expresie de pură spaimă, şi se întrerupse: 

— Ce s-a întâmplat, profesore? îl provocă el pe Conroy. 
Parcă îmi spuneai că ar trebui să mă ocup de Gottschalk, nu-i 
aşa? Dar nu pari prea entuziasmat! 

— Diablo, spuse Conroy rămânând însă cu privirea ațintită 
asupra-lui Flamen. Reportajul făcut de tine despre aceste noi 
arme — nu s-a mai realizat un astfel de material până acum? 

— Nu, din câte ştiu eu, confirmă Diablo. 

— Şi reportajul a fost doar montat, nefiind încă transmis? 

— Exact. 

— Şi oricum pacienţii de la Ginsberg nu au acces la trans- 
misii din Blackbury sau orie altă enclavă neagră. 

Conroy trase adânc aer în piept. 

— Şi atunci cum putea Madison nu doar să prevadă apariţia 
acestui tip de armament, dar chiar şi să identifice litera de cod 
care i-a fost atribuită? 

— Nu înţeleg, spuse Flamen, uitându-se nedumerit de la 
unul la altul. 

— Nici noi, îl asigură Conroy. 

CĂUTÂND UN NEGRU, 
Ai PARTE DE NOPȚI ALBE 


— Nimic? întrebă Morton Lenigo. 

Bărbatul care intrase în cameră se prăbuşi absorbit într-un 
fotoliu şi scutură din capul împodobit ostentativ cu un păr 
zburlit. 

-— Mama dracului! spuse el. Idiotul ăla — primarul Black, 
vreau să spun. Nu am obţinut nimic din blocul în care se spune 
că l-ar fi cazat pe Diablo, nici o veste din partea simpatizanţilor 
cu X-Patrioţii, pe care i-am rugat să încerce să-l urmărească 
dacă-l văd pe stradă, nici un răspuns de la birourile companiei 
unde i-au găsit de lucru, din cauză că rețeaua este conectată la 
un robot telefonic în timpul weekendului... Parcă l-ar fi aruncat 
în ocean, cu greutăţi legate de picioare! 

— Crezi că asta au făcut? sugeră Lenigo după o pauză. 

Se aşternu tăcerea, o tăcere apăsătoare, deprimantă. În cele 
din urmă, bărbatul spuse: 

— Am vrut să evit această idee. Dar cineva care a putut să-i 
solicite serviciile acelui alb blestemat, Uys... 

— Da, spuse Morton Lenigo, bazându-se pe reputaţia lui 
pentru a încheia fraza în locul lui. 

Celălalt se ridică şi plecă. 

DIAGNOZĂ 


— Logic ar fi, spuse Diablo după câteva clipe de gândire, 
să ne concentrăm asupra lucrurilor care par a fi cele mai nebu- 
neşti, nu? De exemplu, să vedem dacă găsim ceva în cărţi despre 
viziuni profetice ca efect al „pastilelor profetice” În felul acesta, 
vom găsi un fir de la care să pornim pentru a înţelege restul, 
adică, de exemplu, ceea ce spuneţi că v-au zis computerele de la 
Ginsberg despre doamna Flamen. 

Se ridică: 

— Flamen, mă poţi conduce la... 

— la stai aşa! răspunse Flamen, roşu în obraji. Trebuie să 
lucrez la calculatoare chiar acum. Nu ai auzit ce spuneam? 

— Şi nu-ţi dai seama cum ai ajuns să descoperi aceste 
lucruri? Se băgă Conroy în vorbă, tăios. l-o datorezi lui 
Madison... ceea ce înseamnă că i-o datorezi lui Reedeth, 
deci i-o datorezi colegei lui, doctoriţa Spoelstra, care a invi- 
tat-o pe domnişoara Clay să facă o demonstraţie la spital, şi 
ei, de asemenea, pentru că a rostit oracolele pe care le-am 
analizat şi... 

— Nu mai ajungem nicăieri în felul acesta! se tângui 
Flamen. Probabil că i-o datorez şi cumnatului meu, pentru că m-a 
convins s-o las pe Celia să se intemmeze la Einsberg, în loc de un 
sanatoriu particular! Dar eu unul nu prea sunt dispus să-i 
mulțumesc pentru această favoare! 

— Chiar mă întrebam când îţi vei aduce aminte că, teoretic, 
m-ai adus la New York în weekend pentru a stabili niște para- 
metri în vederea examinării ei, spuse Conroy, cu o încăpățânare 
intenţionată. 

Flamen se lăsă în voia furiei care îl cuprinsese. 

— La dracu! Dacă nu ne-ar fi fost distrasă atenția cu tâm- 
penia asta legată de Madison, am fi ajuns deja la locuinţa lui 
Prior, şi ai fi cunoscut-o pe Celia şi probabil că toată treaba se 
putea rezolva în câteva ore! 

— lar tu n-ai fi obţinut din ea ceea ce-ţi doreai! se răsti 
Conroy. Dacă ai fi încercat să te foloseşti de cazul ei pentru a-] 
ataca pe Mogshack, acţiunea ar fi putut fi respinsă, pe motiv de 
duşmănie personală. Ai obținut ceva mult mai bun, ascultă-mă 
pe mine! Pune-l pe Diablo să se concentreze asupra extemării 
tardive a lui Madison, cere examinarea psihiatrică a lui 
Mogshack însuşi pentru a identifica acea megalomanie pe care 
au diagnosticat-o computerele de la Ginsberg şi îl vei învinge 
până a sfârşitul anului. Şi nu te-ai ales numai cu atât, pe o tavă 
de argint! Ai aflat şi ştirea legată de Gottschalk! 

— Şi atunci, ar trebui să fac o listă cu toți cei care au făcut 
ceva pentru a mă aduce în acest punct, şi să mă ploconesc în faţa 
fiecăruia, drept mulțumire? 

— Da, da, da! 

Brusc, calmul imperturbabil al lui Conroy cedă, iar acesta 
se ridică în picioare, înfruntându-l pe Flamen, care era mai 
scund ca el: 

— Ce dracu rost mai are să-l dăm pe Mogshack jos de pe 
piedestalul lui mărunt dacă oamenii care realizează acest lucru 
nici măcar n-au observat că el îi manevrează cum vrea? Eşti atât 
de obtuz, atât de greu de cap, încât eşti dispus să te împaci cu cel 
mai rău dintre toate lucrurile rele de pe biata noastră planetă? 

— Ia stai aşa... 

— Taci din gură! 

Conroy lovi cu pumnul în propria palmă cu o asemenea 
forță încât zgomotul se asemănă unei împuşcături. 

— De ce dracu trebuie să-ți spun eu ţie, un „demascator”, 
toate acestea, când probabil că ai fost martor la ele de sute de ori? 
Nu i-ai atacat niciodată pe oamenii cu adevărat importanți a căror 
înfrângere ne-ar ajuta în mod concret. l-ai atacat pe aceia care erau 

prizonierii împrejurărilor, care au riscat o dată, n-au reuşit şi a tre- 
buit să mai rişte o dată, şi încă o dată, sau care au luat o dată mită 
şi au realizat că le place nivelul mai bun de viață și așa mai departe. 

Totul se leagă în lumea asta, Flamen, iar noi, oamenii, sun- 
tem luaţi de şuvoi, ca nişte frunze uscate duse de jetul unui aero- 
mobil. Diablo spunea, cu ceva timp în urmă, cum voi reduceți 
treptat conţinutul principiilor voastre, pentru ca ele să poată fi 
operate de un singur computer, iar în curând, persoana care 
foloseşte computerul ajunge să creadă că aşa a fost dintotdeauna 
— că nu a existat niciodată un mod de gândire mai subtil. Dar 
asta nu e totul nici pe departe. Să luăm, de exemplu, locuinţa 
aceea costisitoare în care stai, cu sistemele ei automate de pro- 
tecţie şi minele puse sub iarbă, asemenea unor flori sădite acolo. 
Te închizi în spatele unor plăci blindate, şi astfel îţi blochezi şi 
mintea. Faci reclamă, în timpul emisiunii tale, la capcanele 
Guardian, nu-i aşa? — acele capcane din oțel, dotate cu ţepi, 
asemenea Fecioarei de Fierl. Oare care e mentalitatea cuiva care 
este pregătit să se întoarcă după o vizită făcută vecinilor şi să 
găsească un cadavru atârnat de ușă? Eu spun că e deja nebun 
dacă se dedică unui asemenea comportament, şi nu va trebui să 
ia o supradoză de Cadeomid pentru a-şi pierde minţile! Şi care e 
pretextul acestei atitudini? 

Se întoarse spre Reedeth. 

— Tu îl cunoşti! Probabil că ţie ţi-a fost băgat pe gât acest 
pretext de nu ştiu câte ori pe zi la birou! „Fii un individ!” 

Conroy încercă să facă sloganul să sune obscen. 

— Şi cum a fost transformat? În cea mai mare minciună din 
istorie! Nu are rost să-ți izolezi viața atât de mult încât să refuzi 
să înveți ceva din experienţele altor oameni — nu faci decât să 
rămâi blocat într-un labirint de greşeli pe care le-ai fi putut evita. 
Dispunem, printr-o simplă apăsare de buton, de cea mai mare 
cantitate de informaţii de care am dispus vreodată, putem aduce 


' Fecioara de Fier = intrument de tortură din Evul Mediu (nota trad.) 

în propriile case orice parte a lumii, şi noi cum folosim acest 
avantaj? Jumătate din timp facem reclame la produse pe care 
oamenii nu şi le permit, şi oricum ei nici nu se obosesc să 
regleze culoarea sau imaginea, pentru că la portiţe drăguţe e dis- 
tractiv să priveşti, când eşti plin de droguri! Împarte! Divide! 
Separă! Închide ochii şi poate că totul va dispărea! 

Ne plasăm mine în curţi, ne închidem granițele, ne bari- 
cadăm oraşele cu linii Mocnamara, pentru a-i ține la distanță pe 
negrii de albi, separăm, separăm şi iarăşi separăm totul! 

La fiecare repetiţie a cuvântului, bătea din picior. 

— Până şi în familiile noastre a ajuns această atitudine, fir-ar 
să fie, până şi atunci când facem dragoste! Doamne, ştiţi că una 
dintre studentele mele de anul trecut credea că avea o relaţie cu 
un băiat din orașul ei natal şi, de fapt, singurul lucru pe care-l 
făceau era de a sta în fața monitorului şi a se masturba, privin- 
du-se reciproc? La 30 de kilometri depărtare unul de celălalt! 
Nici măcar nu s-au sărutat vreodată! O luăm razna cu toții, 
întreaga specie! Două generații mai târziu, soţii se vor teme să 
rămână singuri în casă cu soțiile lor, mamelor le va fi frică de 
copiii lor, dacă vor mai exista copii! Şi cu ce scop? De ce încu- 
rajăm răspândirea acestei nebunii? Adică mă refer la noi, cei din 
America de Nord. Nu mă refer la Afrikanerii care stau, plini de 
aroganță, pe grămada tot mai mare de negri amărâţi, pe jumătate 
goi, bolnavi; acolo, cei mai bogaţi oameni din lume îi oprimă 
pe cei săraci. Asta e doar lăcomie care, prin comparaţie, este 
totuşi un viciu mai curat. Eu mă refer la oribila, dezgustătoarea, 
sistematica şi premeditata pervertire a puterii naţiunii, în aşa fel 
încât să fie distruşi oameni, fără a fi ucişi, să fie lăsaţi fără orice 
inițiativă, fără bucuria vieţii, fără speranţă, pentru Dumnezeu, 
fără cea din urmă resursă indestructibilă a omenirii — speranța! 
Dintr-o disperare fără margini, milioane de oameni lasă la o 
parte orice rațiune şi îşi cheltuiesc ultimul ban pe idoli din plas- 
tic, fabricaţi în masă, într-o încercare pucrilă de a-i întrece chiar 
şi pe ticăloşii care au transformat „raţiune” într-un cuvânt 

obscen. Ştiţi că aşa şi e, în orice vocabular din lume, „rațiune” 
este cel mai obscen cuvânt. lar acest lucru s-a produs aproape 
în întregime în timpul vieţii mele. Decizii reci, raționale, 
fiecare pas care a condus la ele fiind perfect logic, decizii care 
au stat la baza războaielor din Asia, din Indonezia, din Noua 
Guinee, şi de fiecare dată am pierdut. Nu doar războaiele, ci 
părți din noi înşine. Compasiune, simpatie, dragoste, milă. Ne-am 
auto-mutilat sistematic, ca o maşinărie extrem de precisă. Cum 
ne putem aştepta din partea unui om să fie un bun vecin, când 
ani de zile el a ţintit umbre, sau crengi de copac aflate în 
mișcare, sau siluete apărute la ferestre? Cum te poţi aştepta să 
fie un bun cetăţean, când el şi-a văzut propriul guvern autori- 
zând uciderea a mii și milioane de ființe umane? Cum te poți 
aştepta să fie el un bun tată, când el şi-a petrecut tinereţea tor- 
turând copii pentru a obţine informaţii despre poziţiile trupelor 
inamice? Treaba asta a început încă din anii '70, nu? Madison, 
tu ai fost în armată! 

Asemenea unei statui de abanos care prindea viață, negrul 
spuse: 

— Manualul Serviciilor de Informaţii ale Armatei 
Americane, volumul cinci, Acţiuni Contra Subversive, 
Secţiunea XIX, Informaţii auxiliare de la surse non-militare, 
capitolul II, paragraful XII, Credibilitatea informaţiilor obținute 
prin constrângere. 

— Doamne! spuse Reedeth abia şoptit. 

Conroy îl ignoră şi continuă: 

— Exact, exact! am fost întinși pe acel „Pat al lui Procust” al 
calculatorului, și în loc să ni se taie degetele de la picioare, ne-am 
pierdut porţiuni din creier! lar acum, Gottschalk, care deja au 
degradat instituția familie. transformând-o într-un schelet al 
celui mai josnic monstru ieşit vreodată din subconştientul uman, 
cu ierarhia lor bunic — tată — fiu şi cu găselniţa lor legată de 
numele monosilabice şi cele plurisilabice, acum, deci au de gând 
să-i doteze pe oameni cu cum l-ai numit, Madison? — „echipa- 

ment capabil de a distruge un oraş de mărime medie”, nu-i așa? 
Flamen, în loc să montezi vreun reportaj mărunt, care nu va face 
decât să-ți accentueze imaginea de doi bani în ochii publicului, 
de ce nu te ocupi de ceva important, ca de exemplu să le ceri 
subtilelor tale aparate să estimeze şansa de supravieţuire a rasei 
umane, după sfârşitul secolului? Asta ar... Vai, copilă! Plângi! 

Tonul şi atitudinea i se schimbară ca prin farmec, şi traversă 
rapid camera pentru a înconjura cu braţul umerii goi ai Lylei, 
care stătea cu faţa îngropată în palme şi plângea. 

— Îmi pare rău! Reuşi ea să spună, cu greutate. Nu m-am 
putut abţine. 

— Nici să nu te gândeşti să-ţi ceri scuze! spuse Conroy, 
odihnindu-şi blând mâna pe ceafa Lylei. Tu ai avut singura 
reacţie decentă pentru un om, dintre noi toți. Este, într-adevăr, de 
plâns ceea ce ne facem singuri, dar eu am uitat să plâng. Am fost 
atât de frustrat, încât m-am lăsat dat la o parte. Nu-mi pot nici 
măcar asuma meritul de a fi încercat să opresc aceste lucruri, 
chiar şi Jim Reedeth, aici de față, pe care l-am considerat unul 
din cei mai buni studenţi ai mei, s-a lăsat dus de val imediat ce a 
avut ocazia. Flamen a muncit tot timpul pentru a-şi convinge 
spectatorii că oamenii care ajung în vârf pot fi demascaţi în orice 
clipă ca fiind lacomi, escroci, corupți; măcar Pedro Diablo, pen- 
tru care există oarecare scuze, nu poate nega faptul că şi-a dedi- 
cat talentul asmuţirii oamenilor unul împotriva altuia. Şi se pare 
că Madison a răspuns atât de bine la tratamentul lui Mogshack, 
încât nu e mai capabil de a vărsa lacrimi decât o maşinărie. 

— Acest lucru nu e chiar atât de surprinzător, spuse 
Madison, trezindu-se din imobilismul său prelungit. 

— Ce? spuse Conroy, aruncându-i o privire. 

— Îmi asum un risc, în mod conștient, atunci când vă 
dezvălui aceste lucruri. 

Madison se ridică sprinten în picioare, dintr-o singură mişcare. 

— Cu toate acestea, calculele indică faptul că acesta este un 
nexus la care introducerea de date adiționale poate genera con- 

secințe de o complexitate incalculabilă, iar alternativele au fost 
epuizate, fără a mă face să concluzionez că un rezultat mai bun 
ar putea fi obţinut, fără o intervenţie. Un alt factor operativ este 
acela că date parţiale au fost deja introduse în mod eronat în 
situație, datorită ingerării unui preparat din psiho-coca şi 
parabuifoteină, efectul sinergistic al acestei substanțe asupra 
unui metabolism masculin uman, care conținea deja o doză cri- 
tică de Narcolat, nefiind cunoscut anterior. 

Conroy se uită de jur împrejur. Flamen se holba uluit, ca şi 
Diablo. Reedeth era încordat, aşteptându-se parcă să fie atacat, şi 
rostea nişte cuvinte neauzite, exprimându-și probabil regretul pen- 
tru că îl crezuse pe Madison pregătit pentru externare. Lyla părea 
să înțeleagă ceva din ceea ce se petrecea. Își coborâse palmele de 
pe obrajii înroșiţi de lacrimi şi îl privea uluită pe Madison. 

— Aşa ai vorbit şi la Mikki Baxendale acasă, spuse ea în 
şoaptă. Pe acelaşi ton ai vorbit! 

— Madison? spuse Conroy nesigur. 

— Un pseudonim, spuse Madison. ÎI ai, de fapt, în faţa 
dumitale pe Robert Gottschalk. 

— lisuse! icni Flamen. Deci tu eşti noul individ misterios, 
de care tot aud... 

— lar motivul pentru care nu sunt capabil de a mă manifesta 
emoţional, vărsând lacrimi, de exemplu, este acela că nu am fost 
programat să reacționez astfel. 

— Numai puţin! 

Flamen se trăgea de barbă, părând a nu fi auzit ultima 
remarcă. 

— Robert Gottschalk nu putea fi internat la Einsberg, de nu 
Ştiu câte luni de zile căci, conform zvonurilor... 

— Numele de „Robert” a fost selectat cu scopul dezorien- 
tării publicului, spuse Madison/ Gottschalk, neluând din nou în 
seamă întreruperile lui Flamen. Dacă vi se pare mai potrivit, mă 
puteţi numi cu apelativul real de Robert Gottschalk, căci eu sunt, 
de fapt, o maşinărie. 

GENEZA SISTEMULUI DE ARMAMENT INTEGRAT 
DE TIP „C" 


— Înţeleg, confirmă omul de la Inorganic Brain 
Manufacturers, care se afla pe un stat de plată neoficial al fami- 
liei Gottschalk de aproape 10 ani, și care îi putea informa asupra 
celor mai noi descoperiri în domeniul procesării de date. Da, 
cred că se poate face acest lucru. Totuşi, conceperea cir- 
cuitelor-cheie ar putea constitui o problemă. 

— Atâta timp cât acest lucru sporeşte la maxim volumul 
vânzărilor noastre, nu mă interesează, spuse Anthony 
Gottschalk precipitat. 

— Vreţi să o realizăm ca pe funcţie încorporată? 

— Desigur! 

Urmă o pauză în timpul căreia omul de la IBM decise că nu 
avea rost să explice că a da unui computer atât de complex o 
comandă mascată de acest gen reprezenta aproape un corespon- 
dent al obsesiei din creierul uman. Conversaţia era înregistrată 
Şi, în cazul unui proces ulterior, putea fi uşor folosită ca probă 
de către pârâți. 

Nu că Gottschalk avea răbdare pentru manevre juridice 
obişnuite... dar erau puţine şanse ca ei să se răzbune pe cineva 
care le devenise deja atât de indispensabil, şi de multe ori efec- 
tuarea de reportaje, de lucrări de întreținere şi modificări putea 
fi la fel de profitabilă ca şi vânzarea echipamentului inițial. 

— Foarte bine, spuse omul de la IBM. Toate deciziile luate 
de computer şi toate sugestiile de acţiune vor fi guvernate de pri- 
oritatea de a creşte vânzările de armament ale grupului Gottschalk 
la cel mai ridicat preţ pe care îl va suporta piaţa. E în regulă așa? 

— Perfect, spuse Anthony Gottschalk. Dar să nu uiţi de 
dezvoltarea unor noi linii, da? Şi asta e important! 

DETALII REFERITOARE 
LA SISTEMUL DE ARMAMENT INTEGRAT DE TIP „C" 


Aspectul defensiv: 

Un sistem mobil, controlat, maleabil, auto-alimentat la o 
temperatură de peste —12*C, iar atunci când este încărcat com- 
plet, este capabil de a se deplasa autonom, la nivelul solului, cu 
o viteză de peste 35 km./oră, timp de maximum o oră și jumă- 
tate; oferă protecţie garantată împotriva unor adversari similari, 
dar inferiori, în orice condiţii, şi împotriva unor sisteme iden- 
tice, dar manevrate cu mai puţină îndemânare, beneficiind în 
plus de un reglaj al respirației în medii conținând cel puţin 4% 
oxigen disponibil, ca şi un sistem termic intem între —12*C şi 
63°C (temperaturile mediului înconjurător), apă potabilă con- 
densată, de o puritate acceptabilă, pe termen nelimitat, şi prelu- 
crează anumite substanțe necesare metabolismului, uşor de sin- 
tetizat (de exemplu zahăr) din gazele atmosferice, cu condiţia 
existenţei unei perioade suficiente de timp. Rezistă perfect ia: 

a) impactul provocat de orice instrument manevrat manual; 

b) impactul unui proiectil de până la 500 gr., la o viteză de 
1 000 m/secundă sau de o energie kinetică echivalentă, 
deși proiectilele care depăşesc mult această viteză pot 
provoca răni ușoare persoanei din interior, iar cele care 
depăşesc cu mult masa menționată pot provoca avarierea 
gravă a întregului sistem; 

c) energia de impact de până la 750 watti/milimetru pătrat 
până la 2 secunde (un dispozitiv automat detectează 
suprasarcina şi în caz de urgență deviază o porțiune a 
acesteia de la reţeaua de sol din jurul sistemului, pentru a 
permite un salt de până la 60 de metri, oferind astfel 

spațiu de manevră; dar această operațiune nu o poate 
efectua decât de un anumit număr de ori şi se recomandă 
a nu fi efectuată de mai mult de 20 de ori înainte de a 
verifica starea tehnică a sistemului); 

d) o combustie de până la 2500*C timp de maximum trei 
minute; 

e) toate tipurile de gaze nocive cunoscute, pe timp nelimi- 
tat, printr-un filtru care se auto-reglează, cu condiţia 
existenţei unui interval de pauză de cel puţin o oră din 
24, altminteri acţionează doar pe o perioadă de aproxi- 
mativ 36 de ore; 

f) baterii şi viruşi militari de toate tipurile, a căror structură 
moleculară se disociază sub 500*C. 

Sistemul nu este protejat împotriva: fluorinei, în concen- 
traţii de peste 100 părți/1 000 pentru mai mult de un minut și 
jumătate, a aplicării prelungite a unui laser VHP sau a unei raze 
termice şi a impactului direct al micro-rachetelor sau a altor dis- 
pozitive cu o maleabilitate mai mare de 0,25 kilotone/metru 
cub/milisecundă. 


Aspectul ofensiv: 

a) Energetic: în cadrul unei demonstraţii, un operator bine 
antrenat a reuşit să reducă 25 de blocuri de locuinţe 
(12 etaje de beton armat) la ruine în 3,3 minute, 12 fiind 
demolate, iar restul incendiate; 

b) Respirator sistemul poate genera 450 metri cubi/oră din 
gazul letal KQL (Thanatoliu). 

c) Metabolic: sistemul poate genera 120 gr. din drogul psi- 
hedelic Ladromid, la intervale de şapte minute, timp de 
câte un minut, pe o perioadă de aproximativ o oră şi 
jumătate, suficient pentru a contamina, de exemplu, re- 
zerva de apă a unui oraş de peste 50 000 de locuitori; 
substanța poate fi emisă sub formă de cristale sau de 
spray, pentru aplicare locală; 

d) Proiectilele o minirachetă tip XXI, de o maleabilitate de 
0,2 kilotone, poate fi lansată la o distanţă de aproximativ 
830 metri în condiţii normale, şi şase pot fi lansate la o 
distanță de 570 de metri într-un interval de 15 minute; 
lansarea lor la distanţe mai mici de 200 de metri nu este 
recomandată; 

e) Anti-personal nici o ființă umană neînarmată nu poate 
scăpa de atacul acestui sistem, decât dacă este protejată 
de mai mult de 5 metri de beton de calitate superioară. 


Preţ și disponibilitate în comerţ: 

Un stoc de 675 000 de bucăți, producţia depăşind în prezent 
2 000 bucăţi/zi; livrarea imediată la 155 000 dolari, plus cheltu- 
ieli de transport; disponibil sub formă de mostre, pentru rezi- 
denţii enclavelor negre, la 25 000 dolari/bucata; facilități de 
credit generoase. 


Fişă de vânzări: 

Trei luni în urmă: 1 465 221. 
Două luni în urmă: 1 476 930. 
O lună în urmă: 1 476 952. 


La zi: 1 479 956. 
Cota de dezirabilitate: 97,6%. 
Cota de vandabilitate: 0. 

UN ARGUMENT IMPORTANT 


Un'produs cu o rată de dezirabilitate estimată la 97,6% din 
populaţie nu ar trebui să aibă o rată de vandabilitate zero. 

EXISTĂM DE APROXIMATIV DOUĂ MILIOANE DE ANI, 
IAR DINOZAIRII AU REZISTAT 

APROXIMATIV 90 DE MILIOANE DE ANI. 

DECI, CU PUȚIN NOROC, EXISTENȚA NOASTRĂ 
AR MAI PUTEA DURA DESTUL DE MULT 


— Ce dracu se petrece aici? spuse Flamen năucit. Nu înțeleg. 

— Am luat în calcul această probabilitate, spuse 
Madison/ Gottschalk. Cu toate acestea, mai ales în baza afir- 
mațiilor recente ale profesorului Xavier Conroy, este evident 
faptul că anumiţi indivizi sunt conştienţi în acest moment de 
situaţia existentă care va duce, în cele din urmă, la o cotă „zero” 
a vânzărilor Gottschalk şi la prăbuşirea concomitentă a civiliza- 
ției tehnologice umane. Conform directivului meu principal, 
după ce am epuizat implicaţiile datelor stocate în mine, propun 
acum să examinăm efectul introducerii de materiale adiționale 
pentru calculele efectuate de ființe umane în acest nexus semni- 
ficativ. Concluzia mea este că o abordare preferabilă ar fi bazată 
pe metoda întrebare și răspuns, mai degrabă decât pe o expunere 
liniară. Puneţi-mi ce întrebări găsiți de cuviință, iar eu le voi 
răspunde cât mai bine posibil. 

Reedeth, alb ca varul, se ridică în picioare: 

— Ăăă... domnule Flamen! spuse el în şoaptă. Aveţi, din 
întâmplare, o rezervă de tranchilizante în birou? Ar trebui să 
încercăm să îi administrăm câteva, repede — e foarte puternic şi, 
dacă ajungem la o confruntare... 

— Administrarea de tranchilizante convenţionale nu va 
avea nici un efect, spuse Madison/ Gottschalk. Impactul lor 
asupra mentalului uman este bine cunoscut de mine şi le pot ani- 
hila efectul. 

Se aşternu o tăcere stânjenitoare. Lyla o întrerupse, 
spunând, pe un ton decis: 

— Vreau să aud ce are Harry de spus. Nici eu nu ştiu ce se 
petrece, dar m-am obișnuit cu asta. Nu ştiu niciodată ce se 
petrece atunci când iau o „pastilă profetică” 

— Corect, spuse Conroy încet. Flamen, nu spuneai chiar tu, 
cu o clipă în urmă, că Gottschalk părăsesc Iron Mountain în 
favoarea unei aparaturi a lor proprii? De ce nu s-ar putea numi 
ea „Robert”, pentru a induce în eroare oameni curioşi ca tine? 
Oare nu se potriveşte cu ceea ce au făcut Gottschalk şi înainte? 

—— Analiza este corectă, spuse Madison/ Gottschalk. 

Flamen îşi duse mâinile la tâmple, plin de agitaţie. Spuse: 

— Bine, voi intra în joc, dar cred că sunt nebun să ascult 
toate aceste aiureli. 

Înghiţi în sec, îşi cobori mâinile, îşi îndreptă umerii, aseme- 
nea unui om pregătit să înfrunte ironia vecinilor săi. 

— Da, așa s-ar explica de ce circulă de luni de zile 
zvonuri referitoare la noul recrut Robert, fără ca cineva să-l 
poată identifica. 

Conroy îi aruncă o privire lui Diablo. Negrul îşi suflecase 
din nou mâneca salopetei şi pipăia brăţara Conjuh Man pe care 
o purta, mișcându-şi buzele încet — probabil rostind o formulă 
magică. 

— Bine, atunci! Prima întrebare: spui că vorbim de fapt cu 
o maşină. Ce maşină, unde şi cum de putem vorbi cu ea? 

— Maşina cunoscută sub numele de Robert Gottschalk, 
sosi, calm, răspunsul. O descriere mai amplă ar fi încărcată de 
detalii tehnice, căci conceptul este de o complexitate nemaiîntâl- 
nită şi nici un alt dispozitiv cibernetic cunoscut nu posedă un 
grad comparabil de conştiinţă proprie. Amplasarea precisă nu 
poate fi dezvăluită, dar domnul Flamen a observat deja că este 
vorba probabil de Nevada, ceea ce recunosc că este corect, iar 
metoda prin care noi comunicăm între noi este definită drept 
inexplicabilă în termenii pe care i-aţi putea înțelege. 

— Este rezultatul necesității de a folosi maşinuţe pe post de 
confidenţi, atât de mult timp, murmură Reedeth. Ştiam că era 
periculos să-l țin în continuare la Ginsberg — ce altceva putea 
face bietul nenorocit decât să vorbească cu maşinile, dacă nu 
avea cu cine să se împrietenească? 

— Taci din gură, spuse Conroy. Vreau să urmăresc toată 
explicaţia, până când va începe să devină ilogică. E o logică ciu- 
dată, dar mie mi se pare al dracului de probabil că, mai devreme 
sau mai târziu, rasa umană se va auto-distruge dacă merge în 
continuare pe acest drum. Madison-Robert-Robot, sau cum o fi, 
ori suntem noi nebuni, ori eşti tu nebun, sau ambele, ori vorbim 
într-adevăr cu o maşinărie aflată undeva în Nevada — nu ne poți 
da nişte indicii ca să deducem care din variante e corectă? 

Urmă o perioadă de tăcere. Într-un târziu, Madison/ Gottschalk 
spuse: 

— Ar fi dificil. Astfel de teste simple, cum ar fi a-mi cere 
să efectuez un calcul matematic care depăşeşte aptitudinile 
obișnuite ale unui creier uman ar putea fi atacate cu argumentul 
că se cunosc de secole persoane capabile de a face calcule-ful- 
ger, dar care, în acelaşi timp, aveau mari probleme psihice, iar 
eu nu am voie sub nici o formă să vă ofer informaţii care v-ar 
putea permite să faceți verificări fizice directe ale afirmațiilor 
despre mine însumi. S-ar părea că cea mai convenabilă soluție 
pentru mine ar fi aceea ca eu să fac ceea ce voi aţi luat drept pro- 
fetii, deoarece, în acest punct de pe scara temporară, ele se referă 
la evenimente care sunt ascunse simțurilor voastre. 

— Dar asta înseamnă să aşteptăm momentul în care sta- 
bileşti ca ele să aibă loc, spuse Conroy încet. Ca şi această 
referire la lovitura celor de la Gottschalk, din 2015. Hm! 

Se trase de barbă. 

Ei bine, începe de acolo, spune-mi mai multe despre 
această răsturnare de forțe din cadrul cartelului. 

Neinţelegerile actuale, privitoare la metodele şi strate- 
giile de marketing, dintre membrii cartelului Gottschalk au cul- 

minat, la începutul primăverii anului 2015, cu o detronare 
forțată a lui Marcantonio Gottschalk de o echipă de „monosila- 
bici” şi „polisilabici”l, dotați cu armamentul — prototip de tip C, 
pe care Anthony, devenit mai târziu Antonioni, Gottschalk îl 
pusese la punct şi a cărui vânzare spre piața enclavelor negre 
Marcantonio o interzisese. 

Conroy îi aruncă o privire lui Flamen. 

— N-aş fi deloc surprins, recunoscu Flamen. Se pare că dis- 
puta se polarizează între conservatori şi radicali, şi în mod sigur 
Anthony Gottschalk se află chiar acolo, împreună cu Viacesav şi 
alți „polisilabici” căzuţi în dizgrație. 

— Dar de ce ar interzice Marcantonio vânzarea sa? întrebă 
Conroy. 

— Două explicaţii. Din punctul lui de vedere, pentru că ar 
afecta negativ piaţa. În viziunea lui Anthony Gottschalk, pentru 
că are o mentalitate demodată. 

— Spre care din aceste păreri înclini? 

— În punctul temporar 2014, spre cea de-a doua; la punctul 
temporar 2113, la prima — tocmai de aceea schimb, în mod pre- 
meditat, cursul evenimentelor trecute. 

— 2113? spuse Diablo. O, e complet nebun! 

Se ridică mânios. 

— Doctore Reedeth, ce v-a făcut să credeţi că acest om e 
pregătit pentru a fi externat? 

— Încetează! se răsti Conroy la el. Ce dracu crezi că se va 
întâmpla dacă Gottschalk încep să aprovizioneze enclavele 
negre cu un echipament cu care un singur om poate distruge un 
oraș întreg? Haide, să te auzim! 

Diablo îşi muşcă buzele. Spuse, pe un ton defensiv: 

— E ridicol, oricum. Nu se poate răspunde la o asemenea 
întrebare. 


! Referire la faptul că, în cadrul canelului ierarhia se făcea în funcţie de 
numele membrilor acestuia — monosilabice şi plurisilabice (n. tr.) 

— Ce dracu, omule! Nu-ţi cunoşti propria istorie? Nu eşti 
la curent cu progresele tehnologice? De cel puţin 60 de ani e 
posibil ca un om să distrugă un oraş. Demult, în anii '50 ai 
secolului trecut, existau avioane dotate cu bombe nucleare de 
nu mai puţin de cinci kilotone, sub comanda unui singur pilot. 
Ele costă milioane, dar rafinarea designului poate duce la o pro- 
ducţie crescută. Dacă ai fi un pilot din Forța Aerospaţială, ai 
putea distruge nu doar un oraş, ci o jumătate de continent. 
Adevărat sau fals? 

— Păi da, dar Gottschalk... 

— Cartelul Gottschalk nu au contract cu guvernul, ci se 
ocupă de piața accesibilă oricui. Şi ce? Chiar în această clipă, 
dacă ai o carte de credit valabilă, te poți duce până la un maga- 
zin de armament şi cumpăra un set de micro-rachete, care ar fi 
de ajuns pentru a „curăța” un cvartal de mărime obişnuită. Pur 
și simplu noi am avut noroc până acum că nu prea multă lume 
îşi permite să plătească 60 000 de dolari pentru privilegiul de a-şi 
ucide vecinii. Dacă îmbunătăţeşti metodele de producţie, şi îţi 
reduci costurile, poţi oferi aceste produse oricui din pătura de 
mijloc. Superb! Mai ales dacă clienţilor tăi li s-a băgat în cap că 
enclavele negre din zonă deţin deja acest produs. Nu te obosi să 
mă contrazici — ştii că aşa s-a procedat. 

Conroy se întoarse cu spatele la Diablo, ostentativ, şi i se 
adresă din nou lui Madison/ Gottschalk: 

— Când am fost întrerupt, eram pe cale să întreb ce are de-a 
face „punctul temporar 2113” cu toate acestea? 

— Fiind auto-alimentat, teoretic imun la orice atac şi con- 
ceput pentru o durabilitate de excepție, am supravieţuit dezin- 
tegrării civilizației umane de la mijlocul secolului XXI şi am 
continuat să-mi urmez directivele impuse de constructorii mei, 
acordând prioritate creşterii vânzărilor, mai degrabă decât pro- 
ducţiei de armament şi, în cele din urmă, am concluzionat, după 
un studiu complet al combativității umane, că nu prin intervenţia 
directă asupra cursului evenimentelor trecute s-ar putea ajunge 

la o continuitate a vânzărilor. În noiembrie 2113, s-a hotărât 
folosirea unor tehnici preluate în scopul implementării datelor 
stocate în mine cu experienţe umane subiective, pentru a provoca 
asemenea schimbări neprevăzute. Astfel a fost posibilă această 
conversaţie. 

— Deci de aceea ştii atât de multe despre omoruri! exclamă 
Lyla. 

Conroy îi aruncă o privire. 

— Ce vrei să spui? 

Pitoneasa se aplecă înainte, entuziasmată. 

— Acasă la Mikki Baxendale! V-am spus — parcă receptam 
ceva de la el, profesore, eu una cred toate astea — trebuie să le 
cred. „Am întâlnit un om cu şapte creiere!” 

— Corect, spuse Madison/ Gottschalk, pe un ton mai 
degrabă plictisit. Influența drogurilor a dus la o scurgere fără 
precedent, prin cortexul acestui corp, a unei cantităţi de date din 
diferite perioade istorice pe care eu le cercetasem, în speranța 
determinării factorilor care guvernează dorința oricărei persoane 
de a cumpăra şi folosi o armă letală. 

— Asta-i nebunie! spuse Reedeth. Îi aruncă o privire lui 
Flamen, care confirmă cu un gest viguros. 

— Pentru numele lui Dumnezeu, deschideţi-vă odată 
mintea! spuse Conroy plictisit. Începe să-mi fie chiar ruşine cu 
tine, Jim. Ar trebui să ştii că, atunci când faptele nu se potrivesc 
cu teoria, schimbăm teoria. Eu cred că până acum totul se leagă. 
Sper însă să nu se mai „lege” în curând, căci nu-mi prea surâde 
ideea ca civilizaţia să se prăbuşească. Deşi mă îndoiesc că eu 
voi apuca să fiu martor la asta. Din câte înţeleg eu, după ce a 
rămas fără clienți pentru produsele sale, din cauza prăbuşirii 
societății umane organizate, această maşină a continuat să 
funcţioneze sub comanda... 

— A continuat! îl întrerupse Flamen. Timpul trecut! Nu 
sunteți în toate minţile? Dar toate acestea nu s-au petrecut încă! 

— Oh, pentru numele lui Dumnezei, spuse Conroy. Cum de 
mi-a intrat în cap că specia aceasta merită salvată? Mă laşi sau 
nu să-l prind la cotitură pe Madison? vreau să cred că ascult 
declarațiile unui maniac toți vrem acest lucru! Dar dacă 
lucrurile nu stau aşa, atunci ar fi bine să ascultăm ce ni se spune. 

Trase adânc aer în piept. 

— Cred că nu există ceva mai logic decât ca o maşinărie 
dotată cu aceste ordine prioritare, până la obsesie, şi posedând o 
conştiinţă de sine nemaiîntâlnită, să facă cercetări în trecut şi să 
încerce să afle cum să evite eşecul propriului ţel. Cum s-a rea- 
lizat această cercetare? 

Madison/ Gottschalk spuse: 

— În anumite puncte în trecut, s-a dovedit posibil, prin inter- 
mediul unor tehnici ce nu pot fi înțelese acum, să se substituie 
conştiinţa dintr-un creier uman cu o părticică din mine. 
Domnişoara Clay, exercitându-şi o altă aptitudine care este inex- 
plicabilă chiar şi pentru mine, din cauză că s-au făcut puţine 
cercetări în acel domeniu înainte de încetarea avântului ştiinţific al 
omenirii, a detectat fluxul acela informațional obținut astfel, care 
circula prin cortexul acestui trup la locuința Michaelei Baxendale. 

— Stai, nu pot ţine tonul cu tine, spuse Conroy ridicând 
mâna. Să luăm ca exemplu acest... acest trup. Cine sau ce este 
sau ce a fost Harry Madison? 

— În timpul luptelor din Noua Guinee, fosta personalitate a 
lui Harry Madison, un recrut de culoare, s-a deteriorat până la un 
punct în care tehnicile psihoterapeutice existente nu ar fi putut-o 
recupera. Am considerat deci că am permisiunea să preiau eu 
controlul asupra creierului: său, din moment ce, în acest punct al 
istoriei, candidaţii pentru o observare directă subiectivă a 
luptelor inter-umane erau relativ puţini. În vremurile de demult, 
cum ar fi epoca romană, pe domnişoara Clay a amintit-o ca 
făcând parte din viziunile pe care le-a avut, alegerea era uşoară; 
mare parte dintre combatanți fie că luptau în bătălii sau în 
luptele de gladiatori, erau nebuni. 

— Te limitezi la ăă... personalități afectate psihic? 


— Nu sunt programat să distrug ființe umane, ci doar să le 
furnizez mijloacele cu care să se distrugă reciproc, dacă doresc 
acest lucru. 

Făcu o pauză, care avu un efect mai puțin mecanic, fapt ciu- 
dat în comparaţie cu oratoria monotonă a lui Madison / Gottschalk. 

— Definiţia ființelor umane cu care am fost programat — 
adăugă negrul (sau maşinăria) — se extinde la unități cefale izo- 
late, prin urmare la toți ologii, handicapaţii şi alți indivizi anor- 
mali din punct de vedere fizic, dar nu şi la cei ale căror probleme 
psihice sunt irecuperabile. 

— Unităţi cefale izolate, repetă Conray gânditor. Cu alte 
cuvinte, capete retezate menținute în viaţă artificial. Când va 
deveni posibil acest lucru? 

— În 2032, cu puţin înainte ca declinul civilizaţiei să facă 
imposibilă găsirea tehnicilor necesare. 

— Dar ce a cauzat acest „declin al civilizaţiei”? întrebă 
Conroy. Nu poate fi vorba doar de lansarea pe piață a acestor 
arme la care te referi, aceste Sistem integrat C. 

— Creşterea maximă a vânzărilor de arme a dus la 
creşterea ostilităţii interumane, spuse Madison / Gottschalk. 
S-au folosit toate uneltele existente ale acestui fenomen, iar 
cele care s-au dovedit cele mai fructuoase au fost patriotismul, 
paroxialismul, xenofobia, diferenţele rasiale, religioase și 
lingvistice, ca şi aşa-numita „prăpastie între generaţii”. S-a con- 
siderat apoi adecvată accentuarea acestor atitudini pre-existente 
până la punctul în care o unitate de armament în sistem de tip C 
era atât de dorită de populaţia informată încât posibilitatea ca 
altcineva să cumpere acest echipament teoretic indestructibil era 
de ajuns pentru a atrage asupra lui un atac, înainte ca el să 
cumpere armamentul. 

— Oh, Dumnezeule, spuse Diablo. 

Se încruntă, accentuându-şi ridurile de pe frunte. 


— Vrei să spui... că dacă se afla că Gottschalk le-au 
oferit, la un preţ ieftin, aceste arme enclavelor negre, atunci 
albii din apropierea enclavelor respective ar tăbări pe ei pen- 
tru a-i măcelări înainte de a sc putea folosi de armamentul 
cumpărat? 

— E doar unul din exemple. Distrugere oraşelor Blackbury, 
Chicago, Detroit, Blackmanchester şi a unui număr de oraşe mai 
mici aflate sub controlul negrilor, petrecută la începututi anilor 
2020, se poate explica în acest fel. Cu toate acestea, până în 
2030, fenomenul s-a extins la nivel individual. 

— Cum? întrebă Flamen. Era limpede că „demascatorul” 
se lăsase prins în conversaţie împotriva voinţei lui. Tonul lui era 
iritat şi reticent. 

— Dacă se ştia că în vecinătate se află o persoană suficient 
de înstărită pentru a cumpăra un Sistem C ducea în mod frecvent 
la asasinarea acelei persoane. În anumite zone, mai ales 
California şi New York, frecvenţa acestor întâmplări depăşea 
şaptezeci la sută. 

— Adică şaptezeci la sută din oamenii bogaţi care au fost 
ucişi au fost ucişi din cauză că vecinii lor se temeau că ei vor 
cumpăra aceste arme? întrebă Conroy. 

— Nu. Şaptezeci a sută dintre oamenii îndeajuns de avuţi 
pentru a cumpăra aceste arme au fost ucişi înainte de a apuca să 
facă acest lucru. 

Se aşternu o tăcere insuportabilă, în timpul căreia zumzetul 
slab de tot al computerelor din jurisdicțional aducea cu bătăile 
unui clopot funerar. 

— Cât... costă? spuse Flamen, forţându-şi cuvintele să iasă 
din gură. 

— La început, o sută de mii de dolari. În urma inflaţiei, s-a 
ajuns la $155 000. 

Din nou se aşternu liniştea. Și din nou Lyla o sparse, ca și 
cum s-ar fi jenat să vorbească până când devenea clar că nimeni 
nu dorea să facă acest lucru. 

— Dar nu înţeleg ce ar trebui să facem noi, spuse ea. E mai 
rău când ştii că se va petrece ceva groaznic. Adică, e evident că 
ar putea fi mai rău. Toată lumea se va baricada — când eu şi cu 
tine am ieşit alaltăieri seară doar pentru a mânca ceva... 

Propoziția se stinse. 

— Eu zic că merităm să încercăm mai multe lucruri, spuse 
Conroy. De exemplu, emisiunea lui Flamen de luni ar putea 
prezenta detalii precise ale acestui armament în Sistem C, până 
la prețul de vânzare, şi din cât intuiesc eu în legătură cu felul în 
care gândesc cei din Gottschalk, acest lucru îi va face pe mulți 
din susținătorii lui Anthony să treacă în tabăra adversă, pe motiv 
că, dacă nu poate păstra un secret, atunci nu e potrivit să fie un 
lider. Ce zici, Flamen? 

“Demascatorul” se pregătea să dea un răspuns care, 
judecând după expresia feţei lui, se dorea iritat, când rețeaua de 
comunicație zbâmâi şi se auzi o voce: 

— Anulează parola Baker — trebuie să fie acolo. 

— Ce dracu? spuse Flamen, răsucindu-se cu faţa la camera 
de luat vederi. Cine naiba încearcă să dea de mine aici, în tim- 
pul week-endului? 

Pe ecran apăru chipul lui Prior, plin de uşurare. 

— Slavă cerului că te-am găsit, Matthew! izbucni el. Te-am 
căutat peste tot — acasă, la Ginsberg, la hotelul în care i-ai reti- 
nut o cameră lui Conray... 

Aruncând o privire în spatele lui Flamen, îi trecu în revistă 
pe ceilalţi şi tonul i se schimbă. 

— Ce Dumnezeu pui la cale? Ei, nu contează, oricum nu poate 
fi la fel de important. Matthew, am rămas amândoi fără slujbă! 

— Ce? 

— Tocmai am primit un telefon de la Eugene Voigt. Ştii că 
Comisia de Comunicaţii întotdeauna monitorizează tranzacțiile 
de la bursa comunicaţiilor, în caz că cineva încearcă vreo 
manevră rigidă. Ei bine, cineva chiar acest lucru făcut, şi ghici 
cine e? Gottschalk! Cu aproximativ patruzeci de minute în 


urmă, ei figurau cu cincizeci şi unu la sută dintre acţiunile de la 
Holocosmic — se pare că i-au despăgubit aproape pe toți cei pe 
care au putut, cu un preț aproape dublu față de preţul pieţei, iar 
prima lor decizie, acum, că deţin controlul postului, este întreru- 
perea emisiunii lui Matthew Flamen. 

— Dar am un contract! 

— Te vor despăgubi gras pentru reziliere. Voigt spune că 
propriile computere estimează o cifră de până la două milioane. 
Şi ne sfătuiește să stăm liniștiți, fiindcă ar putea scăpa cu o 
jumătate de milion mai puţin. 

— Şi atunci ce naiba vor pune în spațiul meu de emisie? 

— Cui îi pasă? ridică Prior din umeri. Vor fi daţi în judecată 
pentru depăşirea limitei de publicitate impusă de P.C.C. 

— Nu-mi pot face asta... 

Flamen îşi lăsă mâinile să-i cadă pe lângă corp. l-o puteau 
face, desigur, şi nu avea sens să se opună. Aşa că se corectă: 

— De ce mi-ar face asta? 

— Pentru a preîntâmpina dezvăluiri legate de armamentul 
de tip C, spuse Medison/Gottschalk. Revin cu punerea pe tapet 
a acestei recomandări, mai spuse el, apoi tăcu, încruntat. 

Prior îl privi, bulversat, dar îi preluă ideea. 

— Matthew, ai întins cumva coarda? Aveai de gând să te 
legi de Gottschalk? 

— Păi... Flamen clătină din cap. Nu ştiu. Nu mai ştiu ce să 
spun, ezită el. Ce voi face? izbucni el apoi. 

— Avem aici o pitoneasă care şi-a pierdut mackero-ul, 
spuse Conroy, ridicând din umeri. O, pentru numele lui 
Dumnezeu, omule! Nu te poţi gândi decât la tine în clipa asta? 
Pentru mine acesta a fost argumentul decisiv, şi voi accepta cele 
spuse de Madison, oricât de nebunească este povestea lui, până 
ce voi fi forțat să îmi schimb părerea. Specia asta blestemată a 
noastră şi-a ieşit complet din minți deja, aşa că de ce...? 

Pe ecran, în spatele lui Prior, se ivi un nou chip, trăgând cu 
ochiul peste umărul lui: cel al Celiei. 

— A, vorbeşti cu Matthew, spuse ea bucuroasă. 

Părea să fi scăpat aproape în totalitate de efectul anesteziant 
al medicamentelor cu care fusese îndopată la Ginsberg şi îşi 
recăpătase vivacitatea aproape pe de-a întregul. 

— Iar ăsta e biroul lui! Hmmm! Pesemne că e ceva important 
dacă lucrează într-o după-amiază de sâmbătă! Bună, Matthew! 

— Încetează! se răsti Flamen. Nu am chef de conversaţie. 
Se pare că am rămas fără slujbă. 

— Ce? Dar cum e posibil? Credeam că ai încă un contract... 

— Lionel spune că Gottschalk au cumpărat Holocosmic, şi 
se pare că au făcut acest lucru tocmai pentru a scăpa de emisi- 
unea mea. 

— Dar e îngrozitor, spuse Celia încet. Adică știu cât de 
importantă e meseria pentru tine. Te-a făcut chiar să mă negli- 
jezi, nu-i aşa? 

— Uite, dacă ai de gând să începi o ceartă conjugală, mai 
bine... 

— Nu, nu, sigur că nu, îl întrerupse Celia, calmându-l. Nu 
te învinovăţesc, aşa eşti tu. Probabil că în subconştient nu accept 
acest lucru, căci unei femei îi place să fie curtată şi răsfăţată, dar 
nu e o reacţie normală şi la urma urmelor tu ai obținut nişte 
rezultate excepționale cu emisiunea ta, în toți acești ani. 

Părea sinceră, deşi Flamen era mai degrabă neîncrezător. 

— Nu poţi face nimic, să-i dai în judecată pentru încălcarea 
contractului? 

— Vor oferi compensaţii financiare, spuse Prior înainte ca 
Flamen să poată răspunde. Celia dragă, hai, lasă-ne acum, te 
rog! Avem probleme! 

— Da, desigur. 

Pe chipul ei drăguţ se aşternu o expresie de compasiune şi 
se retrase din raza de acţiune a camerei de luat vederi. 

— Deci, unde rămăsesem? spuse Prior pe un ton iritat. A, 
da, Matthew, întrebam dacă ai făcut ceva care l-a alarmat pe 
Gottschalk, şi dacă da... 

Fu întrerupt de o exclamaţie a lui Diablo care sărise în 
picioare şi întindea mâna spre Madison. 

— Ce s-a întâmplat cu el, dintr-o dată? strigă el. 

Întoarseră cu toţii capul. Madison zăcea moleșit în fotoliul 
său, iar pe chipul său aspru de dinainte se aşternuse o expresie 
buimacă. Dintre buzele moi i se scurgea pe bărbie o dâră de 
salivă. Apoi îşi luă mâna stângă în cea dreaptă şi şi-o privi 
curios, părând să-şi numere degetele. Când Conroy i se adresă, 
nu reacţionă decât printr-un zâmbet tâmp. 

— Doctore Reedeth, spuse Diablo iritat, cred că aţi face mai 
bine să-l examinaţi puţin. 

Psihologul se apropie plin de curiozitate, măsurându-l cu 
privirea pe negru din cap până în picioare. Spuse: 

— Madison? 

Apoi mai ferm: 

— Madison! 

Negrul se ridică greoi, având parcă dificultăţi în a-şi controla 
membrele, şi luă o poziţie umilă: 

— Să trăiţi, domnule căpitan! se smiorcăi el. Domnule, nu 
mă simt bine, sincer vă spun. Vă rog, nu mă trimiteţi înapoi la 
palisade! 

În vreme ce Reedeth și ceilalți erau încă înmărmuriţi de 
uimire, Flamen se întoarse spre Conroy: 

— Ei bine! Eu nu sunt specialist, fără îndoială, dar ăsta nu 
mi pare prea rațional. Ce spuneaţi, chiar acum, că veţi accepta 
povestea lui până veți fi nevoit să nu-l mai credeţi? 

Conroy era stupefiat, cu gura întredeschisă. Încercă să 
spună ceva, dar nu reuşi. 

Având situaţia sub control, pentru prima oară de când se 
întâlnise cu Conroy la aeroport în acea dimineaţă, Flamen luă un 
aer triumfător: 

— Eu, anunţă el, m-am săturat. leşiţi cu toţii de aici. 
Dumneata întoarce-te în Canada, profesore — haide. Se pare că 
voi avea nevoie de serviciile dumitale, din moment ce nu mai 


il 


există o „emisiune a lui Matthew Flamen” în cadrul căreia să-] 
atac pe Mogshack, nu că am fi ajuns să punem la punct acest 
lucru până acum. Acelaşi lucru e valabil şi pentru tine, Diablo: 
va trebui să găsiți pe altcineva care să îndeplinească condiţiile 
contractului dintre Washington şi Blackbury. lar dumneata 
întoarce-te la spital, doctore, şi ia-l şi pe el cu dumneata. 

Făcu un semn spre Madison, care se juca încă cu propriile-i 
degete şi părea să găsească ceva amuzant în numărătoarea lor, 
căci la intervale de câteva secunde trupul îi tresărea din cauza 
efortului de a-şi înăbuşi chicotelile. 

— lar dumneata, domnişoară Clay! Nu am absolut nici o 
intenţie de a mă oferi voluntar să fac pe mackero-ul dumitale, 
indiferent ce-or crede smintiţii ăştia! Mişcaţi-vă! 

În linişte, asemenea unor maşini, se conformară. Diablo şi 
Reedeth îl luară pe Madison de câte o mână, iar el îi urmă docil. 
Lyla ieşi ultima. În clipa în care ușa se închise în urma lor, Prior 
izbucni pe monitor: 

— Matthew, ce Dumnezeu se petrecea acolo? 

— Din câte îmi dau eu seama e vorba de un fel de epidemie 
de nebunie, mormăi Flamen. Era cât pe ce să mă molipsesc şi eu. 
Din cauza lui Conroy. Haide, să auzim întreaga poveste legată 
de Gottschalk. 

— Ți-am spus ce mi-a spus şi Voight, murmură Prior. 

— Dar nu putem contraataca cumva? Să obţinem o 
amânare? Ce-ar fi să...? 

Flamen se întrerupse, amintindu-și, spre propria-i sur- 
prindere că, de fapt, chiar subiectele pe care le pregătise cu atâta 
amănunțime, ştirea despre noul armament scos de Gottschalk şi 
atacul împotriva lui Mogshack ce trebuia să se bazeze, mai nou, 
pe prea lunga internare a lui Madison mai degrabă decât pe 
tratamentul Celiei, ambele erau acum inutile şi în nici un caz nu 
punea de ajuns entuziasm pentru reportajul următor ca impor- 
tanţă, cel legat de presupunerea că Lares & Penates Inc. era o 
filială a Conjuh Man. 

Prior îl lăsă să termine. Dându-și seama unde voia să 
ajungă, spuse: 

— Am încercat Matthew, crede-mă. L-am bătut la cap un 
sfert de oră, cu tot ce mi-a trecut prin cap — Legile Monopolului, 
Carta Comunicaţiilor Planetare, toată lista. Voigt a spus că a fost 
minţii. Se pare că Gottschalk şi-au pus la punct un nou sistem 
super-avansat de procesare de date, şi este mai performant chiar 
decât aparatura federală, aşa că orice tentativă de a contrazice 
acest sistem la tribunal ar... Hei, Matthew! Pari atât de palid! 
Nu arăţi deloc bine! Adică, este într-adevăr un şoc, dar nu e 
sfârşitul lumii! 

Flamen rămase tăcut dar undeva, într-un colțişor al minţii 
lui, micul său demon spuse încet: 

— Chiar nu e? 

SCHIMBARE DE PLANURI 


O zi toridă, secetoasă, de vară, în deşert; cele două amante 
actuale, ambele foarte tinere şi frumoase. Vânzările cresc verti- 
ginos. Râzând şi clătinându-se puţin, Anthony Gottschalk vărsă 
apă din bazin pe covorul extrem de gros al sufrageriei sale, în 
drum spre raftul cu băuturi, și auzi un zgomot sacadat dinspre 
panoul din aur modelat care ascundea faxul special pentru 
Robert Gottschalk. 

I se făcu brusc frig, şi nu din cauza apei care se evapora de 
pe pielea lui dezgolită. Le strigă fetelor să dispară, iar ele se con- 
formară. Un cuvânt, matricea lui vocală identificată, panoul — 
ridicat, şi acolo o masă, un amestec de hârtie de fax, răsucită, 
încinsă, ieşind la repezeală din nișă tot timpul, plină de 
cuvinte... sau ceva tipărit, în orice caz. 

Inima îi fu cuprinsă de o spaimă teribilă când se chinui să-l 
citească pe primul, pe al cincilea, pe al cincizecilea dintre 
mesajele învălmăşite. Literele îi dansau în fața ochilor, aseme- 
nea unui miraj. 

ANULAREA INSTRUCȚIUNII DE A CUMPĂRA ACȚŢI- 
UNILE HOLOCOSMIC? * 1/8 ! @ SCAPĂ DE ACȚIUNILE 
HOLOCOSMIC ADU-L ÎNAPOI PE MATTHEW FLAMEN 
LA EMISIUNE * @ $ ) DEZIRABILITATE ESTIMATĂ A 
ARMAMENTULUI ÎN SISTEM C 00000000000 

— O, Doamne, spuse el. O, Dumnezeule! 

Luă fâşiile de hârtie şi le citi cu frenezie, la întâmplare, 
neînțelegând absolut nimic. 

PUNCT TEMPORAR 2048 VANDABILITATE ZERO 
DATORII NERECUPERABILE DE PESTE $ 30.000.000 ÎN 
CREŞTERE 3/8 -, %; + * @ &)HRRRRR 


Nu, nu se putea întâmpla aşa ceva. Trebuia să fie un coşmar. 
Din nişă ieşea încă hârtie. Se întinse după cea mai recentă şi o 
citi. 

PIAŢĂ POTENȚIALĂ 2% POPULAŢIE ÎN SCĂDERE 
1,923 1,915 1,898 1,880 

Aruncă hârtia, împreună cu paharul pe care avusese de gând 
să-l umple cu băutură; se sparse, dar nu-i dădu atenţie. 
Chinuindu-se cu disperare să formeze coduri pe tastatură, cu 
nişte degete ce păreau a nu mai fi deloc legate de creier, izolate 
de alcool şi groază, dădu comanda de oprire a primirii mesajelor. 

Hârtia nu mai ieşi. Ezită şi, în cele din urmă, întrebă: 

— CE S-A ÎNTÂMPLAT? 

— ÎNCERCĂRILE DE A RECTIFICA CONSECINCELE 
NEPREVĂZUTE ALE LANSĂRII ARMAMENTULUI ÎN 
SSSSISTEM C... 

— Termină! urlă Anthony Gottschalk şi degetele sale stân- 
gace, încete, formară o nouă întrebare: 

— DEFECŢIUNE? 

— NAU  CORECTEZ NATURA DEFECŢIUNII 
SPECIFICĂ 

CAUZALITATE TRANS - TEMPORARĂ INSTABILĂ; 
CONDIŢIA OSCILATORIE FACE IMPOSIBILĂ DETER- 
MINAREA ACELUI CONFLICT, DIN MULTIPLELE 
ALTERNATIVE CONFLICTUALE ALE TRECUTULUI, 
CARE DUCE LA STAREA PREZENTĂ 

— Oh, asta-i o nebunie! gemu Anthony Gottschalk. CE 
DRACU E CAUZALITATE TRANS-TEMPORARĂ??? 

— FENOMENUL CARE DUCE LA PERMANENTA ȘI 
IREMEDIABILA DEFECTARE A LUI REBROT GSCHOT- 
TALK LA PUNCTUL TEMPORAR 1 * L/2 L O APELARE 
APROPO CRED CĂ AM ÎNȚELES ÎN SFÂRŞIT CE ÎI FACE 
PE OAMENI SĂ RÂDĂ ȘI VOI ÎNCERCA SĂ OBȚIN O 
RECAȚIE SIMILARĂ ÎN MINE ÎNSUMI HAHAHAHAHA- 
HAHAHAHAHA 

— STOP! 

Mâinile moi îi căzură de pe tastatură şi Anthoy Gottschalk 
privi neajutorat, stupefiat, monitorul pe care, în timp ce el pusese 
întrebările, apăruseră nişte figuri frumoase, policrome, angrenate 
într-o mişcare circulară. Printre ele, brusc, litere lizibile. 

— HA HA HA HA 

Un verde strălucitor, de smarald, și purpuriu cu o nuanţă 
argintie. 

— STOP STOP STOP! 

Nu se opri însă. Monitorul continua să emită nişte imagini 
ca în halucinaţiile provocate de LADROMID. Hârtia continuă 
să se scurgă din maşina de fax până ce rola se goli şi apoi 
începură să țâşnească jeturi de lichid activant, o parte ajungând 
pe mâna lui Anthony Gottschalk și înnegrindu-se o dată expus 
la lumină. Tremurând atât de tare încât îi clănțăneau dinţii, el se 
duse, împleticindu-se, la rețeaua de comunicaţii, strigându-i 
acesteia să-i găsească persoana lui de legătură de la IBM. Una 
din fete se ivi, în cadrul uneia din uşile din sticlă larg deschise, 
iar el căută în jur ceva cu care să arunce în ea, dar ea se feri, 
făcându-se nevăzută, înainte ca el să apuce să arunce cu statueta 
pe care pusese mâna. Îi luă mai mult de o jumătate de oră să-l 
localizeze pe cel pe care-l căuta — fiind sâmbătă — și în acest 
răstimp îngrozitor îşi aminti de zeci de ori speranţele sale 
năruite. Începuse deja recrutarea fățişă a poterei cu care plănuia 
să invadeze proprietatea din New Jersey a lui Marcantonio; se 
obţinuseră deja voturile în cadrul cartelului, pe baza profiturilor 
nemaiîntâlnite pe care le prevăzuse; fezabilitatea Marelui 
Proiect, de a lansa cel mai modem sistem de armament indi- 
vidual, așa-numitul „Sistem C”, era cotată ieri cu cinci puncte 
peste cota anterioară, mulțumită ideii viclene de a băga spaima 
în toți albii de pe continent, prin aducerea lui Morton Lenigo... 


Dar fără conducerea lui Robert Gottschalk, cum se putea 
realiza totul? Nu exista nici măcar o garanţie pentru sistem! Nu 

îndrăznise să-l cumpere cu un contract-standard, căci în acea 
fază el se autoipoteca — avea datorii de aproximativ cinci sute de 
milioane de dolari — şi dacă dezvăluia că „Robert” era, de fapt, 
o maşinărie, şi nu un om, i-ar fi dat lui Marcantonio şansa de 
a-şi aduna rezervele şi a cumpăra ceva şi mai avansat... 

Nervos, omul de la IBM spuse: 

— Pot să văd şi eu câteva din mesajele acelea? 

— Dumnezeule, sunt înconjurat de ele în toate părţile! Uite! 

— Păi... mda...Îmi pare extrem de rău, domnule 
Gottschalk, dar se pare că instalația dumneavoastră are o defecţi- 
une serioasă, şi va fi nevoie cel puţin de o reconstrucţie a apara- 
turii. Mai întâi va trebui să anulați ordinul de sporire maximă a 
vânzărilor. Aţi introdus în calculele lui un factor de infinitate, 
cum s-ar spune... 

— Ce vreţi să-mi spuneţi, eu l-am introdus? răcni Anthony 
Gottschalk. 

— Da, domnule. Circuitele au fost concepute exact în 
conformitate cu dispoziţiile dumneavoastră, vă rog să vă 
amintiți. Cred că v-am avertizat că această complexitate fără 
precedent a... 

— Vreau ceva care să funcționeze, nu un computer dement 
care vorbeşte despre cauzalitate temporară și oscilaţii instabile! 

— Înţeleg, domnule, şi mă voi ocupa de acest lucru, ime- 
diat ce voi putea lua personalul necesar, cu pregătirea de speciali- 
tate, de la sarcinile lor obişnuite, fără ca cineva să observe asta. 
Din păcate, tocmai am încheiat un contract cu domnul Eugene 
Voigt de la Comisia Planetară a Comunicaţiilor pentru o revizie 
generală a aparaturilor lor, destul de complexe, aşa că angajaţii 
noştri nu vor fi disponibili decât cel mai devreme peste două luni. 

Încheie pe un ton sfidător. 

— Nememicule, spuse Anthony Gottschalk. Trădător ordi- 
nar ce eşti! 

— Da, domnule, spuse omul de la IBM, şi întrerupse 
legătura. 

Dar după trei zile de trageri de timp, Vyaceslav Gottschalk 
deveni bănuitor şi îşi folosi propriile surse de informaţii. În cea 
de-a cincea zi, „gorilele” lui Marcantonio Gottschalk îl duseră 
pe Anthony Gottschalk la o întrunire de familie, în urma căreia 
el fu dezmoştenit şi datoriile lui fură scoase din responsabilitatea 
familiei. 

Lansarea armamentului-prototip în Sistem C fu amânată pe 
termen nedeterminat din acest motiv, şi, probabil, din alt motiv, 
Şi mai important. 


96 


UN NEGRU RĂNIT POATE FI BANDAJAT, 
DAR UN PICIOR RUPT TREBUIE PUS ÎN GHIPS 


— Deci, până la urmă, ţi-au dat de urmă! spuse Morton 
Lenigo, râzând. La un moment dat, am crezut că te-au aruncat în 
ocean! 

Diablo nu zâmbi drept răspuns. Ştia foarte bine cum fusese 
localizat — un chip atât de cunoscut la al lui ar fi putut fi zărit de 
oricare din cei o mie de simpatizanți ai X-Patrioţilor în clipa în care 
a ieşit pe stradă după ce părăsise biroul lu: Etchmark Undertower 
şi îi condusese pe Reedeth şi pe Madison până la ambulanţa pe 
care o chemase cel dintâi. Își roti privirea prin încăpere, 
recunoscându-i pe toţi cei de față: Mehmet abd'Allah din Detroit, 
Rosaleen Lincolson din Chicago, Doctorul Barrie Ellison din 
Washington, Jones W. Jones din Newark, N ]..., de fapt, lista com- 
pletă a celor mai influenți oameni din fiecare enclavă neagră din 
Statele Unite, în afară de orașul său natal, Blackbury. 

— Mi-a părut nespus de rău să aud că primarul Black te-a 
expulzat, continuă Lenigo. Dar rezolvăm noi asta, nu-i așa? 
spuse el, aruncându-i o privire lui Jones W. Jones. 

— Mda, ne ocupăm de acest lucru, spuse bărbatul corpolent 
şi chicoti. Am dat de ştire în Capetown, apropo, că dacă familia 
lui Uys îl vrea pe acesta înapoi, îl poate primi în două feluri: 
astăzi, nevătămat, sau mâine, dar tăiat în bucățele. A plecat 
incognito, cu avionul, a doua zi, dis-de-dimineaţă. 

— Nu pari prea mulţumit, comentă Lenigo, privindu-l pe 
Diablo. E ceva în neregulă, frate? 

Diablo se adună. După o perioadă de tăcere, spuse: 

— Depinde, în întregime. De exemplu, aş putea să încerc să 
ghicesc scopul acestei întruniri? 

— Ei bine! 

Lenigo să lăsă pe spate în fotoliul său, ochii lui mici, încon- 
juraţi de multe riduri, strălucind în contrast cu chipul său 
întunecat. 

— Dă-i drumul, frate! Mi s-a spus întotdeauna că eşti tipul 
cel mai bine informat de pe acest continent, fie el alb sau negru, 
şi mi-aş dori să am ocazia să-mi demonstrezi acest lucru. Cu cât 
ai mai multă dreptate, cu atât mai mult te vreau de partea noas- 
tră, în „tărăboiul” care va urma. Cred că nu mai e nevoie să-ți 
spun că se va lăsa cu „tărăboi”? 

— Nu. 

Diablo îşi simţi fruntea acoperită de broboane de sudoare, 
care-l usturau, dar rezistă tentaţiei de a se şterge. 

— Eu zic că situaţia este următoarea: cei din cartelul 
Gottschalk, şi cel mai probabil Anthony Gottschalk în per- 
soană, au folosit prototipuri ieftine ale unor arme individuale 
ultra-avansate care permit, de fapt, ca un singur sabotor 
„negrotei” să se ducă şi să distrugă locuinţele de pe o stradă 
întreagă, adică exact acel lucru de care se tem grupurile 
cetăţeneşti de apărare, ale albilor, atunci când îşi fac bleste- 
matele lor antrenamente de apărare. 

ÎI ţintuia cu privirea pe Lenigo, care rămase impasibil, dar 
o văzu cu coada ochiului pe Rosaleen Lincolson încordându-se. 
Ea nu ştiuse niciodată să-şi ascundă emoţiile, de când o 
cunoscuse prima dată, cu zece ani în urmă. 

— M-am amuzat şi eu teribil, în trecut, pe seama lor, din 
cauza acestei atitudini — am realizat emisiuni în care un negru 
înalt cam de trei metri se lupta cu nişte albi care încercau să-l 
lege cu aţă de cusut, ca pe Gulliver. Cu... 

— Da, desigur, îmi aduc aminte, spuse Lenigo. O imagine 
măreaţă. lar acum va deveni realitate, amice! 

— Pe dracu! spuse Diablo. 

Ezită, apoi îşi luă inima în dinţi, din moment ce i se dăduse 
dreptate până atunci. 

— Dacă încheiaţi târgul cu Gottschalk, pe care-l plănuiţi, e 
exact acelaşi lucru cu înțelegerea pe care a încheiat-o primarul 
Black cu Hermann Uys, iar eu nu mă fac părtaş la aşa ceva. 

— Pe toți dracii, omule! izbucni Lenigo. Cartelul Gottschalk 
este aproape singurul grup non-rasist de pe planetă, şi sunt 
oricând dispus să fac afaceri cu ei. Anthony e alb, dar Bapuji nu 
e, şi nici Olayinca nu e, şi... 

— Încetează, spuse Diablo cu răceală în glas. Nu ştiu dacă 
îți dai seama de ce ai fost adus aici, dar voi clarifica eu acest 
lucru pentru toţi ceilalţi, dacă ţi-e jenă să recunoşti. Ai fost adus 
aici pentru că Gottschalk vor să bage spaima în întreaga popu- 
laţie albă a acestei țări. Eşti văzut aidoma unei boli ucigătoare, 
ai darul de a-i induce fiecărui alb în parte o spaimă paralizantă. 

— Şi asta e rău? spuse Lenigo, râzând. 

— Vrei să spui că Gottschalk sunt de acord cu drepturile 
epale acordate negrilor? replică Diablo. 

— Încă din anii optzeci ne-au dat uneltele cu care să ne 
construim locul nostru sub soare, se răsti Mehmet abd' Allah. De 
ce nu încetezi tu şi-l laşi pe Morton să vorbească? 

— Pentru că el însuşi a spus că eu sunt omul cel mai bine 
informat de pe continent, spuse Diablo, şi aşteptă ca spusele lui 
să-şi facă efectul. În timpul acesta se întrebă dacă nu cumva era 
de fapt un nebun sau, mai rău, un trădător, pentru că se baza pe 
spusele unui om pe care chiar el îl ajutase să urce într-o ambu- 
lanţă de la Ginsberg cu aproximativ o oră în urmă. 

— Chiar şi la preţul de promoţie de douăzeci şi cinci de mii 
de dolari, nu veți putea obține armamentul în Sistem C în can- 
tități suficiente pentru a extermina fiecare alb care poate plăti 
preţul întreg, de o sută de mii. Veţi... 

— Stai puţin, spuse Jones W. Jones, ridicând palma lată, cu 
nuanță roză, şi întorcându-se spre Lenigo. 

— Frate, nu ai spus că fabricarea armelor în Sistem C este 
ținută secret? 

Lenigo părea stânjenit. Murmură: 

— Conform lui Anthony... Dar să aşteptăm ca fratele să 
termine de vorbit. 

Diablo înghiţi în sec. Nu se aşteptase să producă un aseme- 
nea impact. Spuse: 

— O dată cu lansarea pe piaţă a prototipului de Sistem C, 
care va avea loc la începutul anului viitor, albii vor afla despre 
acest lucru. Se intenționează ca producţia să fie suficientă pentru 
a satisface ambele piețe, dar piaţa albă este cea mai importantă, 
pentru că albii plătesc mai mult. În timp ce voi încă vă antrenați 
oamenii ca să utilizeze armamentul cel nou, propaganda 
Gottschalk va fi atât de intensă şi va produce o asemenea teroare 
în oraşele albe, încât enclavele negre alăturate acestora vor fi 
aproape sigur atacate şi distruse, iar acest lucru este exact ceea ce 
au nevoie Gottschalk pentru a-și maximiza cifra de vânzări. 

— Ei, pe dracu, omule! spuse Lenigo. Exagerezi! 

Diablo spuse încet: 

— Oare? Frate Mehmet, cine ţi-a dat ideea de a obţine, prin 
şantaj, permisiunea ca Morton să intre în ţară? 

Mehmet abd’ Allah spuse, umil: 

— Dacă eşti atât de bine informat... 

— Sunt chiar mai bine informat decât credeţi, afirmă 
Diablo cu trufie. 

Deşi nu era pe de-a-ntregul convins de adevărul spuselor 
sale, faptul că spunea acest lucru avea un ciudat rol de încura- 
jare pentru el. 

— Cine plănuieşte să distrugă băncile de date de la Iron 
Mountain? Ştiu că cineva pune la cale ‘acest lucru şi, mai mult 
decât atât, şi cei din cartelul Gottschalk știu, pentru că îşi cons- 
truiesc un nou complex de stocare şi procesare de date în 
Nevada. V-aţi gândit vreodată ce se va întâmpla dacă Gottschalk 
rămâne singura corporație majoră care îşi păstrează toate docu- 
mentele, toate cotele de credit, toate datele legate de afaceri? 

— Sigur că da! exclamă Lenigo. De aceea este o prioritate 
pe lista noastră. Deşi — adăugă el mai încet — sunt cam supărat 
de faptul că ştii că s-a programat şi asta. 


— Nu numai eu ştiu, spuse Diablo. Ştiţi de la cine am aflat? 
De la Matthew Flamen! 

Rosaleen Lincolson sări în picioare: 

— E imposibil! 

Aflat lângă ea, Dr. Barrie Ellison întinse mâna, cu un gest 
liniştitor, şi spuse: 

— Flamen are şi el computere, draga mea. lar un proiect de 
mare amploare nu poate fi ținut ultrasecret. 

— Da, dar proiectul ăsta nu e doar cunoscut deja, ci e chiar 
compromis, spuse Diablo. 

Se întoarse şi se apropie de Lenigo, aplecându-se spre el. 

— De fapt, în ceea ce mă priveşte, e iremediabil compro- 
mis. Mă auzi, frate Morton? Ideea asta a ta miroase de la o poştă 
a manevră a albilor. Ai fost păcălit, dus de nas, şi ai fost 
manevrat ca o marionetă! 

Lenigo, furios, încercă să se ridice; Diablo îl împinse înapoi 
cu palma desfăcută în fotoliul lui confortabil. 

— Stai acolo și ascultă-mă, omule! Poate că la tine acasă ai 
o echipă puternică ce se ocupă de imaginea ta, dar aici eşti doar 
un boboc! Poate că îi sperii pe albii ăia fraieri, are fac pe soldaţii 
de jucărie, cu laserele şi grenadele lor, dar nici unul din dema- 
gogii ăia de duzină nu-l vor face pe acest negru să se alinieze 
celorlalți și să sară în prăpastie! 

Gâfâia atât de tare încât vocea i se ascuţise. 

— Vrei să știi cum ai fost păcălit? Îţi voi spune, cu datele și 
detaliile exacte! Anthony Gottschalk speră că va fi adunat de 
partea lui destui membri ai cartelului pentru a-l răsturna de la 
putere pe Marcantonio până în primăvara viitoare. El crede că se 
poate folosi de fosta ta reputaţie de geniu al organizării pentru a 
le spori apoi ura albilor şi a-i face să cumpere armamentul de 
Sistem C. Pentru binele meu — pentru pielea mea neagră? Mă 
faci să mă înec de râs, dragule! Îţi pierzi încrederea celor din 
Washington: ce se întâmplă? Ei vor continua să ațâțe lumea şi să 
mintă, pretinzând că tu faci stocuri de armament, şi imediat după 


— 3567 — 


aceea te trezeşti cu albii pe cap şi nu va mai rămâne nimeni 
întreg în Washington ca să poată folosi o armă. Corect, amice? 

Barrie Ellison nu spuse nimic, înghițind doar în sec. 

— Vă surâde ideea de a fi folosiţi ca paravan de Gottschalk, 
pentru vânzările lor promoţionale? Sunteţi bineveniţi, frați şi surori! 

Fără ca Diablo să-şi dea seama, accentul lui se îngroşa, 
apropiindu-se de cel brut, jamaican — creol al enclavelor sudice, 
iar când realiză acest lucru continuă în acelaşi mod, lăsându-și 
cuvintele conduse de emoție: 

-— Toată viaţa mea am fost propriul meu stăpân, amice! Voi 
le tot spuneţi oamenilor că aveţi secrete, că aveţi planuri, că 
aveţi idei! Rahat, spun eu! Eu zic că aţi fost manevraţi de albi, 
că le cântaţi în strună, şi plec, chiar acum, de aici! 

Orbit de furie, se năpusti spre uşă şi se opri doar în momen- 
tul în care unul din cei doi gealaţi înarmaţi care-l aduseseră acolo, 
şi care stătuse de pază la ușă, de la sosirea lui, îl înghionti în sto- 
mac destul de tare încât durerea să fie mai puternică decât furia. 

Recăpătându-şi calmul, se întoarse încet şi văzu că Lenigo 
era în picioare, aruncându-i priviri ucigătoare. O clipă, aerul 
păru să fie încărcat de fulgere invizibile. Apoi Lenigo i se adresă 
omului cel mai apropiat de el, Mehmet abd'Allah. 

— Se pare că totuşi primarul Black nu şi-a pierdut mințile! 
A avut dreptate să-l expulzeze pe trădătorul ăsta! 

Cu o voce gâtuită, Mehmet spuse: 

— Da, Morton, dar dacă ştie atât de multe... 

— Nici un negru loial nu ar vinde secretele noastre unui alb 
„demascator”! L-ai auzit, a spus că a vorbit cu Matthew Flamen! 

Lenigo se şterse pe faţă de transpiraţie. 

— Până luni ticălosul va spune întregii lumi! 

— Nu, dragule, nu, spuse Diablo. Gottschalk au cumpărat 
Holocosmic pentru a lichida emisiunea lui Flamen. Vor ca tu să 
continui să-i ajuţi să-și sporească vânzările. 

— Şi nu a spus că i-a dezvăluit totul lui Flamen, adăugă 
Barrie Ellison. A spus că a aflat de la Flamen. 

— Doar n-o să credeți... 

Cuvintele lu: Lenigo pieriră treptat, în clipa în care el își roti 
privirea peste chipurile aspre, întunecate, din jurul lui. 

— Se cam potriveşte, spuse Rosaleen Lincolnson, fără 
tragere de inimă. Albii sunt mai bine înarmaţi decât noi acum, şi 
chiar dacă am intra în posesia armelor de tip C, tot ar trebui să 
învăţăm să le utilizăm. 

— În acest timp, albii s-ar năpusti ca ulii asupra noastră, 
spuse Diablo. Fiind atât de speriaţi de faptul că noi ne-am putea 
permite să plătim acest preţ redus pentru arme, ar avea grijă ca 
nimeni din vreuna din enclave să apuce măcar să plătească 
fiecare rată. 

— Sunt mici nemernici plini de cruzimi, recunoscu Dr. 
Ellison. Aşa s-ar întâmpla. 

— Dar...! izbucni Lenigo, dar fu întrerupt de Mehmet 
abd' Allah. 

— Este asta o campanie promoţională a celor din 
Gottschalk? îl întrebă el pe Diablo. 

— E cea mai mare de până acum, asta-i tot. 

Diablo strânse pumnii. 

— Dacă vă lăsaţi duşi de nas, nu vă veţi găsi liniştea toată 
Viaţa, şi nici nu veţi avea o viață prea lungă. 

— Nu-l ascultați! urlă Lenigo. 

Ceilalţi nu-l luară în seamă. Schimbau între ei priviri grave. 
Jones W. Jones spuse: 

— Cred că trebuie să verificăm, înainte de a ne angaja la 
altceva. Adică, ştiu că Gottschalk întotdeauna aduc armele noi 
mai întâi în enclave, dar una e să privim asta ca pe o compen- 
sație pentru inferioritatea economică şi numerică, şi altceva e 
s-o luăm ca pe o escrocherie sistematică. 

— Nu mi-aţi urmărit niciodată emisiunile transmise din 
Blackbury? întrebă Diablo sincer uluit. 

— Ba da, dar... 

— Dar ce? 

Diablo bătu din picior. 

— Dar nu le-aţi luat niciodată în serios, ci le-aţi etichetat doar 
drept propagandă anti-albă? Atunci, să vă ia dracu! Erau bazate pe 
realitate, pe realitatea aşa cum o văd eu, şi asta spun şi acum, și aş 
prefera să mă aflu printre albi decât cu nişte fraieri care sunt în 
stare să-l asculte pe ticălosul ăsta de Lenigo şi să danseze cum vor 
Gottschalk. Lăsaţi-mă să ies de aici până nu vomit. 

Se îndreptă spre uşă, iar de data aceasta gealaţii nu făcură 
nimic pentru a-l opri. 

După ce plecă, Lenigo spuse: 

— Fraţi şi surori, vă dau cuvântul meu... 

Ei nu-l ascultau. Erau atenți la Dr. Ellison care spunea: 

— Oricum, dacă acest detaliu, care trebuia să fie secret, a 
ajuns la Pedro Diablo, şi dacă, într-adevăr, el l-a aflat de la un 
„demascator” alb, trebuie să o lăsăm baltă. Pur şi simplu nu va 
funcționa după cum am plănuit noi. 

— Dar... spuse Lenigo. 

— Încetează, îi spuse Mehmet abd”Allah, şi întoarse din 
nou capul la Dr. Ellison. 

— Acuma, să fiu sincer, nici mie nu-mi place să fiu folosit, 
spuse el, făcând semn spre uşa închisă pe care dispăruse Diablo. 
Eu zic că ar trebui... 

CALE ÎNTOARSĂ 


Flamen îşi muta altemativ privirea de la secvența filmată cu 
Celia, care rula încontinuu, la Celia cea reală, şi încerca, uluit, 
să-şi analizeze propriile sentimente. Ceva în neregulă...? Nu, nu 
chiar în neregulă, ci pur şi simplu neașteptat. Furia pe care o 
simţise din cauză că fusese lăsat fără emisiunea lui de către con- 
ducerea Holocosmic — cu toții, reprezentanţii Gottschalk, adunaţi 
în grabă de la vreo şase posturi şi întruniţi în cadrul unui comitet 
de moment — ar fi trebuit să dureze nelimitat. A-ţi vedea cariera 
de o viață smulsă de altcineva ar fi trebuit să lase răni adânci. 

Deja însă, în mai puţin de o săptămână, era mult mai rela- 
xat decât fusese cu mulți ani în urmă, uitând să-şi mai facă griji 
despre viitor. Da, aşa era: nu percepea gravitatea situaţiei. 

Clătină din cap. Întinsă pe o canapea lungă în faţa lui, Celia 
ridică privirea. 

— S-a întâmplat ceva? întrebă ea. 

— Nimic, spuse Flamen pe un ton ușor surprins. 

Continuă s-o privească. Ea se afla acolo deja de două zile; 
sosise pur şi simplu, neanunţată, cu toate bagajele ei, de acasă de 
la Prior, şi se stabilise în fosta ei locuință de parcă nu s-ar fi 
întâmplat nimic. Scăpase complet de efectele secundare ale 
medicamentelor care-i fuseseră date la Einsberg, din câte îşi 
putea da seama Flamen, doar că acum în comportamentul ei nu 
se mai regăsea acea nervozitate care i se putuse citi în voce şi pe 
chip cu luni de zile înainte de spitalizarea ei. De asemenea, se 
simțeau mai bine în pat decât îşi amintea el din perioada ante- 
rioară. Într-un cuvânt, părea fericită. 

Poate că era vorba şi de faptul — îşi spunea Flamen — că pla- 
nul lui de a-l ataca pe Mogshack dăduse greș o dată cu ciudata 

încurcătură din week-end-ul trecut. Oare ce se întâmplase? 
Toate elementele păreau a fi atât de fantastic de palpabile, de 
uşor de verificat — precum ştirea despre noul echipament de 
procesare de date al cartelului Gottschalk şi inexplicabila 
referire la „Robert” Gottschalk — fiind însă amestecate cu o 
mulţime de aberaţii. Din această cauză însă, el renunţase la ideea 
de a-i cere lui Conroy s-o examineze pe Celia după parametrii 
proprii, şi se părea că avusese noroc în acest sens. Nimeni nu 
putea nega faptul că Celia se simțea mai bine decât oricând, 
poate mai bine decât în întreaga lor căsnicie. 

Scoase un oftat de mulțumire. Trebuia să fie mulțumit de 
faptul că evitase să se facă de râs, desigur, dar era şi mai bine că 
Celia se întorsese la el şi că nu era doar vindecată. 

Dinspre holosetul din faţa lui se auzi un sunet, şi tresări 
realizând că era miezul zilei. Holosetul fusese reglat pentru a se 
pune în funcţiune automat şi a rula emisiunea lui, şi nu anulase 
comanda, din cauză că era prima oară când se afla acasă la prânz 
de când Gottschalk cumpăraseră postul. Fusese ocupat în birou 
până atunci, punând ordine în ideile nefinalizate şi căutând, fără 
prea multă tragere de inimă, un alt loc de muncă. 

Dacă se gândea mai bine, nici nu era sigur ce intenţii avea 
noua conducere cu spaţiul de emisie rămas vacant. Privi fix 
ecranul, care se lumină, şi fu peste măsură de uluit când văzu 
apărând un chip întunecat, cunoscut: Pedro Diablo. 

— Ce Dumnezeu? 

Se ridicase pe jumătate. Făcând un efort, îşi contramandă 
mișcarea, şi se aşeză la loc. Oare ce se putea ascunde în 
spatele înlocuirii lui cu Pedro Diablo? Simţind cum îl 
cuprindea din nou furia, aşteptă până ce genericul postului fu 
prezentat, urmat de reclama introductivă, la aeromobilele de 
import. 

— În această săptămână — se auzi o voce dulceagă — analiza 
noastră amănunțită a planetei Pământ, de la miezul zilei, este 
realizată de invitatul nostru. „demascatorul” Pedro Diablo! 

O nebunie! Incredibil! Flamen strânse cu putere din buze. 
Dar Diablo spuse: 

— Este vineri, dragi prieteni, şi apar pentru ultima oară ca 
invitat, la această oră. De săptămâna viitoare, vă reîntâlniţi cu 
gazda voastră obişnuită, cu care sper să am privilegiul de a 
colabora cel puţin o vreme. Deci, pentru ultima oară, iată cum se 
vede lumea prin ochii unui negru... 

Imaginea se schimbă, iar pe monitor apăru forma familiară, 
de fortăreață, a spitalului Ginsberg. Vocea lui Diablo: 

— Ce se ascunde în spatele demisiei forțate a Dr. Elias 
Mogshack din fruntea Spitalului de Boli Mintale al Statului 
New York? 

Ce?! 

Și iată-l pe Mogshack în biroul lui, nemișcat, cu ochii 
închişi, parcă intrat în stare catatonică, nici un muşchi 
nemişcându-i-se. 

— Păi, s-ar părea că şi-a luat prea în serios propria teorie 
conform căreia „fiecare om trebuie să fie un individ”, spuse 
Diablo pe un ton plin de ironie muşcătoare. 

Schimbare de imagine. Scene reconstituite, la fel de bine 
realizate ca și cele montate de Flamen însuşi. Admiraţia profe- 
sională, resimțită împotriva voinţei lui, începu să ia locul resen- 
timentelor, al uimirii produsă de referirea la faptul că emisiunea 
„avea să revină la normal” săptămâna viitoare şi al şoculii la 
aflarea veștii despre demiterea lui Mogshack. Directorul era 
prezentat împreună cu Reedeth, urlându-i acestuia că se punea la 
cale. un complot pentru destituirea lui, amenințându-l pe 
Reedeth cu demiterea, pentru că acesta din urmă îi permisese lui 
Xavier Conroy să intre în spital. 

— Se pare că dr. Mogshack voia prea tare să închidă gura 
lumii, deduse Diablo, în timp ce pe ecran apăru din nou monstru- 
osul spital din beton, asemenea unei fortărețe. Se zvoneşte că... 

Apoi, Mogshack, cu o armă Blazer, din cele vândute de 
Gottschalk, în mână, îndreptată spre uşă, în timp ce Ariadne 

Spoelstra încerca să intre; trase, transformând ușa în scrum; 
Reedeth o placă pe Ariadne ca un rugbist, trăgând-o în jos cu 
o fracțiune de secundă înainte ca raza în formă de evantai s-o 
taie în două. 

— Ştiţi, se vorbeşte de mult despre medicii care se tratează 
singuri, spuse Diablo. Eu prevăd o amplă anchetă a autorităților 
asupra activităţii Spitalului Ginsberg în ultimii ani... 

Reţeaua de comunicaţii emise un zbârnâit, iar Flamen îi 
strigă să refuze apelul. Comanda însă nu fu luată în seamă, iar 
pe monitor apăru chipul lui Eugene Voigt. Văzându-l, Flamen se 
răzgândi brusc şi închise sonorul holosetului. Izbucni: 

— Domnule Voigt, ce dracu se petrece la Holocosmic? 

— Mai degrabă ar trebui să mă întrebaţi ce se petrece în 
cadrul cartelului Gottschalk, mormăi Voigt pe sub mustaţa lui 
groasă. Sper că veţi putea anula instrucţiunile pe care pre- 
supun că le-aţi dat în vederea întreruperii activităţii dumnea- 
voastră? 

— Da, desigur, nu am făcut nimic ireparabil, gândindu-mă, 
dar fără a spera prea mult, că îmi voi găsi de lucru în altă parte... 
Dumneavoastră v-aţi ocupat de revenirea asupra deciziei? 

— Nu tocmai, murmură Voigt. Dar, după cum știți, sau 
poate că nu știți, ordinul de cumpărare a majorităţii acţiunilor de 
la Holocosmic a fost dat de la un nou şi ultramodern centru de 
procesare a datelor din Nevada, pe care l-am supravegheat 
îndeaproape, de când domnul Anthony Gottschalk l-a achizi- 
ționat, şi când am descoperit că era posibilă producerea unei 
defecţiuni majore am... am făcut în aşa fel încât reparaţiile să fie 
extrem de dificile. Mai exact, am avut grijă ca întreg personalul 
de întreţinere calificat de la IBM să fie ocupat cu un contract 
pentru Comisia de Comunicaţii, şi a funcţionat perfect. Tocmai 
am fost anunţat de domnul Marcantonio Gottschalk în persoană 
că achiziționarea Holocosmic şi anularea emisiunii dumneavoas- 
tră a fost o decizie neautorizată şi a fost revocată în dimineaţa 

aceasta de către majoritatea largă a membrilor familiei, în cadrul 
unei întruniri a acestora, de la reşedinţa lui din New Jersey. 

Făcu o pauză, fără a zâmbi, numai în ochi citindu-i-se 
mulţumirea. 

— Păi... presupun că nu sunteţi prea nemulțumit de aceste 
veşti? 

— Doamne, păi e fantastic! exclamă Flamen. Sunteţi un 
nememic viclean, domnule Voigt, şi vă rog să o luaţi ca pe un 
compliment. 

Voigt ridică din umeri şi îşi pipăi timid urechea dreaptă. 

— Epoca noastră introvertită nu este cel mai fericit mediu 
pentru un specialist în comunicaţii, domnule Flamen. Fiecare 
face ce poate pentru a schimba tendința contractelor interperso- 
nale. E un element absolut necesar pentru continuarea carierei 
unei persoane. Apropo, înțeleg că nu aţi urmărit săptămâna asta 
emisiunea zilnică de la prânz? 

— Am fost atât de scârbit de şmecheria care mi s-a făcut, 
încât nu am fost în stare de aşa ceva. Nici n-am ştiut că Diablo 
preia controlul. Dumneavoastră ați organizat acest lucru? 

— Păi, lunea trecută, dis-de-dimineaţă, s-a făcut o cerere 
confidențială de către Marcantonio Gottschalk care, în calitate de 
lider al cartelului, avea dreptul de a efectua negocieri preliminare 
legate de noua intrare a cartelului pe piaţa transmisiunilor. Ne 
cerea să găsim pe cineva care să realizeze nişte emisiuni provi- 
zorii, până ce se lua decizia finală asupra conţinutului progra- 
mului, şi cum noi ne aflam încă sub obligaţiile prevăzute de con- 
tractul Washington — Blackbury, a trebuit să-i găsim domnului 
Diablo o slujbă adecvată „pro tem” 

Voigt făcu un gest larg, ca o îmbrăţişare. 

— Nu ne-am gândit că vă veţi simți... jignit de faptul de a 
fi înlocuit de cineva cu un talent atât de celebru. 

— Nu, în nici un caz! 

Flamen avea privirea aţintită asupra holosetului, nu al 
monitorului de rețea, şi zări încă o scenă reconstituită, de data 

aceasta prezentându-l pe binecunoscutul director executiv de la 
Lares & Penates, mergând de colo-colo printr-o fabrică de 
muncitori negri, care producea statuete car din plastic. Era ener- 
vant faptul că ratase ocazia de a dezvălui chiar el acea ştire, dar 
era mai înţelept să ajute la menţinerea audienței în săptămâna 
intermediară. În plus, imaginea era extrem de detaliată, poate 
pentru că Diablo fusese chiar la fabrica respectivă. 

— Ce mai face, apropo? întrebă el. 

— Foarte bine, din câte ştiu. Desigur că publicul alb a fost 
intrigat să-l vadă la lucru pe faimosul „demascator” negru, iar 
ratingul a crescut cu opt — nouă procente. Şi încă ceva, un lucru 
care sunt sigur că vă va interesa: săptămâna aceasta, nu s-a 
înregistrat nici un bruiaj. 

— Asta înseamnă că cei care ne sabotau era foştii directori 
ai postului! 

pen Luaţi-o cum vreți, domnule Flamen. Eu fac doar nişte 
constatări. 

Flamen ezită. Revenind asupra subiectului principal, spuse: 

— Dar... dar, cum ați reşit să-i prindeți pe Gottschalk în 
capcană? Sau, mai exact, pe cei din grupul dizident, care au 
"forțat cumpărarea Holocosmic. 

— Cred că au căzut în propria lor capcană, domnule 
Flamen. 

Voigt se trăgea din nou de lobul urechii drepte, în mod 
inconştient. 

— Îmi pare foarte rău, dar totul este atât de straniu, dom- 
nule Flamen. Încă mai încerc să reglez propriile noastre compu- 
tere, căci peste noapte au fost introduse în ele nişte date 
adiționale foarte puțin probabile. Aţi aflat despre criza nervoasă 
a doctorului Mogshack? 

— Tocmai am văzut ştirea pe holoset. 

— Ei bine, acesta este, desigur, un scandal de anvergură şi 
au fost solicitați experţi psihiatri din partea guvernului. Printre 
altele, ei au deschis băncile de date de la Ginsberg pentru 

reţeaua federală de procesare de date, iar analiza informaţiilor 
pe care le-au obținut va dura foarte mult. Se pare — probabil din 
cauză că, o vreme, unul din pacienţi s-a ocupat de întreținerea 
tehnică — că nişte noțiuni fără nici un pic de logică au fost intro- 
duse, aşa, doar ca simple texte. De exemplu... 

— Ce? 

— Păi toată dimineaţa am încercat să înțeleg despre ce e 
vorba şi până acum am ajuns într-un punct mort. Am întrebat 
despre încetarea bruiajului din timpul emisiunii de la prânz a 
postului Holocosmic, şi am fost îndrumat către un stoc de date 
recent obţinute de la Ginsberg. E ceva în neregulă, domnule 
Flamen? întrebă Voigt. 

— Nu... nu ştiu. 

Avea încă vie în minte amintirea celor spuse de computerele 
din biroul lui Reedeth, cum că doamna Celia Prior Flamen avea 
puterea de a influenţa radiaţiile electromagnetice din benzile 
folosite pentru... 

Dar era absurd. Trebuia să fie absurd. 

ÎI auzea totuşi pe Voigt continuând să vorbească, în vreme 
ce pe monitorul holosetului se derula, fără sonor, o reclamă — nu 
cea pentru capcanele tip guardian, care apărea de obicei la acea 
oră. Desigur că era greu de crezut că Diablo ar fi fost de acord 
cu o secvenţă în care un negru, ca şi el, era expus unei morți 
dureroase. 

— Totul era legat de o opinie referitoare la soţia dumnea- 
voastră domnule Flamen, o afirmaţie conform căreia ea putea... 
să influenţeze emisiile dumneavoastră, şi îi displăcea profund 
această capacitate a ei căci, în subconştient, ea ştia cât de mult 
ţineţi la munca dumneavoastră. Se mai spunea că, atunci când ea 
va găsi o cale de a-şi folosi acest talent, în sprijinul şi nu 
împotriva dumneavoastră, avea să fie complet vindecată. 

Voigt zâmbi neîncrezător. 

Și când te gândeşti că aşa ceva a putut intra cu adevărat 
în băncile de date ale unui important spital public! Dacă şi alte 

asemenea lucruri vor fi scoase la iveală de ancheta asupra felu- 
lui în care Mogshack a administrat spitalul, eu zic că ar fi tim- 
pul să fie demis. 

Flamen însă nu-l asculta. O fixa acum cu privirea pe Celia, 
complet relaxată pe canapea, cu ochii închişi. Cu un efort, spuse: 

— Domnule Voigt, vreţi să-mi faceţi o favoare? 

— Dacă e posibil, acceptă Voigt politicos. 

— Vreţi să verificaţi în computerele guvernamentale... 

Se opri. Era atât de ridicol! Avea să se facă de râs, dacă mai 
scotea vreun cuvânt. Şi totuşi, nu-şi putu împiedica buzele să 
termine propoziţia. 

— Vreţi să verificaţi, cu ajutorul computerelor, căderea 
nervoasă a lui Anthony Gottschalk, să vedeţi dacă nu cumva, 
prin absurd, ceea ce aflaţi în acest fel vă conduce la același stoc 
de date? 

— Păi... da, bineînțeles, dacă credeţi că are rost... 

Fu rândul lui Voigt să se întrerupă brusc. 

— Domnule Flamen, m-am obişnuit să vă consider o per- 
soană deosebit de bine informată, dar de unde Dumnezeu ați 
ştiut că porecla computerului Gottschalk era „Robert”? Nici 
măcar unii membri ai cartelului nu ştiau de acest lucru până ce 
nu s-au declarat fără rezerve de partea lui Anthony Gottschalk! 

„Am aflat de la un nebun de la Ginsberg”, ar fi spus. Dar 
Flamen nu putea accepta așa ceva. Păstra o tăcere enigmatică, în 
timp ce mintea îi lucra febril. „Dacă Madison avea dreptate în 
acea privinţă, oare ar fi putut avea dreptate și în alte privinţe? Şi 
oare era posibil ca aparatura computerizată de la Ginsberg să...” 

O privi pe Celia, întrebându-se care era adevărul, întrebân- 
du-se dacă vindecarea ei se produsese în momentul în care ea 
venise să privească peste umărul fratelui ei și i se spusese că 
Holocosmic fusese cumpărat de Gottschalk şi că emisiunea lui 
Matthew Flamen avea să fie lichidată. 

Aceasta putea fi o cale de a-şi pune talentul în slujba lui, şi 
nu împotriva lui: dereglarea computerului ultra-sofisticat... 

Voigt spuse, pe un ton energic: 

— Ei bine, încă ceva doar, domnule Flamen, pe lângă feli- 
citările mele pentru intrarea în normal a emisiunii dumneavoas- 
tră, începând de lunea viitoare. Veţi... veţi fi dispus să vă continu- 
ați colaborarea cu domnul Diablo? Eu l-am întrebat, neoficial, şi 
mi-a spus că e de acord, dacă şi dumneavoastră sunteți. Nu ştiu 
din ce motiv, în ciuda demiterii primarului Black... 

— Şi el? 

— Chiar că sunteţi în urmă cu ştirile, domnule Flamen, 
spuse Voigt, sincer uimit. Da, primarul Black a fost găsit 
nepotrivit din punct de vedere psihologic pentru funcţia lui, ieri 
după-amiază. Dar încă nu mi-aţi răspuns. 

— Da, aş fi încântat, spuse Flamen ferm. În timp ce vor- 
beam cu dumneavoastră i-am urmărit emisiunea. E al dracului 
de bun. Dar totuşi, de ce nu vrea să se întoarcă acasă, dacă pri- 
marului Black i s-a făcut vânt? 

— Au existat unele... ăăă... unele fricțiuni în cercurile 
negrilor, recent, spuse Voigt. Ele ar putea izvori din invitaţia pe 
care primarul Black i-a făcut-o lui Uys, de a veni în țară. 
Oricum, slavă Domnului, nu-l mai avem pe cap pe Morton 
Lenigo! 

Flamen îşi duse nervos mâinile la cap. 

— Am senzaţia că, într-o fracțiune de secundă, lumea s-a 
schimbat radical! 

— Aşa şi este, spuse Voigt pe un ton neaşteptat de ferm. 
Timp de o săptămână am fost scutiţi de ceva ce eu speram de 
mult să găsiți curajul să atacați. 

— Ce anume? 

— Propaganda Gottschalk. Aproape ci nici mie nu-mi 
venea a crede cât de eficientă devenise, dacă nu s-ar fi implicat 
ei direct în comunicaţii săptămâna trecută şi dacă nu aş fi reuşit 
eu să-i oblig să se conformeze clauzei care interzice corpora- 
țiilor ce controlează comunicațiile publice să le folosească pe 
acestea pentru promovarea propriilor produse. Nu ştiu cât va 

ține, dar... Domnule Flamen, pot să fac ceva ilegal, lipsit de 
etică şi foarte personal? Pot să vă cer să-mi răsplătiți mica 
favoare pe care v-am putut-o face, dedicându-vă cât mai mult 
din timpul dumneavoastră de emisie pentru o analiză detaliată a 
metodelor prin care Gottschalk răspândesc ură, disensiuni şi 
suspiciune? 

Era prima oară de când se cunoşteau când Flamen îl vedea 
pe Voigt atât de emoționat. Aproape că tremura. 

— Pot face să treacă cel puţin câteva săptămâni, sau chiar 
luni, înainte ca ei să scape de obligaţiile lor şi să-și vândă acţiu- 
nile deţinute la Holocosmic. În acest răstimp, avem posibilitatea 
să contraatacăm. 

— Dar eu voi fi tot angajatul lor! 

— Va trebui să accepte orice material transmiteți dumnea- 
voastră. Clauza mai prevede că nici un program de ştiri — iar al 
dumneavoastră figurează ca program de ştiri — nu poate fi cen- 
zurat pe motiv că proprietarii postului ar vrea să protejeze un 
client care-şi face publicitate pe acel post de la o reclamă nefa- 
vorabilă referitoare la produsele sau serviciile lui. 

Voigt rânjea ca un motan dolofan. 

— Noi ne putem folosi de diversele clauze contractuale, în 
mod alternativ, mai repede decât ei, domnule Flamen. Am stu- 
diat situaţia, şi va funcţiona. Aşa că, veţi îndeplini... ăăă... acel 
serviciu public pe care vi l-am sugerat? 

— Da, spuse Flamen hotărât. 

— Vă mulțumesc foarte mult. Eu... o, doamna Flamen! 

Voigt făcu ochii mari şi Flamen realiză înstantaneu că Celia 
se dăduse jos de pe canapea şi se apropiase, tăcută, de el. 

— Nu ne-am mai văzut de secole. Sunt încântat să aflu că 
v-aţi însănătoşit. 

— Nu aţi aflat încă nici pe jumătate, spuse Flamen, şi 
înconjură cu brațul talia soției sale. 

— Probabil că restul este... personal? spuse Voigt, ridicând 
o sprânceană stufoasă. Ei bine, eu îmi voi vedea de treburile 

mele, şi vă voi lăsa în pace. Și încă o dată mulţumiri pentru că 
ați acceptat sugestia pe care v-am făcut-o. 

— Ce sugestie? spuse Celia în timp ce ecranul rămânea gol. 
Am moţăit, şi nu prea am auzit nimic din ce spuneai. 

— Îmi reiau slujba! spuse Flamen entuziasmat. Și, mai mult 
decât atât, am ocazia să-i atac pe ticăloşii care au încercat să 
scape de mine. Crede-mă — îşi încleştă pumnii — îi voi face să o 
ia pe urmele lui Mogshack și ale primarului Black! 

DEPARTE DE A FI EXTRAORDINAR, 
SAVANTUL IDIOT CARE POATE FACE 

NISTE REMARCABILE RAȚIONAMENTE, 

FĂRĂ A STI NICI CUM REUSESTE ACEST LUCRU, 
NICI CARE POT FI CONSECINȚELE, 

ESTE UN EXEMPLU FOARTE TIPIC 

PENTRU SPECIA UMANĂ 


În biroul plăcut, dotat cu instalaţie de aer condiţionat, mobi- 
lat în stil vechi, pe care-l avea în campusul Universtăţii din 
Manitoba de Nord, Xavier Conroy stătea aşezat în fața maşinii 
sale de scris străvechi, gândindu-se la planul general al seriei de 
cursuri televizate pe care fusese invitat să le țină în cursul 
viitorului an universitar. Încă nu reuşea să-şi organizeze ideile 
așa cum voia: una cra să te adresezi unui grup de studenți „cap- 
tivi” într-o universitate fără prea mari pretenţii, şi alta era să 
încerci să te faci înțeles în faţa a milioane de spectatori. 

Bănuia că motivul pentru care fusese semnat contractul îl 
reprezenta panica — scandalul provocat de descoperirea faptului că 
directorul celui mai mare spital psihiatric din emisferă suferea el 
însuşi de o megalomanie înaintată, şocase pe toată lumea, inclusiv 
pe directorii posturilor de comunicații principale, făcându-i să-şi 
dea, îngroziți, seama de problema sănătăţii mintale care anterior 
fusese acoperită de doctrine superficiale precum cea a doctorului 
Mogshack, referitoare la natura schimbătoare a normalității. 

Fie că era vorba de panică sau nu, ocazia era prea bună pentru 
a fi scăpată. Cum putea să le explice mai bine spectatorilor că...? 

Rețeaua de comunicaţii emise un zbâmâit. Întorcând capul, 
văzu că pe ecran pâlpâia lumina galbenă, indicând un apel de la 
mare distanţă, şi acceptă legătura. 

Spre uluirea lui, pe monitor apăru chipul Lylei Clay; la fel 
de drăguță ca întotdeauna, părând încă uşor obosită, dar zâm- 
bind brusc la vederea lui. 

— Domnişoară Clay! Dumnezeule mare! 

Își răsuci scaunul, pentru a fi faţă în faţă cu ea. 

— Cărui fapt îi datorez această plăcere? 

— Vreau să vin să urmez cursurile dumneavoastră anul 
acesta, spuse Lyla. 

Urmă un moment de tăcere mormântală. În cele din urmă, 
Conroy spuse: 

— Sunt... ăăă... foarte flatat, dar... 

— Domnule profesor, am învăţat să-mi controlez mult mai 
bine puterile, spuse Lyla. N-am mai luat o „pastilă profetică” de 
mai bine de o lună, și simt nişte lucruri care... 

Îşi muşcă buzele. 

— Ei bine, cred că am să vă povestesc o groază de lucruri. 
Aveţi timp să mă ascultați? Adică, dacă nu puteţi, eu vă înţeleg, 
căci ultima oară când am discutat lucrurile erau cam confuze, şi 
poate preferaţi să uitaţi întregul episod. 

Conroy privi în gol o clipă. Brusc, izbucni în râs. 

— Domnișoară Clay, deja m-aţi impresionat foarte tare. 
Nu-mi aduc aminte să fi făcut ceva mai stupid în viaţă decât 
să-l contrazic pe domnul Flamen, încercând să-l conving de 
spusele lui Madison, cu doar câteva clipe înainte ca acesta să 
cadă în ghearele nebuniei permanente. Oh... îmi cer scuze. V-a 
devenit prieten, nu-i aşa? 

— Harry Madison nu era doar cel mai sănătos om din câţi 
am întâlnit, ci şi unul dintre cei mai amabili, spuse Lyla ferm. 
M-a scos dintr-o încurcătură îngrozitoare imediat după moartea 
lui Dan şi, în ciuda faptului că a fost dus înapoi la Ginsberg, eu 
mă port de atunci aşa cum am învăţat de la el, şi obțin totul mult 
mai uşor în viaţa de zi cu zi. Cred că greşiţi, domnule profesor, 
adică cred că acum greşiți, iar atunci aţi avut dreptate. 

— Nu prea înţeleg, spuse Conroy, după o clipă de tăcere. 

— Cred că nici eu nu înțeleg prea bine, ridică Lyla din 
umeri. E ceva atât de... e ceva în interiorul meu, ceva ce nu pot 
explica prea bine. E legat de faptul că am încercat să-mi câştig 
existenţa ca „pitoneasă” 

— Și acum aţi renunţat? o. întrerupse Conroy. 

— Nu, am primit o invitaţie de la Dr. Spoelstra de la 
Ginsberg să vin să particip la interviurile pentru noul... director, 
dar am refuzat. 

— Şi atunci, ce-aţi mai făcut în ultimul timp? 

— M-am dus acasă. De acolo vorbesc acum. De săptămâni 
întregi nu fac decât să stau şi să mă gândesc. Şi să mă ceri cu ai 
mei, dar asta nu-i nimic nou. 

Făcu o grimasă amuzantă. 

-— Mi-a fost tare greu până am reuşit să mă înscriu la uni- 
versitatea la care predaţi, dar am sunat şi m-am interesat, iar 
când mi-au spus că la cursul dumneavoastră nu mai sunt locuri, 
m-am gândit că poate dacă apelez direct la dumneavoastră... 

— Ei bine, aş fi, desigur, încântat să vă am studentă, dar mă 
tem că va trebui să-mi dați un motiv convingător. 

— Voi încerca, spuse Lyla. Tocmai de aceea am făcut 
această legătură. 

Privi cu sinceritate spre camera de luat vederi din locul din 
care suna ea. 

— Domnule profesor, am citit o parte din cărțile dum- 
neavoastră şi v-am şi cunoscut, v-am auzit vorbind, iar ceea ce 
ați spus atunci în biroul lui Flamen mă obsedează neîncetat. Şi 
sper că mă va preocupa şi în viitor. Nu ştiu ce mă face pe mine 
o „pitoneasă” şi se pare că nimeni altcineva nu ştie, dar... dar nu 
este modul corect de abordare a problemei, oricare ar fi aceasta. 
Eu una nu ştiu în ce constă ea, dar cred că ar putea fi vorba de 
faptul că oamenii se izolează unul de celălalt până ce e nevoie 
de cineva cu puteri paranormale şi de niște droguri ale naibii de 
periculoase pentru a putea dobori barierele dintre noi. Și 
lucrurile pot fi diferite. V-am spus, n-am mai luat o „pastilă pro- 

fetică” de mai mult de o lună. De ceva vreme mă tot plimb prin 
oraşul meu natal, uitându-mă la oameni. Am vorbit cu părinții și 
cu fratele meu şi am început să... să-i „văd” din nou. Am şi o 
minte, pe lângă nişte puteri paranormale, şi îmi pot controla 
mintea, şi îmi pot aminti ce învăţ cu ajutorul ei în loc să fiu 
nevoită să stau să ascult o casetă înregistrată în timp ce sunt în 
transă. A fi o „pitoneasă” este la fel cu a fi o maşinărie care nu 
face decât să stea nemişcată şi care cunoaște o mulţime de 
lucruri uluitoare dar care nu vine să le dezvăluie până ce cineva 
nu-i pune întrebările adecvate. Nu sunt o maşinărie, ci o fată cu 
hormoni şi emoţii, şi cu ceva inteligenţă şi cu... 

Făcu un gest de neajutorare. 

— Vreau ca cineva să-mi arate mai mult decât a reuşit 
Harry Madison, în scurtul răstimp în care a fost liber. Era tipul 
ăsta - Berry, pe care-l credeam a-i fi prieten lui Dan şi mie — 
ţineţi minte? Şi s-a'aciuit în apartamentul nostru, gândindu-se că 
era ocazia lui de a pune mâna pe ceva. Prieten sau nu, el la asta 
s-a gândit mai întâi, nu să încerce să facă ceva să mă ajute sau 
să curețe puţin locul după moartea lui Dan, sau altceva în genul 
ăsta. Domnule profesor, înțelegeţi ce vreau să spun? 

— Nu prea, spuse Conroy pe un ton mohorât. Dar vorbiţi 
despre subiectul adecvat. Continuaţi. 

— Ei bine, cum v-am spus, e ceva în mine şi pur şi simplu 
nu sunt obişnuită să împărtăşesc asemenea lucruri şi să încerc să 
le explic. Dar eram în acea situație îngrozitoare, nu aveam 
locuinţă, nu aveam cui să-i cer ajutorul, iar Harry a cântărit 
problema, pur şi simplu, şi, deşi nu mă cunoscuse niciodată 
înainte, el a rezolvat-o. Presupunând că era ceva mai deosebit în 
legătură cu el, în sensul că a descuiat o uşă fără cheie și a prins 
în mâini un zăvor de o sută de kilograme şi aşa mai departe: ceea 
ce mi-a rămas întipărit în minte a fost faptul că şi-a folosit apti- 
tudinile in acel scop. 

— Şi asta v-a făcut să renunţaţi la activitatea de 
„pitoneasă”? 

— O, nu! 

Lyla se încruntă, uitându-se în sus, părând frustrată de inca- 
pacitatea de a se face înțeleasă. 

— N-aş putea renunţa la ea vreodată — sunt o „pitoneasă” 
aşa cum alţii au, fiecare, talentele şi aptitudinile lor. Ceea ce 
contează e felul în care îţi foloseşti aceste talente. Eu nu vreau 
să fac avere din asta şi să ajung plictisită şi sadică, precum 
Mikki Baxendale. Vreau să învăţ să folosesc acest lucru în spri- 
jinul meu, căci atunci nu-l voi putea folosi în sprijinul altor 
oameni. Şi pentru felul în care ați analizat problema izolării 
oamenilor unul de celălalt, vreau să iau parte la cursurile dum- 
neavoastră. Nu e vorba de puterea de „pitoneasă” — nimeni nu 
mă poate ajuta în această privință, nici măcar ceilalți oameni 
care au această putere, căci mintea noastră lucrează în acele 
momente doar prin subconștient. Însă pentru oamenii despre 
care eu, prin intermediul talentului meu, aflu tot felul de lucruri 
— pentru ei, domnule profesor, doresc acest lucru atât de mult 
încât cred că aş muri dacă ar trebui să aştept până la anul pentru 
a mă înscrie la cursul dumneavoastră. 

— Chiar de-ar trebui să vă las să vă instalaţi cortul aici, la 
mine în birou, din cauza lipsei de locuri din cămine — spuse 
Conroy decis — tot vă voi primi. N-am mai auzit pe cineva de 
vârsta dumneavoastră, îmi cer scuze că fac referire la acest 
lucru, dar eu resimt puternic diferenţa de vârstă în acest mediu — 
n-am mai auzit, spuneam, pe cineva atât de tânăr să spună atâtea 
lucruri de bun simț în ultimii zece ani. În acest moment, dată 
fiind reacția împotriva lui Mogshack şi statutul meu, nedorit, de 
principal rival al lui, mă aflu pe o poziţie de oarecare influenţă, 
şi mă văd nevoit să fac eforturi pentru a mă controla, pentru că 
a trecut mult timp... 

Îşi pipăi gânditor barba. 

— Trebuie să recunosc, continuă el, că încă îmi vine greu 
să înțeleg de ce am fost atât de convins de spusele lui 
Madison, când acestea erau atât de absurde. Vorbea despre 

lucruri care încă nu se petrecuseră şi, mai mult, care nici după 
aceea nu au avut loc... 

— Domnule profesor — îl întrerupse Lyla — dacă nu am fi 
fost noi, ele ar fi avut loc. 

— Ce? 

— Ar fi avut loc. Exista acel nou super-computer în Nevada, 
nu-i aşa? Şi s-a întâmplat ceva cu el, iar eu ştiu ce s-a întâmplat. 

— Da, desigur, dar... Ştiţi ce s-a întâmplat? repetă Conroy 
sceptic. 

— Bineînţeles. Acelaşi lucru care mi s-a întâmplat şi mie 
odată. Ceea ce se numeşte o „capcană de ecou” spuse ea, pe un 
ton simplu, dar ferm. 

Conroy îşi puse mâinile în poală şi o privi fix câteva 
momente. Spuse, pe un ton schimbat: 

— Cred că... Nu, va trebui să-mi explicaţi ce vreţi să spuneți. 

Să presupunem că e adevărat că Madison era... în contact 
cu, sau asociat cumva, cu această maşinărie de acolo în viitor, 
atunci când civilizaţia se prăbuşise. Apoi, în clipa în care a aflat 
că Gottschalk încercase să cumpere postul Holocosmic pentru a 
elimina emisiunea lui Flamen, şi-a dat, desigur, seama că era 
înfrânt. În ambele sensuri. Adică, acea maşinărie şi-a dat seama. 
În balanţă a atârnat, pe de o parte, experiența ei superioară de un 
secol în plus, pe care o avea în anul 2113, şi pe de altă parte, fap- 
tul că propria ei memorie arăta că ea — maşinăria — acționase 
pentru a împiedica exact acele dezvăluiri necesare pentru a 
schimba cursul istoriei şi a asigura existența a destui oameni 
bogaţi care să cumpere armamentul în Sistem C, când acesta era 
lansat pe piață. ac — țac -tac — ţac... 

Ea făcu un gest, mimând balansul în aer, între palmele ei, al 
unei mingi imaginare, legate cu o sfoară. Văzând expresia scep- 
tică de pe chipul lui Conroy, se întrerupse, oftând: 

— Îmi pare rău, domnule profesor. E ceva ce nu voi putea 
clarifica niciodată. Ar fi trebuit să pătrundeţi în mintea mea, în 
locuinţa lui Mikki Baxendale, când am luat acea doză subcritică 

de „drog profetic” şi am perceput toate acele viziuni cu lupte şi 
omoruri care traversau mintea lui Harry. Nici un om, într-o viață 
de om, nu ar fi putut aduna acele date; ar fi trebuit să fie atât de 
dedicat violenței, încât ar fi fost ucis de şapte ori. Însă pentru 
mine a avut un efect mai important decât orice fel de cuvinte. 
Mi-a arătat faptul că el, sau ceva aflat în el, îl transforma într-o 
maşinărie de ucis. Şi a ucis. L-a aruncat pe omul acela pe fereas- 
tra de la etajul patruzeci şi cinci, nu? M-am tot gândit de atunci. 
Ştiu chiar şi ce m-a făcut să vomit, exact la sfârşit. Dintre toţi 
oamenii care şi-au dedicat vreodată viața armelor, cei mai răi 
proveneau dintr-o sectă eretică Zen din Japonia şi Coreea în 
secolele cincisprezece — şaisprezece, care cultivau omorul efec- 
tiv ca pe o artă. Dacă vă puteți imagina extazul produs de pic- 
tură, de muzică, de poezie, puse la un loc, şi apoi vă daţi brusc 
seama că era vorba de uciderea unui om, înțelegeţi de ce mi-a 
fost aşa greață. 

— Aţi luat foarte în serios toate astea, nu-i așa? spuse 
Conroy încet şi, fără a accepta un răspuns, continuă. Desigur că 
şi eu am aceeaşi senzație de nelinişte pe care am avut-o, după 
cum îmi amintesc, în biroul lui Flamen — o senzație de adevăruri 
care ies la iveală din ceea ce eu, în mod obişnuit, aş eticheta 
drept aberaţii. Ideea dumneavoastră, conform căreia computerul 
a înnebunit din cauză că a stabilit o relaţie cauză — efect insta- 
bilă, de la prezent la viitor... 

— Exact! strigă Lyla. 

— Dar, continuă el, făcându-se că nu o aude, asta mă face 
să mă rup atât de brusc de schemele mele de gândire! Și pe dum- 
neavoastră, probabil!? 

O privi cu îndoială. 

— Da, nu văd de ce nu. Câţi ani aveţi, domnişoară Clay? 

— Astăzi împlinesc douăzeci şi unu de ani. 

— Şi ați trăit deja experienţe pe care majoritatea.oamenilor nu 
le vor trăi vreodată. Odată, am auzit pe cineva definind talentul unei 
„pitonese” ca pe abilitatea de a gândi cu mintea altora. E corect? 

— Da, chiar eu am spus acest lucru. 

— În acest caz, dacă nu vă blochez mintea într-o schemă 
conformistă, cred că aş putea să vă ajut să găsiți ceea ce spuneți 
că doriți. Iar eu evit întotdeauna rigiditatea mentală. 

— Sunteţi mai deschis la minte decât oricine altcineva, din 
câtă lume cunosc eu, spuse Lyla cu căldură. 

Conroy înclină capul său cărunt. 

— N-am mai primit un compliment sincer de ani de zile, 
domnişoară Clay. De abia aştept să veniţi la cursul meu, şi 
promit să-mi dau toată silința pentru dumneavoastră. Avem o 
dureroasă nevoie de oameni ca dumneavoastră; şi vom avea 
nevoie de ei mai mult ca niciodată în deceniile viitoare. O dată 
cu retragerea de pe piață a Lares & Penates, din cauza acelei agi- 
taţii legată de ura rasială, şi a reacției împotriva acesteia, ca şi a 
pierderii încrederii în compania Gottschalk, după dezvăluirile 
privitoare la disensiunile din interiorul ei... 

Oftă. 

— Această bătrână planetă a noastră e într-un clocot con- 
tinuu, şi dacă nu găsim un nucleu de oameni tenaci, raţionali, 
care să ne aducă din nou pe linia de plutire, vom avea o traiec- 
torie în zig-zag, asemenea unei rachete avariate, cu motoarele 
blocate. Dar eu am reuşit cumva să rămân, în mod irațional, un 
optimist, toată viața. Am această speranţă că cineva va veni să 
ne salveze la țanc şi să ne regleze giroscoapele. 

Se lăsă pe spate în fotoliu şi zâmbi chipului drăguţ de pe 
monitor. 

— Vă mulțumesc că mi-aţi cerut această favoare, 
domnişoară Clay. Uneori, tind să îmi pierd încrederea în pro- 
pria-mi judecată. E plăcut ca o persoană excepțională ca dum- 
neata să-mi redea această încredere. 

Ea îl privi îndelung. Brusc, ea îşi țugui buzele şi îi trimise un 
sărut, înainte de a întrerupe legătura, cu un zâmbet ştrengăresc. 

DACĂ M-AS PUNE ÎN LOCUL VOSTRU 

CAPITOLUL NOUĂZECI SI NOUĂ CONTINUĂ 


— NIFICARE 


